
Sotiei mele, Christina Pan Marshall, care îmi este atât 
partenera de viata, 
cât şi cea mai bună prietenă, şi a cărei activitate la nivel 
internațional, 
ca avocată americană specializată în probleme de 
conformitate şi de etică, 
demonstrează că lupta impotriva corupției este un proces 
universal şi, aşa cum 
susținea Alexei Navalnii, un pilon esenţial al democrației. 
Datorită Christinei şi 
fiilor noştri, Miles, Isaac şi Ellis — cărora, de asemenea, le 
dedic această carte — 
am reuşit să-mi îndeplinesc visul de a fi corespondent străin şi 
de a fi martorul 
direct al unora dintre evenimentele descrise în paginile 
lucrării de fata. 


Părinților mei, Jaime şi Janet, şi profesorilor pe care i-am avut 
la şcolile 
publice din New York — Scoala Publica Nr. 32, Scoala 
Gimnazială Nr. 227 şi 
Liceul Townsend Harris — unde am învăţat şi care au facut 
din scris o bucurie 
ce merită a fi practicată in mod profesionist. 

Si, ceea ce era chiar mai ofensator pentru regimul de la 
Kremlin, nu voia sa-si tina gura. 

Dupa ce la finalul lunii august 2020 asasinii trimisi de 
guvernul rus l-au otravit pe Navalnii cu un agent neurotoxic 
letal, cel mai aprig adversar politic al presedintelui rus 
Vladimir V. Putin a petrecut mai mult de doua saptamani intr- 
un spital german fiind in coma. Cand si-a revenit, a anuntat ca 
se va intoarce acasa, la Moscova, de indata ce se va recupera. 
Nu voia sa se lase intimidat si sa ramana in exil. 

La numai trei săptămâni după ce şi-a recăpătat cunoştinţa, 
deşi încă mai suferea de episoade de tremurat, dar şi din 
pricina unor sechele cauzate de substanţa otrăvitoare pe care 
o ingerase şi a efectelor secundare ale tratamentul puternic 
care l-a salvat, Alexei Navalnii a acceptat să-i acorde un lung 
interviu lui Iuri Dud, un cunoscut jurnalist şi YouTuber. în 
timpul discuţiei pe care au avut-o, Navalnii l-a acuzat pe 
Vladimir Putin că a contribuit la saracirea şi degradarea 
Rusiei şi chiar a luat în derâdere guvernul rus pentru planul 


de asasinare a persoanei lui care s-a dovedit a fi ineficient. 

Initial, Dud si Navalnii s-au amuzat când au constatat 
coincidentele ciudate din interviul de acum cu cele din altul 
pe care îl făcuseră împreună în urmă cu trei ani. În 2017, a 
remarcat Iuri Dud, Alexei Navalnii abia iesise din închisoare 
dupa ce fusese arestat in timpul unui protest. in 2020, tocmai 
isi revenise din coma. in 2017, cineva ii aruncase cu un lichid 
antiseptic pe fata, colorându-l in verde-aprins, a precizat 
Navalnii. În 2020, agenţi ai serviciilor speciale ruse i-au pus in 
lenjeria intimă Noviciok?, o substanţă chimică letală. 


2 Noviciok (care înseamnă „nou-venit”) este un agent chimic ce a fost 
dezvoltat iniţial de armata sovietică în anii 1970 şi 1980. (n. red.) 

Iuri Dud l-a întrebat pe Navalnii cum se schimbase 
Federatia Rusa in cei trei ani care se scursesera de la ultimul 
interviu impreuna. Acesta i-a raspuns asemenea unui candidat 
aflat in cursa pentru o functie importanta, de fapt asa cum se 
exprima intotdeauna - ca si cum viitorul lui nu depindea de 
toanele unui tiran, ci de faptul ca electoratul este cel care 
hotărăşte daca îi e mai bine în prezent decât înainte de 
ultimele alegeri. 

„Rusia a devenit un stat sărac”, a afirmat Alexei Navalnii, 
amintind câteva proiecte eşuate ale ţării sale, inclusiv 
eforturile de a construi atât un avion de pasageri de fabricaţie 
rusească, pe care nimeni nu dorea să-l achiziţioneze, cât şi un 
nou centru spaţial de unde aveau să fie lansate rachete, dar 
care încă nu se materializase. 

„Niciunul dintre proiectele lui Putin nu a fost încununat de 
succes.” 

„Federaţia Rusă se degradează din toate punctele de 
vedere”, a spus Navalnii. „Şi, apropo, în ceea ce priveşte 
întrebarea dacă m-au otrăvit sau nu, sistemul nu poate să 
decadă în toate sectoarele (de activitate) şi să se dezvolte, în 
mod excepţional, în cel al crimelor. Din câte se pare, şi acest 
domeniu se degradează. Dar aici este vorba doar despre 
noroc.” 

După ce şi-a revenit din comă, Alexei Navalnii a trebuit să 
înveţe cum să meargă din nou, cum să scrie şi cum să facă alte 
acţiuni simple. însă în noiembrie 2021, în timp ce încă se 
recupera, acesta a făcut o declaraţie, prin intermediul unei 
videoconferinte, în fata membrilor Parlamentului European. El 
a indemnat statele membre ale Uniunii Europene sa fie mai 
dure cu regimul lui Vladimir Putin, sa sanctioneze oligarhii 
care aveau legaturi cu Kremlinul, carora, dupa spusele lui 
Navalnii, li s-a permis sa faca afaceri si sa detina averi colosale 
in Occident, inclusiv case de lux, mega-iahturi si chiar echipe 
sportive profesioniste. 

La o luna dupa acea interventie, colaborand cu site-urile de 
investigaţii Bellingcat şi The Snsider, el a reuşit sa identifice 

după nume majoritatea agen- ţilor guvernamentali ruşi care au 
încercat să-l omoare prin otrăvire. Pretinzând că este un 
consilier al şefului Consiliului Naţional de Securitate al Rusiei, 
Alexei Navalnii a izbutit chiar să-l păcălească pe unul dintre 
agenţi, facându-l să recunoască rolul pe care l-a avut în 
complotul pus la cale pentru asasinarea opozantului rus, 
precum şi în muşamalizarea ulterioară a cazului. într-o con- 
versatie telefonică care a durat aproape o oră, agentul a pus 
supraviețuirea lui Navalnii pe seama ghinionului, inclusiv a 
paramedicilor care i-au administrat acestuia imediat 


tratamentul de urgență. 
XXX 


Alexei Navalnii pur şi simplu nu voia să se dădea bătut. 
Astfel, nu a fost deloc surprinzător faptul că, la întoarcerea sa 
în Rusia, în ianuarie 2021, avionul în care se afla acesta a fost 
direcționat spre un alt aeroport, împiedicând mulţimea de 
susţinători care îl aşteptau să-l întâmpine, iar el a fost arestat 
înainte să treacă de punctul de control al paşapoartelor. 

Există mai multe modalităţi de a curma viaţa cuiva. Cum 
tentativa de otrăvire a lui Navalnii eşuase, închisoarea era 
acum singura soluţie pentru a-l opri pe opozantul rus. 

La două săptămâni după ce a fost arestat, Alexei Navalnii se 
afla într-o sală de judecată din Moscova care era arhiplină, 
sfidător ca întotdeauna, pentru a răspunde ultimei acuzaţii 
absurde la adresa lui venite din partea guvernului rus: nu se 
prezentase în faţa ofiţerilor de eliberare condiţionată în timp 
ce se afla în comă. 

Navalnii purta un hanorac de culoare albastru-inchis şi nişte 
pantaloni verde-kaki. Părul lui şaten-deschis era pieptănat 
perfect, iar fata sa cu un contur bine definit şi cu o gropita în 
bărbie era la vedere, în timp ce aproape toţi ceilalţi din 
încăpere purtau măşti de protecţie împotriva noului 
coronavirus. 

Privindu-l în sala de judecată, vesel şi cu un zâmbet ironic, 
stând în cuşca (sau celula) de sticlă pe care ruşii o numesc 

,acvariu”, era greu de crezut ca in urma cu doar cinci luni 
fusese aproape omorat cu o arma chimica interzisa la nivel 
international. Ofiţerul din cadrul FSB’, ce fusese păcălit de 
Navalnii, avusese dreptate. Viaţa opozantului rus fusese 
salvată datorită unei serii de evenimente extrem de norocoase: 
incompetenta sau neîndemânarea ofiţerilor de securitate care 
au încercat să-l omoare, aterizarea rapidă de urgenţă efectuată 
de piloţii avionului în care se afla Navalnii şi profesionalismul 
de care au dat dovadă personalul medical aflat în ambulanţă şi 
medicii din oraşul siberian Omsk, cărora nimeni nu le spusese 
că ar fi trebuit să-l lase să moară pe acest pacient. 

Când lui Navalnii i-a venit rândul să vorbească, vocea sa era 
fermă, caracterizată de tonul lui specific - un amestec de 
siguranţă absolută şi suspiciune dispretuitoare -, care se 
datora anilor în timpul cărora s-a confruntat permanent cu 
lipsa de logică a sistemului judiciar rus. Acest sistem are o 
noimă doar atunci când este recunoscut ca fiind în slujba 
stăpânilor politici, garantând rezultate prestabilite, ce nu au 
legătură cu legile sau cu faptele. 

Navalnii şi-a perfecţionat tonul vocii şi stilul de povestitor 
enigmatic şi prietenos datorită faptului că a realizat o serie de 
videoclipuri pe care le-a postat pe Youlube, vizualizate de 
milioane de oameni şi în care a dezvăluit corupţia uriaşă a 
oficialilor din guvernul rus. Intr-un astfel de videoclip a arătat 
cine erau potenţialii lui asasini, descriind într-un mod 
suprarealist şi cu mult calm felul în care aceştia îi plănuiseră 
moartea. 

în sala de judecată, unde Alexei Navalnii era închis într-o 
cuşcă de sticlă, acesta era inculpatul acuzat de încălcarea 
eliberării condiţionate, pentru care risca să primească o 
pedeapsă de aproape trei ani de închisoare într-un penitenciar 
din Rusia, cunoscut pentru relele tratamente aplicate 
deţinuţilor. 

Dar, în timp ce îşi rostea declaraţia în faţa instanţei, într-o 


3 Serviciul Federal de Securitate al Rusiei, principala agenţie rusă de 
securitate şi con- trainfor mâţii. (n. red.) 

după-amiază extrem de friguroasă de februarie, Navalnii s-a 
folosit în avantajul său de absurditatea sistemului judiciar din 
Federaţia Rusa. El s-a transformat din acuzat în acuzator, iar 
declaraţia sa de inculpat a convertit-o într-o pledoarie finală a 
unui procuror, în care a formulat acuzaţii împotriva celui pe 
care il considera singurul responsabil pentru otrăvirea si 
încarcerarea sa: Vladimir Vladimirovici Putin, ţarul modern al 
Rusiei. 

Judecătoarea, pe nume Natalia Repnikova (care în ultimul 
moment a înlocuit pe altcineva), procuroarea Ecaterina 
Frolova şi un reprezentant al Serviciului Federal al 
Penitenciarelor din Rusia, Alexander larmolin, erau tinte 1 
secundare ale dispretului batjocoritor al lui Alexei Navalnii. 
Pledoaria sa a fost îndreptată direct împotriva lui Vladimir 
Putin, fostul şef al KGB-ului, care a ocupat funcţia de 
conducător suprem al Federaţiei Ruse încă de la demiterea lui 
Boris Eltin, în 1999, în ajunul Anului Nou. 

Respingând imediat acuzaţiile aduse de instanţa rusă, 


Navalnii a subliniat faptul că fusese găsit vinovat de încălcarea 
eliberării condiţionate într-o speţă pe care Curtea Europeană a 
Drepturilor Omului o considerase deja nefondată şi pentru care 
guvernul rus îi plătise despăgubiri. în plus, el a amintit că, în 
anul 2014, a primit o pedeapsă de trei ani şi jumătate (de 
închisoare) cu suspendare pronunţată în acel caz. „Să facem 
puţină matematică”, a spus Navalnii, exprimându-se în felul 
său ironic specific. „Acum suntem în 2021.” 

„Cu toate acestea”, a continuat el revenind la Vladimir 
Putin, „cineva îşi doreşte, şi şi-a dorit foarte mult, ca eu să nu 
mai fac niciun pas pe teritoriul ţării noastre ca cetăţean liber. 
Din momentul în care am trecut graniţa, am devenit prizonier. 
Şi ştim bine despre cine este vorba. Ştim de ce s-a întâmplat 
aşa. Motivele pentru toate acestea sunt ura şi teama unei 
singure persoane care trăieşte într-un buncăr, fiindcă i-am 
adus o jignire fatală supraviețuind pur şi simplu după ce 
[agenţii] au încercat să mă omoare la ordinele sale.” 

Procuroarea Frolova a încercat să-l întrerupă, dar Navalnii a 
vorbit peste ea. 

„Nu am nevoie de comentariile dumitale”, s-a rastit el la 
aceasta. „Faptul că reprezentanta acuzării încearcă să mă 
întrerupă, să-mi închidă gura caracterizează perfect tot ceea 
ce se întâmplă... Aşadar, [imi] voi continua [discursul]. I-am 
adus o jignire fatală fiindcă am supravieţuit. Asta datorită unor 
oameni buni, piloţi şi medici. Apoi am comis o infracţiune şi 
mai gravă: după ce am supravieţuit, nu m-am ascuns, nu am 
trăit într-un loc unde să fiu păzit, în vreun mic buncăr pe care 
să mi-l permit.” 

Alexei Navalnii nu se mai adresa acum judecătoarei Natalia 
Repnikova, a cărei decizie de a-l trimite la închisoare fusese 
deja luată, ea fiind doar o marionetă într-un scenariu complex. 
Opozantul rus pleda în faţa propriei audienţe - milioanele de 
susţinători - din Rusia şi de peste tot din lume. 

„Apoi s-a întâmplat ceva cu adevărat îngrozitor”, a spus 
Navalnii. „Nu doar ca am supravieţuit, nu doar că nu m-am 
speriat şi nici nu m-am ascuns, ci am şi luat parte la ancheta 
propriei otrăviri. Şi am arătat şi demonstrat ca Vladimir Putin 
a fost cel care, folosindu-se de Serviciul Federal de Securitate 
al Rusiei, a dispus această tentativă de asasinat. lar eu nu am 
fost singurul. Acum toti ştiu asta şi vor afla mult mai multe 
lucruri. lar asta îl scoate din 


minţi pe acest omulet ticalos care se ascunde in buncarul sau. 
Exact acest lucru — faptul ca totul a iesit la iveala. intelegeti?” 

„S-a dovedit că, pentru a face fata unui adversar politic care 
nu are nici [acces la] televiziune, nici un partid politic, este 
nevoie doar de tentative de omor cu arme chimice”, a 
continuat Navalnii. „Şi bineînţeles că acest gând îl înnebuneşte 
[pe Putin]. Pentru că toată lumea şi-a dat seama că el era un 
funcţionar oarecare ce a fost numit accidental în funcţia de 
preşedinte. Nu a participat niciodată la vreo dezbatere sau la 
alegeri, iar acesta este singurul mod prin care ştie să lupte - 
încercând să omoare oameni. Şi, indiferent de cât de mult 
pretinde că este un bun geopolitician, un lider mondial 
important, principalul motiv pentru resentimentul [pe care îl 
are] fata de mine constă acum în faptul că va rămâne în istorie 

drept un mare otrăvitor.” 

în cea mai memorabilă şi mai des citată replică a sa din ziua 
respectivă, Alexei Navalnii s-a întors cu secole întregi în trecut 
pentru a invoca doi mari conducători ruşi. Unul dintre ei a fost 
laroslav I (cel înţelept), care a domnit ca mare print al Rusiei 
Kievene din 1019sipanain 1054, introducând primul sistem de 
legi codificate în ceea ce avea să devină Imperiul Rus. Celălalt 
conducător a fost Țarul Alexandru al II-lea, care a domnit între 
1855 şi 1881 şi care a fost cunoscut drept reformatorul 
sistemului judiciar, interzicând pedeapsa corporală şi abolind 
şerbia din Rusia (ţaristă). 

„Ştiţi bine, i-am avut pe Alexandru Eliberatorul şi pe 
laroslav cel înţelept”, a spus Navalnii folosind un ton plin de un 
dispreţ tăios, care nu menaja pe nimeni. „Ei bine, îl vom avea 
şi pe Vladimir, Otravitorul de Chiloti.” 


XXX 


Alexei Anatolievici Navalnii nu voia să fie cunoscut drept un 
disident. 

El a fost trimis în repetate rânduri la închisoare din cauza 
opiniilor sale politice, a supravieţuit mai multor tentative de 
asasinat sprijinite de statul rus şi a făcut greva foamei în semn 
de protest faţă de condiţiile de detenţie la care era supus. A 
luptat încontinuu împotriva corupţiei publice şi a coordonat o 
mişcare de opoziţie faţă de guvernul autocratic şi beligerant 
din Federaţia Rusă, ceea ce a condus la încarcerarea multora 
dintre asociaţii şi susţinătorii lui. Această luptă i-a transformat 
chiar şi pe unii dintre membrii familiei sale în adevărate ţinte, 
inclusiv pe Oleg, fratele lui Alexei. Si cu toate acestea, Navalnii 
s-a ferit de termenul „disident” care era folosit de multă lume 
atunci când venea vorba despre persoana lui. 

Alexei Navalnii a fost duşmanul numărul unu al lui Vladimir 
Putin, fost agent KGB care a condus tara în calitate de 
preşedinte, prim-ministru şi din nou preşedinte timp de mai 
bine de 23 de ani, cu un pumn de fier tot mai încleştat. Pentru 

a se mentine la putere, Putin a falsificat rezultatele alegerilor 
şi a modificat Constituţia ţării. Liderul de la Kremlin l-a privit 
pe Navalnii cu atât de mult dispreţ, încât a refuzat să-i 
rostească numele; în schimb, se referea la el folosind 
eufemisme de tipul „pacientul de la clinica din Berlin” sau 
„personajul pe care l-aţi menţionat”. 

Venind din partea lui Putin, astfel de referinţe ciudate si 
stângace sunt mai degrabă o insignă de onoare - dovada, ca şi 
cum ar mai fi nevoie de vreuna, că Navalnii a reuşit să 
pătrundă sub pielea conducătorului atotputernic al Federaţiei 
Ruse. Dar în Rusia postsovietică termenul „disident” este împo- 
vărat cu un bagaj istoric pe care Navalnii şi apropiații sar nu 
voiau să-l ducă. 


Din punctul lor de vedere, Navalnii — care în momentul scrierii 
acestei cărţi ispăşea mai multe sentinţe, acumulând în total 30 
de ani de detenţie într-o închisoare de maximă securitate — 
căra în spate deja destul de multe alte poveri. 

Mai mult decât orice altceva, Alexei Navalnii voia să fie 
cunoscut drept un politician şi liderul de necontestat al 
opoziţiei din Rusia. 

În timpul ascensiunii sale de aproape două decenii, în timpul 
cărora a ajuns să obţină un renume atât la nivel naţional, căt şi 
mondial, şi-a revendicat cu mare bucurie o serie de alte titluri: 
avocat, blogger, organizator politic de bază, militant pentru 
drepturile acţionarilor, luptător anticorupţie, lider al unor 
proteste, candidat la funcţia de primar, sef de partid politic, 
strateg de campanie şi pentru alegeri, aspirant la funcţia de 
preşedine, duşman al escrocilor şi al hotilor. 


Există şi tot felul de denumiri cu care criticii săi au încercat 
să-i dea o palma peste obraz, cum ar fi „trădător”, „agent 
străin”, „terorist” si „extremist”. Aceste caracterizari sunt 
absurde, având în vedere devotamentul obsesiv şi patriotic faţă 
de Rusia de care Navalnii a dat dovadă, şi ar fi putut stârni 
râsul, dacă nu ar fi avut chiar consecinţe penale. Apoi, mai 

sunt şi alte etichete care i-au fost puse si pe care Navalnii a 
încercat să le rafineze sau de care a fost forţat să se dezică de- 
a lungul anilor - [se spunea ca este] pro-arme, antiimigratie, 
ultranationalist, imperialist rus -, care au fost adevarate sau 
doar partial asa pana cand opiniile sale au evoluat. 

Totuşi, „disident” este una dintre etichetele pe care nici el, 
nici susţinătorii sai nu au acceptat-o, deşi recunosc ca are o 
rezonanţă internaţională. 

„În limba rusă, termenul «disident» are o cu totul altă 
conotaţie şi se referă la persoane precum cei opt cetăţeni 
curajoşi care au protestat în Piaţa Roşie în 1968, nu-i asa?”*, a 
afirmat Leonid Vblkov, fostul şef de cabinet al lui Navalnii şi 
coordonatorul campaniei sale din 2013 pentru funcţia de 
primar al Moscovei. „în 1968, acele opt persoane au fost foarte 
curajoase. Le admirăm. 

Dar a fost foarte limpede pentru toată lumea că erau de fapt o 
minoritate intr-o mulţime imensă şi tăcută.” 

„Aceşti mari eroi ai intelectualităţii sovietice, acei 
Shestidesyatniki, acei disidenta, precum [Andrei] Saharov şi 
[Elena] Bonner, [Anatoli] Marcenko şi [Natalia] Gorbanevskaia, 
dar şi restul erau separați de popor”, a continuat Vblkov. 
„Astfel, ei au avut un rol istoric crucial. îi admirăm foarte mult. 
Dar este o diferenţă enormă între ei şi mişcarea noastră, 
deoarece nu vrem să fim o minoritate şi nu suntem una.” 


Leonid Vblkov, care la rândul său a fost încarcerat de mai 
multe ori şi care în continuare se confruntă cu acuzaţii penale 
grave venite din partea Moscovei, stătea la masă într-o cafenea 


4 Demonstrația din 25 august 1968 a avut loc în Piaţa Rosie din Moscova. 
Aceasta a fost organizată de opt persoane care manifestau împotriva 
invadării Cehoslovaciei (din noaptea de 20 spre 21 august 1968) de către 
Uniunea Sovietică şi aliaţii săi din Pactul de la Varşovia. Protestul a avut 
loc la Lobnoe Mesto („L.ocul Proclamaţiei”) — o platformă circulară unde 
se desfăşurau ceremoniile publice, aflată în Piaţa Roşie de lângă Kremlin 
—, pentru a se evita orice acuzaţie de încălcare a ordinii publice. A fost o 
demonstraţie paşnică. Cu toate acestea, protestatarii, cu excepţia unei 
singure persoane, au fost arestaţi rapid şi în mod brutal de poliţie şi de 
către oameni în civil care făceau parte din KGB. (n. trad.) 

din capitala Lituaniei, Vilnius, unde trăieşte în exil autoimpus 
cel puţin din august 2019 şi de unde, până la retragerea sa din 
2023, a condus Fundaţia Anticorupţie ce continuă munca lui 
Alexei Navalnii. 

În Lituania, Volkov şi restul echipei fostului principal 
oponent al preşedintelui rus Vladimir Putin se aflau în afara 
razei legale a guvernului rus, care a luat măsuri dure împotriva 
tuturor disidentilor politici. Dar nu scapasera şi de asasinii de 
la Kremlin, care şi-au asumat cu neruşinare de la început 
misiuni în străinătate, inclusiv în Germania şi în Marea 
Britanie. 

La fel ca Alexei Navalnii, Leonid Vblkov este cunoscut 
pentru stilul său oratoric lipsit de menajamente. Dar când a 
vorbit despre celebrii şi admirabilii Shestidesyatniki — 
„Şaizeciştii” - a fost politicos. Ceea ce a vrut să spună cu 
adevărat a fost că acei disidenti curajoşi nu au fost altceva 
decât nişte pierzători (sau nişte învinşi), făcând referire la 
faptul că ei nu au câştigat lupta cu regimul sovietic. 

Disidentii norocosi au supravieţuit gulagului rusesc. Unii au 
reuşit chiar să scape şi au trăit îndeajuns de mult încât să se 
întoarcă în Rusia şi să se bucure de primii ani de efervescenţă 
postsovietică. Dar, în mintea multor cetăţeni ruşi, disidentii 
curajoşi nu au învins regimul comunist represiv, la fel cum nici 
Statele Unite nu au învins Uniunea Sovietică, ci doar şi-au 
asumat victoria atunci când URSS-ul s-a prăbuşit de la sine din 
cauza conducerii defectuoase şi a corupţiei de aici. 

După unele criterii, se considera că aceşti disidenti, de 
obicei membri ai unei intelectualitati care s-a constituit 
singură, au avut, de asemenea, mai puţin de suferit decât ruşii 
de rând ca urmare a faimei sau a notorietății lor. Unora dintre 
ei, cum este cazul Nataliei Gorbanevskaia, li s-a permis de 
către autorităţile sovietice să emigreze, în vreme ce alţii, ca 
Natan Saranski, au fost eliberaţi în timpul schimburilor de 
prizonieri. Au fost mai apoi primiţi ca nişte persoane cu 
notorietate şi cu autoritate morală în Statele Unite, Israel şi 
Europa şi astfel au evitat să trăiască în Rusia o perioadă plină 

de suferinţe, mai ales la începutul anilor 1990. 

în context internaţional, lăsând deoparte sensibilitatea 
ruşilor fata de acest cuvânt, Alexei Navalnii a fost, fără 
indoiala, cel mai cunoscut disident din lume, fiind inchis 
exclusiv pentru opiniile sale politice, pentru insistența 
inversunata şi implacabilă cu care îl critica pe Putin, dar si 
coruptia si infrac- tionalitatea din imediata apropiere a tarului 
modern. 

Separat de draga lui soţie, lulia Navalnaia, de fiica lui 
studentă, de fiul adolescent si de părinţii vârstnici, Navalnii 
comunica cu lumea externă în principal prin intermediul 
scrisorilor, întocmite adesea pe hârtie  milimetrică 
(millimetrovka în limba rusă), aduse în colonia penală şi luate 
de aici de avo- caţii sai. 

in martie 2022, Alexei Navalnii a fost acuzat de frauda si 
deturnare de fonduri, iar in august 2023, de extremism. 
Sentintele pentru aceste infractiuni au insumat 28 de ani de 
închisoare, condamnându-l să rămână in spatele gratiilor pana 
în 2051 şi împiedicându-l să mai candideze la următoarele 
cinci alegeri prezidenţiale din Federaţia Rusă. Modificările 
operate în 2021 în Constituţia Rusiei i-au permis lui Vladimir 
Putin să candideze, în 20245, pentru încă un mandat de şase 
ani, şi în 2030, pentru un altul, rămânând astfel la putere până 
în 2036, când acesta va avea vârsta de 83 de ani. 

Astfel, Alexei Navalnii se poate alătura lui Nelson Mandela, 
Lech Walşsa şi altor conducători, incluzănd-o aici şi pe Aung 
San Suu Kyi din Myanmar, care s-au luptat cu regimuri 
autoritare şi care sunt consideraţi în mod incontestabil 
„disidenţi”. Unii dintre ei sunt priviţi şi ca „revoluţionari”, o 
etichetă care în Rusia este mult mai tulburătoare decât cea de 
„disident”, ţinând seama de evenimentele întâmplate acolo la 
începutul secolului XX. 


5 Vladimir Putin a câştigat, în martie 2024, cel de-al cincilea mandat de 
preşedinte. El a obţinut cel mai mare scor din istoria Rusiei postsovietice 
(peste 87% din voturile exprimate), asigurându-şi încă şase ani în fruntea 
ţării pe care o conduce de la sfârşitul anului 1999. (n. red.) 

Pentru o mare parte dintre statele lumii, mai ales pentru 
cele occidentale, Navalnii fusese cea mai mare speranta in 
privinta unei viitoare epoci post-Pu- tin, cand Rusia ar fi putut 
pune capăt războiului din Ucraina şi s-ar fi alăturat din nou 
comunităţii naţiunilor civilizate. însă alte scenarii erau mult 
mai înspăimântătoare decât cel care îl includea pe Putin: 
ascensiunea unui alt criminal, precum şeful grupării de 
mercenari Wagner, Evgheni Prigojin, sau fragmentarea 
haotică a Rusiei în diverse teritorii, unele conduse de persoane 
ca Ramzan Kadîrov din Cecenia. Din acest punct de vedere, 
ideal ar fi fost ca Alexei Navalnii să fi ieşit din închisoare ca un 
succesor modern al lui Nelson 


Mandela, drept un disident ajuns preşedinte, care îşi conduce 
națiunea către reconciliere şi reformă democratică. 

Totuşi, în ciuda autorităţii sale morale, a demnităţii istorice 
şi a ceea ce însemna el la nivel mondial, Navalnii, la fel ca cei 
mai devotați confidenti, colaboratori şi apropiaţi ai sai, nu 
accepta eticheta de „disident”. Acest lucru explică de ce ei au 
avut în mod categoric sentimente contradictorii atunci când 
Parlamentul European a anunţat, în octombrie 2021, că 
Navalnii fusese distins cu Premiul Saharov pentru libertatea de 
gândire, o distincţie prestigioasă acordată anual, însă numită 
după Andrei Saharov, probabil cel mai cunoscut dintre 
disidentii sovietici. 

Premiul Saharov, recompensat cu 50.000 de euro, a fost 
decernat în decembrie 2021 la sediul Parlamentului European 
de la Strasbourg. Fiica lui Navalnii, Daria Navalnaia, studentă 
la Universitatea Stanford, s-a deplasat în Franţa pentru a 
accepta distincţia în numele tatălui ei. 

înaltă şi blondă asemenea mamei ei, Daria a rostit un 
discurs scurt, dar foarte emotionant, în care i-a acuzat pe 
conducătorii occidentali şi europeni, inclusiv pe 
europarlamentari, de faptul că sunt prea reţinuţi în 
confruntarea cu Vladimir Putin si cu regimul său autoritar. 
6 Şeful grupului de mercenari Wagner, care a luptat pentru Rusia în 


Ucraina, a murit după ce avionul în care se afla s-a prăbuşit, pe 23 august 
2023, în regiunea Tver de lângă Moscova, (n. red.) 

Aceasta i-a catalogat drept „pragmatişti”, ca şi cum ar fi o 
insultă, şi i-a învinuit că nu făceau destule eforturi pentru a-l 
elibera pe tatăl ei din închisoare şi pentru a pune capăt 
„coşmarului” prin care trecea atunci familia ei. 

Daria Navalnaia s-a îndreptat către pupitrul de unde urma 
să-şi susţină discursul ţinând în mâini o fotografie cu tatăl ei 
făcută în timp ce era arestat la un protest, în poză putându-se 
vedea cum poliţiştii îl ţineau strâns de braţe şi de mijloc. 

„Este [un moment] onest şi destul de stânjenitor”, i-a 
avertizat ea pe membrii Parlamentului European, asta după ce 
mai întâi i-a cucerit mărturisindu-le cât de „îngrozită” era să 
nu se facă de râs. Apoi, cu o voce caldă, i-a acuzat că au făcut 
declaraţii lipsite de substanţă, că s-au înclinat în faţa 
dictatorilor şi că au pus în mod stupid interesele economice 
meschine înaintea idealurilor democratice. 


„Ştiţi, am auzit acest lucru de multe ori şi sunt sigură că îl 
voi mai auzi, poate chiar pe holuri, după ceremonie: «Ştii, 
Dasa», o să-mi spună oamenii, «înţeleg de ce te simţi aşa, 
pentru că familia şi cei apropiaţi sunt implicaţi, dar în lumea 
reală trebuie să fim totuşi mai pragmatici.» Acolo, pe hol, 
voi da din cap afirmativ şi le voi răspunde: «Da, bineîn- 
teles!» Ce altceva as putea spune? Sunt o studentă care are 
20 de ani şi nu mă simt deloc confortabil [când trebuie] să 
mă contrazic cu nişte pragmatişti experimentați şi 
responsabili. 

Cu toate acestea, astăzi, aflându-mă aici şi profitând de 
faptul că am un microfon în fata—, vreau să mă opun 
pragmatismului. Acesta este Premiul Saharov, iar Andrei 
Saharov a fost probabil una dintre cele mai puţin 
pragmatice persoane din lume. Nu înţeleg din ce motiv cei 
care militează pentru relaţii pragmatice cu dictatorii nu 
deschid cărţile de istorie. Ar fi un lucru foarte pragmatic, iar 
după aceea ar înţelege cu uşurinţă inevitabilele legi politice: 
restabilirea păcii cu dictatorii şi cu tiranii nu funcţionează 
niciodată.” 


22 | 
DISIDENTUL 

Intr-adevar, restabilirea pacii nu facea parte din ansamblul 
de strategii ale lui Navalnii. 


Politicile sale nu erau violente. Adunarile si protestele pe 
care le-a condus au avut întotdeauna ca scop transmiterea 
unui mesaj şi mobilizarea oamenilor, nicidecum 
destructurarea. Dar el a rămas în mod instinctiv un luptător. 
Retorica sa devenea adesea înflăcărată, fiind implicat în mai 
multe scandaluri şi încăierări decât avea nevoie. Era condus de 
furie şi de ceea ce el numea ] > 


n 


„ură”, o animozitate personală şi profundă faţă de adversarii 
săi. Detesta să fie minţit, înşelat şi luat de prost. 

„Un lucru ştiu clar despre mine”, i-a spus Alexei Navalnii lui 
Iuri Dud în timpul interviului din Germania. „Unul dintre 
defectele mele este tendinţa de a utiliza anumite epitete pe 
care ar trebui să le folosesc mai rar sau chiar deloc. Vorbele 
mele devin cu siguranţă ceva personal. Face parte din 
strategia mea politică, dacă se poate spune aşa, deoarece am 
intrat în acest domeniu pentru a critica nişte persoane, printre 
altele... Nu mă lupt cu corupţia ca fenomen în sine, ci cu 
fiecare funcţionar corupt în parte, cu escrocii pe care îi detest, 
întotdeauna le rostesc numele, cu fiecare ocazie care mi se 
oferă. Este principiul meu. Bineînţeles, acest lucru presupune 
folosirea unui limbaj puternic emoţional şi personal. Poate că 
în general [asta] este un minus, dar face parte din cine sunt 
eu.” 

La Strasbourg, în acea zi, Daria Navalnaia a criticat 
Occidentul pentru încercarea de a-l împăca pe dictatorul 
belarus Alexander Lukaşenko, pentru că a permis serviciilor 
speciale ale lui Putin să comită asasinate cu impunitate si 
pentru că i-a abandonat pe disidentii curajoşi, precum tatăl ei. 

„Oricât de multe persoane încearcă să se amăgească, 
sperând că un alt nebun care se agaţă de putere va reacţiona 
în mod civilizat la concesii şi linguseli, [trebuie să ştie ca] acest 
lucru nu se va întâmpla niciodată”, a spus ea. 

„Esenţa puterii autoritare constă în creşterea constantă a 
mizelor, în intensificarea agresiunii şi în căutarea unor noi 
inamici”, a continuat să susţină Daria Navalnaia, adăugând: 

„Un alt lucru pe care pragmatiştii nu vor să-l facă dintr- 
un anumit motiv este să pună mână pe un calculator şi să 
vadă cât de mult îi costă pe cetăţeni pragmatismul lor, dar 
în special pe contribuabilii europeni. 

Anii plini de linguseli la adresa lui Putin i-au transmis clar 
acestuia ideea că, pentru a-şi spori popularitatea, poate să 
înceapă un război. Cât de mult va trebui să plătească 
Europa pentru războiul din Ucraina?” 


Discursul a devenit şi mai personal în momentul în care fiica 
lui Alexei Navalnii a descris crimele şi tentativele de asasinare 
a reprezentanţilor opoziţiei din Rusia, inclusiv câteva încercări 
de otrăvire a propriului tată. O astfel de tentativă, ce a avut loc 
în iulie 2022, a afectat atât de puternic sănătatea mamei ei, 
încât aceasta a ajuns să nu se mai poată ridica în picioare. 

„Unul dintre liderii opoziţiei, Boris Nemtov, este ucis cu 
focuri de armă [fiind împuşcat] în spate chiar lângă Kremlin”, a 
afirmat Daria Navalnaia în Parlamentul European. „lar apoi 
apare un pragmatist şi spune: «Nu putem face prea multe în 
această privinţă. Să ne limităm la o declaraţie dură, iar apoi să 
continuăm tratativele.» Iar ei vor continua să-l ucidă si pe al 
doilea, şi pe al treilea, al patrulea va fi omorât în centrul 
Berlinului, iar al cincilea, în Marea Britanie. De asemenea, vor 
arunca în aer câteva depozite din Europa şi apoi vor începe să 
ucidă folosindu-se de arme chimice.” 

Daria Navalnaia şi-a continuat discursul susţinând: „în 
interiorul serviciilor speciale ale lui Vladimir Putin s-a format o 
adevărată grupare teroristă, care îi omoară pe cetăţenii ţării 
mele fără a fi audiaţi sau judecaţi, iară [a se apela la] justiţie. 
Aproape că mi-au omorât mama, tatăl. Şi nimeni nu poate 
garanta că mâine politicienii europeni nu se vor simţi epuizați, 
după ce au pus pur şi simplu mâna pe mânerul uşii.” 

Membrii Parlamentului European au aplaudat frenetic 
criticile care le-au fost aduse, această scenă neobişnuită 
amintind de piesa de teatru „Revizorul” de Gogol, o 
capodoperă satirică tranşantă despre corupţia publică din 
Rusia, ea fiind de altfel şi una dintre preferatele lui Alexei 
Navalnii. 

într-unul din punctele culminante ale piesei, protagonistul, 
un guvernator umilit, întrerupe o tiradă absurdă la adresa 
subalternilor săi, se întoarce către public şi i se adresează 
astfel: „De ce radeti?”, întreabă el. „Râdeţi de voi insiva.” 


x x x 


Spre deosebire de disidentii sovietici intelectuali - Andrei 
Saharov însuşi a fost fizician nuclear, fiind cunoscut ca 
părintele bombei cu hidrogen ruseşti -, Alexei Navalnii şi 
echipa lui se considerau nişte ruşi obişnuiţi, sau cel puţin nişte 
cetăţeni de rând, din clasa de mijloc a Rusiei moderne, 
postsovietice. 

„Suntem o forţă politică care se bucură de susţinerea 
populaţiei din oraşe mici şi mari, de cea a persoanelor cu 
venituri mici şi mari, cu şi fără studii”, a declarat Leonid 
Vblkov la Vilnius. „Avem 10 milioane de abonaţi pe reţelele 
sociale şi în jur de 15-20 de milioane de susţinători în ţară. 
Putem să organizăm strategii de protest pentru 180 de oraşe 
simultan. Deci, suntem cunoscuţi pe toate carle.” 

Faptul de a fi un tip obişnuit — şi dorinţa de a se face 
cunoscut - a fost întotdeauna o trăsătură esenţială a 
personalităţii lui Alexei Navalnii, începând chiar din copilărie, 
de pe vremea când locuia la periferia Moscovei, fiind copil de 

cadru militar şi având pe unul din pereţii dormitorului său un 
poster cu Arnold Schwarzenegger, culturistul, actorul şi 
viitorul guvernator al Californiei, care era de origine austriacă. 

Eroii precum Schwarzenegger erau o parte importantă din 
viaţa lui Navalnii, pentru că se potriveau foarte bine cu 
convingerea sa că pe lume există mulţi băieţi buni, dar şi 
ticăloşi. Odată, în 2010, cu mult înainte să ajungă să aibă un 
renume international, Alexei Navalnii s-a bucurat enorm 
gândindu-se că este posibil ca Arnold Schwarzenegger, pe 
atunci guvernator, să fi citit un articol în Los Angeles Times 
despre eforturile sale de a lupta împotriva corupţiei. 

„Uraa! Am făcut-o şi pe asta”, a scris el entuziasmat pe 
blogul personal. „Acum sigur ştie despre mine... cel care m-a 
privit mulţi ani de pe peretele din dormitor. Arnold 
Schwarzenegger... Să citească oare guvernatorul Californiei 
ziarul de stat? Fără doar şi poate. Aşa că sigur a aflat despre 
mine.” 

În articolul de pe blogul său, opozantul rus a citat o replică 
diferită din piesa „Revizorul” de Gogol, în care unul dintre 
personaje, Piotr Bobcinski, spune că singura sa dorinţă este ca 
nobilii din Sankt-Petersburg să afle de existenţa lui. Navalnii a 
rescris fraza, tăindu-l pe Bobcinski şi adăugându-se pe sine. 
»LSchwarzenegger] probabil ca stă si se gândeşte că Piotr 
Ivanovici BobcmskrtrăicstcArttr”urrasemcne”oras Alexei 
Anatolievici Navalnii trăieşte 3 3 3 
la Moscova”, a scris el. 

Dorinţa de a fi văzuţi, cunoscuţi şi apreciaţi îi motivează pe 
multi dintre politicieni, în special pe cei ca Navalnii, aceştia 
tânjind să fie laudati pentru că îi ajută pe ceilalţi oameni. Dar 
interesul pentru faimă şi atenţie nu a fost sursa principală de 
motivaţie a lui Alexei Navalnii, aşa cum au afirmat unele voci 
critice. 

În plus, pe el nu l-a interesat deloc să se îmbogăţească. A 
avut un instinct capitalist şi, ca mulţi alţii din generaţia lui, a 
căutat diverse posibilităţi de investiţii şi de afaceri. Când a fost 
vorba de bani, s-a concentrat mai mult pe denigrarea 
funcţionarilor lacomi si corupți care sunt obsedati să 

acumuleze averi si bunuri materiale — o obsesie pe care el nu 
a impartasit-o niciodata. 

Pentru a-l înţelege pe Navalnii e nevoie să recunoaştem ca a 
fost un animal politic în mod instinctiv. De asemenea, este 
esenţial să reținem ca a fost profund patriot, poate chiar 
naţionalist, că le-a purtat o ură viscerală mincinoşilor şi 
escrocilor şi că a fost animat de un puternic sentiment al 
dreptăţii şi al indignării, care adesea se transforma în 
justitiarism. Poate ca cel mai important aspect este faptul că a 
privit viaţa ca pe o serie de confruntări între forţele binelui şi 
cele ale răului. 

Această viziune asupra lumii l-a determinat să-l prezinte pe 
Vladimir Putin ca fiind diavolul în persoană şi să-l asemuiasca 
pe conducătorul Federaţiei Ruse cu personajul malefic 
Voldemort” din seria „Harry Potter”. Unii dintre colaboratorii 
lui Navalnii au afirmat că acesta părea să se considere pe sine 
şi pe membrii echipei sale drept nişte supereroi care luptau 
împotriva corupţiei. 

„Mi-a spus de multe ori... [că voia] să fie înconjurat de un 
grup de băieţi buni, visa la asta”, a declarat Ivan Jdanov, 
directorul executiv al Fundaţiei Anticorupţie înfiinţate de 
Alexei Navalnii. „Visa, să spunem, la ceva de tipul eroilor din 
benzile desenate, la un astfel de grup.” 

Ivan Jdanov a precizat că nimic nu-l supăra sau nu-l enerva 
mai mult pe Navalnii decât lipsa de onestitate sau nedreptatea 
celor din propria echipă, deoarece credea că era o trădare a 
misiunii lor nobile. „Nu este vorba doar despre onestitate”, a 
spus Jdanov. „Este vorba despre un grup de persoane care 
împărtăşesc un fel de secret despre ceva... şi [care] vor salva 
lumea.” 

Uneori, Alexei Navalnii părea să creadă că el şi echipa sa 
erau personajele unuia dintre serialele de desenele animate 
7 În seria „Harry Potter” de J.K. Rowling, Lordul Voldemort este 


considerat cel mai puternic şi cel mai periculos vrăjitor al întunericului 
din toate timpurile, (n. trad.) 

care îi plăceau atât de mult - sitco- mul animat „Rick şi Morty” 
era probabil preferatul său -, trecând de la o aventură la alta, 
confruntându-se cu diverşi adversari malefici, unul după altul, 
în ciuda riscului uriaş de a ajunge să fie închişi sau chiar 
omorâţi. 

Intr-o zi dezvăluiau ce avere imensă, obţinută în mod ilegal, 
are un politician ipocrit; în altă zi atrăgeau atenţia asupra 
construcţiei de proastă calitate a locuinţelor finanţate din bani 
publici; în alta îi identificau pe asasinii guvernamentali care 
încercaseră să-l ucidă chiar pe Navalnii. Zi după zi, ei erau 
acolo - la aceeaşi oră şi pe acelaşi „canal” - pentru a o lua de 
la capăt. 

În timpul unei alte zile cu proceduri juridice din februarie 
2021, o încercare nereuşită de a face apel la condamnarea sa 
pentru încălcarea eliberării condiţionate şi o audiere separată 
cu privire la acuzaţiile absurde conform cărora ar fi calomniat 
un veteran militar, Alexei Navalnii a dat două declaraţii lungi, 
uneori incoerente, dar emotionante, în care a abordat tema 
eroismului si pe cea a binelui contra raului, rostind totodata, in 
mod clar si raspicat, mesajul lui fundamental impotriva lui 
Vladimir Putin. 

Declaraţiile au arătat un om care se lupta cu singurătatea in 
primele saptamani ale ispasirii pedepsei grele cu inchisoare, 
pe care toată lumea se aştepta să o primească, dar care părea 
cumva să fi venit precum un soc - ca şi cum Navalnii se 
obişnuise atât de mult cu „joculeţele” sale de-a soarecele şi 
pisica cu Kremlinul, în stilul celor din desenele animate, încât 
pur şi simplu nu-i venea să creadă că Putin nu mai era dornic 
să se joace. 

„Cu siguranţă că nu-mi place locul în care mă aflu acum, dar 
nu am niciun regret că m-am întors, că fac ceea ce fac”, a 
afirmat el. „Pentru că am procedat cum trebuie. Dimpotrivă, 
simt chiar un fel de satisfacţie.” 

Alexei Navalnii a subliniat faptul că el şi alţii asemenea lui 

nu se vor da batuti in fata tentativelor autoritatilor de a-i izola. 

„La început, pentru ei este important să te intimideze si apoi 
să demonstreze ca esti singur”, a spus el. „lar aspectul acesta, 
de a fi singur, e foarte important, extrem de important ca 
obiectiv al puterii. Că veni vorba, Luna Lovegood este una 
dintre marile filozoafe. V-o amintiţi din seria «Harry Potter»? 
Când a vorbit cu Harry Potter, în timpul unei perioade dificile 
prin care trecea, i-a spus aşa: «Este important să nu te simţi 
singur, pentru că, dacă aş fi Voldemort, mi-aş dori foarte mult 
să te simţi singur.» Cu siguranţă că Voldemort care trăieşte la 
Palat vrea acelaşi lucru.” 

Alexei Navalnii l-a ironizat pe Putin, dar si pe tovarasii sai 
pentru ca incercau sa nege averile fabuloase pe care le aveau, 
în timp ce majoritatea cetăţenilor ruşi trăiau în sărăcie. „Deşi 
tara noastră este acum clădită pe nedreptate, observăm cum, 
totuşi, milioane de persoane, zeci de milioane, vor să afle 
adevărul”, a spus Navalnii. „Vor să ajungă la adevăr şi vor 
reuşi [acest lucru] mai devreme sau mai târziu.” 

Opozantul rus i-a îndemnat pe oameni să nu se teamă de cei 
care voiau o schimbare în ţară. „Pentru că mul ţi sunt speriaţi: 
«Vai, Doamne, ce se va întâmpla? Se va ajunge la revoluţie! Va 
fi haos, un coşmar!» Dar ganditi-va cât de bună ar fi viata fara 
minciuni constante, fără toate ipocriziile”, a spus el. 

Apoi s-a întors către judecătoare, întrebând-o dacă nu şi-ar fi 
dorit să lucreze într-un sistem cinstit. „Gândiţi-vă cât de bine 
ar fi... să fiţi un pilon respectat al societăţii şi nimeni să nu vă 
dea indicaţii despre ce hotărâre să luaţi într-un caz, să le 
spuneţi copiilor şi nepoților că sunteţi o judecătoare inde- 
pendentă.” 

Adresându-se procuroarei, Alexei Navalnii şi-a continuat 
discursul: „Ar fi grozav să fiţi o procuroare care lucrează într- 
un sistem acuzatorial, ia parte la un proces juridic interesant, 
apără pe cineva sau condamnă nişte răufăcători adevăraţi. 
Cred că este puţin probabil ca cineva să facă facultatea de 
drept şi să devină procuror, pentru ca mai apoi să ia parte la 
instrumentarea cauzelor penale şi la falsificarea semnăturilor 

pentru cineva.” 

Apoi, a revenit la criticile adresate presupuşilor săi asasini. 

„Nicio persoană de pe Pământ nu s-a gândit vreodată, în anii 
frumoşi din perioada adolescenţei: 
«Voi merge la Serviciul Federal de Securitate (FSB), iar ei mă 
vor pune să spăl lenjeria intimă a vreunui opozitionist pentru 
că cineva a pus otravă pe ea»” a spus Navalnii imitând o 
persoană imaginară. „Nu există astfel de oameni! Nimeni nu 
vrea să facă aşa ceva! Toţi îşi doresc să fie nişte persoane 
normale, respectabile, să prindă terorişti, hoţi, spioni şi să-i 
confrunte.” 

Navalnii i-a încurajat pe cei din public să se alăture cauzei 
sale, citându-l pe eroul principal din serialul animat preferat, 
„Rick şi Morty”. 

„Este foarte important să nu te temi de persoanele care cer 
cu insistenţă adevărul şi poate chiar [ar fi bine] să le sustii 
cumva”, a afirmat Navalnii. „în mod direct, indirect, sau poate 
nu să le sustii, dar cel putin sa nu contribui si tu la aceasta 
minciuna, sa nu faci ca situatia din jur sa fie si mai rea. 
Bineinteles ca exista si un mic risc, dar in primul rand el este 
redus, iar in al doilea rand, dupa cum spunea un alt remarcabil 
filozof contemporan pe nume Rick Sanchez’: «Viaţa este un 
risc. lar dacă nu rişti, atunci eşti doar un amalgam de molecule 
aleatorii care se lasă purtat oriunde îl duce Universul»” 

Exact în acel moment, cănd rostea „ultimele cuvinte” ca 
acuzat, adică pledoaria sa finală în faţa instanţei, Alexei 
Navalnii — militant, blogger, luptător împotriva corupţiei, 
politician de opoziţie - a părut să se metamorfozeze, chiar sub 
ochii tuturor celor prezenţi, într-un disident al secolului XXI, 
în- demnându-i din captivitate pe ruşi să-i învingă pe 
asupritorii autoritari, dar şi secolele întregi de suferinţă. 

„Un ultim lucru”, a mai spus el. „Zilele acestea am primit o 
mulţime de scrisori. Şi aproape toate se încheie cu propoziţia 


8Personaj-cheie din sitcomul „Rick şi Morty”, bunicul lui Morty, care 
joacă rolul unui om de ştiinţă, (n. red.) 

«Rusia va fi libera» Este un slogan minunat pe care il repet 
constant, cu care raspund si eu la randul meu si pe care il 
scandez la diverse adunari. Dar tot am impresia ca lipseste 
ceva. Este evident ca vreau ca Rusia sa fie libera; este un lucru 
necesar, dar nu si 


J 


suficient. Acesta nu poate fi un obiectiv în sine.” 

„Vreau ca Federaţia Rusă să fie bogată, ceea ce corespunde 
avutiei sale naţionale”, a continuat Navalnii. „Vreau ca 
bogăţiile naţionale să fie distribuite mai echitabil, astfel încât 
toată lumea să-şi primească partea cuvenită. Nu vreau doar să 
fim liberi, ci să ne şi bucurăm de un sistem de sănătate 
eficient. Vreau ca bărbaţii să ajungă la vârsta de pensionare, 
deoarece în prezent jumătate dintre ei nu trăiesc atât de mult; 
cât despre femei, nici ele nu o duc mai bine. Vreau ca sistemul 
de educaţie să fie bun, iar lumea să poată studia în condiţii 
normale.” 


„îmi doresc şi ca multe alte lucruri să se întâmple în ţara 
noastră”, a afirmat Navalnii. „Nu trebuie să ne concentrăm 
atât de mult pe faptul că Federaţia Rusă nu este liberă, ci pe 
realitatea că, în ansamblu, situaţia este deplorabilă în toate 
domeniile de activitate. Avem de toate şi, cu toate acestea, 
suntem o ţară jalnică. Deschideţi capodoperele literaturii 
ruseşti şi vedeţi, Dumnezeule, că sunt numai descrieri ale 
sărăciei şi suferinţei. Suntem o ţară extrem de nefericită şi nu 
putem ieşi din acest cerc vicios al tristetii. Dar ne dorim asta, 
bineînţeles. Aşadar, propun să schimbăm sloganul şi să 
strigăm că Rusia nu trebuie să fie doar liberă, ci şi fericită. 
Federaţia Rusă va fi fericită.” 


Fericirea nu a fost niciodată un sentiment sigur în Rusia, cu 
atât mai puţin unul esenţial. Dar susţinătorii lui Alexei Navalnii 
erau convinşi că acesta putea genera o asemenea transformare 

la nivel naţional dacă ar fi supravieţuit închisorii, dacă i s-ar fi 
permis vreodată să candideze la preşedinţie, dacă ar fi câştigat 
alegerile. 

Evghenia Albat, jurnalistă de investigaţii şi redactor la 
săptămânalul New Times, cea care a fost un fel de naşă 
politică a lui Navalnii şi a altor membri ai opoziţiei politice din 
generaţia sa, a afirmat că întemnițarea disidentului rus ar fi 
putut fi încă un pas esenţial spre destinul său de viitor 
conducător al Federaţiei Ruse. 


„Cel puţin acolo unde trăiesc eu, ştiţi, este o ţară cu mulţi 
deţinuţi”, a spus Albat. „Nu mi-aş dori ca el să treacă prin 
această experienţă, dar este una foarte importantă... în plus, 
este experienţa de a fi privat de toate drepturile tale. Şi, chiar 
şi aşa, el îşi menţine rezistenţa şi în penitenciar.” 

Evghenia Albat, care era o apropiată a familiei lui Navalnii, 
corespondând în mod regulat cu opozantul rus, a spus că 
acesta a rămas sfidător în timpul apelurilor nominale zilnice, 
unde se aştepta ca el să-şi anunţe prezenţa spunând doar 
„deţinut Navalnii”. În schimb, potrivit jurnalistei de la New 
Times, el răspundea cu „Navalnii, cel închis ilegal”. 

„în cultura politică din Rusia toţi revoluționarii au trecut 
prin închisoare, fie că este vorba despre Stalin, fie despre 
altcineva mai bun. Din păcate, cei cu studii superioare, care au 
evitat să fie închişi, nu au obţinut niciodată nimic.” 


Pentru Evghenia Albat, Alexei Navalnii s-a dovedit a fi pur si 
simplu o adevărată revelaţie. 

L-a cunoscut încă de la început, de pe vremea când era 
destul de stângaci, cănd nu vorbea prea elevat şi cu siguranţă 
nu beneficiase de o educaţie de elită, participând la saloanele 
politice ce aveau loc în serile de marţi, în apartamentul ei de la 
Moscova, la mijlocul anilor 2000. A fost martora evoluţiei lui 
într-un conducător carismatic al unei mişcări naţionale, capabil 
să capteze atenţia unor mulţimi uriaşe de oameni pe străzile 
din Moscova şi din alte oraşe, un politician în care cetăţenii de 
rând se regăseau şi care vorbea pe înţelesul tuturor. 

„Este ca noi toţi, nu se plasează deasupra noastră, ceea ce 
este un aspect foarte important în cazul lui”, a precizat Albat. 
„Nu vine din exterior, ca de exemplu din Elveţia, să ne înveţe 
pe noi, ruşii, cum să fim fericiţi. Face parte din acest popor, 
din această naţiune şi trece printr-o experienţă foarte dure- 
roasă. După cum am spus deja, era bine să nu fi avut parte de 
o astfel de încercare. Cred totuşi că ea este esenţială.” 

Chiar şi în privinţa infatisarii, Navalnii pare a face parte din 
această naţiune. 

El, soţia lui, lulia, şi cei doi copii, Daria şi Zahar, au arătat 
mereu de parcă ar fi fost nişte modele într-o reclamă ce 
prezenta stereotipul ideal al unei familii slave, ruseşti. Astfel, 
deşi Navalnii s-a confruntat frecvent cu critici dure la adresa 
unora dintre opiniile şi afirmaţiile sale naţionaliste şi a retoricii 
sale antiimigranti, adversarii lui nu l-au putut cataloga cu 
uşurinţă ca fiind un străin, aşa cum a fost cazul multora dintre 
disidentii evrei (care erau desemnaţi prin termenul din limba 
engleză refitsenik’) din perioada sovietică. 

Leonid Volkov, mâna dreaptă a lui Navalnii şi strategul-şef 
al acestuia, care în prezent locuieşte în exil, la Vilnius, se 
potriveşte unui tipar vechi: este un evreu practicant care 
respectă regulile alimentaţiei cuşer. Succesoarea lui Volkov la 
funcţia de preşedinte al Fundaţiei Anticorupţie, Maria Pevcih, 
poate fi descrisă ca fiind „străină” dintr-un alt punct de vedere: 
şi-a petrecut o mare parte a vieţii în Marea Britanie. 

În vreme ce Alexei Navalnii era închis, iar Vladimir Putin 


introducea măsuri brutale de represiune împotriva disidentei 
politice în urma invaziei 


O'm Termen neoficial pentru un cetăţean sovietic, dar in special pentru 
un evreu, căruia i se refuza permisiunea de a părăsi fostul URSS sau 
orice stat din Blocul Estic pentru a putea emigra într-o altă ţară, mai ales 
în Israel. În engleză, refusenik este alcătuit din cuvântul refmal („refuz”) 
şi sufixul -nik. (n. red.) 

Rusiei asupra Ucrainei din februarie 2022, Leonid Vblkov, 
Maria Pevcih şi alţi camarazi ai lor au trecut la modul de 
supravieţuire. S-au folosit de ţara în care erau, Lituania, 
pentru a păstra vie atenţia asupra situaţiei critice în care se 
afla Navalnii si pentru a menţine în funcţiune rămăşiţele 
masinariei lor politice, pregătite pentru momentul în care 
acesta avea să fie eliberat. 

Unul dintre obiectivele lor fusese atunci să adune din tară 
cât mai multi candidaţi cu putinţă, urmând o strategie numită 
„vot inteligent!*”, prin care intenționau să se alieze cu oricine 
nu facea parte din partidul lui Vladimir Putin, Rusia Unita, pe 
care Navalnii l-a caracterizat, după cum se ştie, drept partidul 
escrocilor si al hotilor. Şi tocmai pentru faptul că sperau sa 
atragă de partea lor alegătorii de rând, îşi doreau să fie 
cunoscuţi ca politicieni, nu ca disidenti, a susţinut Volkov. 

„Asta înseamnă că de fapt pretindem să fim majoritari şi, 
aşa cum am reuşit să demonstrăm în timpul campaniei 
electorale pentru primăria Moscovei şi mai apoi în timpul celei 
pentru preşedinţie, avem capacitatea de a aduce laolaltă 
straturi foarte diferite ale societăţii ruseşti”, a afirmat Leonid 
Volkov. „lar dacă ar avea loc o campanie electorală corectă şi 
competitivă, poate că nu am fi cea mai puternică forţă politică 
din ţară, dar cu siguranţă ne-am clasa pe poziţia a doua.” 

Evghenia Albat, care este cu o generaţie mai mare decât 
Volkov şi, la rândul ei, evreică practicantă, îşi aminteşte mai 
limpede perioada sovietică. îşi dorea să-l numească pe Navalnii 
un revoluţionar, însă, conform spuselor sale, el se vedea doar 
un politician. 

„Este politician”, a precizat ea. ..Aşa este el. S-a născut... un 
animal politic şi îi place foarte mult acest lucru.” „Se gândeşte 


10 Smart voiing, în engleză, în original — acest sistem de vot, creat încă 
din 2018 de Alexei Navalnii şi de colaboratorii săi, ar fi trebuit să-i ajute 
pe ruşi să aleagă, în fiecare dintre districte, candidatul cu cele mai mari 
şanse împotriva partidului Rusiei Unite, indiferent de formațiunea 
politică din care facea parte acesta. Scopul „votului inteligent” era de a 
eroda puterea Rusiei Unite. (îl. red.) 


la propria persoană ca la viitorul preşedinte al Federaţiei 
Ruse”, a mai declarat Albaţ. „Cu siguranţă că aşa este. El este 
viitorul preşedinte al Rusiei. întrebarea este: se va întâmpla 
oare? N-am niciun dubiu. Tipul — dacă supravieţuieşte, dacă 
nu reuşesc să-l ucidă din nou în închisoare - va ajunge 


conducătorul ţării.” 
OTRAVIREA 


„Pe măsură ce noaptea trecea, cei îmbrăcaţi în costume gri 
au ajuns să pună diagnosticul.” 
- Leonid Volkov, Berlin, 21 august 2020 


Alexei Navalnii transpira din abundență si era complet 
dezorientat, nefiind sigur dacă poate ajunge pe picioarele lui 
de la toaleta din avion şi până la locul său. Totuşi, în acel 
moment, i-a fost tulburător de clar că avea să moară. 

„Cea mai bună comparaţie care mi-a venit în minte a fost 
cea cu Demen- torii!! din [seria] «Hany Potter»”, a afirmat el 
aproape şase săptămâni mai târziu, după ce a fost trezit din 
coma indusă medical. „Conform descrierii lui [J.K.] Rowling, 
sărutul unui Dementor nu doare, ci absoarbe toată viaţa din 
tine. Nu m-a durut deloc, dar ceea ce m-a copleşit a fost 
gândul că aveam să mor.” 

Liderul opoziţiei ruse, pe atunci în vârstă de 44 de ani, se 
afla la bordul unui avion care efectua o cursă de dimineaţă cu 
destinaţia Moscova. Alexei Navalnii se întorcea din oraşul 
siberian Tomsk, unde făcuse campanie electorală pentru 
candidaţii la alegerile regionale. După doar câteva minute de 


11 Dementorul era o creatură întunecată, asemănătoare unei fantome, 
considerată a fi una dintre cele mai urâte (creaturi) din Lumea vrăjitorilor 
lui Harry Potter. (n. trad.) 


la decolarea avionului, a început să se simtă foarte rău. 

Pe măsură ce mintea i s-a incetosat şi sentimentul puternic 
de teamă i-a pus stăpânire pe corp, Navalnii a rugat-o pe 
purtătoarea sa de cuvânt, Kira larmiş, aflată chiar lângă el, să-i 
vorbească. Când ea a început să facă lucrul acesta, Navalnii i-a 
văzut buzele mişcându-se, cu toate că nu înţelegea niciun 
cuvânt din ce spunea. 

Pe lângă ei a trecut atunci o stewardesa care avea câteva 
sticle cu apă. Initial, Navalnii a vrut să ceară ceva de băut, dar 
s-a răzgândit şi s-a dus la toaletă să se spele pe faţă. A plecat 
purtând doar şosete în picioare, iar după ce s-a spălat a mai 
rămas câteva clipe în baie. Dintr-odată şi-a dat seama că era 
mai bine să iasă din încăperea aceea înghesuită pe care o 
încuiase cât încă mai putea face asta. Stătuse acolo vreme de 
aproape 20 de minute, iar la uşă se formase deja o coadă de 
pasageri. 

„Am ieşit şi am văzut o grămadă de fete nemultumite. Cred 
că am stat înăuntru vreo zece minute”, i-a povestit Navalnii 
jurnalistului online şi creatorului de conţinut pe YouTube, Iuri 
Dud. „Arunci mi-am dat seama că ar fi bine să cer ajutorul 
cuiva, pentru că nu ştiam dacă mă mai ţineau picioarele să mă 
întorc la locul meu [din avion]. Spre propria-mi surprindere, 
am privit-o pe însoţitoarea de zbor şi i-am spus: «Am fost 
otrăvit. O să mor.», apoi m-am întins pe jos în faţa ei.” 

Alexei Navalnii descria aceste evenimente la aproximativ o 
lună după ce a fost scos din coma indusă medical, cea mai 
mare parte din timp fiind petrecută la Spitalul Charite din 
Berlin. Şi în ciuda recuperării sale dificile, care era departe de 
a fi completă, opozantul rus îşi recăpătase umorul lui 
caracteristic. 

„însoţitoarea de zbor m-a privit afişând un rânjet mic in 
colţul gurii şi spunându-şi probabil în sinea ei: «Ce nebun de 
legat!» Poate că s-a gândit că am făcut intoxicație alimentară 
de la sucul de roşii sau de la macaroane”, 


a afirmat Navalnii. „Cred că voia să-mi spună că nu ar fi avut 
cum să mă fi otrăvit [cu ceva] în avion, dar eu nu mai auzeam 
nimic. Mă întinsesem pe jos, gata să mor chiar acolo unde mă 
aflam.” 

într-un filmuleţ postat pe internet de unul dintre pasagerii 
din acea cursă se auzea cum Navalnii urla în chinuri din cauza 
durerilor pe care le avea. însă opozantul rus nu-şi mai amintea 
lucrul acesta sau momentul în care avionul a aterizat de 
urgenţă, reuşind astfel să-i salveze viaţa. 

Dar descrierea a ceea ce a simţit el în acele momente s-a 
potrivit cu relatările celorlalţi pasageri din avion, inclusiv cu 
cea a soţiei, lulia, despre care se crede că a fost otrăvită cu 
aceeaşi substanţă catalogată drept armă chimică: un inhibitor 
organofosforat al acetilcolinesterazei din familia Noviciokului. 
„întregul corp iti spune: <Alexei, este timpul să-ţi iei rămas- 


bun. Mi-ai făcut ceva ce este complet incompatibil cu viata.»” 
XXX 


Alexei Navalnii şi colegii sai, Kira larmiş şi un manager de 
proiecte de la Fundatia Anticoruptie, Ilia Pahomov, au ajuns la 
Aeroportul Bogasevo din Tomsk suficient de devreme pentru a 
putea prinde zborul numarul 2616 al companiei S7 Airlines 
catre Aeroportul Domodedovo din Moscova, aflat cel mai 
aproape de locuinta lui din capitala rusa. 

Alexei Navalnii, care atunci purta un tricou gri cu flori, a 
stat sa faca poze cu admiratorii sai la linia de securitate din 
aeroport. 

Aflat in sala de asteptare, liderul opozitiei ruse s-a hotarat 
să meargă să cumpere nişte bomboane pentru cei doi copii ai 
săi. Apoi, grupul format din cei trei s-a oprit la cafeneaua 
vieneză din aeroport, unde mai multe ceasuri indicau ora în 
diverse locuri din Rusia precum Tomsk, Moscova, peninsula 
Crimeea (pe care Rusia a invadat-o şi a anexat-o în mod ilegal, 
în 2014, de la Ucraina) şi Surgut, oraş situat în nord-vestul 
Siberiei, un important centru al industriei energetice. 

Navalnii nu luase micul-dejun nici la hotel, nici la aeroport. 
Camerele de supraveghere din aeroport l-au surprins pe 
Pahomov când îi oferea lui Navalnii o ceaşcă cu ceai negru. 

În autobuzul care i-a transportat pe pasageri de la terminal 
până la avionul cu care urmau să zboare, un Boeing 737-800, 
cu detaliile sale de culoare ver- de-deschis aflate pe vârfurile 
de aripă şi specifice companiei S7, Alexei Navalnii a facut mai 
multe poze cu câţiva admiratori ai săr. Părea absolut în regulă. 
Avionul a decolat la ora 8:06. 

Zburau deja de aproximativ zece minute cand brusc i s-a 
facut rau. 

Dupa ce Navalnii s-a intins pe jos in zona de odihna 
destinata insotitorilor de zbor si aflata la capatul aeronavei, o 
stewardesa a intrebat la microfon daca printre pasageri exista 
vreo persoana care are pregatire medicala. O femeie, de 
profesie asistenta medicala, si-a oferit ajutorul. De asemenea, 
insotitorii de zbor le-au cerut pilotilor sa efectueze o aterizare 
de urgenta. La scurt timp dupa aceea, s-a auzit anuntul ca 
avionul fusese deviat catre orasul Omsk, unde a aterizat la 
9:01, ora locala, dupa aproape doua ore de la decolare. 

In jumatatea de ora scursa intre anuntul privind efectuarea 
unei manevre de urgenta si aterizarea la Omsk, pasagerii si-l 
amintesc pe barbatul din avion care suferea - majoritatea 
nestiind despre cine exact era vorba — cum tipa, se plangea si 
vomita. Conducerea companiei aeriene S7 a afirmat ca 
echipajul de zbor a făcut eforturi pentru a-l menţine conştient 
pe Navalnii. 

La aeroport îi aştepta deja o ambulanţă, însă paramedicii 
care s-au urcat rapid în avion au ajuns la concluzia că situaţia 
era mult prea gravă pentru a putea fi rezolvată de ei şi de 
aceea au solicitat o unitate mobilă de terapie intensivă. în 
filmuletele distribuite de site-urile locale de ştiri se vedea cum 
Pahomov stătea aproape de partea din spate a avionului în 
timp ce paramedicii îi administrau o perfuzie intravenoasă. 
Alte videoclipuri îl arătau pe Navalnii inconştient, transportat 
în ambulanţă întins pe targă, iar pe Pahomov cum vorbea cu 
paramedicii, având în spate un rucsac. 

Echipa lui Navalnii a suspectat imediat că acesta fusese 
otrăvit. Nu era prima oară când i se făcea rău din senin. De 
asemenea, colaboratorii lui erau conştienţi de faptul că aveau 
să intre, cât de curând, într-un război informaţional cu 
Kremlinul şi câ supraviețuirea lui Navalnii depindea, într-o 
anumită măsură, de capacitatea lor de a aduce la cunoştinţă 
lumii starea în care se afla liderul opoziţiei ruse. 

Evenimentele din acea dimineaţă aveau să arate că echipa 
sa îşi activase complet modul de criză, lucrând de-a lungul 
celor cinci fusuri orare pentru a-şi menţine în viaţă liderul. 

Kira larmiş, purtătoarea de cuvânt a lui Navalnii, a fost cea 
care a făcut prima declaraţie: „în această dimineaţă, Navalnii 
se întorcea la Moscova [venind] de la Tomsk”, a fost textul 
publicat de ea pe platforma X (fostă Twitter). „în timpul 
zborului i s-a făcut rău. Avionul a aterizat de urgenţă la Omsk. 
Alexei a fost otrăvit. Acum suntem în ambulanţă şi ne 
îndreptăm spre spital.” într-un mesaj postat ulterior, ea şi-a 
exprimat suspiciunile la adresa guvernului rus. „Cu un an în 
urmă, când Alexei se afla într-un centru special de detenţie, a 
fost otrăvit”, a scris Kira larmiş. „Se pare că acum i-au făcut 
acelaşi lucru.” 


Mai târziu, vorbind în direct la postul de radio Eho Moskvi 
(„Ecoul Moscovei”), larmiş a făcut o legătură directă între 
viitoarele alegeri parlamentare regionale şi activitatea politică 
a lui Alexei Navalnii în Siberia. „Acest eveniment are legătură 
şi cu campania electorală”, a afirmat ea. „Cred că autorităţile 
acţionează pornind de la unele dintre ideile lor despre când ar 


fi momentul în care este nevoie să-l neutralizeze pe Alexei.” 
x OOK OK 


În acea dimineaţă de 20 august din anul 2020, Ivan Jdanov, 
directorul Fundaţiei Anticorupţie, doar ce ajunsese la Moscova 
după o noapte întreagă de condus de la Vilnius, unde îşi 
sărbătorise cea de-a 32-a aniversare, alături de prietenul şi 
şeful său, Leonid Volkov, consilierul principal al lui Navalnii. 

Drumul dinspre capitala Lituaniei fusese o călătorie fără 
probleme pentru el, soţia lui şi fetiţa lor de câţiva anişori care 
dormise liniştită pe bancheta din spate. Mai aveau de mers 
aproximativ zece minute până la locuinţa lor situată în nordul 
Moscovei, când Jdanov a început să primească mesaje urgente 
din Siberia. 

„Am primit un mesaj [în care mi se spunea] că se află în 

coma si ca au oprit zborul spre Minsk”, si-a amintit Jdanov. L-a 
contactat de indata pe Volkov care se afla la Vilnius si i-a spus 
că primise nişte mesaje că se întâmplase ceva, dar gravitatea 
situaţiei îi era neclară. Iniţial i-a transmis lui Volkov că „ar tre- 
bui să fim cu ochii pe situaţie şi să păstrăm legătura.” Totuşi, 
mesajele au continuat să curgă, iar Jdanov a sunat rapid la 
Vilnius pentru a-i spune lui Volkov: „Am nevoie de un bilet 
către Omsk.” 

Singurul zbor din acea zi către acest oraş se efectua de pe 
Aeroportul Domodedovo, aflat la o distanţă de aproximativ 
două ore de condus, adică la capătul celălalt al oraşului. 
Jdanov s-a grăbit să ajungă cât mai repede acolo, trecând chiar 
pe culoarea roşie a semaforului. „Nu am mai oprit la niciun 
semafor”, a spus el. „Nu am mai avut nicio limită.” 

Soţia lui Navalnii, lulia, se grăbea şi ea să prindă aceeaşi 
cursă, deşi locuia mult mai aproape de aeroport, în sudul 
Moscovei. Kira larmiş o sunase şi îi spusese că zborul lor din 
Tomsk fusese deviat. Nu îi oferise mai multe detalii, dar 
menţiunea că aterizaseră de urgenţă fusese suficientă pentru 
Navalnaia încât să o facă să-şi dea seama că trebuia să ia 
imediat avionul către Omsk. Şi-a aruncat la nimereală câteva 
haine într-o valiză şi a ieşit rapid pe uşa locuinţei, fără ca 
măcar să-i mai trezească pe copii şi să-i anunţe că pleacă de 
acasă. 

lulia Navalnaia l-a rugat pe şoferul taxiului în care s-a urcat 
să se grăbească, spunându-i că mai avea doar două ore până ce 
avionul decola. în realitate făcuse nişte calcule greşite, aşa că 
se pare că mai avea la dispoziţie o oră în plus. Alt aeroport, 
altă cafenea. larmiş i-a trimis un alt mesaj: Alexei era în comă, 
conectat la aparate. primit acest mesaj când mă aflam în 
aeroport”, i-a spus Navalnaia lui Iuri Dud. „Atunci mi-a fost 
clar că situaţia era gravă.” 


Stând în cafeneaua din Aeroportul Domodedovo, lulia i-a 
trimis un mesaj unei prietene şi a început să plângă. Aceasta i- 
a răspuns rapid: „[i-ai luat ochelarii de soare?” „Ce? De ce? 

Ochelari de soare la aeroport?”, îşi aminteşte Navalnaia că i-a 
replicat. Răspunsul primit apoi a fost: „Cumpără-ţi o pereche.” 
întâmplarea făcea să aibă unii în geantă. Şi i-a pus la ochi, a 
comandat un pahar de whisky şi a continuat să plângă. Era ora 
8:00. 

Ivan Jdanov a reuşit să ajungă la timp la aeroport. „Am prins 
zborul cu lulia care era foarte agitată”, îşi aminteşte acesta. „A 
fost foarte bine că am călătorit cu ea pentru că era complet 
distrusă.” 

La îmbarcare, cei doi şi-au dat seama că nu vor mai putea 
primi veşti despre starea lui Navalnii în timpul zborului către 
Siberia, ce dura aproximativ patru ore. Gândul de a pierde 
legătura cu ceilalţi atât de mult timp, soţul ei aflându-se în 
pragul morţii, era de nesuportat pentru lulia. 

„Am zburat cu Vania Jdanov”, a povestit Navalnaia. „Nu mă 
consider o persoană vorbareata. Dar am aflat dupa ceva timp 
că, atunci când el a fost întrebat de călătorie, ar fi spus: «A fost 
bine. lulia a vorbit iară încetare timp de patru ore.» l-am 
povestit despre copii, despre unul, despre celălalt, despre 
familia noastră şi cu ce ne ocupăm timpul. Probabil că i-am 
destăinuit toate secretele mele. Nu l-am întrebat încă despre 
ce am vorbit mai exact în cele patru ore, dar cred că a auzit 
foarte multe.” 

„îmi era frică să fiu lăsată cu propriile gânduri chiar si 
pentru o secundă, aşa că trebuia să discut cu cineva”, a 
continuat ea. „în plus, mi-a fost teamă de momentul aterizării. 
I-am spus lui Vania: «Este în regulă daca te rog pe tine să 
citeşti [mesajele], iar eu doar o să mă uit la reacţia ta?» Era 
evident că şi el era agitat. A luat telefonul în mână, a derulat 
mesajele primite şi apoi l-a lăsat jos. l-am remarcat expresia 
temătoare de pe chip în timp ce citea ce primise. Ba chiar [imi 
amintesc că] i-am spus atunci: «Vania, dacă este foarte grav, 
spune-mi acum.» îmi doream să mă adun cât eram încă în 
avion şi să pot să cobor calmă, dar el nu voia să-mi spună 
nimic. Bănuiesc că se temea să-mi dea vestile în timpul 
zborului, intenţionând să vorbim când ajungeam în aeroport, 

pentru ca asa ar fi putut să cheme un doctor, în cazul în care 
as fi avut nevoie de ajutor. «Spune-mi adevarul! Spune-mi 
adevarul!»” 

Ivan Jdanov isi aminteste in mod diferit momentele acestea. 
În primul rând, s-a tot chinuit să prindă semnal la telefon. 
Apoi, după ce a reuşit acest lucru, lulia Navalnaia nu l-a crezut 
când el i-a spus că în tot acest timp nimic nu se schimbase. 

„A fost cu adevărat greu pentru noi”, a precizat Jdanov. „Nu 
m-a crezut deloc când i-am spus că totul era în regulă. în timp 
ce încercam să mă conectez la internet, lulia mi-a reproşat de 
câteva ori: «N-ai vrut să-mi spui adevarul!»” 


în timp ce ambulanta se îndrepta spre Spitalul Clinic 
Municipal de Urgenţă Nr. 1 din Omsk, cu Navalnii aflat deja în 
comă, iar Navalnaia şi Jdanov se grăbeau la rândul lor să 
prindă zborul de la Moscova, echipa lui Alexei, aflată încă la 
Tomsk, s-a pus şi ea în mişcare. 

La Hotelul Xander, Vladlen Los, un avocat al Fundaţiei 
Anticorupţie, s-a aşezat ca un gardian în faţa camerei 239, 
unde fusese cazat Navalnii. Ştia că in interior se aflau inca 
dovezi esenţiale şi că autorităţile ruse nu aveau să facă. 
vreo anchetă. 

Vladlen Los luase micul-dejun la hotel împreună cu alţi doi 
colaboratori de lungă durată ai lui Navalnii, Gheorgi Alburov şi 
Maria Pevcih. Aceştia rămăseseră acolo pentru a finaliza un 
videoclip de campanie pe care Alexei îl filmase pentru a-i 
susţine pe candidaţi! locali ai partidului său. La masă, Alburov 
şi-a dat seama că avionul în care se afla liderul opoziţiei fusese 
deviat către Omsk, iar la scurt timp a aflat de la larmiş despre 
tentativa de otrăvire. 

Cei doi au insistat pe lângă personalul hotelului să fie lăsaţi 
să intre în camera 239, în care deocamdată nu se făcuse 
curăţenie. însă receptionerul i-a refuzat initial. De asemenea, 
conducerea hotelului nu a fost de acord să le dea filmarea 

înregistrată cu numeroasele camere de supraveghere montate 
în incinta clădirii, inclusiv pe holul cu camera lui Navalnii, 
unde probabil că se vedea cine intrase şi îi pusese otrava. 
Acele filmări au dispărut după ceva timp, fiind confiscate de 
poliţie, deşi camerele de supraveghere se pare că au fost 
dezactivate. 

Celor trei (Los, Alburov şi Pevcih) li s-a alăturat Anton 
Timofeiev, un fost detectiv din Tomsk care devenise avocat si 
lucra acum pentru sediul local al reţelei politice a lui Navalnii. 

în cele din urmă, conducerea hotelului a fost de acord să-i 
lase pe apro- piatii lui Alexei Navalnii să intre în camera 239, 
pe care aceştia au perchezitionat-o folosind manusi de cauciuc, 
în timp ce filmau tot ce se întâmpla - imagini pe care le-au 
montat şi apoi le-au încărcat pe platformele sociale şi 


care au apărut în documentarul!? premiat cu Oscar despre 
otrăvirea opozantului rus. 

Printre obiectele pe care le-au găsit şi le-au înlăturat cu 
grijă s-au numărat nişte sticle cu apă „Izvorul Sfânt” — pe cel 
puţin una aveau să fie găsite urme de Noviciok, un agent 
chimic neurotoxic militar, dezvoltat în laboratoarele din 
Federaţia Rusa. Privind retrospectiv, perchezitia a fost 
periculoasă, deoarece mănuşile îi protejau prea puţin de 
neurotoxina letală. 

Cu toate acestea, s-a dovedit că cea mai mare parte a otrăvii 
se afla pe lenjeria intimă a lui Navalnii. 


XX OK 


Intre timp, la Vilnius, consilierul principal al lui Alexei 
Navalnii, Leonid Volkov, a început să caute posibile opţiuni de 


12 Documentarul „Navalnii” (despre otrăvirea celui mai proeminent 
lider al opoziţiei din Rusia şi despre detentia acestuia la întoarcerea sa la 
Moscova, în 2021), în regia lui Daniel Roher, a câştigat în anul 2023 
premiul Oscar pentru cel mai bun film documentar, (n. red.) 

evacuare medicală cu ajutorul cărora să-l poată duce pe 
prietenul său bolnav în Europa şi cât mai departe de Rusia, 
unde acesta încă se afla sub controlul potenţialilor săi asasini. 

Echipa de „băieţi buni” la care visase mereu Navalnii se 
angajase într-o campanie multinațională pentru a-i salva 
acestuia viaţa. 

Chiar dacă medicii ruşi ar fi putut să-l ajute să-şi revină, 
lucru care deocamdată era incert, ei nu făceau niciun efort să 
afle ce — sau, mai important decât atât, cine — încercase să-l 
omoare pe Navalnii. 

Posibilitatea unei evacuări medicale a fost îngreunată şi mai 
mult de restricţiile de călătorie impuse de pandemia de 
COVID-19. Cu toate acestea, Volkov a găsit câteva spitale care 
ar fi putut să-l trateze pe Navalnii. Unul era la Strasbourg. Alte 
trei se aflau în Germania, inclusiv Spitalul Charite din Berlin, 
unde cu doi ani în urmă fusese internat Piotr Verzilov, unul 
dintre membrii fondatori ai formaţiei Pussy Riot’’, un grup de 
artişti şi de activişti anti-Putin, acesta fiind la rândul său 
victima unei otrăviri. 


Verzilov l-a contactat în numele lui Navalnii pe Jaka Bizilj, 
preşedintele Fundaţiei „Cinema pentru Pace”, care îl ajutase la 
evacuarea sa medicală în anul 2018. în plus, Volkov a luat 
legătura cu Boris Zimin, om de afaceri, filantrop şi pilot de 
curse născut in Rusia, care mult timp a fost finantatorul lui 
Navalnii, angajându-l pe acesta şi oferindu-i un salariu pentru 
activitatea sa juridică. Zimin, al cărui tată, Dmitri, a fondat 
compania de telefonie mobilă VimpelCom, s-a numărat la 
rândul său printre cei care au înfiinţat Fundaţia Anticorupţie. 

În lipsa unui zbor disponibil spre capitala Germaniei, Volkov 
a pornit cu maşina proprie pe ruta de aproape douăsprezece 
ore către Berlin, sperând că Navalnii avea sa fie transportat în 
13 Pussy Riot este o formaţie feministă de punk-rock din Moscova. 
înfiinţată în august 2011, trupa organizează spectacole provocatoare 


despre viaţa politică din Rusia, în locuri neobişnuite, cum ar fi acoperişul 
unui troleibuz sau o schelă aflată la metroul moscovit, (n. trad.) 

curand acolo cu avionul. 

in Rusia, medicii personali ai lui Alexei au cerut rapid 
transferul acestuia intr-un spital din Europa. 

„Doctorii nu fac tot ce le sta în putinţă”, a afirmat pentru 
publicaţia Meduza medicul generalist şi cardiologul laroslav 
Aşihmin, care îl tratase pe Navalnii. „Bineînţeles că trebuie sa 
fie transportat în Europa... Sunt foarte puţine unităţi medicale 
care primesc un pacient posibil otrăvit cu un fel de toxina.” 

Aşihmin a subliniat faptul câ tratamentul nu era singurul 
motiv pentru care Alexei Navalnii trebuia trimis la un spital din 
străinătate. 

„Există şi o a doua sarcină dificilă: căutarea substanţei cu 
care ar fi putut fi otrăvit”, a spus el. „Se prea poate ca într-o 
astfel de situaţie clinicile occidentale să aibă mai multă 
experienţă.” 

La Omsk, doctorii nu au fost de acord cu transferul lui 
Navalnii în strămă- tate. De asemenea, au refuzat să o lase pe 
lulia Navalnaia să-şi vadă soţul, spu- nându-i initial ca 
prezentarea paşaportului său nu era o dovadă suficientă 
pentru a demonstra că erau căsătoriţi. 

în seara aceea, Navalnaia şi Jdanov au ajuns la Spitalul 
Clinic Municipal de Urgenţă Nr. 1 din Omsk. Ea purta o rochie 
neagră, o mască de protecţie având aceeaşi culoare şi nişte 
ochelari mari de soare. Ivan Jdanov, îmbrăcat cu o cămaşă albă 
şi un sacou gri în carouri, părea epuizat. 

Cei doi au fost trataţi cu ostilitate de personalul spitalului, 
de forţele de ordine şi de ofiţerii de securitate, care se 
adunaseră în număr surprinzător de mare, printre ei 
numărându-se inclusiv agenţi ai poliţiei locale, ai poliţiei 
rutiere, reprezentanţi ai Serviciului Federal de Securitate 
(FSB) şi ai Gărzii Naţionale a Rusiei. 

Anastasia Vasilieva, unul dintre medicii personali ai lui 
Navalnii, s-a deplasat de urgenta la Omsk, insa, in ciuda 
legitimatiei pe care o avea, i-a fost refuzat categoric accesul la 
pacientul său. 

„Este o adevărată nebunie, pur şi simplu [ceva] inuman şi 
lipsit de colegialitate”, a fost tweet-ul acesteia. „Intr-o astfel de 
situaţie, toţi medicii ar trebui să uite de politică şi să facă tot 
ce le stă în putinţă pentru sănătatea pacientului. Este 
îngrozitor că nu-mi dau voie să-l examinez pe Alexei, nici 
măcar să-i aud povestea.” 

„Nu cer prea multe: să i se facă un examen de fund de ochi, 
să i se verifice reflexele, să fie prezentată anamneza otrăvirilor 
din trecut, sa mi se arate documentaţia medicală [a 
pacientului] pentru a mă putea consulta cu colegii din 
străinătate şi a discuta cu ei”, a menţionat ea. „Nu, ei nu fac 
asta. De ce? Pentru că nu au voie. Deşi dreptul la viaţă este 
mai presus de orice.” 

Seara târziu, Ivan Jdanov a anunţat pe reţelele sociale că 
lulia Navalnaia a obţinut o audienţă la medicul-şef al spitalului, 
dar că oficialii se împotriveau cu înverşunare transferului lui 
Alexei în străinătate. „Poate că în calitate de soţie ea va primi 
mai multe informaţii”, a scris el. „Insă nu vor să ne dea niciun 
document. Spun că transferul nu este posibil.” 

După ce piloţii companiei aeriene S7 au luat decizia 
salvatoare de a ateriza de urgenţă, echipajul ambulantei care îi 
aştepta pe aeroportul din Omsk i-a asigurat lui Navalnii 
şansele de supravieţuire prin administrarea atropinei, tra- 
tamentul standard în caz de otrăvire. 

La spital însă, a început aproape imediat agitația, 
încercându-se muşamalizarea cazului. Doctorii au afirmat câ în 
corpul lui Alexei nu exista nicio urmă de vreo toxină şi imediat 
au ajuns să-şi pună întrebări referitoare la starea anterioară de 


sănătate a lui Navalnii şi la ceea ce acesta mâncase înainte de 
J a se urca în avion. 


„Până acum nu există nicio confirmare a faptului că 

otrăvirea a fost motivul spitalizării lui Navalnii”, le-a transmis 
reporterilor Anatoli Kalinicenko, medicul-şef adjunct al unităţii 
medicale din Omsk. „Este luată în calcul ca o posibilă variantă, 
dar mai sunt şi altele.” 

Pentru a tulbura si mai mult apele, medicul-sef al spitalului, 
Alexander Murahovski, a declarat ca Navalnii nu era victima 
unei otrăviri; în schimb, fusese diagnosticat cu o tulburare 
metabolică cauzată de nivelul scăzut al glicemiei. 

Agenţiile de presă aflate în slujba Kremlinului au început 
rapid să publice materiale despre suspiciunile potrivit cărora 
Navalnii ar fi băut şi astfel ar fi intrat in comă alcoolică, deşi 
toţi cei apropiaţi opozantului rus ştiau că acesta obişnuia să 
bea foarte rar. 


În doar câteva zile a fost lansată o teorie şi mai sinistră, 
potrivit căreia Maria Pevcih, şefa Departamentului de 
Investigaţii al Fundaţiei Anticorupţie, l-ar fi otrăvit de fapt pe 
Alexei şi că aceasta chiar dormise în camera lui de hotel. A fost 
o teorie mai aberantă decât acuzaţia de alcoolism. 

Alexei Navalnii nu era un idiot. Cu mult timp înainte, acesta 
îşi luase măsurile de precauţie necesare, astfel încât să nu fie 
prins în capcanele pe care forţele pro-Putin le întindeau mai 
multor reprezentanţi ai opoziţiei ruse. Într-o serie de incidente 
care au avut loc în 2010 a fost implicată aceeaşi femeie, 
Ecaterina Gherasimova, poreclită Mumu, care a încercat să le 
întindă o cursă victimelor sale folosind nişte înregistrări video 
ce prezentau aventurile sexuale ale acestora şi imagini cu ei 
consumând droguri. 

Când a fost întrebat de situaţia lui Navalnii, purtătorul de 
cuvânt al Kremlinului, Dmitri Peskov, a afirmat că preşedintele 
rus aflase că acesta se îmbolnăvise. Peskov a mai precizat că în 
acele momente Kremlinul era chiar dispus să-i faciliteze lui 
Alexei transferul în străinătate, o declaraţie aparent generoasă 
fâcută la Moscova, dar care la Omsk nu a produs nicio 
schimbare. (La fel ca şeful său, Dmitri Peskov făcea mari 
eforturi să nu pronunţe numele lui Navalnii.) 

„În prezent, deşi graniţele ţării sunt închise, mulţi cetăţeni 
ruşi merg în strămătate la tratament”, a menţionat Peskov. „Şi, 
bineînţeles, vom fi pregătiţi să luăm în considerare cu 
promptitudine astfel de solicitări, dacă va fi cazul.” 

De asemenea, mizele internationale ale cazului Navalnii au 
devenit evi- dente în acea primă după-amiază. Preşedintele 
francez Emmanuel Macron şi cancelarul german Angela 

Merkel" au reactionat imediat, exprimandu-si ingrijorarea fata 
de starea in care se afla opozantul rus, oferindu-sc sa ii asigure 
tratamentul medical de care acesta avea nevoie si cerand 


realizarea unei anchete 
3 
cu privire la cazul sau* 


„În ceea ce-l priveşte pe domnul Navalnii, suntem foarte 
îngrijoraţi şi regretam profund situaţia în care se afla”, a 
declarat Emmanuel Macron în timpul unei conferinţe de presă 
susţinute alături de Angela Merkel la Fort de Breganşon, 
reşedinţa de vară oficială a preşedinţilor francezi. „Le suntem 
pe deplin alături lui, familiei şi apropiaților săi— Suntem 
pregătiţi, bineînţeles, să le oferim lui Alexei şi familiei sale 
orice sprijin au nevoie. Acest lucru este valabil în termeni de 
îngrijire medicală, azil şi protecţie.” 

„Trebuie analizate faptele care au dus la această situaţie”, a 
continuat Macron. „Trebuie aflate cauzele şi [de aceea] este 
nevoie de o anchetă. Cred că domnul Navalnii poate fi salvat. Ii 
vom oferi, de asemenea, sprijinul nostru, dacă ni-l va solicita.” 

Angela Merkel, ca de obicei, a fost mult mai succintă, dar 
declaraţia sa a fost la fel de convingătoare. „în ceea ce-l 
priveşte pe domnul Navalnii, şi noi în Germania am fost foarte 
intristati de vestea că a fost internat în spital şi că, aşa cum am 
auzit, starea lui de sănătate este foarte îngrijorătoare. Sper şi 
îmi doresc sa se refacă cât mai repede cu putinta— Ceea ce a 
declarat preşedintele Franţei se aplică şi în cazul Germaniei, şi 
anume că îi vom acorda tot sprijinul medical în instituţiile de 
specialitate din ţara noastră”, a precizat atunci cancelarul 
german. „Bineînţeles, acest lucru trebuie acceptat şi de 
cealaltă parte, în acest moment este extrem de important să fie 
clarificat modul în care s-a ajuns într-o astfel de situaţie. 
Facem demersuri insistente în acest sens, pentru că ceea ce 
am auzit până acum reprezintă nişte împrejurări nefavorabile. 


14 A fost prima femeie-cancelar din istoria Republicii Federale 
Germania, deţinând această funcţie începând cu data de 22 noiembrie 
2005 şi până pe 8 decembrie 2021. (n. red.) 

Totul trebuie să se desfăşoare cât mai transparent posibil.” 


x x x 


Evident că în Rusia autorităţile nu au deschis nicio anchetă 
privind situația în care ajunsese opozantul rus. Dar lulia 
Navalnaia i-a adresat o scrisoare preşedintelui Vladimir Puțin 
prin care îi cerea direct conducătorului statului să-i permită să- 
l transporte pe soțul ei în străinătate pentru a beneficia de 
tratamentul potrivit. 

„Nu este într-o stare bună şi nu avem încredere în acest 
spital”, le-a declarat ea a doua zi dimineața reporterilor aflați 
în fața unității medicale unde era internat soțul ei. „Cerem să 
fie externat pentru a-l putea duce la tratament într-un spital 
independent, cu medici în care să ne punem baza.” 

Ivan Jdanov le-a povestit jurnaliştilor că un poliţist rutier 
fusese auzit cum îi spunea lui Murahovski, medicul-şef al 
spitalului din Omsk, că o „substanţă foarte periculoasă” fusese 
găsită pe corpul lui Navalnii şi că toţi cei implicaţi în acest caz 
ar fi trebuit să poarte un echipament de protecţie. Dar 
directorul Fundaţiei Anticorupţie înfiinţate de Navalnii a 
susţinut că polițistul şi medicul în cauză au refuzat să spună 
numele substanţei respective, în timp ce Murahovski a precizat 
că informaţia nu era confirmată. 

între timp, medicul Anastasia Vasilieva a continuat să-i 
critice dur pe reprezentanţii spitalului local pentru refuzul de 
a-l externa pe Navalnii, chiar şi după ce ambulanta aeriană 
fusese trimisă din Germania şi îl aştepta deja pe pistă pe 
opozantul rus, în condiţiile în care medicii (germani) îl 
declaraseră apt pentru a fi transportat. 

„Dacă suferă doar de o «tulburare metabolică», atunci de ce 
nu-l lasă pe Alexei să fie dus la Berlin?”, a scris ea cu sarcasm 
pe platforma X (fostă Twitter), înainte de a răspunde singură. 
„Pentru că aşteaptă [să treacă] trei zile, astfel încât să dispară 
orice urmă de otravă din corp, iar [atunci] în Europa ar fi 

imposibil de stabilit despre ce substanta toxica a fost vorba.” 

Leonid Volkov, aflat la Berlin, a spus fara menajamente ca la 
mijloc erau chestiuni de ordin politic. 

„Să vă expun situaţia altfel: a fost vorba despre un factor 
extern care i-a afectat foarte brusc starea de sănătate”, a 
declarat el pentru cotidianul german Der Spiegel. „Iniţial, 
doctorii au afirmat, fără echivoc, că [Navalnii] a fost otrăvit. Au 
făcut tot ce au putut pentru a-l stabiliza, l-au băgat în comă 
indusă şi l-au ventilat mecanic. Totuşi, dintr-odată, cei în 
halate albe nu au mai fost lăsaţi să vorbească. Pe măsură ce 
noaptea trecea, cei îmbrăcaţi în costume gri au ajuns să pună 
diagnosticul.” 

în cele din urmă, vineri, la o oră târzie, după intervenţia 
preşedintelui Vladimir Putin, doctorii au cedat şi l-au dat pe 
Navalnii pe mâna echipei germane. „Uraaa!”, a scris Vasilieva 
pe internet. „Echipajul a pornit la drum! Nu pot să cred că în 
aproximativ două ore Alexei va ajunge în Germania, iar acolo 
este foarte posibil să fie vindecat... Mă bucur tare mult.” 

Navalnii fusese lăsat să părăsească Siberia. Boris Zimin a 
confirmat ulterior că plătise 72.000 de euro pentru 
transportarea lui în Germania cu ambulanta aeriană. Alţi trei 
oameni de afaceri ruşi care trăiau în afara ţării, Evgheni 
Cicvarkin, Serghei Aleksaşenko, fost vicepreşedinte al Băncii 
Centrale a Rusiei, şi Roman Ivanov, director la compania de 
internet Yandex, au confirmat agenţiei de ştiri Reuters că se 
oferiseră să doneze mii de dolari pentru îngrijirea medicală a 
opozantului rus. 

Dar, cu toate ca Alexei Navalnii a primit undă verde pentru 
evacuarea medicală, îmbrăcămintea pe care o purtase în ziua 
în care fusese otrăvit nu i-a mai fost înapoiată niciodată. Iar 
familia, prietenii apropiaţi şi colegii nu ştiau încă dacă acesta 
avea să-şi mai revină vreodată. 


J 


x x OK 

La Berlin, Alexei Navalnii a mai stat în comă cincisprezece 
zile. 

În timp ce era inconştient şi conectat la un ventilator 
mecanic, toxicologii de la un laborator militar german au 
confirmat că acesta fusese otrăvit cu un agent neurotoxic 
interzis. Astfel, a fost încălcată Convenţia privind Interzicerea 
Armelor Chimice, pe care Federaţia Rusă o semnase. 

Angela Merkel a anunţat personal aceste concluzii, în timpul 
unei conferinţe de presă, subliniind gravitatea acuzatiei. Doar 
guvernul rus avea acces la o astfel de armă. 

„Laboratorul special al Forţelor Armate Germane a furnizat 
un rezultat clar”, a declarat Merkel. „Alexei Navalnii a fost 
victima unui atac cu un agent neurotoxic din categoria 
Noviciok. Otrava a fost detectată fără niciun echivoc în probele 
recoltate.” 

„Astfel, este clar că Alexei Navalnii a fost victima unei 
tentative de asasinat”, a continuat cancelarul german. „S-a 
dorit ca el să fie redus la tăcere, iar eu condamn vehement 
acest atac... Acum ne punem nişte semne de întrebare foarte 
serioase, la care doar guvernul Federaţiei Ruse poate şi 
trebuie să răspundă.” 

Cu toate acestea, din partea Rusiei nu a venit niciun 
răspuns şi nici nu s-a efectuat vreo anchetă. Tot ce au făcut 
rusii a fost să musamalizeze cazul, să nege faptele şi să acuze 
Occidentul de conspirații împotriva ţării lor. 

Cand în sfârşit Navalnii a fost scos din coma indusă de 
medicii de la spitalul din Berlin, nu putea să vorbească sau să 
meargă. Mâinile îi tremurau incontrolabil şi avea nişte 
halucinaţii cumplite. Unele dintre acestea implicau trupa 
rusească de muzică rap numită Krovostok, a susţinut el. în 
altele, soţia lui şi Leonid Volkov îi spuneau că fusese implicat 
într-un accident grav şi că un profesor japonez urma să-i 
înlocuiască spatele şi picioarele cu unele noi. 

în anumite momente, lulia Navalnaia şi Volkov au început 
să-şi dea seama că Alexei îşi revenea la forma de dinainte. în 

cazul lui Volkov, acest lucru s-a intamplat cand Navalnii, care 
altfel parea sa fie intr-o stare aproape inerta, si-a 

ridicat privirea la un moment dat si a întrebat: „Ce naiba se 
întâmplă aici?” Volkov i-a mărturisit după ceva timp: „în acel 
moment mi-am dat seama că vei fi bine.” 

în cazul luliei, s-a întâmplat atunci când soţul ei nu putea 
încă să vorbească prea bine. Acesta a râs după ce ea i-a arătat 
un articol despre Alexander Lukaşenko, preşedintele 
Belarusului. Lukaşenko susţinea că serviciile sale de securitate 
interceptaseră o convorbire telefonică între un agent de 
informaţii german, pe nume Nick, şi un agent polonez, Mike, în 
care afirmau că otrăvirea lui Navalnii a fost o minciună. 

La spital, opozantul rus a fost vizitat şi de Angela Merkel, 
ceea ce a fost probabil punctul culminant al perioadei 
petrecute de el la Berlin, deşi Alexei a încercat să rămână 
discret în privinţa acestui eveniment. 

La început, cancelarul german i s-a adresat lui Navalnii în 
rusă, limbă pe care o vorbeşte fluent. „A fost o discuţie 
privată”, i-a povestit Navalnii lui Iuri Dud, la doar câteva zile 
distanţă. „Fără a intra în detalii, nu s-a vorbit despre nimic 
important.” 

„M-a surprins cât de bine înţelegea evenimentele actuale 
din Rusia”, a afirmat el. „De obicei te întâlneşti cu un politician 
străin şi îi spui: «Să-ţi descriu ce se întâmplă cu adevărat în 
Federaţia Rusă.» Pentru că ei trăiesc într-un turn de fildeş. Dar 
ea cunoştea evenimentele actuale din ţară mai bine decât ori- 
cine, până la cel mai mic detaliu. Ştia despre ce se întâmplase 
la Habarovsk, despre Belarus... Până la cele mai mici 
amănunte, cu context cu tot, aflase cum funcționau lucrurile si 
îmi spunea asta chiar în limba rusă!” 

întrebat fiind dacă întâlnirea cu Angela Merkel l-ar putea 
dezavantaja politic, deoarece va fi prezentat de unii drept 
marioneta Occidentului, Alexei Navalnii a scos la iveală putin 
din egoul pe care şi l-a creat şi care a crescut de-a lungul 
anilor, odată cu reputaţia dobândită. Navalnii a menţionat că şi 
preşedintele Vladimir Putin, şi ministrul rus de Externe, 


Otrăvirea | 

45 
Serghei Lavrov, precum şi al ţi oficiali din Federaţia Rusă se 
întâlnesc adesea cu Angela Merkel. 

„Nu vreau să insinuez că aş fi al doilea politician ca 
importanţă din tara, dar probabil ca sunt una dintre 
personalităţile importante ale opoziţiei politice din Federaţia 
Rusă”, a afirmat el. „Aşadar, nu cred că am greşit cu nimic 
când m-am întâlnit cu un conducător străin pentru a discuta 
despre problemele societăţii ruseşti sau despre cele de la nivel 
international. Pot să vorbesc despre ele la fel de bine ca Putin. 
Nu văd care ar fi problema.” 


NAVALNII VERSUS PUTIN 


„(Partidul) Rusia Unită este partidul corupţiei. Este partidul 

escrocilor şi al hotilor.” 
- Alexei Navalnii, la (postul de radio) Finam FM, 2 februarie 
2011 


Este posibil ca Alexei Navalnii sa nu fi observat ca atentia pe 
care o primea era deja o problema - iar aici nu mă refer doar 
la cea venita din partea Angelei Merkel, ci si la cea din partea 
altor lideri ai lumii, a presei internationale si, mai ales, a 
votautilor de rand. 

Cu toate acestea, Vladimir Putin si multi dintre cei care 
aveau de castigat de pe urma regimului sau autoritar au vazut 
in mod clar in acest lucru o problema, una suficient de mare 
incat Navalnii sa devina tinta unei tentative de otravire cu un 
agent neurotoxic letal. 

Potrivit unei anchete conduse de grupul de investigaţii 
BeUingcat, Alexei Navalnii a fost urmărit până în Siberia de un 
grup de asasini ai Serviciului Federal de Securitate din Rusia. 
Mulţi ani la rând, FSB-ul fusese pe urmele lui, iar de data 
aceasta plănuise să scape de el odată pentru totdeauna. 

încercarea de asasinare a opozantului rus prin otrăvire a 
marcat punctul de cotitură în confruntarea dintre Alexei 
Navalnii si Vladimir Putin, care se tot intensifica de aproape 20 
de ani şi în care fiecare dintre cei doi îl subestima pe celălalt. 

Putin a eşuat in mod repetat să înţeleagă perseverenta 
fermă de care a dat dovadă opozantul său când a venit vorba 
despre propriile aspirații politice pe care le avea de decenii. 
Statutul de disident al lui Navalnii - ca prizonier politic închis 


în cea mai mare parte a timpului într-o celulă de „pedeapsă”, 
în regim de izolare — a fost un rezultat implicit din mai multe 
puncte de vedere, 

deoarece Putin nu i-a lăsat nicio altă opţiune convenabilă în 
ceea ce rămâne „o naţiune de prizonieri”, după cum a descris-o 
Evghenia Albat. 

Alexei Navalnii îşi dorea să trăiască într-o Rusie liberă si 
democrată. Voia să devină preşedintele unei ţări libere şi 
democrate. De nenumărate ori a demonstrat că era dispus să-şi 
rişte viaţa şi să-şi sacrifice libertatea pentru a-şi atinge 
obiectivele. Din punctul lui de vedere, statul lui Putin era o 
temniţă pentru toate persoanele care locuiau în Rusia, nu doar 
pentru cele care erau încarcerate acolo. 

La rândul său, liderul opoziţiei ruse nu a reuşit niciodată să 
înţeleagă cât de departe era dispus să meargă Vladimir Putin, 
nu doar pentru a-şi elimina adversarii politici, ci şi pentru a-şi 
îndeplini fanteziile revanşarde în ceea ce priveşte Imperiul 
Rusesc. Navalnii şi susţinătorii lui scandau adesea la proteste 
„Puțin este un hot!” Insă preşedintele rus era pregătit să riste 
să fie acuzat de crime de război. 

Colaboratorii apropiaţi ai lui Navalnii au susţinut că agenţii 
Kremlinului ar fi încercat să-l ucidă pe Alexei de cel puţin trei 
ori. în multe privinţe, faptul că aproape au reuşit să facă acest 
lucru la Tomsk, în inima rece şi îngheţată a Federaţiei Ruse — 
unde Navalnii demonstra că putea fi o ameninţare cât se poate 
de reală la adresa preşedintelui rus, ajungând la alegătorii din 
afara cercurilor intelectuale de elită de la Moscova -, a fost 
justificat. 

Pe 13 august 2020, Navalnii a călătorit spre Siberia pentru a 
le face campanie candidaţilor la alegerile legislative locale 
stabilite să aibă loc exact o lună mai târziu. 

Prima oprire a fost la Novosibirsk, al treilea oraş ca mărime 
din Rusia, cu o populaţie de puţin peste 1,5 milioane de 
locuitori, situat la aproximativ 2.800 de kilometri depărtare de 
Moscova. Considerat a fi capitala Siberiei, Novosibirsk îl 
fascina în mod deosebit pe opozantul politic, deoarece 
întruchipa una dintre principalele sale frustrări faţă de 
sistemul politic din tara şi, mai ales, fata de indiferența politica 

omniprezenta de care dadeau dovada multi cetateni rusi. 

Intr-o filmare inregistrata in timpul calatoriei spre acest loc 
si care a fost facuta publica dupa otravirea lui, Navalnii a 
prezentat viitoarele alegeri drept cea mai recenta confruntare 
din lupta de doua decenii impotriva fortelor politice ale lui 
Putin. 

„Ne-au înfrânt de fiecare data, timp de 20 de ani la rand”, a 
afirmat Navalnii. „Şi, chiar dacă ar pierde, ar proclama victoria 
folosindu-se de înşelătorii şi de uneltiri. Dar trebuie să ne 
ridicăm şi să mergem din nou la luptă pentru că, până nu 
câştigăm, ţara noastră este sortită unei degradări lente.” 

Alexei Navalnii a înţeles că pactul faustic dintre Vladimir 
Putin şi elita rusească era o afacere încheiată la Moscova şi la 
Sankt-Petersburg, centrele cosmopolite ale Rusiei europene. 
Calitatea vieţii a fost întotdeauna mult mai bună în marile 
oraşe decât oriunde altundeva - mai ales prin comparaţie cu 
micile localităţi şi sate, dar chiar şi cu cele mai mari, 
împrăştiate peste tot prin uriaşa Federație, oraşe cu 
universităţi de prestigiu şi cu locuitori educați, dar unde clasa 
de mijloc în plină ascensiune nu a cerut niciodată mai mult sau 
mai bine. 

„Mă aflu acum în locul unde se va desfăşura cea mai 
importantă luptă politică-aici, unde vara este foarte cald, iar 
iarna, foarte frig”, spunea Navalnii în acel videoclip. „Numărul 
persoanelor cu studii superioare este neobişnuit de mare aici. 
Ar fi putut fi unul dintre cele mai prospere oraşe din lume, în 
schimb a devenit un ghetou rusesc. Folosindu-ne de exemplul 
celui de-al treilea oraş din tara, vom analiza cum poate fi 
înfrântă această broască lacomă: partidul Rusia Unită.” 

Navalnii privea oraşe precum Novosibirsk şi Habarovsk din 
Orientul îndepărtat rus - unde cu doar o luna în urmă 
începuseră o serie de proteste în urma arestării de către 
autorităţile de la Moscova a unui guvernator popular - drept o 
bună ocazie de a le trezi interesul ruşilor indiferenți si de a 
întoarce Rusia „de rând” împotriva lui Vladimir Putin. 


Navalnii versus Putin | 

47 

în 2018, cand a început să-şi pregătească potentiala 

campanie pentru preşedinţie, alegeri la care practic i s-a 

interzis să participe din cauza unei condamnări penale false, 

primul sediu regional pe care el şi echipa sa l-au deschis în 

afara Moscovei a fost la Sankt-Petersburg. Al doilea s-a aflat la 
Novosibirsk. 

La ceremonia oficială de inaugurare a sediului său de 
campanie, pe 18 februarie 2017, Alexei Navalnii a descris 
motivul pentru care avea speranţe aşa de mari pentru acel 
oraş: 


„Ne dorim ca regiunile şi oraşele să se implice mai activ 
în campania electorală, deoarece timp de 20 de ani niciun 
oraş, cu excepţia Moscovei, nu a hotărât singur absolut 
nimic. Totul se decide la Moscova. Vom lupta împotriva 
acestei situaţii. Nu suntem de acord cu ce se întâmplă. Vom 
schimba situaţia în care doar Moscova şi elita de acolo 
hotărăsc cum să se desfăşoare alegerile. Deschidem un 
sediu la Novosibirsk pentru a le demonstra că nici cei de aici 
nu sunt de acord cu asta. 

Poate că Novosibirskul este cel mai bun exemplu de cum 
sistemul de putere din tara este împărţit în mod greşit. El 
este dovada perfectă a felului în care un oraş minunat, 
foarte bogat, cu un potenţial uriaş şi cu o populaţie extrem 
de educată, are un nivel de trai mult mai scăzut decât ar 
trebui. Vom vorbi despre toate aceste lucruri în campania 
electorală, încheind cu problemele legate de locuinţe şi de 
serviciile comunale- 

Am văzut că la Novosibirsk au avut loc manifestații pe 
tema locuinţelor şi a serviciilor comunale — pe o vreme mult 
mai rece decât la Moscova, din câte am auzit însă problema 
aceasta nu poate fi rezolvată într-un alt mod decât cu 
ajutorul alegerilor prezidenţiale, schimbând partidul aflat la 
putere.” 

Pana in august 2020, reteaua lui Navalnii avea peste 30 de 
candidati care participau la alegerile locale din Novosibirsk, 
incluzându-l aici şi pe preşedintele biroului din oraş, Serghei 
Boiko. 

„Planul nostru a fost să trecem prin oraşele ruseşti şi să le 
arătăm cetăţenilor un model de politică adevărată”, a declarat 
ulterior Kira larmiş, purtătoarea de cuvânt a lui Alexei 
Navalnii. „Să le arătăm că politica nu implică doar Kiemlinul, 
pe Vladimir Putin, Duma de Stat! si pe miniştrii cunoscuţi, ci 
şi parlamentele regionale [din Rusia] de care vieţile a milioane 
de ruşi, ale noastre, ale tuturor, depind în fiecare zi.” 

„Deputăţii partidului Rusia Unită care ocupă locuri în aceste 
parlamente sunt de fapt stâlpii susţinători ai întregului regim 
al lui Putin”, a spus ea. „Nu sunt nişte simpli pioni, ci fundaţia 
pe care s-a construit partidul aflat la putere şi care ne-a 
împiedicat să ducem un trai normal timp de 20 de ani.” 

Descrierea politicienilor regionali a fost exagerată, dar în 
concordanţă cu tendinţa lui Navalnii de a considera că orice 
lucru la care lucrează - o misiune, un proiect politic, o 
dezvăluire - la un moment dat este cel de care depinde 
întregul viitor al Federaţiei Ruse. 

Alexei Navalnii a ajuns la Novosibirsk pe 17 august, seara, şi 
a petrecut următoarele două zile înregistrând un material 
video în care făcea o dezvăluire despre corupţia locală şi rolul 
acesteia în ridicarea de clădiri prost construite. De acolo s-a 
îndreptat spre Tomsk. 

În descrierea unei fotografii cu el şi susţinătorii săr pe care 
a încărcat-o pe reţeaua socială Instagram, a scris următoarele: 
„Persoanele cu braţe lungi nu au nevoie de bețe telescopice 
pentru selfie-uri. Tomsk este un oraş minunat, unul dintre cele 


mai frumoase din tară.” 
3 
„Este nevoie de mai mulţi voluntari pentru a învinge 


candidaţii Rusiei Unite”, a continuat el. „Partidul aflat la 


15 Camera inferioară a Parlamentului rus. (n. trad.) 

putere are multe fonduri, dar noi ne bazam pe ajutorul 
oamenilor buni si onesti. Dacă locuiti la Tomsk, atunci accesaţi 
pagina de internet tomsk2020.ru şi inregistrati-va ca voluntari. 
Escrocii nu se vor da singuri afară din Duma regională!” 

Pe 13 septembrie, în timp ce Alexei se recupera în 
Germania, Serghei Boiko, preşedintele sediului de campanie 
din Novosibirsk al organizaţiei lui Navalnii, si Xenia Fadeieva, 
coordonatoarea regionala a biroului din Tomsk, au castigat 
fiecare cate un loc la alegerile legislative locale. In mod 
surprinzător, partidul Rusia Unita al lui Putin şi-a pierdut 
majoritatea in ambele orase pe masura ce candidati ai opozitiei 
din alte partide au castigat de asemenea locuri in consiliul 
municipal. 

Au fost niste victorii mici si, avand in vedere toate masurile 
de represiune impuse in urma invaziei din Ucraina, s-au 
dovedit a fi dureros de scurte. Boiko a fugit din tara, iar 
Fadeieva a fost arestata si acuzata de extremism. Insa, la 
momentul respectiv, a fost exact tipul de victorie la care 
Navalnii ravnise timp de doua decenii. 


x x x 


Cu şapte ani în urmă, în 2013, lulia Navalnaia a fost 
întrebată, în timpul unui interviu, dacă şi-l putea imagina pe 
soţul ei în funcţia de preşedinte al Federaţiei Ruse. „Mi-l 
imaginez preşedinte, deoarece îmi doresc ca funcţia să fie 
ocupată de cineva care a trecut prin multe”, a afirmat ea 
atunci. „Cred că merită. li împărtăşesc convingerile şi mi-l 
imaginez preşedinte.” 

„Nu mă văd însă pe mine ca fiind prima-doamnă”, a 
continuat ea. „Mă văd ca fiindu-i soţie, indiferent de ce va 
ajunge el să fie.” 

A fost tipul de răspuns perfect din punct de vedere politic, 
care a facut-o chiar şi pe soacra ei să o aplaude. lar Navalnaia, 
bineînţeles, nu era singura care şi-l imagina pe soţul său drept 

preşedinte al ţării. 


Pe 2 februarie 2011, la ora 21:00, Navalnii a fost invitat la 
postul de radio Finam FM, la o emisiune numită Dry Residue — 
un program de seară care îşi propunea să abordeze teme de 
politică, economie şi finanţe din perspectiva pieţei bursiere. 
Staţia respectivă de radio îşi schimbase recent strategia 
pentru a se concentra pe un public format mai ales din bărbaţii 
cu vârsta cuprinsă între 25 şi 45 de ani, cu venituri 
discretionare ridicate. 

Cu alte cuvinte, aceasta a fost o rampă perfectă de lansare 
pentru cariera politică a lui Navalnii, care astfel s-a folosit de 
educaţia lui şi de interesul său pentru domeniul financiar şi 
bursier. 

Planul era ca aici să discute despre lupta lui împotriva 
corupţiei din domeniul achiziţiilor publice, care a declanşat 
unde de şoc în toată tara. însă gazda emisiunii, Iuri Pronko, a 
vrut să abordeze mai întâi o temă politică, remarcând că 
numeroase site-uri de media şi ziare scriau: „Este timpul ca 
Navalnii să candideze la alegerile prezidenţiale.” 

in plus, Pronko l-a tachinat pe Navalnii spunându-i ca ar fi 
ceva de neiertat dacă nu ar veni cu câteva comentarii 
,senzationale” specifice lui: 

— Ştii deja ce vor jurnaliştii. 

Navalnii i-a răspuns râzând: 

— Da. Câteva declaraţii senzaţionale. 


3 3 
Se afla în studio îmbrăcat cu un tricou alb şi un pulover 


negru pe corp, arătând puţin asemenea unui tocilar cu căştile 
pe cap. 

Pronko şi-a început treaba menţionând că 97% dintre 
ascultătorii postului de radio afirmaseră că ar fi votat cu 
Navalnii la alegerile prezidenţiale. 

— Pune-ti mâna la inimă şi răspunde sincer, i-a cerut 
Pronko. Ai asemenea legături cu politica? Ţi-ai făcut planuri 
marete? 

Alexei Navalnii a inceput prin a le multumi tuturor pentru 
sprijin si a mărturisit ca simţea ca are o „mare 
responsabilitate”, fiindcă oamenii îi puneau tot felul de 
întrebări la care trebuia să dea un răspuns. Dar a afirmat că şi 
el la rândul lui avea de pus o întrebare. 
— Vreau să adresez o întrebare, inclusiv acelora care m-au 
votat. Ce sunt mai exact aceste alegeri prezidențiale? în țara 
noastră există o procedură ciudată în care [preşedintele 
Comisiei Electorale Centrale, Vladimir] Ciurov!" îşi mângâie 
barba şi completează spaţiile goale de unul singur sau cu 
ajutorul lui 


16 A deţinut această funcție între 27 martie 2007 şi 27 martie 2016. (n. 
red ) Vladislav Surkov'f, ori al lui Putin, şi apoi transmite 
rezultatele tuturor. Aşa sunt alegerile. Dacă există cel puțin o 
persoană care chiar crede că rezultatul scrutinului prezidențial 
este şi ceea ce au votat oamenii... Cred că sunt foarte puţine 
astfel de persoane. Aşadar, se pune întrebarea dacă mai este 
nevoie să candidez sau doar [trebuie] să iau parte la această 
procedură ciudată numită în Federaţia Rusă alegeri. 
Indignarea sa era una justificată. In Rusia, voturile se 


fraudau cel puţin de pe vremea când Boris Elţin a candidat, în 
1996, pentru a fi reales în fruntea statului. Vladimir Putin a 
fost numit în funcţia de preşedinte, apoi a câştigat alegerile în 
anul 2000, la primul scrutin la care a participat în calitate de 
candidat, în fata aceloraşi adversari sistemici, Ghennadi 
Ziuganov, din partea Partidului Comunist, şi Vladimir 
Jirinovski, din partea Partidului Liberal Democrat de extremă 
dreapta. 

In 2004, Vladimir Putin a candidat neconfruntând u-se cu 
niciun fel de opoziţie. Apoi, în 2008, dupa ce s-a lovit de 
limitele constitutionale ale mandatului sau, a facut pur si 
simplu schimb de functii cu prim-ministrul Dmitri Medvedev, 


16 A fost prim-adjunct al şefului administraţiei prezidenţiale ruse din 
1999 până în 2011, perioadă în timpul căreia a fost adesea considerat 
drept principalul ideolog al Kremlinului, care a propus şi a pus în aplicare 
conceptul de democraţie suverană în Rusia, (n. red.) 

pastrandu-si controlul asupra fraielor puterii. Iar patru ani mai 
taiziu, Putin avea sa puna la cale o alta miscare, revendicand 
funcţia de preşedinte si confirmând faptul ca Navalnii şi 
milioane de alţi ruşi aveau tot dreptul să fie obosiţi şi 
sarcastici. 

Navalnii le-a mai spus lui Pronko şi radioascultătorilor ca 
era mulţumit de faptul că lupta împotriva corupţiei: 

— Fiecare trebuie să facă ce-i place, a afirmat el. Eu sunt 
mulţumit cu ceea ce fac acum şi se pare că nu sunt singurul 
care este încântat [de acest lucru], care crede că e destul de 
eficient şi de util. Asa că am ales să mă duc într-o direcţie în 
care să pot fi de folos, în loc să mă joc de-a hamsterul care 
aleargă fără rost printr-un labirint, iar Ciurov priveşte de 
deasupra şi se distrează copios pe seama tuturor. 

— Cat de frumos ai evitat să răspunzi, a zis Pronko, 
tachinându-l pe Navalnii fiindcă nu a spus direct dacă 
intenţiona ca într-o zi să candideze pentru funcţia de 
preşedinte. 

— Nu am evitat [să răspund], a replicat el jucăuş. 

— Aşadar, nu aspiri la preşedinţie, l-a presat Pronko, 
încercând să obţină o informatie prețioasă de la el. 

Era evident că Navalnii nu voia să-i răspundă, dar nici să 

nege acest lucru. 
— Nu există nicio îndoială că activitatea mea este politică, a 
precizat el. Nu am de gând să mă agit şi să spun că nu există 
nimic politic în ceea ce fac. Cazurile de corupţie pe care le 
analizez în general sunt, iară niciun dubiu, cea mai mare 
problemă politică cu care se confruntă ţara. 

La fel ca multi alţii, Pronko a remarcat că Navalnii 
îndeplinea în mare parte sarcinile preşedintelui de la acea 
vreme, Dmitri Medvedev, care pretin- sese ca va porni o 
campanie împotriva corupţiei, dar de fapt nu făcuse mare lucru 
pentru a impune vreun control asupra uriaşei cleptocratii din 
tara. 

— îndeplinesc sarcinile populației multinaționale din 

Federaţia Rusă, care s-a săturat de mult timp de toate aceste 
lucruri, a mai spus Navalnii. Astfel, activitatea politică în care 
sunt implicat este importantă, mult mai importantă, afirm asta 
din nou, decât joaca într-un labirint construit de Comisia 
Electorală Centrală şi de impostorii care o conduc. 

însă luri Pronko nu şi-a dat seama că, fără absolut nicio 
intenţie, invitatul său era pe cale să facă acea declaraţie 
senzationala pe care gazda emisiunii o asteptase inca de la 
început, una care avea să schimbe pe vecie discursul politic 
din Rusia. lar totul a pornit de la o întrebare căt se poate de 
simplă: 

— Ai propriile simpatii politice? l-a întrebat Pronko pe 
Navalnii. Eu nu ştiu ce părere ai tu despre partidul Rusia 
Unită. 

Rusia Unită, formațiunea politică a lui Putin şi a lui 
Medvedev, năruia deja de zece ani aspiraţiile democratice ale 
lui Alexei pentru ţara sa, precum şi propriile ambiţii politice. 
Iar investigaţiile conduse de el, mai întâi despre companiile 
deţinute de stat, în calitate de acţionar activist, iar mai apoi 
despre achiziţiile publice, conturaseră imaginea partidului 
aflat la putere, prezentându-l drept o reţea uriaşă de 
escrocherie răspândită de-a lungul a unsprezece fusuri orare. 

Navalnii nu a ezitat să răspundă la întrebare şi a vorbit atât 

de calm, de parcă prezenta starea vremii de dinainte să intre 
în studio. 
— Am o părere foarte proastă despre acest partid, a început 
el. Rusia Unită este partidul corupţiei. Este partidul escrocilor 
şi al hotilor. Şi este datoria fiecărui patriot şi cetăţean al 
acestei ţări să facă tot ce-i stă în putinţă pentru a... 

Fără să înţeleagă importanţa momentului, Iuri Pronko l-a 

întrerupt: 

— Te consideri patriot? 

— Absolut. Sunt patriot, i-a răspuns el şi a revenit la ceea ce 
spunea despre datoria fiecăruia. [...] să facă tot ce-i stă în 
putinţă pentru a se asigura că acest partid este distrus, nu la 


54 | 
DISIDENTUL 

propriu, pentru ca nu indemn cetatenii la extremism, ci ma 
refer la metodele juridice. Propun sa ne asiguram ca Rusia 
Unita si orice alt bloc politic asemanator, pentru ca inainte a 
fost Casa Noastra - Rusia si tot asa, sa nu mai existe. Fiindca 
ele reprezintă stâlpul principal al corupţiei, al tuturor 
nedreptatilor care se întâmplă acum în tara. 

Iuri Pronko a glumit pe seama faptului că Navalnii a ţinut sa 
facă menţiunea despre extremism. 

— Da, pentru că după emisiunea de astăzi în presă vor 
apărea articole cu titlul: „Alexei Navalnii propune ca Rusia 
Unită să fie distrusă.” 

De fapt, după un alt deceniu de confruntări cu Puţin şi 
partidul său, după ce a supravieţuit tentativei de otrăvire, 
Navalnii avea sa fie pus sub urmărire penală şi închis, fiind 
acuzat de conducerea unei organizaţii extremiste. Gaşca sa de 
eroi cu țeluri asemănătoare, care între timp se extinsese în 
toată ţara, urma să fie distrusă, grupul în sine şi persoanele 
care îl conduceau fiind etichetate în mod asemănător, drept 
extremiste. 

Dar în acel moment, în februarie 2011, Alexei Navalnii 
tocmai ce crease sloganul „partidul escrocilor şi al hoţilor”, 
care avea să devină mantra insufleti toare a opoziţiei politice 
din Federaţia Rusă. Ceva din această sintagmă a atins o coardă 
sensibilă, generând o memă care urma să se răspândească de 
la graniţa cu Europa până la ţărmul Pacificului, pătrunzând 
adânc în conştiinţa publică. Era de parcă ruşii aşteptau de 
multi ani cuvintele potrivite ca să-i descrie pe vinovatii 
responsabili pentru sentimentul naţional de frustrare şi de 
exasperare şi pentru zidul de care ţara s-a izbit în procesul de 
dezvoltare politică şi economică. Dintr-odată toată lumea ştia. 
Sau aşa cum a spus-o Pronko, gazda emisiunii: „Alexei a rostit 
nişte vorbe care au pătruns în sufletul multora.” 

Membrii indignati ai partidului Rusia Unită s-au declarat 
profund jigniti. Unii dintre ei au intentat rapid procese în care 
îl acuzau pe Navalnii de calomnie. Alţii au mers la diverse 
posturi de radio şi de televiziune pentru a-şi exprima în mod 

public indignarea, ceea ce nu a făcut decăt ca mesajul opo- 
zantului rus să ajungă din ce în ce mai departe. 

Navalnii nu putea fi mai fericit de modul în care afirmaţia 
sa, „partidul escrocilor şi al hoţilor”, se răspândise peste tot. 
La două zile după interviul acordat postului Finam FM, a făcut 
publice, pe blogul personal, materialele audio, video şi 
transcrierea emisiunii la care participase, precizând cu 
bucurie: „Pasajul care începe de la minutul 4:10 a fost 
distribuit masiv pe Twitter, ajungând în tendinţele principale. 
Se referă la Rusia Unită.” 

La o săptămână şi jumătate distanţă a scris din nou pe 
reţeaua socială Livejournal: „Rusia Unită mă dă în judecată.” 

Şota Gorgadze, care a devenit un fel de avocat celebru la 
Moscova, a anunţat că îl dă în judecată pe „cunoscutul 
blogger” Alexei Navalnii, susţinând că „la mine au apelat 
cetăţeni obişnuiţi, nu persoane publice şi nici oficiali renu- 
miti, ci membri ai partidului Rusia Unită, cerându-mi să le 
protejez numele cinstit. Ei sunt persoane de rând, cu salariu 
mediu, care au copii de crescut şi care-şi duc traiul în statul pe 
care îl iubesc. Şi este neplăcut ca ei să fie numiţi peste tot prin 
ţară hoţi şi escroci în urma unei emisiuni radiofonice, pentru 
simplul fapt că s-au alăturat partidului Rusia Unită.” 


Navalnii, ca de obicei, s-a arătat încântat de ideea de 
confru 
ntare 
şi, în 
loc J 

să aştepte ca procesul să înceapă, a continuat să scrie pe 


blogul său: ..,Am hotărât să fac un sondaj ca să aflu părerea 
internautilor (care, apropo, sunt la rândul lor cetățeni de 
rând)", a scris el. „Pentru o bună reprezentare, ne-arn dori ca 
cel puţin 10.000 de persoane să participe la acest sondaj.” 

întrebarea era simplă: „Consideri că Rusia Unită este 
partidul escrocilor şi al hotilor?” 

in cele din urma, au raspuns 39-467 de persoane. Dintre 
acestea, 96,6% (adica 37-670 de oameni) au oferit un raspuns 
afirmativ, in timp ce 3,4% (1.313 persoane), unul negativ. 

Verdictul fusese dat, dar oficialii credinciosi lui Putin au 
continuat sa riposteze, de cele mai multe ori facându-se de ras. 

Unul dintre cei care a incercat sa riposteze a fost Evgheni 
Fiodorov, deputat al Dumei de Stat din partea Rusiei Unite si 
preşedinte al Comisiei pentru politica economică şi 
antreprenoriat. Navalnii publicase declaraţia de avere a lui 
Fiodorov, disponibilă pe pagina de internet a Dumei de Stat, 
scoțând în evidenţă faptul că acesta deţinea cinci apartamente 
şi alte bunuri pe care ar fi fost greu să şi le permită cu salariul 
mediu pe care îl avea. 

Evgheni Fiodorov a fost de acord să meargă la emisiunea lui 
Pronko si să dezbată împreună cu Navalnii dacă era corect şi 
justificat ca acesta să numească partidul aşa cum o făcuse 
deja. 

Alexei Navalnii a expus rapid un argument nimicitor: 

— Părerea mea, că Rusia Unită este partidul escrocilor şi al 
hotilor, a avut ca temei observaţiile făcute în legătură cu 
activităţile acestei formaţiuni politice, pe care le-am adunat de- 
a lungul anilor, a afirmat opozantul rus. îi studiez activitatea. 

El a menţionat şi rezultatele sondajului efectuat, în urma 
căruia 96% dintre respondenţi au fost de acord cu afirmaţia sa: 
— Toate aceste persoane sunt de aceeaşi părere cu mine, a 
spus Navalnîi. în fiecare zi ei observă situații în care fiecare 
funcţionar corupt din ţară încearcă să găsească cea mai bună 
soluţie pentru a se proteja. în momentul de faţă, Rusia Unită 
este cel mai bun refugiu, dându-le tuturor funcţionarilor 
corupți un „acoperiş” politic şi ocazia de a scăpa de pedepse. 
Vedem asta zilnic. 

Navalnii a întrebat de ce primarul Moscovei, Iuri Lujkov’’, 
nu fusese urmărit penal, acesta fiind un membru de rang înalt 
al partidului, a cărui soţie, Elena Baturina, devenise 
miliardară, lucrând în domeniul dezvoltării construcţiilor. 

— Bărbatul acesta a fost membru al înaltului Consiliu 


171 luri Lujkov (1936-2019), primar al Moscovei din 1992 până în 2010, 
vicepreşedinte şi cofondator al partidului Rusia Unită. (n. red.) 

pentru partidul Rusia Unita si nu a primit nicio pedeapsa. Sotia 
lui a castigat miliarde, a declarat Navalnii. De asemenea, le-a 
reamintit ascultatorilor ca Vladimir Resin, adjunctul loial al lui 
Lujkov responsabil cu constructiile, fusese fotografiat purtand 
la mana un ceas in valoare de un milion de dolari, pe care nu si 
l-ar fi putut permite din salariul sau de functionar — un 
membru al Rusiei Unite, cu un ceas de un milion de dolari, un 
barbat care nu a lucrat nicio zi din viata lui in comert si tot 
asa. 

Apoi, Navalnii a scos o lista cu toti membrii de la acea 

vreme ai inaltului Consiliu pentru partidul Rusia Unita. 
— Să rostim câteva nume, a spus el înainte de a începe să-i 
enumere pe presupuşii funcţionari corupți, primul de pe listă 
fiind Boris Grizlov, preşedintele partidului de guvernământ şi 
al Dumei de Stat. 

Grizlov a promovat un plan în urma căruia Rusia să 
cheltuiască miliarde de dolari pentru filtrarea apei, insistând 
că acesta era un proces necesar pentru creşterea speranţei de 
viaţă. în acelaşi timp, era coproprietarul unui brevet pentru un 
sistem de filtrare a apei. 

— Este vorba despre minunatul program Clean Water („Apă 
curată”), pe care nu eu, ci cercetătorii de la Academia Rusă de 
Stiinte îl consideră o escro- 
cherie, a menţionat Alexei Navalnii. Iată un exemplu pentru 
care Rusia Unită este partidul escrocilor si al hotilor, iar 
savanții confirmă termenul „escroc”. 

Următorul pe care l-a menţionat a fost Murtaza Rahimov, 
conducătorul de lungă durată al republicii autonome ruse 
Başkortostan. în timp ce Rahimov, membru al Rusiei Unite, era 
în funcţie, o cotă uriaşă din compania petrolieră Bashneft i-a 
fost „vândută” de către administraţie, la preţuri modice, fiului 
lui Rahimov, care a obţinut din întreaga afacere o avere 
frumusica. 

— Preşedintele Curţii de Conturi a descris situaţia în care 

domnul Rahimov a trecut pe numele fiului sau intregul 
complex de combustibil şi energie Bashkir, compania Bashneft, 
drept „cel mai mare jaf din istoria Federaţiei Ruse”, a precizat 
Navalnii. Pot să ştiu de ce acest bărbat, care şi-a păstrat 
funcţia de preşedinte al Republicii Başkortostan până în 
ultimul moment, nu a fost pedepsit până acum? 

Apoi au urmat Alexander Tkachev, guvernator al Ţinutului 
Krasnodar, a cărui tânără nepoată, în vârstă de puţin peste 20 
de ani, deţinea fabrici de ţevi şi o fermă avicolă, precum şi 
Alexander Mişarin, guvernatorul regiunii Sverdlovsk, a cărui 
fiică de optsprezece ani avea acţiuni la mai multe companii 
profitabile. 

— îmi puteți spune de ce minunatele pasiuni 
antreprenoriale ale tinerilor se manifestă doar la copiii 
membrilor partidului Rusia Unită? a întrebat Navalnii. Cum 
funcţionează acest fenomen? La ce şcoală de afaceri merg ei? 

Alexei Navalnii a menţionat faptul că acum el descria doar 
vârful aisbergului. 

— Aceasta este doar lista cu membrii înaltului Consiliu al 
Rusiei Unite, a spus el. Ei se alătură partidului şi unor astfel de 
consilii superioare ca să nu fie traşi la răspundere pentru 
acţiunile lor. Vor să fure, iar aceasta este singura motivaţie 
pentru care în prezent funcţionarii aderă la un astfel de partid. 
Vor să ne distrugă ţara fără să fie pedepsiţi. 

Asemenea acuzaţii venite din partea lui Navalnii şi a altora 
se izbeau, după cum era de aşteptat, de un val masiv de 
negări. Elena Baturina şi luri Lujkov au negat mult timp făptui 
că ea s-ar fi bucurat de tratament favorabil în calitate de soţie 
a primarului. Dar după ce Lujkov a fost îndepărtat din funcţie, 
în 2010, afacerile ei în construcţii nu au mai mers atât de bine, 
iar cei doi au 
părăsit ţara pentru a locui la Viena. Iuri Lujkov a decedat în 


anul 2019- 
Boris Grizlov, preşedintele Dumei de Stat, a susţinut 


vehement că programul Clean Water nu avea nicio legătură cu 
brevetul pe care îl deţinea împreună cu un investitor pe nume 


Navalnii versus Putin | 
59 
Viktor Petrik şi i-a criticat aspru pe experţii care îl acuzau că 
voia doar să se îmbogăţească. „Nu au dreptul câţiva savanţi să 
pretindă că sunt autorităţi în materie de adevăr”, a declarat el 
pentru Gazetii.ru. 

Participatia lui Rahimov în compania Bashneft a fost o 
chestiune de interes public. 

Evgheni Fiodorov a încercat să nege totul, spunând că 

Navalnii nu făcea nimic altceva decât să insulte. 
— Este clar că sintagma de la care a pornit toată discuţia 
este doar o jignire, a spus el. Nici nu poate fi descrisă altfel. 
lar acele vorbe care au fost aruncate bineînţeles că nu sunt 
fapte, ci doar pălăvrăgeli. Nu are rost să vorbim despre nimic 
din ce s-a afirmat. 

În schimb, Fiodorov a expus o serie de teorii ale 
conspirației, descriind în mare parte Rusia ca fiind o victimă a 
Statelor Unite şi a puterilor occidentale. 

Potrivit lui, SUA au format oligarhii din Rusia, aproape că au 

distrus ţara în anii 1990 şi conduc o campanie internaţională 
menită să afecteze statul. 
— Are loc un atac deschis, vizibil şi de mare amploare 
asupra Federaţiei Ruse, a afirmat el. Este o campanie 
nemiloasă care are ca scop, bineînţeles, destabilizarea situaţiei 
din ţară. Totul se petrece în concordanţă cu atacurile teroriste. 
Este vorba despre o campanie al cârei obiectiv este 
distrugerea tarii. 

Iuri Pronko a pârut surprins de comparatia cu teroriştii, cu 
toate că astfel de acuzaţii neobişnuite aveau să devină comune 
pe măsură ce, de-a lungul anilor, Putin devenea tot mai închis, 
mai izolat şi mai paranoic. 

— Evgheni, te întrerup puţin. Dacă am înţeles bine, l-ai 
comparat pe omologul tău, domnul Navalnii, cu teroriştii, a 
spus gazda emisiunii radio. 

— Desigur, a răspuns Fiodorov. Nu uita că atunci cand a 
fost înfiinţată Rusia Unită, în linii generale, după prăbuşirea 

URSS-ului, Rusia aproape că a fost destrămată. Nu uita că 
atunci când a venit Putin la putere, lucru care s-a întâmplat 
acum zece ani, ţara noastră era în război cu Cecenia. 
Pronko l-a îndemnat pe Fiodorov să răspundă la faptele 
expuse de Navalnii, dar acesta a refuzat. 
— Faptele nu existā, a afirmat Fiodorov. Este o absurditate! 
Acesta a subliniat, în mod neconvingător, că, dacă vreun 
membru al Rusiei Unite a făcut ceva greşit, atunci va fi urmărit 


în justiție. 

Alexei Navalnii a atras atentia asupra oligarhului Roman 
Abramovici care trăia la Londra in timp ce era si guvernatorul 
districtului autonom Ciukotka situat în Orientul îndepărtat al 
Rusiei. L-a menţionat şi pe Semion Vainştok, fostul director al 
companiei Transneft şi un apropiat al lui Putin, care în acea 
perioadă locuia în Israel şi pe care Navalnii îl acuzase de o 
presupusă fraudă în valoare de patru miliarde de dolari, 
asociată cu construcţia unei conducte de petrol. 

— A plecat la Londra, acum locuieşte în Israel şi investeşte 
în imobiliare în Statele Unite, a afirmat Alexei. Precis este 
implicată şi Rusia Unită, care îi protejează pe cei care fură tot 
din ţară. 

La mijlocul anilor 2000, Alexei Navalnii a început la 
Moscova şi apoi a moderat o serie foarte populară de dezbateri 
politice, ca parte a grupului numit Alternativa Democratică 
(sau DAI, care înseamnă acelaşi lucru ca în limba română). Era 
clar ca învățase cate ceva despre duelurile retorice. L-a 
denigrat pe Fiodorov, folosindu-se de cuvintele lui pentru a 
scoate în evidenţă faptul că el, alţi membri ai Dumei de Stat şi 
politicieni din Rusia Unită aveau mult mai multe legături şi 
afaceri cu Occidentul decât Navalnii. 

— Trebuie să recunosc că părerea mea despre Rusia Unită 
s-a schimbat puţin, a declarat el plin de sarcasm. Dacă nu 
demult sustineam că partidul Rusia Unita este alcătuit din 
escroci şi hoţi, acum îmi este clar că este format, din câte se 
pare, nu doar din escroci şi hoţi, ci şi din agenţi CIA. Fiindcă 
acest partid este responsabil pentru toate lucrurile de care ne 
spune Evgheni. 

Alexei Navalnii a continuat astfel: 

— Pentru că toţi şarlatanii cunoscuţi de pe vremea lui Elțîn, 
care au ruinat tara, ma scuzati, dar absolut toţi au aderat la 
Rusia Unita. Cine sunt guvernatorii care au declarat 
independenţa republicilor lor în timp ce erau în ţară? Toată 
gaşca lui Eltin. Nu există nicio îndoială că în timpul conducerii 

lui Eltin a existat o gaşcă, iar acum ea se găseşte în totalitate 
în Rusia Unită. îl avem pe marele lider al vostru, domnul Putin, 
care ce a fost? A fost asistentul lui [Anatoli] Sobciak [primarul 
oraşului Sankt-Petersburg]! El a fost membru în partidul 
fostului prim-ministru, Viktor Cernomirdin. 

Anatoli Sobciak, mentorul lui Putin, şi Viktor Cernomirdin, 
aliatul lui Eltin, au fost membrii principali ai partidului care a 
precedat Rusia Unită, Casa Noastră - Rusia. 

Alexei Navalnii era revoltat, o stare în care de fapt se afla 
mai tot timpul. 

— imi vorbiti despre un fel de geopolitică, despre atacuri 
teroriste, resurse financiare şi tot aşa. Dar totul a fost susţinut 
prin intermediul unor persoane care au rămas la putere, a mai 
precizat el. De zece ani aveţi o majoritate calificata’® in Duma 
de Stat. Rusia Unită poate să forţeze absolut orice chestiune! 
Iar dintr-un anumit motiv îmi vorbiţi despre nişte antreprenori 
de jurisdicție străină. Deci, care este problema? Schimbati 
legile! Timp de zece ani aţi făcut tot ce aţi vrut în ţară: voi 
controlaţi instanțele,  controlaţi procuratura,  controlaţi 
comisiile electorale centrale, absolut tot. Televiziunea, 
posturile de radio, tot, tot, mai puţin internetul. 

La un moment dat, Alexei Navalnii a profitat de ocazie 
pentru a-l critica pe Fiodorov în legătură cu bunurile sale 
materiale, dar nu mai avea niciun rost. Dezbaterea se 
încheiase deja. Iuri Pronko şi-a rugat ascultătorii să sune şi să 
voteze: 99% dintre ei au spus ca Navalnii a câştigat. 


x x x 


La scurt timp după acest moment, opozantul rus nu mai 
avea să fie nevoit să scrie în postările de pe blogul său 
cuvintele „Rusia Unită”. Sintagma ajunsese să fie recunoscută 
instantaneu doar folosindu-se Zh-V, inițialele rusesti 

3 


3 


pentru „escroci şi hoţi”. 


18 Majoritate calificată — număr de voturi egal cu două treimi din 
numărul total al voturilor exprimate, (n. red.) 

Aceasta a avut un impact răsunător. Nouă luni mai târziu, 
Navalnii apărea pe coperta ediţiei în limba rusă a revistei 
Esquire, unde titlul principal era: „Despre escroci şi hoţi”. 

În interviul acordat revistei, Navalnii a explicat cum 
sloganul i-a venit din senin în minte. „A fost o întâmplare”, a 
menţionat el. „Nu a fost vorba despre niciun pic de 
creativitate. Dacă mă veţi pune să mă gândesc la un alt slogan, 
nu voi mai reuşi niciodată să vin cu ceva atât de bun.” 


Ceea ce însă nu a fost un accident sau vreo vorbă spusă la 
nimereală, sub impulsul momentului, a fost consternarea sa în 
privinţa sistemului condus de Vladimir Putin. 

„Când s-a lansat, a fost încă din prima clipă împotriva lui 
Putin, îmi aduc foarte bine aminte”, a declarat Maria Gaidar, 
fiica fostului prim-ministru interimar, Egor Gaidar. Ea era 
prietenă cu Navalnii şi la rândul său frecventa, în anii 2000, 
cercurile politice prodemocratie din Federaţia Rusă. 

La vremea respectivă, Alexei Navalnii facea parte din 
partidul liberal-pro- gresist labloko* Maria Gaidar era o 
membra influenta a Uniunii Fortelor de Dreapta din Rusia, un 
mic partid liberal asociat cu reformele pietei libere si care 
fusese înfiinţat de tatăl ei, alături de Boris Nemtov si de 
Anatoli Ciubais, un expert al privatizării in Rusia, printre alţii. 

»Navalnii a început să se facă cunoscut prin anii 2010- 
2011”, a povestit Maria Gaidar. „Dar înainte de asta a avut o 
lungă istorie politică. începuse să se schimbe şi să se 
maturizeze ca politician sau să-şi găsească calea, de asemenea, 
ca reacţie la ceea ce se întâmpla, la regimul de atunci.” 

„în 1999 s-a înscris în labloko pentru că era singurul partid 
politic care i se opunea lui Vladimir Putin”, a afirmat Maria 
Gaidar. „De exemplu, în ceea ce mă priveşte, nu mi-a fost clar 
că Putin este atât de rau. Nu am făcut parte din generaţia 
persoanelor inteligente ca Evghenia Albat şi multi alţii, care au 
spus: «OK, face parte din KGB. Nu este de încredere. Va fi 
rau.»” 

în interviul pentru Esquire, Navalnii a stăruit asupra 
faptului că stagnarea politică din ţară era cauzată de corupţie. 
„Problema principală a Federaţiei Ruse este că statul s-a 
transformat într-un grup mafiot, la modul cel mai serios. Toţi 
sunt asociaţi între ei”, a spus el. „Singura diferenţă este că la 
Moscova nu există niciun loc unde să se strângă toţi.” 

S-a plâns că aparatul de conducere al ţării a irosit 
posibilităţile create de creşterea preţurilor materiilor prime 
care au îmbunătăţit calitatea vieţii, în special prin extinderea 
clasei de mijloc la Moscova şi Sankt-Petersburg. 

„La momentul actual, Rusia este la cel mai bogat şi mai liber 
nivel la care a fost vreodată”, a precizat el. „Sumele enorme 
care ajung în ţară reprezintă ocazia de a face nişte schimbări 
grandioase, dar se pare ca această oportunitate nu va fi 
fructificata.” 

Alexei Navalnii a prezis si ca schimbarea va veni. ,,Revolutia 

este inevitabilă”, a spus el. „Datorită simplului fapt că 
majoritatea cetăţenilor înţeleg că sistemul este unul greşit. 
Când eşti într-un partid plin de demnitari, majoritatea 
discuţiilor se referă la cine a furat tot, de ce nu funcţionează 
nimic şi cât de groaznic este totul.” 

Liderul opoziţiei ruse a subliniat şi faptul că „toată lumea 
este pregătită să trăiască cinstit. Priviţi Georgia. Dacă 20 de 
persoane, cele care se află în vârful statului, încep să respecte 
regulile şi legile, îi vor obliga pe toţi ceilalţi oameni să facă la 
fel.” 

Mentionarea Georgiei a fost surprinzătoare, având în vedere 
că, în urmă cu mai putin de trei ani, Navalnii aclamase războiul 
rusesc împotriva acestei republici şi chiar sugerase expulzarea 
tuturor georgienilor din Federaţia Rusă, catalogându-i drept 
„rozătoare”. Ulterior, şi-a cerut scuze pentru acest lucru. Ceea 
ce conştientizase era faptul că Republica Georgia, cel puţin la 
acel moment din 2011, părea să se fi eliberat de trecutul 
sovietic datorită reformelor agresive conduse de preşedintele 
Mihail Saakasvili, care venise la putere în urma Revoluţiei 
Trandafirilor din 2003. 


Desigur, a spune că revoluţia este inevitabilă şi a ameninţa 
că porneşti una sunt două lucruri total diferite. Dar Putin, în 
calitatea sa de fost agent KGB, nu a avut niciodată răbdare să 
remarce nuanțele în privinţa acestui subiect. 

Descrierile şi biografiile dedicate conducătorului suprem al 
Rusiei s-au concentrat adesea pe noaptea de la Dresda, în 
Germania de Est, din decembrie 1989, când mulţimea de 
oameni a luat cu asalt biroul central al Stasi!*, poliţia secretă, 
şi a ameninţat că va asedia biroul local al KGB-ului aflat peste 
drum. Vladimir Putin, care la vremea aceea se afla acolo, a 
19 Prescurtare in limba germană de la Das Ministerium fur 


Staatssicherheit („Ministerul pentru Securitatea Statului”), serviciul 
secret şi poliţia politică a fostei Republici Democrate Germane, (n. trad.) 

cerut ajutor militar, dar i s-a spus ca nu se putea face nimic in 
lipsa unui ordin de la Moscova. „lar Moscova rămâne tăcută”, i 
s-a transmis. 

Putin a lăsat de mult timp să se înţeleagă că Moscova nu va 
rămâne tăcută în faţa unei ameninţări cu revoluţia, dacă el are 
ceva de spus în această privinţă. 

Insă Navalnii avea propria teorie, conform căreia teama lui 
Putin de opinia publică se intensificase dupa una dintre 
primele sale crize semnificative ca preşedinte, când pe 12 
august 2000, în urma unui accident, submarinul nuclear rusesc 
Kursk fusese distrus, ducând la moartea tuturor celor 118 per- 
soane aflate la bordul său. Atunci, Vladimir Putin şi-a dat 
seama cât de multe lucruri nu putea controla. 

„Primele schimbări de caracter au apărut în urma tragediei 
cu submarinul Kursk”, i-a spus Navalnii istoricului polonez 
Adam Michnik. „Atunci a văzut care este puterea opiniei 
publice şi asta l-a înspăimântat. Totul pare să fie în regulă, 
totul este sub control, dar apoi se întâmplă un accident, are loc 
un eveniment neplăcut si <1 intr-odată nu mai ai control 
asupra situaţiei. Cetăţenii nu te mai plac şi îţi adresează 
întrebări la care te străduieşti să găseşti un răspuns.” 

Alexei Navalnii credea că eforturile lui Putin de a controla 
mass-media din Rusia, mai ales televiziunea, au început atunci, 
culminând cu preluarea în anul 2001, de către Gazprom, a 
postului independent NIV. Preşedintele a fost zdruncinat din 
nou de Revoluţia Portocalie din Ucraina din 2003-2004, în 
timpul căreia mulţimi uriaşe s-au adunat în Maidan 
Nezalezbnosti („Piaţa Independenţei”) din Kiev. Cetăţenii au 
ieşit în stradă tot acolo şi în timpul Revoluţiei Demnitatii din 
2013-2014, făcănd ca numele pieţei să fie sinonim cu revoltele 
populare. 

„Cel mai mare coşmar al lui Puţin este ca în Piaţa Roşie să 
se strângă oamenii ca pe Maidan”, i-a spus Adam Michnik lui 
Navalnii în timpul discuţiei pe care au purtat-o in 2015 si care 
a fost transformată într-o carte. Michnik a remarcat, de 
asemenea, mânia lui Putin fata de trimiterea în judecată a fos- 


62 | 

DISIDENTUL 

tului presedinte egiptean Hosni Mubarak, dar mai ales fata de 
uciderea lui Muammar al-Gaddafi, conducătorul Libiei. 
Vladimir Putin a confirmat furia resimţită în acele momente 
prin intermediul declaraţiilor făcute de el. 

Primele semne publice care au confirmat că Alexei Navalnii 
îi atrăsese atenţia liderului de la Kiemlin ca fiind o ameninţare 
politică au apărut în 2007, în acelaşi an în care opozantul rus a 
fost exclus din partidul liberal-progresist labloko şi a devenit 
cofondatorul unei grupări politice naţionaliste, Mişcarea 
Naţională de Eliberare a Rusiei. Acronimul în limba rusă era 
NAROD, care înseamnă „oameni ’. 

înainte de acest moment, Kremlinul părea preocupat în 
mare parte de o potenţială ameninţare din partea oligarhilor 
ruşi, care a fost combătută eficient în momentul în care Mihail 
Hodorkovski, preşedintele grupului petrolier lukos, a fost 
arestat în 2003- Stanislav Belkovski, analist politic şi agent 
secret, a fost lăudat la scară largă ca fiind cel care a făcut 
cunoscută perspectiva preluării guvernului de către oligarhi, 
cu Hodorkovski în frunte. 

Scopul grupării NAROD a fost ca ea să fie un suprapartid, o 
reţea care să reunească politicieni din întregul spectru 
ideologic, persoane care  împărtăşeau aceeaşi tendinţă 
naționalistă rusă ce în mintea principalilor organizatori şi 
fondatori ai săi nu s-ar fi îndreptat spre extremism. 

în anul respectiv, Navalnii candidase pentru postul de 
moderator al unei emisiuni noi de dezbateri la canalul TV 
Centre, controlat de guvern, şi în final fusese selectat. 
Prezenţa sa la televiziune ar fi însemnat o publicitate imensă 
pentru opozantul rus, iar realizatorilor li s-a dat rapid ordinul 
de a nu-l lăsa pe Navalnii să intre în emisie. Având în vedere că 
rolul său era esenţial în acest proiect, a fost numit în funcţia de 
redactor-şef al programului respectiv, un post ce presupunea 
prezenţa sa în spatele camerelor de luat vederi. 

însă după două ediţii, în ciuda faptului că emisiunea 
reprezentase un succes de audientă, ea a fost anulată. 

Navalnii şi apropiații sar erau de părere că Vladislav 

Surkov, consilierul de presă al preşedintelui Vladimir Putin, 
ceruse personal ca emisiunea să fie oprită imediat. în orice caz, 
acest moment a reprezentat doar începutul unei campanii 
îndelungate conduse de Putin, de manipulatorii săi din presă si 
de specialiştii în domeniul tehnologiei politice, ce avea ca scop 
scoaterea lui Alexei Navalnii de la orice emisiune difuzată de 
canalele federale de televiziune. 

Mai târziu, în toamna anului 2007, Serghei Markov, un 
politolog care avea legături cu partidul Rusia Unită şi care era, 
de asemenea, consilierul lui Putin, a refuzat in mod neaşteptat 
să mai vină la o dezbatere publică la care participa şi Maria 
Gaidar şi care era moderată de Navalnii. în schimb, la fata 
locului au fost trimişi nişte huligani care să perturbe 
evenimentul - un semn care a scos la iveală intenţia 
Kremlinului de a închide gura vocilor din opoziţie înainte de 
alegerile pentru Duma de Stat din decembrie. 

Maria Gaidar candida la aceste alegeri pe lista partidului 
Uniunea Forţelor de Dreapta. Ca parte din campanie, ea şi 
Navalnii au colaborat la realizarea unui videoclip anti-Putin, pe 
care l-au numit „Diavolul”. Cei doi au folosit in filmuletul ironic 
o naraţiune de film de groază, o muzică sinistră, nişte imagini 
cu Putin înconjurat de flăcări şi nişte cifre suspecte pentru a 
sugera că preşedintele este malefic. Se menţiona că acesta 
devenise şeful KGB în 1998, ceea ce însemna 666 x 3, şi că 
fusese numit în funcţia de prim-ministru interimar pe 9 august 
1999 - moment în care pe ecran apărea de trei ori cifra 9, care 
inversată însemna din nou 666. în videoclip, Vladimir Putin era 
acuzat, printre altele, de ruinarea ultimului post independent 
de televiziune. La final, votantii erau îndemnați să meargă la 
urne pe 2 decembrie pentru alegerile parlamentare. „Să fie 
oare acest bărbat Antihristul? Voi hotărâți. Nu deveniri idoli. 
Luaţi decizia corectă pe 2 decembrie 2007”, aşa se încheia 
filmuletul. 

Sfera politica din Federatia Rusa nu se mai confruntase 
niciodata pana atunci cu o asemenea forma de atac, iar 
materialul video a produs o mare vâlvă. 

De-a lungul anilor, in timp ce incercau sa-l ignore complet 
pe Navalnii, fortele lui Putin din interiorul si din afara 
guvernului ar fi initiat numeroase anchete si urmariri penale 
impotriva lui, arestari, procese intentate de agenti si, in cele 
din urma, tentativa de otravire; de asemenea, i-ar fi 
perchezitionat de mai multe ori apartamentul. Daca Navalnii a 
beneficiat de putina atentie din partea celor mai urmarite 
canale federale de televiziune, acest lucru s-a intamplat in 
timpul campaniilor de denigrare in care era acuzat de 
aplicarea unor scheme de coruptie sau de spionaj pentru 
inamicii Rusiei din Occident. 

Vladimir Putin s-a obisnuit sa nu-i rosteasca numele 
opozantului sau, refe- rindu-se la el prin apelative precum 
,cetateanul”, „inculpatul”, „acest domn”, „această persoană”, 
„pacientul de la clinica din Berlin”. 

Purtătorul de cuvânt al preşedintelui Putin, Dmitri Peskov, a 
afirmat că era uşor să găsească diverse etichete pentru 
Navalnii; „puşcăriaşul din centrul de detenţie”, „deţinutul”, 
»Lbarbatul] condamnat pentru defaimarea unui veteran”. 
întrebat fiind de ce Putin se ferea să-i rostească numele celui 
mai vehement critic al său, Peskov a spus că era evident: „Se 
pare că acest lucru se datorează atitudinii sale faţă de această 
persoană şi pe care preşedintele nu o ascunde”, a declarat 
Peskov pentru site-ul (de ştiri) Life News. 

Se ştie că Vladimir Putin ar fi rostit în public numele lui 
Navalnii doar o singură dată, atunci când jurnalistul american 
Alee Luhn l-a întrebat pe preşedintele rus, la o recepţie care a 
avut loc în 2013, dacă refuza în mod intenţionat să-i spună pe 
nume opozantului său. „Nu, de ce?”, a întrebat Putin. „Alexei 
Navalnii este unul dintre liderii mişcării de opoziţie.” 

Numele lui a apărut, de asemenea, de foarte puţine ori în 
declaraţiile oficiale de la Kremlin. O excepţie notabilă a 
reprezentat-o raportul întâlnirii dintre Vladimir Puţin şi Angela 
Merkel, din august 2021, de la Moscova, aceasta fiind ultima 
vizită în Rusia a cancelarului german înainte de a se retrage 
din viaţa politică. În timpul întrevederii, ea a insistat ca 


Navalnii versus Putin | 
65 
Navalnii sa fie eliberat din închisoare. 

Atunci si in aproape toate celelalte ocazii, presedintele rus a 
evitat sa rostească numele opozantului sau, chiar si cand 
raspundea la intrebari directe referitoare la el in cadrul 
conferintelor de presa sau al altor evenimente. 

Probabil ca cea mai revelatoare dintre toate a fost 
conferinţa de presă anuală susţinută pe 17 decembrie 2017, 
unde Vladimir Putin a răspuns unei întrebări (despre Navalnii) 
puse de Xenia Sobciak, fiica mentorului său de odinioară, 
defunctul primar al oraşului Sankt-Petersburg, Anatoli 
Sobciak. 

Cu două luni în urmă, Xenia Sobciak, prezentatoare TV, 
considerată la un moment dat una dintre cele mai atrăgătoare 
rusoaice, îşi anunţase planurile de a candida la alegerile 
prezidenţiale din 2018, inițiind o provocare despre care unii, 
inclusiv Navalnii, au crezut ca era un complot sprijinit de 
Kremlin pentru a diviza opoziţia. în orice caz, Sobciak s-a 
folosit de acest prilej punând o întrebare care să-l constrângă 
pe Putin să vorbească despre restricţiile impuse asupra 
opoziţiei politice, inclusiv asupra lui Navalnii. 

Ea a început prin a-şi expune propriile planuri de a candida 
împotriva lui Puţin, făcându-l pe acesta să sugereze că ea 
păcălise pe toată lumea şi participa la acea conferinţă de presă 
în calitate de candidat. 

— Nu am păcălit pe nimeni, a răspuns Sobciak. Am venit 
aici în calitate de jurnalistă din partea postului rus de 
televiziune Rain pentru că, din păcate, în momentul de faţă 
este singura posibilitate de a vă adresa o întrebare, de vreme 
ce nu participaţi la nicio dezbatere. 

— Va rog! a invitat-o el să-şi continue discursul. 

Sobciak s-a plâns că purtătorul lui de cuvânt, Dmitri Peskov, 
care se afla acolo pe podium, afirmase că opoziţia politică din 
Federaţia Rusă mai avea mult până să se maturizeze. 
Jurnalista a contestat acest lucru, spunând că erau candidaţi 
care se pregăteau de mult timp. 

— Spre exemplu, există un candidat pe nume Alexei 

Navalnii, a spus ea, care facea deja campanie, dar fusese 
împiedicat sa participe [la alegeri] din cauza „unor dosare 
penale fictive deschise împotriva sa”. 

Conform afirmațiilor ei, Curtea Europeană pentru Drepturile 
Omului a considerat acuzaţiile la adresa lui Navalnii ca fiind 
motivate politic şi nefondate. 

— După cum ştiţi, Federaţia Rusă recunoaşte Curtea 
Europeană, i-a spus Xenia Sobciak lui Putin. 

Ea s-a plâns şi de faptul că nimeni nu şi-a dorit să o sprijine 
în propria campanie, aşa că a ajuns să îi fie greu chiar să 
închirieze o sală de şedinţe: 

— Totul are legătură cu teama, a spus ea. Cetăţenii înţeleg 
că a fi de partea opoziţiei în Rusia înseamnă fie că vei fi ucis, 
fie că vei fi închis sau că ţi se va întâmpla altceva. în acest 
context, întrebarea mea este următoarea: de ce se întâmplă 
acest lucru? Se teme oare guvernul de o concurenţă cinstită? 

Vladimir Putin a precizat că voia să răspundă separat la 
întrebările despre opoziţie şi concurenţă şi a început prin a 
sublinia faptul că adversarii politici aveau obligaţia de a 
prezenta un program pozitiv. Liderul de la Kremlin a criticat-o 
direct pe Sobciak pentru sloganul pe care şi l-a ales. 

— Aţi optat pentru sloganul „împotriva tuturor!”, i s-a 
adresat el. Spu- neti-mi, este acesta un program pozitiv? 

Apoi şi-a concentrat atenţia asupra lui Navalnii, al cărui 

nume bineînţeles că nu l-a rostit, şi şi-a expus clar punctul de 
vedere conform căruia acesta nu avea niciun drept să se 
exprime la nivel politic sau să practice activismul, deoarece 
era un revoluţionar potenţial periculos. 
— în ceea ce priveşte numele menționate, am discutat deja 
despre Ucraina. Vreti ca şi aici să avem zeci de para-, ma 
scuzati, adepţi ai lui Saakaşvili care să ia cu asalt pieţele? 
Lumea prezentă a râs când a auzit că aproape i-a numit 
paraziți. 

Putin a continuat: 

— Cel pe care l-aţi menţionat, acesta este Saakasvili, dar 
varianta ruseasca. Vreti ca un astfel de individ sa destabilizeze 

situaţia din tara? Vreti sa ne facem griji pentru proteste, să ne 
confruntăm cu tentative de lovituri de stat? Am trecut deja prin 
toate astea. Vreti să se întâmple din nou? Sunt sigur că majo- 
ritatea locuitorilor Rusiei nu-şi doresc acest lucru şi nu vom 
permite să se ajungă acolo. 

Mintind Iara ruşine, Vladimir Putin a insistat spunând: 
— Desigur că ar trebui sa existe concurenţă şi va fi, Iara 
niciun dubiu. însă problema este radicalismul, a declarat el. 

Conducătorul rus a revenit apoi la activitatea sa preferată, 
aceea de a răspunde unei acuzaţii cu alta, comparând 
anihilarea lui Navalnii cu desfiinţarea mişcării Occupy Wall 
Street? din Statele Unite. 
— Unde sunt acum? Au dispărut, a afirmat el. Este aceasta 
o democraţie sau nu? Să ne gândim puţin. Vă asigur că 
autorităţile nu se tem şi nu se vor teme de nimic, a mai spus 
Putin. Dar autorităţile nu ar trebui să semene cu un bărbat 
care îşi adună alene resturile de mâncare din barbă şi priveşte 
cum statul se transformă într-o băltoacă tulbure din care 
oligarhii prind peştişori de aur pentru ei ca în anii 1990. Şi nu 
ne dorim să devenim versiunea a doua a Ucrainei de astăzi, a 
susţinut preşedintele rus. Nu vom permite acest lucru. 


XX OK 


Trei ani mai târziu, la o conferinţă de presă asemănătoare, 
lui Putin i-a fost adresată o întrebare diferită despre Navalnii: 
de ce guvernul rus nu a deschis o anchetă în privinţa cazului 
său de otrăvire? 

Vladimir Putin a evitat să răspundă la această întrebare şi a 
expus o teorie a conspirației dând vina pe SUA. El a respins 
investigația efectuată de Bellingcat şi de diverse agenţii de 
presă care identificaseră echipa FSB ce fusese implicată în 
tentativa de otrăvire a lui Navalnii. Jurnalista Clarissa Ward de 


20 Occupy Wall Street (OWS) — mişcare populistă de stânga împotriva 
inegalităţii economice, a lăcomiei corporatiste, a marilor companii 
bancare şi a influenţei banilor în politică. A început la New York şi a 
durat 59 de zile (17 septembrie —15 noiembrie 2011). (n. trad.) 

la CNN mersese acasa la unul dintre presupusii lideri ai 
echipei, pe nume Oleg Taiakin, care insa i-a trantit usa in nas. 


Numindu-l pe Alexei Navalnii „pacientul de la clinica din 
Berlin”, presedintele rus a sustinut ca raportul celor de la 
Bellingcat se baza pe ,materiale de la serviciile speciale 
americane”. El a insistat asupra faptului ca agentii Federatiei 
Ruse erau constienti ca nu trebuie sa se lase urmariti prin 
intermediul telefoanelor mobile. 

„înseamnă că acest pacient de la clinica din Berlin este 
sustinut de serviciile speciale ale Statelor Unite”, a declarat 
Putin. lar daca acest lucru este adevărat, atunci e interesant, 
pentru că serviciile speciale ar trebui să-l aibă în grijă. Dar 
asta nu sugerează deloc faptul că ar trebui să fie otrăvit. 

Vladimir Putin a menţionat ca el personal a dat „ordinul” 
care i-a permis lui Navalnii să fie transportat în Germania 
pentru tratament şi s-a arătat deranjat de toată agitația legată 
de cineva pe care îl considera un rival nedemn, membru al 
unui grup de opozanți care nu-şi dovediseră niciodată 
capacitatea de a conduce ceva. 

„Șmecheria este să ataci funcţionarii de la vârful puterii, iar 
astfel să te ridici la un anumit nivel şi să spui: «Sunt de acelaşi 
calibru.»”, a declarat preşedintele rus. „Din punctul meu de 
vedere, acestea nu sunt trucuri care să trebuiască să fie 
folosite pentru a obţine respect şi recunoaştere din partea 
populaţiei. Este nevoie să-ţi dovedesti valoarea.” 

În general, Vladimir Putin a încercat să transmită ideea că 
Navalnii nu era demn de toată agitația din jurul său, chiar daca 
de-a lungul anilor guvernul rus adoptase măsuri excepţionale 
pentru a pune piedici aspirațiilor politice ale opozantului şi 
pentru a-l chinui. în mod înfiorător, liderul de la Kremlin a 
insistat asupra faptului că, dacă serviciile speciale ruseşti l-ar 
fi vrut mort pe Navalnii, atunci el ar fi fost mort. 

„Cine are nevoie de el?”, i-a întrebat Putin pe toţi jurnaliştii 
prezenţi, chicotind zgomotos. „Dacă [serviciile speciale] ar fi 
vrut cu adevărat [acest lucru], probabil că ar fi terminat cu el.” 


RĂZBUNAREA 


„Cred că a hotărât în mod voit să fie arestat. A făcut exact 
ce a vrut. Aşa că ce mai este de discutat?” 
— Preşedintele rus Vladimir Putin, Geneva, 16 iunie 2021 


,Buna, sunt Navalnii. Stiu cine a vrut sa ma omoare”, se aude 
el voios în timp ce se uită direct in camera. „Ştiu unde locuiesc 
aceştia. Ştiu unde lucrează. Le ştiu numele adevărate şi pe 
cele false. Am fotografiile lor.” 

De fapt, Alexei tinea pozele în mâna dreaptă în timp cc-si 
începea primul dintre acele câteva filmuleţe de succes despre 
anchetele efectuate de Bellingcat, site-ul de investigaţii 
criminalistice, şi de organizaţiile partenere, inclusiv de 
publicaţia independentă rusească The Insider. 

Anchetele respective au făcut publice atât identitatea 
asasinilor care au pus agentul neurotoxic pe lenjeria intimă a 
lui Navalnii, atunci când acesta se afla in Siberia, cât si pe cea 
a şefilor lor. De asemenea, au demascat un grup de asasini 
angajaţi de guvernul rus şi au furnizat dovezi care implicau 
Serviciul Federal de Securitate (FSB) în mai multe crime şi 
tentative de crimă. 

„Este o relatare despre un grup secret de criminali ai FSB, 
printre care se numără doctori şi chimişti, despre cum au 
încercat să mă omoare de mai multe ori şi aproape că mi-au 
ucis soţia”, a spus Alexei Navalnii. „Cu siguranţă nu va vor 
spune aşa ceva la televizor, având în vedere că grupul primeşte 
ordine direct de la Vladimir Putin.” 

Mulţi ani la rând, Navalnii fusese întrebat, în timpul 
interviurilor acordate, de ce nu era deja mort. După ce 


întărâtase atât de multe dintre cele mai mari animale politice 
din Rusia - „cu un bat ascuţit”, aşa cum îi plăcea chiar lui să 
spună —, cum era posibil ca nimeni să nu fi încercat să-l 
lichideze? 

Opozantul rus s-a plâns de mai multe ori că era satul să i se tot 
pună această întrebare: 

— De ce eşti încă în viaţă? 

— Nu ştiu, a afirmat el la emisiunea americana de 
televiziune 60 Minutes („60 de minute”) într-un episod care a 
fost difuzat în decembrie 2017- 

Pe atunci, Navalnii organiza o campanie simbolică pentru 

funcţia de preşedinte al Federaţiei Ruse, chiar dacă îi fusese 
interzis să apară pe buletinele de vot din cauza condamnărilor 
în dosare penale fabricate. 
— Poate că au ratat ocazia, când nu eram atât de cunoscut 
— De fapt încerc să nu mă gândesc prea mult la acest aspect 
pentru că, dacă iau în considerare riscurile la care mă supun, 
atunci nu voi mai face nimic, a spus el atunci. 

Alexei Navalnii a încercat de mai multe ori să sugereze ca 
existau nişte reguli nescrise, că asasinările erau rezervate 
foştilor spioni precum Alexander Litvinenko, care a fost omorât 
în 2006 cu poloniu turnat în ceai, sau Serghei Skripal, care în 
2018 a fost otrăvit cu Noviciok. 

De fapt, afirmaţia lui Navalnii nu avea nicio bază logică. 
Boris Nemtov, unul dintre conducătorii de lungă durată ai 
opoziţiei politice din Rusia, a fost împuşcat mortal, în 2015, pe 
un pod din apropierea Kremlinului. Piotr Vcrzilov, membru al 
formaţiei Pussy Riot, a fost otrăvit. La fel şi Vladimir Kara- 
Murza, un militant al opoziţiei ruse care, înțelegând pericolul 
la care s-a expus, şi-a trimis soţia şi copiii să trăiască în SUA. 

Au existat şi alte cazuri de violenţă politică de a căror 
existenţă Navalnii ştia cu siguranţă. în 1994, fiul lui Grigori 
lavlinski, preşedintele Partidului labloko - prima formaţiune 
politică din care a făcut parte Alexei Navalnii — a fost atacat la 
Universitatea de Stat din Moscova. Băiatul, pe nume Mihail, 
cânta la pian. Atacatorii i-au mutilat mâinile, iar în buzunar i- 
au îndesat un bileţel în care îl avertizau pe tatăl lui că ar fi 
cazul să se lase de politică. lavlinski a vorbit rareori despre 
acest incident. O purtătoare de cuvânt a partidului, confirmând 

ceea ce s-a întâmplat, a declarat pentru publicaţia Moscow 
limes: „Din fericire, au reuşit să-i coasă degetele la loc.” Mihail 
lavlinski şi fratele lui adolescent, Alexei, au fost trimişi să 
locuiască la Berlin. 


lar in 2004, Ivan TTAR fost preşedinte al Dumei de Stat 
care candida la preşedinţie împotriva lui Vladimir Puțin, a 
dispărut în mod subit timp de patru zile. Ulterior, a afirmat că 
fusese răpit şi drogat, iar atacatorii lui făcuseră un filmuleţ 
compromitator cu el pe care amenințau să-l difuzeze dacă îşi 
continua campania. 

Ribkin era candidatul Partidului Liberal la preşedinţia rusă, 
fiind susţinut de oligarhul Boris Berezovski, un rival al lui 
Putin. În timpul campaniei electorale, Ivan Ribkin a lansat 
multe dintre acuzaţiile pe care le-a făcut şi Navalnii, inclusiv 
faptul ca Vladimir Putin era implicat in diverse afaceri 
suspecte, într-un anunţ lung de o pagină publicat în cotidianul 
Kommersant, deţinut de Berezovski, Ribkin l-a acuzat pe 
liderul de la Kremlin că era „principalul oli- garh din Federaţia 
Rusă”. 

„Puterea şi banii merg mână în mână cu regimurile 
dictatoriale”, se putea citi în acest articol. „[Vladimir] Putin nu 
face excepţie.” înainte să moară otrăvit, Alexander Litvinenko 
a precizat că, pe vremea când era angajat al FSB-ului, el şi alţi 
agenţi primiseră ordin să-l asasineze pe Boris Berezovski. 

Faptul că Navalnii se credea mult prea cunoscut pentru a fi 
vizat era o mândrie pură. Asasinii FSB au fost adesea 
neglijenti, după cum s-a văzut în cursul investigaţiilor, dar au 
acţionat la cerere, iar celor care dădeau ordinele nu le mai 
păsa de mult de ceea ce credea restul lumii. 

în împrejurări obscure, publicul rus ar fi acceptat probabil 
moartea lui Navalnii ca fiind soarta inevitabilă a unui om care 
a depăşit limitele mult prea mult timp într-o ţară în care 
toleranța pentru disidenta a fost dintotdeauna la cote minime. 
Iar restul lumii, cel putin partea occidentală, are deja o părere 

cât se poate de rea despre Rusia. 


x x x 


Contrar ipotezei lui Navalnii, criminalii FSB nu rataseră 
până atunci ocazia. Ei aşteptau de fapt ordinul, iar cândva, în 
prima jumătate a anului 2020, pe măsură ce alegerile 
regionale din toamnă se apropiau, se pare că ordinul a şi venit. 


într-adevăr, în o mare parte din acel an Alexei Navalnii a 
fost urmărit de un grup de agenţi experţi în gestionarea 
substanţelor periculoase, potrivit investigaţiei conduse de 
portalul Bellingcat. 

Echipa era alcătuită din doi medici, Alexei Alexandrov şi 
Ivan Osipov, şi din un al treilea bărbat, Vladimir Paniaev. Se 
crede că ei sunt presupuşii asasini care l-au urmărit pe 
Navalnii laTomsk, s-au furisat in camera lui de hotel, în timp ce 
acesta era la piscina, şi i-au pulverizat agentul neurotoxic pe 
lenjeria intimă. 

Hristo Grozev, principalul investigator pentru Rusia al 
grupului Bellingcat, care îi descoperise anterior pe agenţii FSB 
ce l-au atacat pe Skripal, s-a hotărât să afle cine a încercat să-l 
ucidă pe Navalnii. în trecut îl contactase pe opozantul lui Putin 
pentru a-i spune că era aproape sigur că îi identificase pe 
asasinii lui. Pe măsură ce investigația sa se apropia de final, 
Grozev s-a deplasat spre satul Ibach, aflat în Pădurea Neagră, 
în sud-estul Germaniei, aproape de graniţa cu Franţa şi 
Elveţia, locul unde se recupera Alexei, ca să lucreze direct cu 
el şi cu Maria Pevcih, şefa Departamentului de Investigaţii al 
Fundaţiei Anticorupţie. 

La fel ca în cazul lui Skripal, Grozev a folosit stocuri imense 
de metadate obţinute de pe telefoanele mobile, precum şi 
informaţii despre pasagerii companiilor aeriene, cumpărate de 
pe piaţa neagră din Rusia, apoi le-a verificat cu sediile mai 
multor birouri ale FSB, inclusiv cu unitatea de criminalistică, 

precum şi cu toate călătoriile efectuate de Navalnii în ultimii 
ani. După ce au găsit mai multe cazuri în care datele s-au 
potrivit în mod remarcabil, Grozev şi colaboratorii săr au 
afirmat că au identificat grupul ucigaş. 

Principalii şapte membri care proveneau din FSB erau toţi 
născu ţi între anii 1976 şi 1981, făcând parte din aceeaşi 
generaţie cu Navalnii, care a ajuns la vârsta maturității in 
momentul în care Uniunea Sovietică se destrăma. Aceştia erau 
pe urmele opozantului rus cel puţin din 2017, supraveghindu-l 
în aproape toate călătoriile lui în afara Moscovei. 

Una dintre cele mai înfiorătoare concluzii la care s-a ajuns 
în urma investigaţiei a fost că otrăvirea de la Omsk nu a fost 
prima tentativă de eliminare a lui Alexei Navalnii. Cu mai mult 
de o lună înainte de călătoria spre Siberia, în iulie 2020, 
Navalnii şi soţia lui plecaseră timp de câteva zile în concediu la 
Kaliningrad, enclava rusească de la malul mării, la nord de 
Polonia. 

Pe 6 iulie, în a patra dimineaţă a călătoriei, după o plimbare 
pe plajă, Navalnaia a început dintr-odată să se simtă foarte 
rău. Ea şi soţul ei au mers la o cafenea cu gândul să mănânce 
de prânz. Dar ei i-a fost atât de rău încât nu a comandat nimic 
(de mâncare). A ajuns cu greu înapoi în camera de hotel, 
oprindu-se de mai multe ori să se odihnească pe o bancă, cu 
toate că distanţa era scurtă. Nu reuşea să descrie ce anume 
era în neregulă cu ea. După o vreme a adormit până a doua zi, 
când brusc, la fel de ciudat cum i se făcuse rău, şi-a revenit. 

Doi dintre cei trei agenţi care au mers mai apoi în Siberia îi 
urmăriseră pe cei doi soţi la Kaliningrad — Alexandrov, 
călătorind sub numele de cod Frolov, şi Paniaev împreună cu 
un al treilea agent, Mihail Svet. „Ce mai coincidenţă”, a spus 
Navalnii, descriind în videoclipul său călătoriile suprapuse. „Ce 
înseamnă acest lucru? Să fie oare aceşti bărbaţi nu doar agenţi 


sub acoperire, ci şi membri secreti ai familiei mele?” 
3 
Materialul video intitulat „Cine l-a otrăvit pe Alexei 


Navalnii?”, pe care el însuşi l-a catalogat drept un „thriller 

hollywoodian” cu evenimente din viata reala, a fost postat pe 
internet, pentru prima oara, la jumatatea lunii decembrie 
2020. A strans in scurt timp peste 20 de milioane de 
vizualizari. 

Fara sa rateze vreodata ocazia de a ataca Rusia Unita, 
Navalnii şi-a început prezentarea videoclip ului multumindu-le 
lui Grozev şi grupului BeUingcat. Apoi i-a adresat mulţumiri 
Irinei larovaia, vicepreşedinta Dumei de Stat, în anul 2016, ea 
a promovat o lege care sporea considerabil capacităţile de 
supraveghere ale guvernului rus. Legea impunea companiilor 
de telefonie mobilă să salveze conţinutul apelurilor vocale şi al 
mesajelor timp de şase luni, iar metadatele telefoanelor 
mobile, timp de trei ani. în plus, le obliga ca la cerere să pună 
astfel de informaţii la dispoziţia autorităţilor. 

Navalnii a subliniat că legea doamnei larovaia a creat o 
piaţă neagră de date imensă, de care agenţii ruşi corupți au 
profitat, vânzând astfel de informaţii oricui era dornic să 
plătească pentru ele. El a afirmat că acest lucru i-a permis să-i 
identifice pe atacatorii săi. 

lulia Navalnaia îşi aducea aminte în videoclip de felul în care 
nu putuse să-şi dea seama ce anume îi provocase la 
Kaliningrad acea stare de rău, iar soţul ei a declarat că, după 
ce a fost la un pas de moarte, a înţeles perfect ce se întâmplase 
atunci. 

„încercaţi doar să vă închipuiţi”, a afirmat el. „Cineva va 
spune că se simte foarte rău şi că nu mai rezistă. îl întrebaţi: 
«Unde te doare? Este un infarct? Să chem o ambulanţă?» Dar 
persoana respectivă vă răspunde că nu simte nicio durere. 
Acum, că am trecut şi eu prin aşa ceva, înţeleg cât de rău este 
şi că ti se pare imposibil să explici ce se petrece exact.” 

în ancheta iniţială s-au folosit date extrase din telefoanele 
mobile pentru a se descoperi faptul că bărbaţii care îl 
urmăriseră pe liderul opoziţiei ruse faceau parte dintr-o 
unitate a Institutului de Criminalistică al FSB, aflată în subor- 
dinea colonelului Stanislav Makşakov, şi că din 2017 până în 

2020 Navalnii intreprinsese cel putin 36 de călătorii pe 
parcursul cărora membrii acelui grup il urmăriseră. El şi-a 
amintit, de asemenea, că a avut pentru scurt timp nişte 
simptome asemănătoare cu cele cauzate de otrăvirea sa în 
timpul unui zbor din 2019, sugerând câ agenţii FSB 
încercaseră să-l omoare aşa de cel puţin trei ori. 

Mai multe dezvăluiri tulburătoare au fost făcute în 
filmuletele realizate ulterior. Cunoscând identitatea 
potenţialilor ucigaşi, Navalnii şi Grozev au lansat o operaţiune 
de prindere în flagrant, sunându-i pe agenţii FSB cu scopul de 
a-i determina să vorbească despre acest caz. Majoritatea au 
refuzat să coopereze şi au încheiat repede apelul, dar unul 
dintre agenţi, pe nume Konstantin Kudriavtev, specialist în 
arme chimice, a muşcat momeala. 

Echipa a ascuns identitatea apelantului de pe aparatul 
folosit de Navalnii pentru a face să pară că telefonul era dat 
folosindu-se o linie principală a FSB. Cand Kudriavtev a 
răspuns, Alexei s-a prezentat ca fiind mâna dreaptă a lui 
Nikolai Patruşev, şeful Consiliului Naţional de Securitate al 
Rusiei. Kudriavtev a mărturisit că se afla acasă în carantină din 
cauza virusului COVID-19, dar nu spusese clar dacă era 
bolnav. 

în timpul convorbirii telefonice care a durat 49 de minute, 
Kudriavţev a descris tentativa de asasinare. A spus că tratase 
articolele de vestimentaţie ale lui Navalnii, în special lenjeria 
intimă, pentru a elimina urmele de substanţă otrăvitoare. 

Apelul a avut loc dimineaţa devreme, pe data de 14 
decembrie 2020, în aceeaşi zi în care cei de la Bellingcat şi 
Navalnii plănuiau să facă publice rezultatele anchetei iniţiale. 

Dar afirmaţiile lui Kudriavtev au fost atât de şocante, încât 
au decis să-şi amâne planurile pentru a verifica toate detaliile 
aflate şi legăturile cu tot ce ştiau deja. Mai mult decât atât, au 
tot discutat despre moralitatea faptului că Alexei Navalnii 
mintise şi se dăduse drept un funcţionar de rang înalt al servi- 
ciilor de securitate, însă în cele din urmă s-au pus de acord că 

actiunea era justificata. 

»Navalnii nu a lucrat în numele poliţiei sau al serviciilor de 
securitate şi nici nu a efectuat o anchetă jurnalistică obişnuită, 
ci mai degrabă s-a aflat în poziţia unică de a investiga tentativa 
de asasinat asupra propriei persoane, într-o perioadă în care 
niciun organ de aplicare a legii nu era dornic să o facă”, au 
susţinut reprezentanţii Bellingcat, o săptămână mai târziu, 
odată cu publicarea materialului incriminatoriu. „Din cate 
ştim, nu s-a mai întâmplat până acum ca o ţintă a unui asasinat 
politic să poată să discute aproape o oră cu unul dintre bărbaţii 
care au încercat s-o omoare şi care mai apoi au acoperit 
dovezile.” 

în timpul apelului, Kudriavtev a precizat că asasinarea 
eşuase din cauza aterizării rapide de urgenţă efectuate de 
piloţii companiei S7: 

— Au aterizat [repede], iar situaţia nu a decurs în favoarea 
noastră, cred eu, a spus Kudriavtev. Daca mai dura putin, cred 
că lucrurile ar fi evoluat diferit. 

Navalnii a insistat asupra subiectului pentru a se asigura ca 
înţelegea corect. 

— Ce anume să mai dureze, domnule Konstantin Borisovici? 

— Zborul, i-a răspuns agentul FSB. 

— Dacă ar mai fi rămas în aer? 

— Posibil, da, daca ar mai fi zburat putin şi dacă nu ar fi 
aterizat atât de repede, totul ar fi decurs altfel. La fel, dacă 
medicii şi paramedicii nu ar fi acţionat atât de prompt pe pistă 
şi aşa mai departe. 

Navalnii a sugerat în timpul discuţiei că era posibil ca 
agenţii să nu fi reuşit să nimerească doza optimă de otravă: 

— Nu se poate spune că avionul a aterizat instantaneu. 
Poate că ati calculat greşit doza sau probabilitățile. De ce? 

Kudriavtev a replicat începând să se apere. 

— Nu ştiu de ce. De unde să ştiu? Din cate am înţeles, am 
pus chiar mai mult decât trebuia. 

înregistrarea video a apelului, care a apărut mai apoi în 

documentarul „Navalnii” recompensat cu un premiu Oscar, îl 
arată pe Grozev cum loveşte cu pumnul în aer plin de 
entuziasm şi cum îi arată lui Alexei semnul „OK” în momentul 
în care agentul recunoaşte că a călătorit la Omsk pentru a 
elimina dovezile. 

— Am aplicat o soluţie în aşa fel încât să nu fie găsită nicio 
urmă. 

Maria Pevcih, uimită de ce auzea, şi-a dus mâinile la gură. 

Alexei Navalnii l-a rugat pe Kudriavtev să-şi rezume părerea 
spunând: 

— Din punctul dumneavoastră de vedere, ţinta a 
supravieţuit ca urmare a faptului că avionul a aterizat prea 
rapid? 

— Da, eu aşa cred. Totul ar fi putut decurge diferit. 

Al doilea factor, a spus agentul FSB, a fost intervenţia 
rapidă a parame- dicilor. 

— l-au acordat primul ajutor, i-au analizat starea şi i-au 
administrat un fel de antidot. 

De asemenea, a detaliat procesul de eliminare a dovezilor, 
menţionând culoarea albastră a lenjeriei de corp a lui Navalnii 
şi cum se axase pe cusăturile din zona „organelor genitale”. 

Evaluarea făcută de opozantul rus cu privire la propria 
supravieţuire era asemănătoare cu relatarea făcută de 
Kudriavtev. 

„Frumuseţea situaţiei constă in faptul ca toată lumea şi-a 
făcut treaba în concordanţă perfectă cu protocolul”, i-a spus 
Navalnii lui Iuri Dud. „Piloţilor li s-a spus că un pasager era pe 
cale să-şi piardă viaţa, aşa că au efectuat imediat manevrele de 
aterizare. Paramedicilor li s-a comunicat că persoana în cauză 
nu mai era conştientă, ei au confirmat asta şi i-au injectat 
atropină. Au făcut exact ce le cerea protocolul. Dar ştii şi tu 
cum e în Rusia. Când totul se întâmplă ca la carte, atunci au 
loc o serie de accidente norocoase, din păcate.” 

La finalul înregistrării video incredibile a apelului cu agentul 
FSB, Navalnii şi-a descris propria experienţă soră cu moartea 

ca o dovada in plus a caracterului criminal al regimului rusesc. 

„După cum observati, tot ce am spus despre degradarea 
totala a sistemului de aplicare a legii este adevarat”, a spus el. 
„Se comportă precum banditii, nu ca nişte agenţi ai 
guvernului. Vedeţi câte persoane au fost implicate: de la 
medici şi ofiţeri de poliţie, până la agenţi locali ai FSB-ului.” 

în mod surprinzător, pentru cineva care avea adesea accese 
de furie din cauza duşmanilor sar, Navalnii s-a arătat foarte 
puţin enervat de grupul de asasini ai FSB-ului, ca şi cum nu 
intelesese încă pe deplin realitatea şi gravitatea situaţiei. Sau 
ca şi cum era doar un alt episod al desenului animat în care se 
confrunta cu forţele malefice ale lui Vladimir Putin. 

în timpul unui interviu acordat postului de radio Eho 
Moskvi, dupa ce atacatorii săi fuseseră demascati, Alexei 
Navalnii a fost întrebat cum s-a simţit când le-a văzut fetele. 


3 


„Este o întrebare foarte bună. Toată lumea m-a întrebat 
[acest lucru]. Nu am simţit nimic”, a afirmat el. „Eu însumi am 
încercat să înţeleg [ce simt]. Priveşti chipul persoanei care a 
încercat să te omoare — simţi sau nu ceva? Nu am simtit 
nimic.” 

Cu toate acestea, era clar că reflectase asupra întrebării şi 
se gândise la ceea ce s-a întâmplat, chiar dacă până la urmă nu 
vor avea loc nicio anchetă oficială, nicio urmărire penală sau 
vreun proces. 

„Alexanclrov, tipul cu mustață, poate fi considerat un ucigaş 
direct împreună cu Osipov, acesta de aici”, a spus Navalnii. 
„Este clar că toţi din grup sunt nişte criminali, dar individul cu 
mustață şi ochelari, el este de fapt cel la care trebuie sa te 
holbezi... şi eu nu simt nimic.” 


3 


x x x 


După ce Navalnîi a fost arestat, echipa sa şi cei din grupul 
Bellingcat au continuat să investigheze tentativa de otrăvire a 
opozantului rus, gruparea FSB şi operațiunea de muşamalizare 

a dovezilor condusa de guvern. Sase luni mai tarziu, echipa lui 
Navalnii a publicat un material video prezentat de Maria 
Pevcih, in care aceasta descria cum fisele medicale ale lui 
Alexei fuseseră falsi- ficate,  încercându-se ascunderea 
rezultatelor analizelor de sânge ce reprezentau o dovadă 
aproape sigură că fusese otrăvit cu o substanţă 
organofosforică. 

Vreme de câteva luni, avocaţii lui Navalnii au cerut 
înapoierea articolelor de îmbrăcăminte pe care acesta le 
purtase în ziua în care i s-a făcut rău, precum şi dosarul 
medical complet de la spitalul din Omsk. Solicitările lor însă au 
fost respinse. 

în cele din urmă, în noiembrie, Ivan Jdanov, directorul 
executiv al Fundaţiei Anticorupţie, şi un alt avocat al lui 
Navalnii, Viaceslav Gimadi, au mers la spitalul din Omsk 
pentru a cere în persoană dosarul medical al acestuia. Şi-au 
făcut un selfie în faţa instituţiei medicale şi au discutat cu 
conducerea acesteia care încerca să tragă de timp, spunând că 
trebuiau să aştepte o săptămână pentru a putea scoate dosarul 
din arhivă. 

„Efectul surprizei a fost completat de celebrul efect al 
stângăciei si al neglijenţei”, a explicat Pevcih în materialul 
video. 

Cei doi avocaţi s-au dus apoi pur şi simplu în locul în care se 
afla arhiva spitalului şi au cerut dosarul lui Navalnii, spunând 
că discutaseră cu conducerea şi primiseră acordul. „Datorită 
acelor cuvinte magice”, a spus Pevcih, „în ziua respectivă le-a 
fost permis să fotocopieze tot ce era în arhivă”. 

O lună mai târziu, au primit răspuns la solicitarea oficială pe 
care o făcuseră pentru accesul la dosar, dar cele două seturi 
de documente prezentau diferenţe semnificative. Cel mai 
important aspect, conform Măriei Pevcih, era faptul că lipsea 
un raport esenţial, şi anume analiza biochimică a sângelui 
recoltat, făcută la Moscova, la Institutul de Cercetare pentru 
Medicină de Urgenţă „N.V Sklifosovsky”. 

„Escrocii au aruncat-o, au ascuns-o de noi, ca şi cum nici nu 

ar fi existat vreodată”, a afirmat Pevcih. „Dar ea a existat. Si 
arata o scadere alarmanta a nivelului de colinesteraza. Asta, 
impreuna cu alte simptome descrise in fisa medicala, confirma 
[în general] diagnosticul de otrăvire cu inhibitori de 
colinesteraza în 100% dintre cazuri. lată documentul. Data 
recoltării este 25 august 2020. Adică după ce Alexei a fost 
externat şi a doua zi dupa ce clinica Charite [din Germania] a 
anunţat că fusese otrăvit, experţii ruşi au efectuat exact acelaşi 
studiu şi au constatat aceleaşi informaţii.” 

în filmuleţ, Maria Pevcih a mărturisit că Grozev descoperise 
un alt suspect important, un agent care îl urmărise pe Navalnii 
mai mult decăt oricine altcineva, şi anume Valeri Sukharev. În 
săptămânile premergătoare tentativei de otrăvire, Sukharev a 
vorbit în mod constant la telefon cu membri ai presupusei 
echipe de asasini. Hristo Grozev a aflat că Sukharev, cunoscut 
sub pseudonimul de Gorokhov, a mers pe urmele liderului 
opoziţiei de cincisprezece ori în cursul anului 2007- El a 
remarcat, de asemenea, că investigația originală condusă de 
Bellingcat nu desluşise complet modul în care erau organizate 
operaţiunile FSB. 

S-a dovedit că o parte din grup provenea de la Institutul de 
Criminalistică, inclusiv oamenii de ştiinţă şi medicii, „persoane 
care au capacitatea de a otrăvi şi de a ascunde urmele”, a 
afirmat Grozev. Ceilalţi, printre care şi Sukharev, a explicat el, 
erau de la Al Doilea Serviciu al FSB-ului, ce dispunea de un 
Departament pentru Protecţia Structurii Constituţionale. Acest 
departament este responsabil cu combaterea teroriştilor, a 
extremiştilor şi a radicalilor care reprezintă o ameninţare la 
adresa Federaţiei Ruse. Cu toate acestea, Maria Pevcih a 
susţinut ca ,[departamentul] se luptă cu ameninţări nu la 
adresa Rusiei, ci a lui Putin şi a regimului sau”. 

Hristo Grozev a declarat în materialul video: ..Acestea sunt 
nişte persoane care îi urmăresc pe cei pe care preşedintele nu- 
i agreează şi nu există nicio altă logică care să facă o legătură 
între un astfel de lucru şi ideologia sau ameninţarea teroristă. 

Ele doar întocmesc liste cu cetăţeni cărora nu le este permis să 
trăiască.” 

Al Doilea Serviciu al FSB-ului, a explicat Grozev, era alcătuit 
din şefii care urmăreau diverse ţinte politice şi hotărau când şi 
cum să le atace. „Persoanele din Al Doilea Serviciu sunt 
prezente întotdeauna, la fiecare călătorie, monitorizând ţinta 
viitoarei otrăviri, iar uneori li se alătură «contractori» de la 
Institutul de Criminalistică”, a precizat el. Dar a continuat 
spunând că: „Trebuie să înţelegem faptul că acesta nu este 
singurul instrument din arsenalul lor... Călătoresc tot timpul şi 
uneori nu-i implică deloc pe agenţii care otrăvesc. îi cooptează 
în schimb pe alţii. Spre exemplu, pe asasinii care nu sunt 
dotați cu nimic mai mult decât un pistol. Se mai întâmplă si 
aşa.” 


Razbunarea | 
TI 

Grozev a declarat că reuşise să asocieze aceiaşi asasini din 
FSB cu alte cazuri, inclusiv cu cel al lui Vladimir Kara-Murza, 
care se pare că a fost otrăvit de două ori, în 2015 şi 2017, 
ajungând de fiecare dată să intre în comă. Kara-Murza a 
supravieţuit atacurilor, dar după invadarea Ucrainei de către 
ruşi a fost arestat şi condamnat la 25 de ani de închisoare, 
fiind acuzat de trădare. Potrivit anchetei realizate de echipa de 
la Bellingcat, aceiaşi agenţi ai FSB, inclusiv Alexandrov, Osipov 
şi Kudriavtev, au fost implicaţi în ambele atacuri asupra lui 
Kara-Murza. 

Mai mult decât atât, Grozev a asociat acest grup de 
criminali şi cu un alt caz, cel al lui Nikita Isaev, un politician 
din opoziţie care a murit în 2019 din cauza unui infarct, acest 
lucru petrecându-se la doar câteva zile după ce a împlinit 41 
de ani. „Prietenii din Al Doilea Serviciu l-au urmărit de şapte 
ori”, a menţionat el. 

Ancheta a ajuns la concluzia că specialiştii în arme chimice 
din grupul FSB avuseseră legătură si cu poetul rus Dmitri 
Bikov, căruia i s-a făcut rau in mod subit, în aprilie 2019, în 
timpul unui zbor către oraşul rusesc Ufa. 

În videoclip, Maria Pevcih a revenit la întrebarea 
primordială: „Cine a încercat să-l lichideze pe Navalnii?” 

Grozev a susţinut că nu exista nicio urmă de îndoială. „Este 
vorba despre o instituţie a guvernului care trebuie să ceară 
acordul sau să primească instrucţiuni de la un şef pentru orice 
astfel de încercare.” Chiar şi Alexander Bortnikov, directorul 
Serviciului Federal de Securitate, nu ar putea lua de unul 
singur o astfel de decizie, a spus Grozev. „în calitate de analist, 
sunt absolut convins că toate hotărârile au fost luate de Putin”, 
a continuat el. 


x x x 


Vladimir Puțin a ignorat complet situația, iar în timpul unui 

interviu acordat postului de televiziune NBC, înaintea unei 
întâlniri la nivel înalt cu preşedintele american Joe Biden, la 
Geneva, în iunie 2021, a negat categoric acuzaţiile. 

— Ati cerut ca Alexei Navalnii să fie asasinat? l-a întrebat 
Keir Simmons, corespondentul internaţional principal al NBC. 
— Bineînţeles ca nu, a răspuns liderul de la Kremlin. În 
primul rând, nu obişnuim să omorâm pe nimeni. 

Vladimir Putin a incercat apoi sa intoarca discutia in 
favoarea sa, cerand explicatii pentru reactia autoritatilor 
americane in fata atacului din 6 ianuarie asupra clădirii 
Capitoliului. 

— Vreau să vă întreb şi eu ceva: aţi cerut să fie omorâtă 
acea femeie care a intrat în Congres şi care până la urmă a 
fost împuşcată mortal de un ofiţer de poliţie? i-a replicat 
preşedintele rus reporterului. Ştiţi că 450 de persoane au fost 
arestate pentru că au pătruns în clădire, dar ele nu au venit să 
fure nimic, nici măcar un laptop. Au intrat [în Capitoliu] având 
nişte cereri politice. 

Keir Simmons este cetăţean britanic, nu american, dar nu 
mai contează. 

De-a lungul anilor, preşedintele Putin a demonstrat foarte 
clar că el este cel care dictează deciziile importante din ţară, 
chiar daca purtătorul său de cuvânt, Dmitri Peskov, a negat 
adesea acest lucru, afirmând că unele chestiuni nu-l privesc 
direct pe liderul de la Kremlin. Verdictele din dosarele 
deschise împotriva lui  Navalnii erau de competenţa 
procurorilor şi a instanţelor, conform lui Peskov, deşi se ştie 
foarte bine câ sistemul de justiţie din Federaţia Rusă este unul 
foarte politizat. Modul in care Navalnii a fost tratat în 
închisoare a ţinut de competenţa Serviciului Federal al 
Penitenciarelor din Rusia. 

Şi totuşi, când oligarhul Mihail Hodorkovski a fost eliberat 
din închisoare, în anul 2013, Vladimir Putin a anunţat 
mulţimea de jurnalişti aflată la conferinţa de presă anuală că îl 
gratiase. Tot el şi-a asumat meritele pentru „ordinul” prin care 
i-a permis lui Navalnii să părăsească Rusia ca să poată fi trans- 
portat la Berlin pentru tratament. 

întâlnirea dintre Putin şi Biden din iunie 2021 a avut loc 
într-un moment tensionat. Federaţia Rusa  mobilizase 
aproximativ 100.000 de trupe la graniţa cu Ucraina, creând în 
Occident un val de temeri. Relaţia dintre Moscova şi 


Washington era una foarte deteriorată. în ciuda reuşitei lui 
Putin de a-l manipula pe Donald Trump - în special la 

conferinţa de presă comună de la Helsinki, unde liderul de la 
Casa Albă a afirmat că are mai multă încredere în 
conducătorul rus decât în serviciile de informaţii americane -, 
mandatul său nu a contribuit la îmbunătăţirea relaţiilor cu 
statul rus. Dimpotrivă, acuzaţiile privind implicarea Rusiei în 
alegerile din SUA şi consecinţele persistente ale scandalului de 
dopaj olimpic în care a fost implicată Federaţia Rusă nu au 
făcut decât să inrautateasca percepţia asupra acestei tari în 
Statele Unite. 

între timp, cazul de otrăvire a lui Serghei Skripal la 
Salisbury, în Marea Britanie, în 2018, precum şi asasinarea 
nemiloasă a lui Zelimkhan Khangosvili, fost comandant cecen 
de pluton, împuşcat mortal de către un agent FSB în parcul 
Kleiner Tiergarten din capitala Germaniei, i-au înfuriat pe 
liderii politici de la Londra şi Berlin. 

întâlnirea de la Geneva nu a generat practic niciun rezultat 
concret, dar la o conferinţă de presă ulterioară preşedintele 
rus a fost întrebat despre Navalnii. A afirmat ca, din punctul lui 
de vedere, opozantul său alesese de bunăvoie să fie închis. Şi, 
în mod evident, nu La rostit numele. 

„în ceea ce priveşte opoziţia nesistemică şi pe cetăţeanul pe 
care l-aţi numit”, a declarat Putin, „în primul rând, el a fost 
conştient de faptul că încălca legile din Rusia. Trebuia să se 
prezinte în faţa autorităţilor în calitate de persoană care a fost 
condamnată de două ori la închisoare cu suspendare.” 

„Era perfect conştient de acţiunile sale, vreau să subliniez 
acest lucru, şi, netinand seama de obligaţiile sale legale, acest 
domn a călătorit în străinătate pentru a urma un tratament, iar 
autorităţile nu i-au cerut să se prezinte cât timp se recupera”, 
a continuat preşedintele rus. „De îndată ce a ieşit din spital şi a 
încărcat pe internet filmuletele pe care le-a realizat, obligaţiile 
au revenit. Nu s-a prezentat [în faţa autorităţilor]. A ignorat 
legea şi a fost pus pe lista cu persoane căutate. Ştia asta când 
s-a întors în Rusia. Cred că a hotărât în mod voit să fie arestat. 
A făcut exact ce a vrut. Asa că ce mai este de discutat?” 

De asemenea, Putin s-a folosit de această întrebare pentru a 

denunta amestecul SUA in afacerile interne ale Federatiei 
Ruse, plangandu-se ca „Statele Unite au declarat Rusia un 
duşman si un adversar”. 


„Să vă întreb ceva”, a continuat liderul de la Kremlin. „Dacă 
Rusia este un duşman, atunci ce fel de organizaţii vor sprijini 
SUA la noi în ţară? Cred că nu pe cele care ne fac mai 
puternici, ci pe cele care ne trag înapoi, din moment ce acesta 
este scopul americanilor.” 

„Cum ar trebui să ne simţim în privinţa acestui lucru?”, a 
adăugat el. „Cred ca ar trebui să fim vigilenti.” 

Timp de mai bine de zece ani, Putin şi subalternii sai au 
încercat să-l prezinte în mod negativ pe Navalnii ca fiind un 
agent al Statelor Unite, dar era o acuzaţie forţată. Rusilor le 
era clar că liderul opoziţiei din ţara lor nu era doar un patriot, 
ci avea şi tendinţe naţionaliste ruse. El însuşi a afirmat la o 
emisiune radio din 2011: „Sunt patriot până în măduva 
oaselor.” 

Ceea ce Navalnii a refuzat in mod vehement să facă a fost 
să se conformeze şi să accepte corupţia din statul rus. A 
început să susţină activismul acţionarilor în anul 2007, cam în 
aceeaşi perioadă în care politologul rus Stanislav Belkovski a 
declarat pentru publicaţia germană Die Welt şi pentru multe 
altele că Vladimir Putin deţinea o avere colosală, fiind acţionar 
majoritar la companii precum Surgutneftegas, Gazprom şi 
gigantul în domeniul transportului petrolier, Gunvor. Navalnii 
a luat imediat în vizor companiile respective, încercând să 
dezvăluie informaţii despre conducerea şi operaţiunile lor. La 
acea vreme, Belkovski a sugerat, într-un interviu acordat lui 
Luke Harding, corespondentul la Moscova al cotidianului The 
Guardian, că Putin ar deţine o avere de cel puţin 40 de 
miliarde de dolari. Ulterior, Harding avea să fie expulzat din 
Federaţia Rusă, fiind primul caz de acest gen de la încheierea 
Războiul Rece încoace. 

De-a lungul anilor, liderul opoziţiei ruse a evitat în general 
să efectueze investigaţii care îl vizau direct pe Vladimir Putin. 
În schimb, s-a concentrat pe corupţia uluitoare practicată de 
cei care se imbogateau datorită mandatului deţinut de acesta, 
mesajul limpede fiind că preşedintele rus era de fapt bene- 
ficiarul suprem. Oricât furau ei, Iara nicio urmă de îndoială că 
Putin fura mai mult — probabil mult mai mult. 

Dar la două zile după ce Navalnii a fost arestat, echipa sa a 
răspuns prin- tr-un atac direct la scară largă asupra 
conducătorului Federaţiei Ruse: un documentar de aproape 
două ore în care se prezenta corupţia răspândită a lui Putin, 
începând cu primele sale zile ca agent KGB în Germania de 
Est, care l-au transformat în cele din urmă, potrivit opozantului 
rus, în „posibil cel mai bogat om din lume”. 

Intitulat „Palatul lui Putin: Povestea celei mai mari mite din 
istorie”, filmul punea cap la cap o serie de informaţii ştiute de 
multă vreme despre cum Vladimir Putin, familia, prietenii şi 
acolitii săi s-au îmbogăţit, în primul rând pe seama cetăţenilor 
ruşi, oferind detalii noi şi interesante despre reşedinţa enormă 
care, din câte se pare, ar fi fost construită pentru el la Marea 


Neagră. 
„Bună, sunt [Alexei] Navalnii”, a început el să vorbească în 
stilul său caracteristic, voios. „Ideea pentru aceasta 


investigaţie ne-a venit în momentul în care eu mă aflam la 
terapie intensivă, dar ne-am pus de acord să o facem publică 
după întoarcerea mea acasă, la Moscova, pentru că nu ne 
dorim ca personajul principal din film să aibă impresia câ ne 
temem de el şi că voi dezvălui cel mai mare secret al său 
atunci când sunt plecat în străinătate.” 


„Nu este doar o investigaţie”, a continuat el, „ci şi un 
portret psihologic dintr-un anumit punct de vedere. Chiar îmi 
doresc să înţeleg cum un ofiţer sovietic obişnuit s-a 
transformat într-un nebun obsedat de bani şi de lux, care 

este realmente dispus sa-si distruga tara si sa ucida de dragul 
unor cufere pline cu aur.” 

De asemenea, documentarul reprezenta o razbunare cat se 
poate de mare fata de Vladimir Putin. Razbunare pentru ca 
încercase să-l ucidă folosind o arma chimică; răzbunare pentru 
că în trecut aproape că îi omorâse soţia într-o tentativă eşuată 
de otrăvire; răzbunare pentru că îi anihilase ambițiile politice; 
răzbunare pentru mai bine de un deceniu de hărţuire, arestări 
şi urmăriri în instanţă, inclusiv pentru condamnarea la trei ani 
de închisoare a fratelui său mai mic, Oleg. 

Mai presus de toate, era o răzbunare în numele populaţiei 
ruse — generaţia părinţilor lui Navalnii, propria generaţie şi 
cea a copiilor sai —, care fusese privată de libertate 
democratică şi de prosperitate într-o ţară cu numeroase 
resurse naturale şi bogății energetice. 

Kremlinul a negat faptul ca Vladimir Putin este proprietarul 
extravagantei vile din Ghelendjik, o frumoasă staţiune aflată la 
malul Mării Negre, cu un cunoscut parc safari. Dar Navalnii şi- 
a asigurat urmăritorii că investigația sa a contrazis această 
dezmintire. 

„Singurul proprietar adevărat [al vilei] a fost Vladimir 
Vladimirovici Putin, de la bun inceput si pana in ziua de astazi, 
iar daca va uitaţi la imaginile dinăuntru veţi înţelege ca 
preşedintele Rusiei este bolnav mintal”, a declarat Navalnii, 
aşezat la o masă din lemn, cu degetele împreunate şi cu un 
pahar de apă lângă el. „Este obsedat de bogăţie şi de lux.” 

Existenţa palatului, dar şi a unei scheme de corupţie prin 
care aceasta construcţie era finanțată au fost de fapt 
dezvăluite cu mai bine de un deceniu în urmă de Serghei 
Kolesnikov, un partener de afaceri şi un apropiat al lui Putin si 
asociatul lui Nikolai Samalov, unul dintre cei mai buni prieteni 
ai preşedintelui. 

În decembrie 2010, într-o scrisoare deschisă adresată 
preşedintelui rus de la acea vreme, Dmitri Medvedev, 
Kolesnikov a scris următoarele: „Stimate domnule preşedinte, 

la Marea Neagră se ridică un palat pentru uzul personal al 
prim-ministrului ţării. Până în momentul de faţă, construcţia a 
costat peste un miliard de dolari americani, obţinuţi în cea mai 
mare parte printr-un amestec de corupţie, mită şi furt. Această 
poveste neplăcută despre plăţi ilegale, cu ameninţări şi 
corupţie iară margini, prevesteşte vremuri grele pentru iubita 
noastră naţiune, în timp ce noi ne luptăm pentru a îmbunătăţi 
nivelul de trai al tuturor ruşilor şi pentru a fi un partener 
deplin al comunităţii internaţionale a naţiunilor care se supun 
statului de drept.” 

La vremea respectivă, Alexei Navalnii scria despre „Palatul 
lui Putin” pe blogul sau de pe reţeaua socială LiveJournal, sub 
titlul „Mihail Ivanovici”, şi amintea de un articol scris de 
Evghenia Albaţ, mentorul sau politic, pentru revista New 
Times, În material, Kolesnikov descria cum el, Samalov şi alţii 
care administrau in secret banii personali ai lui Putin 
începuseră să-l numească „Mihail Ivanovici”. 

Părea să facă referire în mod ironic la un dialog dintr-un 
film sovietic, „Mâna cu briliante”, în care unul dintre personaje 
spune: „Trebuie să vorbesc cu patronul, cu şeful... cu Mihail 
Ivanovici.” 

În articolul său de pe blog, Navalnii a făcut doar un scurt 
comentariu. „Şi aşa este, se ştie că cei care au ajuns la putere 
în ţara noastră, din întâmplare, s-au dovedit a fi nişte escroci 
obişnui ţi, mediocri din Sankt-Petersburg”, a scris el. „Dar 
dovezile din documentar sunt surprinzătoare de fiecare dată. 
Citiţi şi povestiti-le şi altora.” 

În scrisoarea deschisă, Kolesnikov şi-a exprimat speranţa că 
Medvedev era implicat în mod sincer în lupta împotriva 
corupţiei, aşa cum declarase în timpul campaniei pentru 
preşedinţie: „Mă adresez dumneavoastră în mod deschis, şi nu 
în particular, pentru că am fost inspirat de discursurile publice 
prin care aţi accentuat faptul că motivul principal pentru criza 
din ţară este corupţia.” 

Evident că speranţele lui Kolesnikov au fost zadarnice - la 
fel ca cele ale liderului de la Casa Albă de atunci, Barack 
Obama, ale secretarei de stat Hillary Clinton şi ale altor 
politicieni din SUA care îşi făcuseră nişte planuri extrem de 
greşite, de ,refacere” a relaţiilor cu Rusia în timpul 
preşedinţiei lui Medvedev. 

Doar că el nu a făcut nimic ca să oprească vastele scheme 
de corupţie ale lui Putin, ba chiar a urmat acelaşi model. 
Conform lui Navalnii, fostul preşedinte rus ar fi pus bazele 
propriei afaceri frauduloase, prin intermediul unor organizaţii 
caritabile false, pentru a deţine un portofoliu extravagant de 
imobiliare şi alte active atât în Federaţia Rusă, cât şi în 
străinătate. 

Şi, în loc ca preşedintele să ia măsuri împotriva corupţiei 
din tara, lupta a fost purtată în schimb de Navalnii. 

În martie 2017, opozantul rus şi echipa sa au făcut publice 
informaţiile descoperite în urma unei investigaţii care l-a vizat 
pe Medvedev. După ce între 2008 şi 2012 au făcut schimb de 
posturi pentru a-l menţine pe Vladimir Putin în rolul de şef 
suprem al statului, o înţelegere cunoscută drept „tandemul 
(conducător al)” Rusiei, Medvedev şi-a recăpătat vechea 
funcţie de prim-ministru al Federaţiei Ruse. 

De-a lungul anilor, Alexei Navalnii a oscilat între a-l 
ridiculiza pe Medvedev pentru lipsa sa de eficienţă şi a-l 
aclama ori de câte ori a introdus o schimbare în legislaţie care, 
cel puţin în teorie, ar fi ajutat la combaterea corupţiei. Dar în 
cele din urmă a fost clar că el nu era decât o marionetă a lui 
Putin, însă nici măcar una folositoare. 

S-a întâmplat adesea ca Medvedev să fie portretizat de 
presa rusească drept un tip puţin ciudat. într-o ţară în care 
oamenii sunt pasionaţi mai ales de hochei şi de fotbal, a apărut 
un videoclip cu el jucând badminton. Exista un contrast 

puternic între Medvedev şi Putin, acesta din urmă infatisandu- 
se cu bustul gol, călare pe un cal, şi în alte contexte dominate 
de natură şi masculinitate. Totuşi, de la începutul invaziei în 
Ucraina, Medvedev a început să se facă mai bine cunoscut ca 
urmare a amenințărilor cu bomba nucleară făcute la adresa 
duşmanilor Rusiei, fiind vorba despre o transformare din câine 
de companie în câine de atac, dar care îşi păstrează în 
continuare caracterul supus fata de Vladimir Putin. 

Investigatia din 2017 ce l-a avut in centru pe Medvedev si 
care a fost condusa de Fundatia Anticoruptie a reprezentat, de 
fapt, o continuare a unei analize anterioare referitoare la una 
dintre proprietatile de lux pe care el le-ar fi folosit. Era vorba 
despre o casa de vacanta imensa, construita pe o suprafata de 
aproximativ 80 de hectare, imprejmuita cu un gard inalt de 
şase metri, care se afla in oraşul Plyos, la circa patru ore de 
mers cu maşina din nordul Moscovei. 

Legătura lui Medvedev cu proprietatea respectivă era destul 
de cunoscută, în 2011, după dezvăluirea lui Kolesnikov 
referitoare la palatul lui Putin de la Marea Neagră, Roman 
Anin, un jurnalist de investigaţii care la vremea aceea lucra 
pentru ziarul Novaya Gazeta, a relatat despre proprietăţile de 
lux deţinute de preşedintele de pe atunci. 

Dar echipa lui Navalnii a stârnit din nou indignarea în urma 
prezentării unui material video ingenios, care conţinea imagini 
filmate din aer, ceea ce le-a permis urmăritorilor să vadă ce se 
afla în spatele gardului uriaş. Printre ceea ce au surprins 
imaginile era un iaz cu o construcţie mică în mijloc, pe care 
opozantul rus a identificat-o ca fiind o „casă pentru rate”. La 
scurt timp, ratustele de cauciuc au devenit o mema foarte 
răspândită pe internet printre susţinătorii opoziţiei. 

Navalnii a estimat valoarea proprietăţii din Plyos la undeva 
între 300 şi 400 de milioane de dolari. „Reşedinţa modernă a 
liderului partidului Rusia Unită a fost plătită de magnații 
gazului de la compania Novatek, transferând aceşti bani sub 
pretextul că sunt «în scop caritabil»”, a spus el. 

Noul film intitulat „Nu-l numiţi Dimon“'” a fost o dovadă a 
intuiţiei echipei lui Navalnii de a se concentra pe detaliile 
umane, uşor de urmărit - în cazul acesta fiind vorba despre 
pasiunea lui Medvedev pentru tenişii de firmă. Un astfel de 
amănunt a fost folosit ca să se confirme faptul că o serie de e- 
mai- luri piratate, publicate de grupul Anonymous 
Internațional”, conţineau chiar mesaje de pe contul personal al 
lui Dmitri Medvedev. 

Echipa lui Navalnii a potrivit comenzile făcute pe internet 
pentru diferite perechi de adidaşi colorați de la Nike si pentru 
câteva cămăşi cu o serie de fotografii în care apărea prim- 
ministrul. Apoi au analizat şi mai atent comenzile, precum şi 
numele şi adresa de pe colete. 

Informaţiile au condus către o reţea de corporaţii si de 
organizaţii caritabile, una dintre ele fiind Sotsgosproekt, care 
înseamnă „Fondul pentru sprijinirea proiectelor de stat 
importante din punct de vedere social”, iar alta, Dar 
Foundation, fundaţie condusă de un prieten şi coleg de 
facultate al lui Medvedev pe nume Ilia Eliseev. Aceste 
organizaţii deţineau averi uriaşe şi alte active care, conform 
liderului opoziţiei ruse, îi aparţineau de fapt lui Dmitri 
Medvedev. „Nu ai crede niciodată că acest bărbat este vreun 
ticălos sau vreun miliardar clandestin”, se aude spunând 
Navalnii la începutul filmului care durează 50 de minute. „Este 
pasionat de smartphone-uri şi de gadgeturi, un tâmpit 
caraghios care adoarme în timpul evenimentelor importante. 
Inter- nautii îl cheamă Dimon.” 

Dintr-odată, pe ecran apare o secvenţă cu purtătoarea de 


21” 


21 Este o forma colocviala a numelui „Dmitri”, folosită adesea in 
cercurile de mafioti sau de raufacatori, (n. trad.) 

22.Anonymous International” este un grup de hackeri foarte cunoscut in 
Rusia pentru atacurile lor cibernetice, pentru scurgeri de informatii 
guvernamentale rusesti si pentru obtinerea unor documente personale 
aparţinând unor funcţionari guvernamentali. Ei vizează membri de rang 
înalt ai executivului, marile corporaţii şi instituţiile de presă şi vând 
datele furate, (n. trad.) 

cuvânt a lui Med- vedev care îl critică pe un jurnalist rus 
pentru că s-a referit la el prin intermediul poreclei Dimon: 
„Pentru tine el nu este Dimon.” 

„Dmitri Medvedev, prim-ministru şi fost preşedinte al 
Rusiei, este nebun după bani şi bunuri imobiliare de lux”, a 
fost comentariul lui Navalnii. 

Filmat cu drona - unul dintre dispozitivele preferate ale 
echipei lui Alexei Navalnii, folosite pentru urmărirea averilor 
acumulate în mod fraudulos de unii funcţionari ruşi —, 
materialul video prezintă o vilă de 30.000 de metri pătraţi, cu 
piscină, un iaz enorm şi multe alte anexe, inclusiv o casă 
pentru oaspeţi şi un pavilion. Proprietatea este situată aproape 
de Moscova, într-o zonă preferată de membrii de rang înalt ai 
guvernului şi de directorii bogaţi ai unor companii. 

Alexei Navalnii a estimat valoarea proprietăţii la circa 85,5 
milioane de dolari, iar în filmare se aude cum liderul opoziţiei 
se întreabă de unde a avut organizaţia Sotsgosproekt atâţia 
bani încât să poată cumpăra un asemenea imobil. „lată 
răspunsul”, spune el. „Nu l-a cumpărat, ci l-a primit cadou. lar 
aici ajungem la prezentarea infracţiunii. Pentru că ştiţi cine i l- 
a făcut cadou? Cel mai bogat oligarh din Rusia: Alişer 
Usmanov, bărbatul care deţine o avere uriaşă, construită pe ce 
a mai rămas din industria minieră sovietică, şi care este 
rezident fiscal în Elveţia. Pur şi simplu a oferit în dar o 
proprietate în valoare de 85,5 milioane de dolari fundaţiei care 
are legături strânse cu prim-minis- trul rus.” 

„Cum se cheamă acest lucru?”, întreabă Navalnii. „Corect: 
mită. Mita în adevăratul sens al cuvântului. Una clasică. Iar 
Usmanov şi Medvedev ştiu asta, motiv pentru care darul a fost 
înregistrat pe numele fundaţiei, ea fiind administrată de unul 
dintre foştii colegi ai lui Medvedev şi condusă de un altul”. 
Amândoi au negat vehement acuzaţiile lui Navalnii, la fel şi 
reprezentanţii fundațiilor, şi prietenii lui Medvedev care le 
gestionau. 

În ziua de duminică, 26 martie 2017, la trei săptămâni după 
prezentarea materialului video, mii de persoane din toată ţara 

au răspuns apelului facut de opozantul rus de a participa la o zi 
de proteste împotriva corupţiei. În ciuda amenințărilor 
serioase făcute de poliţie, ca manifestantii vor fi arestaţi, totuşi 
au avut loc demonstraţii de mare amploare de la Sankt- 
Petersburg, în vest, până la Vladivostok, în Orientul îndepărtat 
rus. Sute de cetăţeni din întreaga Rusie au fost arestaţi, 
inclusiv Navalnii, care a fost reţinut la Moscova. A primit o 
condamnare de cincisprezece zile de închisoare şi o amendă în 
valoare de 350 de dolari. 

La câteva zile după apariţia materialului video, Usmanov l-a 
dat în judecată pe Navalnii pentru defăimare, iar în luna 
următoare oligarhul a încercat să-şi ia revanşa folosind chiar 
metodele opozantului. Astfel, el a făcut publice două filmuleţe 
în care l-a atacat verbal pe acesta. Primul se încheia cu replica: 
„Te scuip!” 

„Dintre noi doi, tu eşti infractorul”, a mai spus Usmanov, 
făcând referire la condamnarea lui Navalnii într-un caz de 
delapidare, în care acuzaţiile au fost considerate în general ca 
fiind fabricate pentru răzbunare politică. 

în mai 2017, Usmanov a câştigat procesul de defăimare, iar 
instanţa i-a cerut lui Navalnii să şteargă secvențele video în 
care îl acuza pe oligarh că l-ar fi mituit pe Medvedcv. în luna 
septembrie a aceluiaşi an, Sotsgosproekt a câştigat un proces 
de defaimare asemănător intentat Fundaţiei Anticorupţie. 
Navalnii a refuzat să respecte ordinele judecătoreşti care îi 
solicitau să editeze materialele video postate şi să-şi retragă în 
mod public acuzaţiile de mită. 

Alişer Usmanov nu a fost singurul afacerist rus care l-a dat 
în judecată pe disident, acesta fiind ţinta mai multor procese. 
Printre cei care i-au intentat o acţiune în justiţie se numără 
Roman Abramovici, Oleg Deripaska, Viktor Vekselberg, Chirii 
Şamalov, Ghennadi Timcenko, Arkadi Rotenberg, Iuri 
Kovalciuk şi Evgheni Prigojin. 

La un moment dat în 2013, Alexei Navalnii l-a luat în vizor 
pe Vladimir lakunin (care era de mult timp preşedintele Cărlor 

Ferate Ruse), creând o pagină de internet pe care a numit-o 
„Aventurile porceluşului lakunin”. Fiind conceput asemenea 
unei cărţi ilustrate, site-ul prezenta numeroasele proprietăţi 
imobiliare din străinătate ale acestuia şi un lanţ de hoteluri 
conectate la gări, despre care se presupunea că l-ar fi ajutat să 
obţină o avere imensă. „În decursul a zece ani, Vladimir 
lakunin, preşedintele Căilor Ferate Ruse şi un vechi prieten al 
lui Putin, a ridicat constant preţul biletelor de tren, a acumulat 
sute de milioane de dolari şi şi-a trimis copiii să trăiască în 
străinătate”, se menţiona pe site. 

în 2018, într-un material despre corupţia de la nivelul Gărzii 
Nationale a Rusiei, Navalnii a dezvăluit faptul că guvernul rus 
cheltuia mult prea mulţi bani pentru mesele trupelor. Insă 
şeful Gărzii Naţionale, Viktor Zolotov, care înainte a condus 
garda personală a lui Vladimir Putin, a negat acuzaţiile şi l-a 
provocat pe opozant la duel. 

„M-ai transformat în ţinta insultelor şi a remarcilor 
denigratoare. Ofițerii nu prea obişnuiesc să ierte atât de uşor”, 
a afirmat Zolotov. „De când e lumea, ticăloşii au fost bătuţi şi 
chemaţi la duel. Te provoc la duel - în ring, pe covorul pentru 
judo, oriunde - şi promit să te bat măr.” 

în urma unei investigaţii realizate în 2019, Medvedev a fost 
acuzat că şi-a însuşit un avion privat aparţinând unei filiale a 
VIB, banca rusă controlată de guvern, care a ajuns să fie 
folosit pentru uzul personal al soţiei lui. În acelaşi material, 
Navalnii l-a învinuit pe Andrei Kostin, preşedinte al VIB, că in 
mod asemănător i-a pus la dispoziţie iubitei sale, jurnalista de 
televiziune Nailia Asker-Zade, un avion al companiei. VIB a 
negat acuzaţiile şi a susţinut că aparatele de zbor fuseseră deja 
vândute. 

Dar ancheta condusă de site-ul rusesc de ştiri The Bell a 
confirmat că avioanele fuseseră deţinute de filiale ale VIB 
înainte de a fi transferate unei alte companii, Skyline Aviation 
SRL, înregistrată în San Marino, şi că un alt aparat de zbor al 

Skyline a fost folosit de Patriarhul Chirii, capul Bisericii 
Ortodoxe Ruse. Investigația lui Navalnii a demonstrat că şeful 
de personal al lui Kostin de la VIB avea legături cu acele 
companii care au operat zboruri cu avioanele acestea înainte şi 
după vânzare. „Fură, ascund şi mint”, a spus disidentul rus în 
filmuleţ, expunând mai multe detalii. „Ne mint în faţă fără 
încetare.” Una dintre cele mai ciudate analize ale lui Navalnii a 
fost făcută după ce câteva femei îmbrăcate sumar au dat buzna 
în sediul Fundaţiei Anticorupţie, fiind urmate de o echipă a 
postului de televiziune Life News, afiliat Kremlinului, care le 
filma. S-a constatat că femeile respective organizaseră un 
protest în faţa ambasadei SUA la Moscova, în sprijinul 
producătorului de film american Harvey Weinstein. 

O altă femeie care avea legătură cu grupul acesta a postat 
pe internet o înregistrare în care îl ameninţa personal pe 
Navalnii, promițând că una dintre ele va întreţine relaţii 
sexuale cu el şi apoi va face public videoclipul. în mod 
neaşteptat ea a mai adăugat: „Din cauza ta şi a celor ca tine se 
poartă acum războaie.” 

Acea ameninţare a condus la o serie de investigaţii 
suplimentare. Echipa lui Navalnii a descoperit că femeia se 
chema Nastia Ribka, dar numele său real era Anastasia 
Vaşukevici. Era o escortă de origine belarusă, care călătorise 
cu oii- garhul Deripaska pe un iaht şi scrisese o carte cu sfaturi 
despre cum să-i cucereşti pe miliardari. 

în filmuletul cu Ribka si Deripaska (care se aflau la bordul 
ambarcatiunii), postat chiar de ea pe contul sau de Instagram, 
era prezent şi un alt bărbat: viceprim-ministrul Federaţiei 
Ruse, Serghei Prihodko, fost consilier de rang înalt al lui Putin, 
acesta fiind înconjurat cel mai probabil de nişte prostituate. La 
un moment dat se aude cum Deripaska abordează relaţiile 
dintre Rusia şi SUA, făcând referire, probabil că în mod 
sarcastic, la Victoria Nuland, oficial de rang înalt din 
Departamentul de Stat american, ca fiind „prietenă” cu 
Prihodko. 


Razbunarea | 
91 

Navalnii a pus cap la cap toate descoperirile lui într-un 
videoclip, făcut public în februarie 2018, în care şi-a exprimat 
uimirea fata de modul în care Ribka a expus atât de multe 
detalii pe care echipa sa le-a confirmat cu uşurinţă prin 
urmărirea manevrelor făcute de iahtul deţinut de oligarh şi 
numit Elden. Disidentul a susţinut că plimbarea lui Prihodko cu 
ambarcatiunea respectivă, precum şi serviciile oferite de 
femeile aflate la bord au constituit o mită plătită politicianului 
de către Deripaska. 

„Nu am crezut niciodată în viaţa mea că voi rosti astfel de 
cuvinte, darămite în faţa a milioane de privitori, însă nu am de 
ales”, a spus Navalnii. „Viceprim-ministrul, şeful cabinetului lui 
Dmitri Medvedcv, îşi petrece vacantele pe iahtul unui oligarh, 
în compania lui şi, vă rog să ma scuzati, a prostituatelor. Da, 
au fost mai multe la număr.” 

Dar investigația nu s-a încheiat cu aceste detalii 
scandaloase. Liderul opoziţiei a continuat, menţionând 
legăturile de afaceri foarte mediatizate dintre Deripaska şi 
Paul Manafort, fostul director (compromis) de campanie al lui 
Donald Trump, pentru a sublinia faptul că Fundaţia 
Anticorupţie practic descifrase cazul presupusului amestec al 
statului rus în alegerile prezidenţiale americane din 2020. 

Alexei Navalnii, care susţinea că pusese cap la cap toate 
piesele puzzle-ului, l-a acuzat pe Manafort că încerca să-şi 
achite datoriile financiare pe care le avea la Deripaska prin 
furnizarea unor informaţii despre scena politică americană 
oligarhului care, la rândul lui, le dădea mai departe lui 
Prihodko, în beneficiul lui Putin şi al guvernului rus. 
Videoclipul nu a conţinut nici pe departe o dovadă concludentă 
a intervenţiei ruse în alegerile din SUA, pe care Federaţia Rusă 
a negat-o în nenumerate rânduri, chiar dacă nu într-un mod 
foarte convingător. 

Nastia Ribka a ajuns să fie arestată (sub acuzaţia de 
racolare) în Thailanda, unde ea şi alte câteva colege organizau 
„cursuri de formare sexuală”. În închisoare fiind, a încercat, 
fără succes, să obţină azil politic, oferindu-i consulului 

american informatii despre Donald Trump si Federatia Rusa. 

Deripaska a emis o declaratie publica prin care a negat 
acuzatiile si a dat-o in judecata pe Ribka pentru incalcarea 
vietii private, in cele din urma castigand procesul. Si Prihodko 
a respins afirmatiile legate de persoana sa. intr-o declaratie 
făcută pentru ziarul rusesc RBC, el l-a numit pe Navalnii un 
„ratat politic” care „a încercat din nou să instige, amestecând 
în mod haotic toate lucrurile posibile şi imposibile”. 

Serghei Prihodko a recunoscut că Deripaska îi era prieten, 
dar că nu-l cunoştea pe Manafort. însă, atunci când cabinetul a 
fost reorganizat ca urmare a alegerilor prezidenţiale ce au avut 
loc la finalul aceluiaşi an, politicianul nu a mai primit nicio 
funcţie. în 2021 a decedat. 

în urma unei anchete uimitoare care a avut loc în 2015, 
Navalnii a descoperit că există conexiuni între fiii procurorului 
general al Rusiei, luti Chaika, şi un imperiu de afaceri enorm, 
incluzând un hotel de lux din Grecia, deţinut de unul dintre fii, 
Artem Chaika, împreună cu Olga Lopatina, fosta soţie a lui 
Ghennadi Lopatin, procurorul general adjunct al ţării. în 
investigaţie se prezentau legăturile de afaceri cu una dintre 
cele mai notorii grupări infractionale ruse şi erau descrise o 
serie de razii efectuate la companii din toată ţara cu ajutorul 
unor procurori care au abuzat de puterea funcţiei lor. 
întreprinderile vizate au ajuns să fie controlate de familia 
Chaika, potrivit documentelor de înregistrare. 

în orice alt stat, acuzaţiile ar fi fost uluitoare. Alexei 
Navalnii şi echipa sa au descris sistemul de justiţie din Rusia 
ca fiind o reţea de crimă organizată, iar pe procurorul-şef, 
drept capul mafiei. 

Chaika a respins ferm toate acuzaţiile şi a susţinut că cineva 
îl plătise pe Navalnii să facă astfel de declaraţii false. 
„Informaţiile prezentate sunt eronate în mod intenţionat şi nu 
au niciun temei”, a afirmat Chaika pentru agenţia de presă 
Interfax. 

Olga Lopatina, fosta soţie a adjunctului lui Chaika, a negat 

la rândul ei acuzaţiile aduse de opozantul rus şi l-a ameninţat 
pe acesta cu intentarea unui proces, subliniind faptul că nu 
avea nicio legătură cu gruparea infractionala Tapkov. Cu toate 
acestea, Vedomosti, principalul cotidian economic din ţară, a 
confirmat faptul că actele de proprietate ale afacerilor arătau 
că aceste legături există. 

Astfel, nu este de mirare că ani la rând Navalnii a fost 
întrebat cum de mai era în viaţă, l-a provocat pe cei mai 
puternici oameni din ţară, pe aceia care se considerau de 
neatins. Chaika nu avea nevoie să se simtă deasupra legii; el 
era legea. Conform lui Alexei Navalnii, sistemul de justiţie 
penală din Federaţia Rusă nu era un instrument pentru a face 
dreptate, ci unul care contribuia la îmbogățirea politicianului si 
a familiei sale. 

Aceasta era doar o parte din ceea ce credea Navalnii. El 
considera că Rusia era condusă de o adunătură de mafioţi 
lacomi şi criminali. Nu se diferentiau deloc de şefii corupți si 
avizi din Partidul Comunist care au exploatat sistemul sovietic 
şi l-au ruinat. 


Cu ajutorul investigaţiilor sale, disidentul şi-a consolidat 
amplul dosar întocmit împotriva lui Putin şi a întregului sau 
sistem de guvernare. Era cert că acest caz nu va ajunge 
niciodată în sala de judecată, însă Navalnii şi-a păstrat 
nădejdea că ar fi putut câştiga în faţa tribunalului opiniei 
publice, că ar fi reuşit să-i convingă pe alegători că Vladimir 
Putin trebuia să dispară daca îşi doreau ca Rusia să se 
dezvolte. Nu doar procuratura, ci întregul sistem era putred. 

Când a început să investigheze mai îndeaproape situaţia 
companiei Gazprom în calitatea sa de militant pentru 
drepturile acţionarilor, Navalnii a fost avertizat ca cei care 
sapă adânc dupa astfel de informaţii ajung sa fie omorâţi. Dar 
el bănuia că infractorii care îi privau pe acţionarii Gazpromului 
de dividende şi de valoarea activelor erau aceiaşi cu cei care îi 
jefuiau pe cetăţenii ruşi de banii lor pentru impozite şi care 
țineau departe Rusia de viitorul sau ca tara europeană 

obisnuita. 

Alexei Navalnii a privit situatia ca pe un afront personal. 11 
jefuiau pe el, dar si pe parintii sai. Se gandea ca cineva trebuia 
să-i aducă in fata justiţiei pe aceşti escroci şi hoţi. lar din 
motive pe care nici el, nici familia lui nu le-au putut explica, 
Navalnii, copilul unui cadru militar care a crescut având pe 
peretele din camera sa un poster cu Arnold Schwarzenegger, 
s-a hotărât să fie el cel care va face dreptate şi se va răzbuna. 

Mai mult decât atât, nu s-a lăsat deloc intimidat. Ori din fire, 
ori prin prisma educaţiei primite, el nu s-a retras niciodată din 
luptă, îndemnându-i adesea şi pe susţinătorii şi urmăritorii lui 
să dea dovadă de acelaşi curaj. „Noi suntem puterea”, le 
spunea el de pe scenă când lua parte la diverse proteste în 
masă, o afirmaţie pe care Putin şi forţele sale anti-revolta au 
dovedit-o a fi falsă din nou şi din nou, aruncăndu-l în mod 
repetat pe Alexei Navalnii în spatele gratiilor. 

Totuşi, el a refuzat să se supună regimului, provocând 
fascinatie şi stupoare în Rusia. Cine era acest bărbat care voia 
să provoace Kremlinul şi să schimbe soarta ţării? De unde 
venea el? Cine sau ce îl făcuse să acţioneze aşa? 


ANII COPILĂRIEI 


„Eroul meu principal a fost, si încă este, Arnold 
Schwarzenegger.” 


- Alexei Navalnii, Esquire, decembrie 2011 


inca din copilarie, Navalnii era revoltat, cinstit, contestatar al 
autoritatii si neclintit in principiile sale. 

„Caracterul lui s-a manifestat de timpuriu”, îi spunea mama 
sa, Ludmila Navalnaia, unui jurnalist. „Era imposibil să-l 
strunesti; era imposibil să-i spui nu. îmi amintesc că, odată, un 
profesor l-a certat din nu ştiu ce motiv, iar el a refuzat să 
meargă la şcoală a doua zi [spunând]: «Nu vreau să învăţ din 
obligaţie.» Nimic nu-i putea înfrânge voinţa.” 

Dar dacă revolta justificată şi încăpăţânarea intransigenta 
se numărau printre trăsăturile de caracter definitorii ale lui 
Navalnii, ceea ce i-a derutat cu precădere pe adversarii săi şi l- 
a facut pe Putin să se înfurie şi să se simtă ameninţat a fost 
tipica sa „rusitate” slavă. 

Istoric vorbind, Rusia este foarte sensibilă la distinctiile 
etnice. Termenul folosit pentru un cetăţean rus — rossiianin - 
este diferit de cel folosit pentru un rus de origine slavă - 
russkii. A fi evreu sau georgian, sau tătar, sau oricare dintre 
cele peste o sută de alte etnii din Rusia te plasează pe o poziţia 
minoritară. Şi, în ciuda aspiratiei comunismului de a menţine o 
societate egalitară, s-au înregistrat deopotrivă distincţii clare 


între cei din nomenklatura”, cekistii din serviciile de 
securitate, intelectualitate şi clasa muncitoare. 

Nimic din biografia lui Navalnii — cu strămoşii săi ruşi şi 
ucraineni, o familie de militari falnici - nu ar fi putut fi 
considerat subversiv sau periculos 


23 Elita membrilor partidului comunist din Uniunea Sovietică, (n. trad.) 

pentru Rusia şi rusitate. Istoria familiei sale, anii de formare ai 
copilăriei, educaţia, viaţa sa amoroasă şi primii ani de carieră 
sunt intr-atât de obişnuiţi, de banali şi normali - la început atât 
de sovietici, apoi atât de ruşi şi, deopotrivă, atât de slavi — 
încât fac ridicolă, daca nu imposibilă, încercarea de a-l 
prezenta ca fiind dintre „ceilalţi”. Este un tip care a petrecut o 
jumătate de an cu o bursă la Universitatea Yale şi care, mai 
tărziu, spunea că şi-a dat seama că nu poate trăi în America, 
pentru că îi era dor de pâinea neagră de acasă. 

Desigur, aceste afirmaţii, într-o ţară cu o lungă tradiţie de 
teorii ale conspirației, reale sau inventate, de bănuieli şi 
trădări, nu i-au împiedicat deloc pe criticii şi adversarii lui să 
încerce să-l prezinte ca pe un străin, ca pe o ameninţare, să-l 
catalogheze drept „extremist” şi „agent străin”. Cu toate 
acestea, biografia lui Navalnii este, în profunzime, una slavo- 
rusă. 

„Se consideră un rus simplu, obişnuit, chiar banal”, scria 
Konstantin Voronkov, prieten, coleg şi susţinător al lui 
Navalnii, într-o biografie autorizată din 2011, Threat to Crooks 
and Thieves („O ameninţare pentru escroci şi hoţi”). 

Pentru unii dintre susţinătorii lui Navalnii, aspectul cel mai 
important şi mai hotărâtor era reprezentat de ceea ce nu era 
acesta — nu era evreu, nu era oligarh, nu provenea din 
intelighentia sau nomenclatura sovietică. De fapt, el provenea 
dintr-o familie de militari creştin-ortodocşi, iar strămoşii lui au 
luptat în Armata Roşie în Al Doilea Război Mondial, numit de 
ruşi Marele Război Patriotic. 

„În sfârşit”, spunea unul dintre cei mai apropiaţi susţinători 
ai lui Navalnii, aproape şoptind. „În sfârşit, avem un rus 
sadea.” 

Totuşi, a spune despre el că era „rus” nu corespunde întru 
totul realităţii, cel puţin nu în modul rusesc de a gândi despre 
etnie. Mama lui Navalnii este rusoaică. Tatăl său s-a născut in 
Ucraina, într-un sat, Zalissia, la doar douăzeci şi cinci de 

kilometri de viitorul amplasament al centralei nucleare de la 
Cernobil. Localitatea a fost abandonată după catastrofa 
nucleară din 1986 şi toti locuitorii acesteia, inclusiv bunicii, 
unchii şi alte rude ale lui Navalnii, au 


3 J 


fost, în cele din urmă, forţaţi să evacueze zona şi să se mute. 

După cum îi spunea cândva Navalnii romancierului Boris 
Akunin, ripostând la acuza că ar avea prejudecăţi etnice: „Eu 
însumi sunt jumătate rus, jumătate ucrainean. Şi nu vreau să 
mă simt nici măcar un pic ca o persoană de mâna a doua.” 

De fapt, trecutul ucrainean al lui Navalnii nu a făcut decât 
să-i consolideze imaginea unui reprezentant al Rusiei moderne 
în ochii oamenilor obişnuiţi. Istoria propriei familii este legată 
nu doar de catastrofa de la Cernobil, ci şi de agresiunile mai 
recente ale Rusiei împotriva Ucrainei, în Crimeea şi Donbas în 
2014 şi, in ultimă instanţă, de războiul pe scară largă 
declanşat în februarie 2022. 

Naționalismul rusesc al lui Navalnii şi declaraţiile sale 
publice, iniţial ambigue, cu privire la anexarea Crimeei în 
2014, l-au făcut să fie suspect, sau chiar detestat, de mulţi 
ucraineni, dintre care unii nu-i cunoşteau rădăcinile ucrainene 
şi îl considerau un imperialist rus. 


Dar, în Rusia, istoria personală a lui Navalnii era într-atât de 
tipică încât părea profund patriotică. înfăţişarea sa, la fel ca 
aceea a soţiei şi a copiilor săi blonzi şi cu ochi albaştri, este 
atât de clasic rusească, încât părea adesea să submineze, dacă 
nu să neutralizeze, eforturile lui Putin si ale altor critici de a-l J 
prezenta ca pe un perfid agent occidental. 

în 2018, de Ziua Victoriei, pe care ruşii o sărbătoresc pe 9 


mai cu mult mai mult respect decât marchează americanii 
Memorial Day sau Ziua Veteranilor, Navalnii a postat pe 
Facebook fotografii cu medaliile militare ale bunicilor săi, 
adăugând că, deşi nu şi-a întâlnit niciodată bunicul, a crescut 
întrebând-o pe bunica sa: „Câţi fascişti ai ucis?” Aşa cum 
făceau mulţi dintre cei care au luptat, a adăugat el, bunica lui 
prefera să nu vorbească despre război. 

Şi, la un moment dat, pe când se duela cu un oponent pe 

Twitter, Navalnii a comparat serviciul militar al familiei sale cu 
cel efectuat de liderii politici de rang înalt ai ţării şi cu cel al 
unora dintre cei mai cunoscuţi comentatori-pro- pagandisti ai 
televiziunii ruse. El i-a nominalizat pe Putin, pe Serghei Soigu, 
ministru al Apărării de atâta vreme, pe fostul preşedinte al 
Federaţiei Ruse, Dmitri Medvedev, pe redactorul-şef al 
canalului de propaganda RT, Maria Simonian, şi pe Vladimir 
Soloviov, galagiosul realizator de talk-show-uri. 

„Sunt în viata datorită părinţilor mei”, scria Navalnii pe 
Twitter. „Şi ei sunt în viaţă datorită bunicilor mei. Bunicul a 
luptat pe front şi a fost rănit. Bunica a încheiat războiul la 
Berlin. Dar nici Putin, nici Soigu, nici Medvedev, nici Simonian 
si Soloviov, nici propagandistii zanatici cu pampoane nu au 
nimic de-a face cu asta.” 

Adevărul este ca ofiţerii de poliţie şi agenţii de securitate 
trimişi sa perchezitioneze locuinţa şi biroul lui Navalnii, să-l 
urmărească sau să-l păzească pe când se afla în arest la 
domiciliu, au recunoscut adesea, între patru ochi, că se simt 
cel puţin într-o oarecare măsură solidari cu Navalnii şi cu 
apropiații săi, uneori chiar avertizandu-i în prealabil de raiduri, 
alteori spunându-le discret: „Ştim că sunteţi băieţi buni.” 


XXX 


S-a afirmat nu odată că Butin, o mică garnizoană militară 
din sud-vestul regiunii Moscova, unde Navalnii a trăit până la 
vârsta de şase ani, ar fi locul de naştere al lui Navalnii. Dar, de 
fapt, Alexei Anatolievici Navalnii a venit pe lume la 4 iunie 
1976, într-un spital din Solnecinogorsk, o localitate de la 
marginea nord-vestică a zone metropolitane. 

Solnecinogorsk este situat pe drumul dintre Moscova şi 
Sankt-Petersburg, puţin în afara faimosului Inel de Aur, format 
din unele dintre cele mai pitoreşti şi pline de istorie oraşe ale 
Rusiei, şi la puţin peste o jumătate de oră de mers cu maşina 
spre nord-vest de Zelenograd, unde Ludmila Navalnaia, însăr- 
cinată, locuia cu mama ei. 

Sotul ei, Anatoli Ivanovici Navalnii, era ofiter in cadrul 
fortelor de rachete stationate intr-o garnizoana din Butin. Desi 
se căsătoriseră cu un an înainte, in 1975, cuplul locuia separat 
în timpul săptămânii. Ludmila Navalnaia lucra ziua într-un 
laborator la Centrul Sovietic pentru Microelectronică, iar 
seara urma cursuri de economie la Institutul de Management 
din Moscova, care este astăzi cea mai importantă şcoală de 
afaceri din Rusia, Universitatea de Stat. Ca o ironie însă, în 
1975 institutul purta numele lui Sergo Ordjonikidze, un 
revoluţionar bolşevic, înalt funcţionar al Politburo? şi apropiat 
al lui Stalin, pe care acesta l-a cunoscut cănd au împărţit o 
celulă de închisoare în Baku, în 1907. 

În dimineaţa în care Ludmila Navalnaia a intrat în travaliu, 
spitalul din Zelenograd era închis pentru renovări. 

Navalnaia şi mama ei au făcut autostopul şi au luat un 
camion care se îndrepta spre nord, iar Navalnii s-a născut la 
Solnecinogorsk în prima parte a după-amiezii. Potrivit mamei 
sale, el cântărea aproximativ 3,7 kilograme şi măsura 61 de 
centimetri. Asta îl situa ca înălţime peste 99,9% dintre ceilalţi 
copii, ceea ce se va dovedi o anticipare exactă a înălţimii de 
1,85 metri şi a carurii slabe pe care o va avea ca adult. 


Anul naşterii lui Navalnii, 1976, a fost un an fără 
evenimente în Uniunea Sovietică. În alte regiuni, se întâmplau 
lucruri interesante. În Polonia, în aceeaşi lună, un plan de 
majorare a preţurilor la multe produse de bază declanşa 
proteste violente care au dus, în cele din urmă, la demiterea 
prim-mi nistrului Piotr Jaroszewicz. 

Luna următoare, la Montreal, o gimnastă din România în 
vârstă de 14 ani, Nadia Comăneci, obținea prima notă de 10 la 
gimnastică, din istoria Jocurilor Olimpice de Vară; ea avea să 
câştige trei medalii de aur. Iar în Statele Unite, preşedintele 
Gerald Ford gafa în timpul unei dezbateri electorale susţinând 


24 Biroul politic, cel mai înalt organ politic al comitetului central din 
partidele comuniste. (n. trad.) 

ca nu exista o dominatie sovietică in Europa de Est, unul dintre 
numerosii paşi împiedicaţi care au dus la înfrângerea sa de 
catre guvernatorul democrat al Georgiei, Jimmy Carter. 

Cu toate acestea, in Uniunea Sovietica, toate erau 
literalmente neschimbate, elita îmbătrânită a Partidului 
Comunist căutând să menţină stabilitatea şi propriul control al 
puterii. 

Leonid Brejnev, care era liderul de doisprezece ani al 
Uniunii Sovietice, a fost reales în martie 1976 în funcţia de 
secretar general al Partidului Comunist, ceea ce asigura 
continuarea politicii sale de destindere faţă de Occident. 
Singura surpriză de la Congresul Partidului a fost înlăturarea 
ministrului agriculturii, Dmitri Polianski, ca pedeapsă pentru 
eşecul recoltei de cereale din 1975, o prevestire a unor crize 
alimentare mult mai grave si a unor disfonctii logistice care 
vor contribui la prabusirea Uniunii Sovietice. 

Navalnii s-a născut într-o perioadă de stagnare relativ 
banală, în care unele aspecte ale proiectului sovietic se 
osificaseră, în vreme ce altele începuseră să putrezească. Era 
practic la mijlocul perioadei dintre apogeul gloriei sovietice - 
Iuri Gagarin a fost primul om care a ajuns în spaţiu în 1961 — 
şi disoluția şi dispariţia superputerii comuniste, în 1991. 

Acest fapt a dus la unele contradicții inerente. în copilărie, 
era cuprins de un patriotism sincer. 

„Sunt un tip din Uniunea Sovietică”, îi spunea el unui 
jurnalist american. „Eram foarte mândru că tatăl meu apâră 
Mama Rusie de americanii rai, cu bombele şi rachetele lor.” 

Dar printre cele mai timpurii amintiri ale lui Navalnii se 
numără şi acelea ale unei Uniuni Sovietice intrând într-o 
perioadă de declin, iar pe vremea adolescenţei sale, au început 
să aibă loc evenimente importante. 

în copilăria sa sovietică, Navalnii a căpătat, de asemenea, 
un dispreţ timpuriu şi durabil fata de disfunctionalitatea, 
stupiditatea şi corupţia guvernamentală, pe scară mică sau pe 
scară mare, dominante în viaţa ruşilor. 

Cand vorbea despre educatia sa, Navalnii spunea ca una 
dintre amintirile sale definitorii din copilarie este aceea ca 
statea la coada sa ia lapte pentru fratele sau, Oleg - 0 coada 
parca interminabila, in fiecare zi, dupa scoala. 

„Cea mai pregnantă amintire din copilărie: eu stand la 
coadă să cumpăr lapte”, i-a spus el prietenului său, Voronkov. 
„Stăteam tot timpul la coadă pentru lapte. Aveam şapte ani, 
când s-a născut fratele meu care, pentru că era mic, avea 
nevoie de mult lapte. Şi, pentru el, stăteam tot timpul la coadă. 
Trebuia să ajung la ora 14:00, când se aducea laptele şi, de 
fiecare dată când veneam de la şcoală, mă aşezam la coadă.” 

O altă corvoadă a lui Navalnii din copilărie era returnarea 
sticlelor pentru care consumatorii sovietici plăteau 20 de 
copeici, o garanţie relativ piperată. Dar atunci când tânărul 
Navalnii ajungea la punctul de colectare, el şi alţii erau 
invariabil anunţaţi că sticlele nu pot fi acceptate deoarece nu 
mai erau lăzi de depozitare disponibile - un tertip exasperant 
şi absurd conceput pentru a-i determina pe cei frustrati să 
arunce sticlele sau să accepte achiziţionarea lor la preţuri mai 
mici. 

„Această prostie era o problemă cu adevărat națională”, îi 
spunea Navalnii lui Voronkov. „Este modul în care mi-am dat 
seama de lipsa de sens a ordinii economice, inutilitatea şi 
haosul la care s-a ajuns apoi.” 


Xx xK x 


Absurditatea procesului de răscumpărare a sticlelor şi 
nefericita amintire a cozilor pentru lapte şi a părinţilor sai care 
stăteau la coadă înainte să se crape de ziuă pentru a cumpăra 
carne au fost doar doi dintre factorii care au modelat opinia 
lucidă, necruțătoare si tăioasă a lui Navalnii despre Rusia 
Sovietica. 

Si el, ca multi altii din generatia sa, il considera pe Gagarin 
erou national, dar nu a acceptat niciodata miturile sovietice si 


Anii copilăriei I 
99 
a considerat ca ineptia oficialilor sovietici este o ruşine 
naţională. 

„Unii oameni, în special tineri care nu au trăit în timpul 
Uniunii Sovietice, încep să-mi spună poveşti despre căt de 
minunat era pe-atunci, dar nu am nevoie ca ei să-mi 
povestească toate acestea”, spunea Navalnii. „Stăteam la 
coadă la lapte. Mama şi tatăl meu încă îşi mai amintesc cum 
erau nevoiţi să se ducă la cinci dimineaţa să stea la coadă la 
carne. Şi asta se întâmpla înrr-un oraş militar, care era bine 
aprovizionat. Nu cred că Uniunea Sovietică trebuie înjurată la 
grămadă, iară discernământ, dar acum trăim cu siguranţă mai 
bine decât atunci şi nu am nicio nostalgie după ea. Şi nu era 
nimic de mâncare în Uniunea Sovietică. Duceam hrişcă de la 
Moscova în Ucraina, unde se cultiva această hrişcă.” 


Să duci pungi cu hrişcă, unul dintre alimentele de bază ale 
bucătăriei ruseşti, când te duci în vizită în satul bunicilor, este 
genul de amănunt care se întipăreşte în mintea unui copil. Şi 
nu era vorba doar de hrişcă. Mătuşa şi unchiul lui Navalnii îsi 
aminteau că rudele lor de la Moscova aduceau, de asemenea, 
zahăr, portocale şi alte produse de bază în perioadele de 
lipsuri. În schimb, îi trimiteau acasă cu peşte şi ciuperci din 
acele locuri. 

Călătoriile din copilărie ale lui Navalnii în Ucraina, unde şi-a 
petrecut practic fiecare vară la bunica din partea tatălui până 
la vârsta de opt ani, erau într-adevăr într-un paradis natural. 

În acele luni, locuia pe Strada Octombrie, în casa de ciment 
alb a bunicilor săi, cu obloane de lemn vopsite în alb şi verde - 
înconjurat de alţi copii, înotând în râul Uj, pescuind, culegând 
cireşe, mâncând plăcinte cu seminţe de mac şi coltunasii 
ucraineni în formă de semilună numiţi vareniki. 

„Cea mai vie amintire a copilăriei mele este râul Uj, care se 
varsă în Pripeat, o prăpastie adâncă şi cuiburile de rândunici, 
povestea cândva Navalnii pentru ediţia rusă a revistei Esquire. 
Mă străduiam să prind rândunica, cotrobăiam cu mâna în cuib, 
dar nu reuşeam s-o prind. 

Tot in Ucraina bunica l-a dus in secret pe Navalnii, pe 
atunci în vârstă de trei ani, într-o biserica ortodoxă, ca sa fie 
botezat. 

„Când aveam trei ani, bunica m-a dus să fiu botezat alături 
de alte rude din Ucraina, păstrând secretul faţă de tatăl meu, 
pentru că era comunist. Le era teamă că va fi exclus din 
Partidul Comunist”, îi povestea Navalnii istoricului şi 
intelectualului polonez Adam Michnik. 

Rudele şi-l amintesc pe tânărul Alexei ca pe un copil 
prietenos, bine crescut, sociabil, care nu se plângea şi, mai 
ales, nu plângea şi nu se văicărea, care se integra uşor şi, la 
sfârşitul fiecărei veri, sporovăia fără probleme în dialectul 
ucrainean local, în care se amesteca şi un pic de belarusă. 

Tatăl lui Navalnii, Anatoli, era al doilea dintre cei trei fii ai 
lui Ivan Tarasovici Navalnii şi ai Tatianei Danilovna Navalnaia, 
ambii lucrând la colhozul local, adică la colectiv. Ivan 
Tarasovici mai era şi tâmplar. Pe un monument dedicat 
soldaţilor cazuti la datorie sunt trecuţi mai multi soldaţi cu 
numele de familie Navalnii, morţi în Al Doilea Război Mondial» 


Astăzi, Zalissia este un oras-fantomă, cu case abandonate şi 
alte clădiri J 3 
degradându-se acoperite de vegetaţie, aşa cum se întâmplă în 


toată zona de excludere de la Cernobil. Un panou la intrarea în 
sat menţionează că Zalissia avea 2849 de locuitori înainte de 
dezastrul de la Cernobil şi consemnează data evacuării: 4 mai 
1986 — la opt zile după explozia şi topirea reactorului nr. 4 al 
centralei. 

Pentru Navalnii şi familia sa, dezastrul a fost profund 
personal. Navalnii spunea adesea că, dacă explozia reactorului 
s-ar fi produs doar câteva săptămâni mai târziu, în iunie, după 
începerea vacanței şcolare, el ar fi fost acolo. Iar în anii care 
au trecut de atunci, a vizitat zona de excludere de nenumărate 
ori. 

Cel mai important, însă, este că tragedia de la Cernobil i-a 
dovedit lui Navalnii, încă de la acea vârstă fragedă, ce 
consecinţe de viaţă şi de moarte au minciunile, dezinformarea 

şi incompetenta guvernului. Cuprins de furie, el vorbea despre 
faptul că guvernul sovietic a întârziat evacuarea familiilor, 
încercând să ascundă amploarea dezastrului. 

„Pentru a nu se stârni panica, ţăranii de la cooperativă — şi 
rudele noastre de asemenea - au fost trimişi să planteze 
cartofi, săpând în praful radioactiv”, a spus el. „A fost o 
adevărată catastrofa universală, în care eu şi familia mea am 
fost victime.” 

După ce HBO a lansat extrem de populara miniserie 
Cernobil in 2019, Navalnii i-a denunţat cu vehementa pe 
Youlube pe comentatorii ruşi de televiziune care au criticat 
serialul, pe motiv că este incorect şi că realizatorii occidentali 
au denaturat intenţionat istoria. 

„Ceea ce s-a întâmplat la Cernobil a fost cu adevărat o 
catastrofa monstruoasă, în care vina a aparţinut tocmai 
minciunii constante, dezgustătoarea, hidoasa minciună spusă 
de aceşti oameni, de toţi aceşti şefi sovietici de la Moscova şi 
Kiev”, spunea Navalnii. „Sunt putin emoţionat când vorbesc 
despre acest subiect, pentru că, într-un fel, aceasta este 
povestea familiei mele. Toate rudele din partea tatălui meu 
sunt din Cernobil. Cunosc prea bine toată această poveste de 
minciuni interminabile de la rudele mele, a adăugat el. 
Centrala a sărit în aer, cu toate acestea nu au suflat o vorbă şi 
i-au trimis să cultive cartofi pentru cooperativa agricolă. Acolo 
au lucrat pământul cu 
propriile mâini, în vreme ce praful radioactiv plutea în aer şi 
cădea pe pământ, oamenii fiind astfel supuşi unei doze uriaşe 
de radiaţii.” 

Ca adult, Navalnii s-a întors în zonă de nenumărate ori, în 
general în luna mai, când se eliberează permisele pentru 
vizitele de familie cu ocazia Zilei Victoriei şi cu ocazia 
comemorării dezastrului de la Cernobil, în a doua parte a lunii 
mai. El spunea că a văzut pe podeaua casei abandonate a 
bunicii sale o haină pe care o purta vara în timpul vizitelor sale 
acolo. 

Legaturile lui Navalnii cu Ucraina si cu dezastrul de la 
Cernobil nu apartin doar amintirilor din copilarie si vechilor 
legături de familie. În egală măsură acestea i-au consolidat 
unele dintre convingerile personale şi politice definitorii. Una 
dintre aceste convingeri era că Uniunea Sovietică a fost un 
dezastru. Liderii şi autorităţile sovietice au fost deopotrivă 
cruzi şi inepti si - ceea ce îl scotea şi mai tare din sărite pe 
Navalnii - o adunătură de mincinosi lacomi şi ipocriti. 

O altă convingere de bază era una inerent rasistă, deşi 
Navalnii însuşi susţinea că este realistă, nu  rasistă: 
convingerea că ruşii, ucrainenii şi belaruşii formau naţiuni 
„surori”, legate între ele prin etnia lor albă şi slavă şi prin 
cultura rusă. Această perspectivă făcea parte dintr-o ecuaţie 
mai amplă în care Navalnii insista asupra faptului că existau 
diferente culturale fundamentale între aceşti „ruşi” si 
populaţiile din Caucazul de Nord sau de Sud (chiar şi cei din 
Rusia), sau din Asia Centrală. 

„Desigur, ar fi minunat dacă acum am trăi într-o singură 
tara cu Ucraina si Belarus, dar cred ca mai devreme sau mai 
târziu asta se va întâmpla oricum”, îi spunea Navalnii lui 
Voronkov. „Spaţiul cultural şi lingvistic comun s-a conservat şi 
se va păstra şi în viitorul previzibil. Cultura rusă este singurul 
lucru care a unit cu adevărat această ţară şi continuă să 
unească Federația Rusa. De ce este discuţia despre 
posibilitatea secesiunii Caucazului atât de actuală? Pentru că 
nu există ruşi acolo.” 


Viziunea lui Navalnii despre naţiunile înfrăţite va fi 
spulberată, cel puţin din punctul de vedere al milioanelor de 
ucraineni, de invazia pe scară largă ordonată de Putin în 
Ucraina, în februarie 2022. Dar, pe parcursul celor două 
decenii de activism public şi de politică, această viziune ruso- 
centrică, pe care criticii o vor cataloga drept şovinism sau mai 
rau, va alimenta flirtul cu ideologiile şi forţele politice 
naţionaliste. Este motivul pentru care s-a certat cu unii dintre 
aliaţii săi din cercurile politice liberale şi care, în cele din 

urmă, îi va şifona reputaţia în ţară şi în străinătate. De 
asemenea, va produce o chinuitoare tensiune între aspiraţia lui 
Navalnii de a fi un „băiat bun” şi dorinţa sa de a fi suficient de 
populist pentru a avea o şansă de a câştiga alegerile. 

Cu toate acestea, la sfârşitul anilor 1980 şi începutul anilor 
1990, pe măsură ce Uniunea Sovietică se îndrepta spre 
inevitabila sa prăbuşire, iar Rusia trecea prin schimbări 
politice şi culturale seismice, viziunea adolescentului Navalnii 
era definită de experienţele sale din copilărie, de vizitele la 
bunicii şi rudele sale din Ucraina, de conversațiile despre 
politică purtate la masă, în bucătărie, cu părinţii săi, şi de 
observaţiile sale directe asupra altor familii de militari cu care 
locuia la periferia Moscovei. 

Pentru Navalnii a creşte alături de copii de militari a 
însemnat mai mult decât câteva încăierări. Copiii din acele 
oraşe militare strângeau, de asemenea, cartuşe rămase în 
poligoanele de tragere şi confectionau artificii din ele, uneori 
cu rezultate dezastruoase şi desfigurante. 

În 1988, anul in care Navalnii a împlinit 12 ani, culturistul si 
actorul american de origine austriacă Arnold Schwarzenegger 
a vizitat Moscova pentru patru zile de filmare la pelicula Red 
Heat („Febra roşie”), în care Schwarzenegger joacă rolul unui 
poliţist sovietic, Ivan Danko. Schwarzenegger, campion la 
culturism şi star al filmului de succes Terminator din 1984, era 
deja o celebritate uriaşă în Rusia. Călătoria la Moscova nu va 
face decât să alimenteze aceasta adoratie. Pe lângă faptul că a 
filmat câteva secvenţe în Piaţa Roşie pentru film (care a fost 
turnat, în mare parte, în Ungaria), Schwarzenegger a insistat 
să se întâlnească cu propriul idol din copilărie, campionul 
sovietic de culturism Iuri Vlasov. 

Nu este aşadar surprinzător ca un poster al lui 
Schwarzenegger a ajuns pe peretele camerei din copilarie a lui 
Navalnii. Dar, în vreme ce Navalnii nu era un tip musculos, s-a 
dovedit că idolul său şi idolul idolului său au fost, ca şi el, 
captivati de politică. Vlasov a fost ales în Congresul 

Deputaţilor Poporului în 1989, în ultimele zile ale Uniunii 
Sovietice, şi în Duma de Stat a Federaţiei Ruse, în 1993- 
Iniţial, a susţinut reformele democratice şi a fâcut parte din 
grupul interregional de deputaţi în care se aflau Andrei 
Saharov, Anatoli  Sobciak, viitorul primar al Sankt- 
Petersburgului, si Boris Eltin. Vlasov chiar va candida la 
presedintie ca independent, in 1996. 

Schwarzenegger va fi ales si el, mai tarziu, guvernator al 
Californiei. Navalnii îi va urmări cariera cu o admiraţie 
copilărească, declarând în 2011 pentru ediţia rusească a 
revistei Esquirez „Eroul meu principal a fost, şi încă este, 
Arnold Scliwarzenegger.” 

in adolescenta, pasiunile lui Navalnii erau politica si muzica, 
reunite in cadrul unei emisiuni de televiziune Vzgliad (sau 
Punct de vedere), un talk-show despre evenimente la zi in care 
erau prezentate si videoclipuri muzicale străine. Alexei 
urmărea emisiunea alături de mama lui. 

„La început totul era despre politică, apoi despre muzică”, 
îşi amintea Ludmila Navalnaia într-un interviu pentru Novoe 
Vremia. „Alioşa se uita împreună cu mine, a adăugat ea, 
folosind diminutivul lui Alexei. Şi aştepta muzica.” 

Navalnii a fost, de asemenea, un mare cititor de ziare în 
adolescentă. într-o zi, pe când era în clasa a opta, răsfoind 
cotidianul de mare tiraj Moskovski Komsomolet, a aflat despre 
un liceu care pregătea tineri economişti, numit Institutul 
Plehanov. A trecut examenul de admitere care a durat sase ore 
ŞI, 

3 J 
timp de doi ani, a făcut naveta în centrul Moscovei pentru a 
studia acolo. 


x x x 


Navalnîi a vorbit adesea despre natura specială a generației 
sale — cei năs- cuti între 1976 si 1982. Acel interval de şase 

ani nu este invenţia lui Navalnii, ci era de fapt o comunitate 
online a Livejournal, platforma de blogging extrem de 
populară unde Navalnii însuşi a devenit celebru pe internet. 

„Pentru Moscova, aceasta este o perioadă de explozie 
demografică ajunsă azi la maturitate”, spunea Navalnii într-un 
interviu acordat revistei Time, în ianuarie 2012. „Denumirea 
de 76-82 provine de la o comunitate extrem de populară de pe 
Livejournal, unde oamenii scriu scurte amintiri pe care le 
împărtăşesc cu persoane din această generaţie. Despre lucruri 
precum, nu ştiu, guma de mestecat, filme, despre taberele de 
tineret comunist de la sfârşitul Uniunii Sovietice, de la sfârşitul 
anilor 1970 şi în anii 1980.” 

Ca şi alte generaţii definite de un moment unic în istorie, 
ruşii din perioada 76-82 au în comun experienţe şi glume care 
rezonează profund doar în cadrul grupului lor. în copilărie au 
fost pionieri comunişti, purtând cravate roşii, forţaţi să 
mărşăluiască şi să cânte imnuri patriotice cărora ei le 
modificau versurile pentru a introduce vulgaritati grosolane. 


Ascultau un amestec de muzică rock sovietică şi occidentală. 


3 
Voronkov a rezumat astfel opinia lui Navalnii despre 


generaţia sa de tranziţie: „Am primit o doză completă de 
radiaţii din Uniunea Sovietică, dar am început maturizarea în 
altă ţară... noua lume era construită de unii puţin mai în vârstă 
ca noi, iar cei care erau ceva mai tineri se potriveau perfect 
acestei lumi pentru că altceva nu ştiau. Noi, pe de altă parte, 
am fost generaţia de sacrificiu, martori ai unor vremuri 
interesante, dar fără să câştigăm nimic şi fără să ştim cum să 
ne adaptam.” 

Navalnii s-a exprimat in termeni mai duri. Descriindu-se mai 
tarziu, spunea ca era dezgustat de minciunile si ipocrizia 
statului sovietic si ca voia sa se defineasca drept antiteza unui 
sovok — eticheta peiorativă aplicată unei persoane cu o 
mentalitate conformistă, sovietică. 

„Era clar că tot acest sistem de rahat era construit pe 

minciună, iar toţi aceşti agitatori şi propagandisti, care trăiau 
aici şi povesteau despre partidul lor, nu visau decât aprobarea 
pentru o excursie în Bulgaria, să cumpere un ceas aici şi să-l 
schimbe acolo cu nişte parfum şi două casetofoane”, îi spunea 
Navalnii lui Voronkov. „Toată lumea voia să plece în 
străinătate. Şi singurii care plecau în străinătate erau cei care 
ne spuneau cât de minunat era sistemul sovietic, cât de 
minunată era Uniunea Sovietică. înţelegerea acestor fapte, 
plus programul Vzgliad şi muzica rock au făcut din mine un 
democrat şi un liberal feroce şi diabolic. Trebuia să fii copil ca 
să simţi cât de anormală era realitatea din jurul nostru - 
domnea ipocrizia sovietică, pe care adulţii abia dacă o mai 
observau. Este greu de spus dacă am reuşit să ne eliberăm de 
ea”, a continuat el. „Dar, cu certitudine, manifestările 
exterioare ale sovietismului sunt încă vii.” 

Navalnii recunoaşte că, odată cu prăbuşirea Uniunii 
Sovietice, s-a alăturat corului naţional de denigratori ai lui 
Mihail Gorbaciov, fiind un mare susţinător al lui Boris Eltin si 
al echipei sale de reformatori, inclusiv al principalului 
promotor al privatizării, Anatoli Ciubais. Navalnii avea să 
spună, mai târziu, că această poziţie a fost naivă şi greşită. 

„Trebuie să recunosc că, în ultimii ani, am reevaluat 
evenimentele de la sfârşitul anilor 1980 şi începutul anilor 
1990”, i-a spus Navalnii lui Michnik, istoricul polonez, în 2015. 
„Pe atunci eram un mare fan al lui Eltin, dar Gorbaciov mi se 
pare o figură mult mai atrăgătoare acum. înţeleg ce scenarii ar 
fi putut pune în aplicare — putea să declanşeze o baie de 
sânge sau să devină putred de bogat. Ar fi putut face tot ce 
face Putin acum, dar nu a facut-o. Atunci era detestat de 
întreaga ţară, atât de comunişti, cât şi de liberali.” 

Dar Navalnii, în tinereţea sa exuberantă, era un democrat 
zgomotos, influenţat în mare măsură de părinţii săi 
anticomunişti si motivat, de asemenea, de revolta sa 
extraordinară. 

în 1993, s-a înscris la Facultatea de Drept a Universităţii 

Prietenia dintre Popoare din Moscova, o şcoală de mâna a 
doua, după ce a ratat cu un singur punct admiterea la mai 
prestigioasa Universitate de Stat din Moscova. în acelaşi an, şi- 
a ajutat părinţii să deschidă o afacere de împletituri din 
răchită şi coşuri în oraşul Kobiakovo, la sud-vest de Moscova, 
unde tatăl său fusese ] 3 
ultima dată în armată. Navalnii, fratele său, Oleg, şi părinţii lor 


deţineau fiecare câte 25% din întreprindere. 

Navalnii a început să lucreze inca de când era la facultate, 
ocupând initial un post la Banca Aeroflot. Dar, în ianuarie 
1997, Banca Centrala i-a revocat licenta. La scurt timp dupa 
aceea, Navalnii a acceptat un loc de munca in departamentul 
juridic al ST Group, o companie de dezvoltare imobiliară din 
Moscova deţinută de doi fraţi, Salva şi Alexander Cighirinski. 

Ani mai târziu, apărând într-un talk-show cu Xenia Sobciak 
la canalul de televiziune Dojd (Raid), Alexander Cighirinski va 
recunoaşte că nici prin cap nu i-a trecut că Navalnii ar fi fost 
angajatul lui. 

— Pur şi simplu habar n-aveam că a lucrat pentru noi, a 
spus Cighirinski, râzând. 

Sobciak, fiica fostului guvernator din Sankt-Petersburg, l-a 
presat pentru detalii: 

— Cum era? Era un muncitor bun? 

Cighirinski nu a putut spune nimic. 

— lar când presa a scris despre asta, a spus el, cel mai 
interesant lucru este că mi s-a părut că presa minte, că nu era 
adevărat. 

El a spus că l-a sunat pe unul dintre managerii sai, pentru a 
confirma: 

— Este adevărat, Navalnii a lucrat pentru noi? a întrebat el. 

— Navalnii s-a angajat în 1998 în urma unui anunţ, a spus 
pentru publicaţia Vedomosti, Ghennadi Melkumian, care a 
condus departamentul juridic al companiei. Am avut în vedere 
mai mulţi candidaţi şi ne-am decis să-l angajăm pe el: era 
inteligent, prindea repede. 

în timp ce lucra la ST Group, Navalnii a învăţat cum să 

proceseze aprobarile de tranzactii imobiliare prin intermediul 
Serviciului Federal Antimonopol si si-a dat seama ca ar putea 
face bani buni pe cont propriu in acest fel. in acei ani, Navalnii 
a înregistrat mai multe afaceri. Una dintre ele, creată in 1997, 
se numea Allekt, şi va încerca să o folosească mai târziu ca 
vehicul pentru activităţi de consultanţă politică, printre alte 
obiective. 

O altă afacere, Nesna, urma să fie o firmă de servicii de hair 
styling, potrivit documentelor corporative. Mai târziu, a 
înfiinţat N.N. Securities împreună cu un coleg de şcoală, Ivan 
Nesterenko, ca mijloc de tranzacţionare pe piaţa bursieră. O 
altă firmă s-a numit Eurasian Transport Systems. Această 
avalanşă de iniţiative antreprenoriale reflecta efortul lui 
Navalnii, comun multora din generaţia sa, de a prinde o parte 
din valul capitalist, după ce au ratat frenezia privatizărilor de 
după prăbuşirea Uniunii Sovietice. 


x x x 


In vara lui 1998, pe când era în vacanţă în Turcia, Navalnii 
şi-a întâlnit jumătatea. lulia Abrosimova, înaltă şi blondă, nu 
era doar membră a clubului 76-82, ea se născuse tot la 
Moscova la doar şapte săptămâni după el, pe 24 iulie 1976. 

Soartă? Destin? Inevitabilitate? Navalnii nu şi-a ascuns 
niciodată disprețul pentru oamenii proşti sau, şi mai rău, 
dezinteresati şi indiferenți. 

„Când cineva îmi zice că nu este interesat de politică, îl cred 
pur şi simplu prost”, i-a spus el lui Voronkov. „Sau că este o 
scuză pentru a se lăsa dus de val, pentru a-şi explica lenea sau 
meschinăria.” 

lulia, izbitor de drăguță, i-ar fi atras oricum privirea lui 
Navalnii. Dar el a căzut imediat în mrejele ei din alte motive. 
lulia avea o diplomă în economie. Era democrată şi, ca şi 
Navalnii, membră a labloko, partidul politic de centru-stânga, 
de orientare liberală, fondat de Grigori lavlinski, economist 

susţinător al pieţei libere. Era la curent cu tot şi îi putea numi, 
de pildă, pe toţi miniştrii din guvernul Federaţiei Ruse. 

Pentru ruşii generaţiei şi profilului lor demografic, o poveste 
de dragoste într-o staţiune din Turcia era aproape comic de 
banală. De fapt, presa rusă, care avea să devină obsedată de 
cel mai cunoscut blogger al ţării şi de „prima doamnă a 
opoziţiei ruse”, observa mai târziu că ceea ce era atipic era că 
au reuşit să aducă de pe litoral povestea lor de dragoste 
estivală acasă, la Moscova. 

Dar privind orice fotografie în care apar cei doi — în 
vacanţă, cu copiii lor, în nesfârşitele şedinţe de judecată — nu 
încape nicio îndoială că ne aflăm în faţa unei frumoase perechi 
de ruşi, Iara doar şi poate moderni, moscoviți din clasa de 
mijloc. Navalnii — înalt, adesea glumind şi zâmbind, postand 
fâră probleme informaţii şi fotografii cu familia sa pe reţelele 
sociale - se deosebea cu totul de Putin, care, suferind de 
paranoia fostului spion, a refuzat să vorbească vreodată despre 
familia (sau familiile) lui, determinându-şi chiar cele două fiice 
recunoscute ale sale să folosească nume diferite de familie. 
Acesta a fost un punct central al atracției politice exercitate de 
Navalnii şi ne ajută să înţelegem de ce a reprezentat el mereu 
un tip foarte diferit de ameninţare pentru Putin decât asa- 
numita opoziţie sistemică. 

În vreme ce lavlinski, născut din părinţi evrei în Liov, în 
vestul Ucrainei, reprezenta intelighentia informală care, din 
punct de vedere istoric, nu a avut vreodată tracţiune politică în 
Rusia, iar Ghennadi Ziuganov, secretar general al Partidului 
Comunist din Rusia din 1993, i-a reprezentat pe aparatcicii? 
esuati de odinioară, Navalnii a oferit ceva nou şi diferit - tipul 
familist modern, telegenic. 

A convinge curentele principale de opinie publică din Rusia 
să susţină noul şi diferitul tip de politician avea să devină 
provocarea personală şi profesională a lui Navalnii pentru 
următoarele decenii. Moscova nu este Rusia, la fel cum New 

York nu este Statele Unite. Cea mai mare parte a Rusiei nu 
este reprezentată de clasa de mijloc, ci de cea extrem de 
săracă, iar majoritatea copleşitoare a alegătorilor ruşi nu se 
numără printre funcţionarii stilati, hips- teri sau artişti din 
capitală sau din Sankt-Petersburg, al doilea oraş al ţării. 

Alexei si lulia s-au căsătorit in august 2000 şi, în 
conformitate cu profilul tipic, au călcat pe urmele altor ruşi 
căsătoriţi de tineri: au început să facă copii. O fiică, Daria - 
Dasa - s-a născut în 2001. Un fiu, Zahar, s-a născut în 2008, 
adică la o distanţă de şapte ani, ca aceea dintre Navalnii şi 
fratele său, Oleg. Navalnaia a menţinut mereu o carapace 
protectoare în jurul ei si al copiilor, subliniind ca Navalnii este 
politicianul. Cu toate acestea, a fost fără îndoială o forţă 
motrice în spatele lui şi a tot ceea ce făcea. în primul ei 
interviu TV, în 2013, lulia Navalnaia i-a spus lui Leonid 
Parfionov la televiziunea Dojd: 

— Nu m-am căsătorit cu un avocat promiţător si nici cu un 
lider al opoziţiei. M-am căsătorit cu un tânăr pe nume Alexei. 
M-am căsătorit cu un bărbat cu care a fost clar de la bun 
început că virajele strânse erau posibile, aşa că nu mi s-a 
întâmplat nimic neaşteptat. 

Parfionov, intrigat, a insistat asupra virajelor strânse. 

— El a fost întotdeauna foarte activ, a spus Navalnaia 
despre soţul ei, şi are foarte mult simt civic. 

Evghenia Albat, nasa politică a lui Navalnii, spunea adesea 
că ea consideră ca Navalnii îşi va petrece viata straduindu-se 
să demonstreze că este demn de o parteneră atât de 
inteligentă şi frumoasă. 

Albat a intervievat-o pe mama lui Navalnii, Ludmila, pentru 
revista Novoe Vremia, şi a întrebat-o ce părere au soţii 
Navalnii despre nora lor. 

— Ne-a plăcut întotdeauna foarte mult de ea - o combinaţie 
rară de inteligenţă şi frumuseţe, a răspuns Ludmila Navalnaia. 

— Nu ţi-a fost teamă ca lulia este atât de frumoasă incat 
Alioşa va trebui să o cucerească toată viaţa, pentru a dovedi că 

o merită? a insistat Albat. 
— Dar ce? Fiul meu este urât? i-a ripostat Ludmila. 


CUM SE FACE UN POLITICIAN 


„Era un om totalmente politic; totalmente, dupa cum se 
spune, un animal politic.” 
— Maria Gaidar, august 2021 


C>ând Navalnii era adolescent, tatăl său obişnuia să-i înjure 
pe comunişti atât de înverşunat încât mama lui, Ludmila, 
spunea că trebuia să închidă ferestrele de teamă să nu-l audă 
vecinii din apropiere şi să-i creeze soţului ei, care era militar 
de carieră, probleme la locul de munca. 

începând cu alegerile legislative ruseşti din 1993, părinţii 
lui Navalnii au susţinut întotdeauna alianţa democratică a lui 
Grigori lavlinski, Iuri Boldirev şi Vladimir Lukin, alianţă care, 
mai târziu, avea să devină partidul politic de centru-stânga 
labloko (adică Marul). 

De asemenea, din punct de vedere ideologic, Navalnii a fost 
un susţinător al social-democratilor. Dar in 1996, Boris Eltin, 
atunci in vârstă de şaizeci şi cinci de ani si cu sănătatea 
zdruncinata dupa o serie de atacuri de cord, s-a pomenit peste 
noapte intr-o cursa stransa impotriva unui comunist, Ghennadi 
Ziuganov. 

Ca multi din generatia sa, Navalnii fusese prins de euforia 
colapsului sovietic. De teama ca Rusia va aluneca inapoi in 
mlastina comunistă, Navalnii — cu exuberanta încredere de 
sine a unuia care implinise douazeci de ani cu doar doua 


săptămâni înainte de alegeri — le-a spus părinţilor lui să 
voteze pentru Eltîn. 

„în 1996, tatăl lui şi cu mine i-am spus, prudenti, că Eltin nu 
era prea bun pentru noi”, şi-a amintit Ludmila Navalnaia într- 
un interviu acordat revistei 

Novoe Vremia. „Dar Alioşa ne-a spus să mergem să votăm 
pentru Eltin. Aveam de ales — fie votam cu Eltin, fie cu 


Ziuganov.” 

Eltin a castigat alegerile dupa un tur de scrutin despre care 
S-a spus ca a fost afectat in mare masura de fraude. Dar va 
ajunge sa demisioneze cu putin inainte de sfarsitul mandatului, 
alegandu-si cu mana lui succesorul: Vladimir Putin, prim- 
ministrul de atunci si fost sef al KGB. Alegerea lui Putin a facut 
parte dintr-un acord care avea sa-i protejeze pe Eltin si pe ai 
lui de razbunari judiciare. 

Navalnii a ajuns in cele din urma la concluzia ca s-a inselat 
în privinţa lui Eltin si ca nu a reuşit sa recunoască 
amenintarile la adresa democratiei reprezentate de dispretul 
fata de statul de drept si de eludarea reglementarilor con- 
stitutionale care, în cele din urmă, l-au adus pe Putin la putere. 

Un prim semn care confirma aceste presimtiri a apărut cand 
au început discuţiile în cercurile guvernamentale ruse despre 
planurile de ridicare a aşa-numitului „plafon electoral” 
pragul peste care trebuie să treacă partidele pentru a intra ca 
facțiune în Camera inferioară a Parlamentului Federaţiei Ruse, 
Duma de Stat. 

Susţinătorii democraţiei recomandă adesea un prag de 
3,5%. în Rusia, la alegerile parlamentare din 1993, 1995 si 
1999 s-a stabilit un prag de 5%. Dar curând a început să se 
vorbească despre ridicarea pragului la 7% sau chiar 12,5%. 
Acest lucru ar fi anihilat şansele partidelor mai mici, care încă 
se dezvoltau în tânăra şi turbulenta democraţie rusă, partide 
care se luptau, de fapt, să câştige ceva teren împotriva 
coaliţiei guvernamentale, având în vedere puternicul sistem 
prezidenţial al ţării. 

labloko a format o coaliţie cu Eltin, in principal pentru a-i 
contracara pe comunişti, iar lavlinski, preşedintele partidului, 
chiar a votat in Duma de Stat pentru investirea lui Putin atunci 
cănd Eltin l-a numit prim-ministru în 1999. Dar lavlinski era în 

minoritate şi chiar a cerut consiliului de conducere al 


partidului permisiunea de a vota pentru Putin, ştiind că este un 
subiect controversat. Majoritatea membrilor partidului din 
Dumă au votat împotriva lui Putin. 

Navalnii facea parte dintr-o nouă generaţie atrasă de 
labloko pentru că era singurul partid hotărât anti-Kremlin. Un 
alt membru labloko din generaţia lui era Ilia laşin, care şi-a dat 
adeziunea la scurt timp după Navalnii şi a devenit un aliat de 
lungă durată. 

„Când nc-am înscris în labloko, aveam cu toţii aceleaşi 
motive”, declara lasin pentru revista Afisa. ,Simteam ca 
structura democratică a ţării era în pericol.” 

Navalnii spunea că este determinat de dorinţa de a 
împiedica ridicarea pragului electoral pentru a da posibilitatea 
mişcărilor de opoziţie în Rusia să câştige locuri la guvernare. 
Dar când a intrat prima dată în birourile labloko de pe 
Bulevardul Noul Arbat din Moscova, nu părea un tip care să 
atragă prea mult atenţia. 

Navalnii, la început de carieră si cu o iubită sobră care îi 
împărtăşea tendinţele politice, era atras de partidul progresist, 
dornic să se implice, dar era, de asemenea, şi puţin reticent, 
ba chiar părea, în acele zile, cumva timid. 

S-a hotărât, brav, să ocupe un loc în spatele celor care îşi 
asumaseră un rol proactiv în labloko. Printre aceştia, Daniel 
Mesceriakov, un activist veteran pentru drepturile omului, fost 
director al Grupului Helsinki din Moscova, şi Timofei 
Nijegorodtev, care a condus o firmă numită Agenţia de 
Consultanţă Economica şi Politică „Opinia Poporului”. 
Nijegorodtev, originar din oraşul siberian Irkut, era cu doar 
trei ani mai in varsta decat Navalnii, dar Alexei il considera un 
mentor politic. 

„inainte de toate, nu era cunoscut”, spune Maria Gaidar. „în 
al doilea rand, nu conducea nimic. in al treilea rand, activa, 
entuziast şi eficient, din rândul doi sau trei al partidului. El îl 

ajuta, de exemplu, pe [Serghei] Mitrohin, care era în labloko. 
Mă ajuta pe mine. L-a ajutat pe Ilia lasin. Cam aşa: îi ajuta pe 
alţii.” 


x x x 


Activitatea lui Navalnii in labloko, initial ca avocat 
neremunerat, n-a fost prea strălucitoare. lar ce a descoperit 
atunci când a aruncat o privire din interior la operaţiunile 
partidului nu prea l-a impresionat. 

„Am ajuns acolo, am făcut un tur de orizont şi mi-am dat 
seama că nimeni nu facea nimic”, spunea el într-un interviu 
pentru revista Novoe Vremia în 2010. „A fost o mizerie 
infernală şi era clar că labloko nu va primi nici măcar 5%.” 

De fapt, nu era clar sau nu era suficient de clar. Şicenua 
înţeles Navalnii pe deplin atunci, în 2000, era că labloko si, de 
fapt, democraţia în Federaţia Rusă, ajunseseră deja la apogeu, 
cel puţin în ceea ce priveşte partidele politice şi reprezentarea 
în Duma de Stat. 

În 1993, la primele alegeri pentru Dumă după prăbuşirea 
Uniunii Sovietice, alianţa lavlinski-Boldirev-lukin, care avea să 
devină labloko, a câştigat mai mult de 4,2 milioane de voturi, 
adică 7,86%, ocupând 20 din cele 225 de locuri alocate pe lista 
de partid. A câştigat încă şapte locuri la votul pentru 
circumscripțiile individuale, obţinând 27 din cele 450 de locuri 
ale Camerei inferioare. 

În 1995, labloko a câştigat aproape 4,8 milioane de voturi, 
sau 7,92%, obţinând 31 din cele 225 de locuri acordate 
proporţional, şi alte 14 mandate pentru districtele individuale, 
adică 45 de locuri, mai mult cu 18 fotolii parlamentare faţă de 
alegerile anterioare. Partidul a ajuns astfel că deţină 10% din 
mandatele totale ale Dumei. 

Dar în 1999, partidul a câştigat 3,9 milioane de voturi, sau 
6,05%, şi chiar daca a atins pragul pentru a avea o facțiune 

parlamentară, a pierdut mai mult de jumătate din locuri, 
obţinând 16 pe lista de partid si 4 în circumscripțiile 
individuale. Iar în 2003, primele alegeri la care Navalnii a 
ajutat partidul în campanie, labloko a câştigat doar 2,6 
milioane de voturi pe listele de partid. Cu 4,37%, nu a reuşit sa 
depăşească pragul de 5%, fiind partidul cu cele mai multe 
voturi de sub pragul electoral. 

Pentru acele alegeri, forţele lui Putin au fuzionat în partidul 
Rusia Unită, care a ieşit primul, cu peste 38% din voturi de pe 
lista partidului şi un total de 223 de locuri în Dumă, cu trei 
locuri mai puţin decât cele 226 necesare pentru a avea 
majoritatea. Acel an a marcat sfârşitul politicii parlamentare 
libere şi democratice in Rusia. La labloko, Navalnii se 
alăturase unei organizaţii muribunde. 

În 2010, la un deceniu după ce s-a alăturat oficial partidului 
şi la trei ani după ce a fost expulzat din rândurile acestuia, el 
va susţine că a ştiut asta tot timpul. Dar, de fapt, când şi-a 
început cariera la labloko, Navalnii nu ştia aproape nimic 
despre politică. 

Din instinct, nu i-a plăcut Puţin şi l-a atras perspectiva de a 
activa şi de a se implica, dar opiniile sale ideologice erau încă 
embrionare. Prietenii şi susţinătorii săi vor spune mai târziu că 
a fost întotdeauna un „animal politic”, dar dacâ aşa stau 
lucrurile era mai degrabă un neofit politic. 

Anii lui Navalnii în labloko ar putea fi descrişi ca o lungă 
călătorie de  autoeducare privind organizarea politică, 
campania electorală şi activismul comunitar. 

„Când l-am întâlnit pentru prima dată în 2004, ştii, era unul 
dintre acei tineri care făceau politică fără să ştie prea multe 
despre politica făcută la firul ierbii”, spunea Albat. „La acea 
vreme, ea se întorsese recent la Moscova după ce absolvise 
Universitatea Harvard şi găzduia în apartamentul ei, în fiecare 
marţi seara, un grup de tineri implicaţi în politică.” 

„Ideea generală era să încerc nu să predau, ci să învăţ 


Cum se face un politician | 
113 
alături de aceşti tineri cum se face politica la firul ierbii fără 
prea mulţi bani”, a adăugat ea. „Hai să încercăm şi să învăţăm 
să batem la uşă, să vorbim cu oamenii, să facem totul cu banii 
din propriul buzunar — fără oligarhi, fără mitinguri de 
amploare şi costisitoare.” 

Timpul petrecut la labloko a fost pentru Navalnii o lecţie 
deprimantă şi frustrantă unde a învăţat să piardă. Dar, după 
cum spun toţi, inclusiv el, s-a distrat copios. 

Cea mai mare satisfacţie a lui în acei ani de început a 
provenit din fondarea unei organizaţii numite Comitetul pentru 
Protecţia Moscoviţilor, care era, tehnic vorbind, un proiect în 
afara programelor labloko, dar unul pe care partidul l-a ajutat 
să-l coordoneze. 

Capitala Rusiei trecea printr-un extraordinar şi plin de 
abuzuri boom al dezvoltării imobiliare. Locuitorii erau adesea 
furioşi şi sporadic izbucneau proteste. Elena Baturina, al cărei 
sot, Iuri Lujkov, a fost primarul Moscovei din 1992 până în 
2010, a devenit prima miliardară din Rusia care şi-a fâcut banii 
din afaceri imobiliare. 

Astfel că, în iunie 2004, în vreme ce Putin îşi consolida 
controlul asupra politicii nationale, forţele de opoziţie 
democratică s-au concentrat pe plan local. Scopul noului 
Comitet pentru Protecţia Moscovitilor, potrivit unui comunicat 
de presă al labloko, era „să unească diverse grupări 
dispersate, în prezent peste 200..., într-o singură şi puternică 
organizaţie care să apere interesele moscovitilor în domeniul 
urbanismului.” 

Serghei Mitrohin, şeful filialei din Moscova a Partidului 
labloko şi şeful de partid al lui Navalnii, a fost numit 
preşedinte al grupului. Navalnii a devenit secretar executiv şi 
a întreprins cea mai mare parte a muncii. „Să nu credeţi că 
suntem neajutorati! Avem diferite modalităţi de a pune 
presiune asupra guvernului”, spunea Mitrohin. 

Obiectivele declarate ale noii organizaţii purtau semnul 
distinctiv al lui Navalnii: un acut simţ al dreptăţii, care a atras 

intotdeauna o dorinta aprinsa de a stabili vinovatia si de a 
aplica pedeapsa corespunzătoare. „Comitetul intenţionează sa 
solicite demisia funcţionarilor care iau decizii ilegale în dome- 
niul urbanismului si a celor vinovaţi de birocratie cand 
analizează plângerile cetăţenilor”, se afirmă în comunicatul de 
presă. 

În cadrul comitetului, organizatorii au creat o „Comisie de 
mediere a conflictelor” care-şi propunea să rezolve orice 
dispute între rezidenţi, dezvoltatori şi oficialităţile oraşului. 
Navalnii a fost numit coordonatorul acelei comisii. „Toate 
şedinţele Comisiei de mediere vor fi, pe cât se poate, publice, 
în prezenţa reprezentanţilor publicului şi ai mass-media,” scria 
Navalnii în comunicatul de presă. 

Intr-un interviu pentru ziarul /zvestia, Navalnii spunea că 
obiectivul său era să faciliteze dialogul dintre locuitori, oficialii 
oraşului şi dezvoltatori, înainte ca cineva să scoată prima 
lopată de pământ. „Vom rezerva un loc în ziare şi pe paginile 
de internet unde vom publica proiecte şi discuţii despre aceste 
proiecte - ba chiar din stadiul studiului de pre-proiect”, afirma 
el. „Când un buldozer ajunge pe şantier, este prea târziu să 
mai vorbeşti cu oamenii.” 

Comitetul pentru Protecţia Moscovitilor a intrat în luptă 
opunându-se unora dintre cele mai importante construcţii şi 
proiecte de dezvoltare în derulare la Moscova. 

Printre acestea, proiectul lui Vladimir Pozner, o vedetă de 
televiziune, care voia să construiască o şcoală de studii media 
pe locul unei clădiri de patrimoniu de pe strada Malaia 
Dmitrovka, o propunere de înlocuire după demolare a hotelului 
istoric Moskva aflat în apropierea Kremlinului şi un plan 
pentru o şosea şi un tunel de mari proporţii în districtul 
Krilaţkoie din capitală, care sa lege centura ocolitoare a 
oraşului cu centrul Moscovei. 

O altă ţintă importantă a fost compania de dezvoltare Don- 
Story, ale cărei proiecte din cartierele rezidențiale 
provocaseră nenumărate proteste publice în oraş. Locuitorii s- 

au plâns în mod repetat că această companie construia clădiri 
cu mai multe etaje sau cu suprafate totale mai mari decât 
fuseseră aprobate. 

Iniţial, comitetul s-a lăudat cu câteva succese rapide. 
Serviciul Federal Antimonopol a blocat temporar proiectul de 
autostradă, iar Don-Story a acceptat în cadrul unei reuniuni de 
mediere să ajute la finanţarea unui centru de informare a 
cetăţenilor şi să organizeze informări pentru rezidenţi în legă- 
tură cu proiectele sale. 

în 2006, Navalnii s-a declarat indignat de un proiect care a 
implicat extinderea unui furnizor auto, prin preluarea unei 
părţi a unui spaţiu public şi a unui loc de joacă. „M-am obişnuit 
să tot aud despre «glumele proaste urba- niste» făcute de 
autorităţi”, scria Navalnii pe Livejournal, „cu toate acestea, am 
stat, am ascultat şi m-am enervat peste măsură.” 

După ce dealerul de maşini a încercat de două ori să obţină 
permisiunea şi i-a fost refuzată preluarea spaţiului public, 
dintr-odată au apărut nişte „băieţi buni” dintr-o agenţie 
controlată de guvern şi au declarat că zona este contaminată 
radioactiv. Locul a fost împrejmuit, iar copacii au început să fie 
tăiaţi. Conform lui Navalnii, Ministerul rus pentru Situaţii de 
Urgenţă a afirmat că nu au fost detectate radiaţii, iar gardul a 
fost considerat ilegal. Localnicii au vrut să-l dea jos, dar au fost 
împiedicaţi de agenţii unei firme private de securitate trimişi 
acolo de dezvoltator. 

Acestea erau luptele în care se angaja Navalnii, înarmându- 
se cu detalii referitoare la reglementările de construcţie, de 
mediu şi la regulile privind ofertele şi licitaţiile competitive. A 
fost începutul a ceea ce va deveni cruciada lui aparent fără 
sfârşit împotriva corupţiei ruseşti în toate formele. 

în acest moment, cruciada era ancorată în activitatea sa 
politică, în încercarea de a transforma furia cetăţenilor în 
susţinere la urne, dar rezultatele, 

„ dacă vor fi existat, erau greu de 


cuantificat. 

Navalnii, insa, i se lauda mai tarziu lui Vbronkov ca a 
inregistrat un succes important pentru ca a atras atentia 
presei asupra gruparii labloko, chiar daca oficialilor partidului 
le era interzis accesul la canalele TV controlate de stat. 

„Am simţit că suntem temuti; chiar îi creasem probleme 
guvernului corupt al lui Lujkov”, susţinea Navalnii. „Era o 
adevărată acţiune politică. Dar, din nou, a fost foarte greu, 
atât fizic, cât şi organizatoric.” 

Criticii, însă, i-au acuzat pe Navalnii si labloko de 
oportunism, susţinând că nu au reuşit să ducă mai departe 
eforturile iniţiale de a bloca proiectele. Scopul real, spuneau 
contestatarii, fusese să folosească Comitetul pentru Protecţia 
Moscovitilor ca vehicul publicitar şi maşină de produs voturi 
pentru labloko, în special în încercarea de a determina 
realegerea lui Mitrohin în Duma de Stat, într-un district din 
Moscova, unde au avut loc alegeri speciale pentru a ocupa un 
post vacant. 

însă dacă acesta fusese scopul, nu a avut niciun efect. Rusia 
Unită a lui Putin s-a folosit de trucuri murdare mai eficiente 
decât să-i ajute pe alegători cu reclamatiile lor. Propunand un 
candidat cu acelaşi nume cu al membrului Dumei care 
demisionase, s-au asigurat că niciun candidat nu atinge pragul 
necesar pentru a câştiga, astfel că alegerile speciale au fost 
declarate invalide, permiţând numirea unui înlocuitor. 

Navalnii, în orice caz, a apărat abordarea de ansamblu 
spunând că, dacă activismul labloko a beneficiat politic, atunci 
aceste acţiuni au fost eficiente. 

— Nu am obţinut aceste voturi pe nimic, le-a spus el 
reporterilor de la /zvestia. Chiar i-am ajutat pe oameni. Da, am 
avut şi beneficii politice, dar ce este greşit în asta? Să facă şi 
alte partide la fel. Nu putem să pretindem exclusivitate pe 
acest subiect. Recent, Partidul Patriei a organizat o acţiune de 
protest pentru a bloca construcţia unei fabrici de beton în 
Novoperedelkino. Şi este minunat! 


x x x 

Comitetul pentru Protecţia Moscovitilor nu a fost singurul 
proiect colateral al lui Navalnii. 

in 2005, Navalnii a facut echipa cu Maria Gaidar pentru a 
crea Miscarea Alternativa Democrata, prescurtata DA! (care in 
limba rusă înseamnă „da”). Ceilalţi cofondatori ai mişcării DA! 
erau Natalia Morar, jurnalistă de investigaţii la publicaţia 
Novoe Vremia, şi Oleg Kozirev, blogger, activist şi literat. 
Scopul era acela de a reuni tineri activişti politici care aveau 
idei similare, inclusiv din partide diferite, sub o singură 
umbrelă. „Mişcarea Alternativa Democrată este parte a 
societăţii civile. Nu avem inamici cu care să ne luptăm. Vrem 
să rezolvăm probleme specifice care ne preocupă în ţara 
noastră,” era scris pe pagina de internet a grupării. „Sarcina 
noastră este să le arătăm cetăţenilor că au suficiente mijloace 
la îndemână pentru a participa la determinarea căii de 
dezvoltare a tării lor.” 

Mişcarea DA! era descrisă pe aceeaşi pagină de internet ca 
fiind „o organizaţie de tineret nepartizană”, la care se adăuga: 
„Ne concentrăm asupra tinerilor care-şi pun probleme, pe cei 
care cred în posibilitatea de a schimba ceva în Rusia.” 

„Credem că cetăţenii activi pot schimba cu adevărat vieţi în 
bine prin mijloace legale şi nonviolente”, se mai spunea pe 
site. „Nimeni nu o va face pentru ei. Aceasta este alternativa 
noastră la extremism, inactiune, vaicareli şi 


> J 


plângeri/’ 

DAI a fost proiectat ca o structură orizontală care nu avea, 
prin urmare, lider. „Fiecare este responsabil de partea lui din 
proiect, parte a cărei realizare şi-o asumase de bună voie. 
Oricine poate deveni coordonator al propriului proiect, care 
este în concordanţă cu principiile fundamentale ale DA!” 

Grupul mai spunea: „Membrii DA! sunt nişte oameni 
eficienţi, activi şi consecventi. Nu suntem fanatici şi nici 
orăşeni alienati, studiem şi muncim. Nu formăm un grup 
revoluţionar şi nu vrem să răsturnăm pe nimeni. Vrem doar să 

trăim într-o ţară liberă şi democratică şi să determinăm 
guvernul să facă ceea ce i se cere să facă.” 

Era un semn al climatului politic din Moscova din acele zile 
că grupul aflat la început de drum s-a simţit, de asemenea, 
obligat să nege - în mod repetat - orice tendinţă revoluţionară. 
Pe pagina de prezentare de pe internet, fondatorii mişcării au 
inclus o întrebare care li se adresase la postul de radio Eho 
Moskvi: „Veţi importa revoluţia ucraineană? Este adevărat că 
sunteţi ajutaţi de tehnologii politici?“ care au făcut Revoluţia 
Portocalie?” La care ei au răspuns: 


Revoluţia ucraineană a fost „făcută” de ucrainenii de 
rând, nu de tehnologi politici. Oricine a fost la Kiev în acele 
zile şi care nu a urmărit ce se transmitea pe canalele de 
televiziune ruseşti, a înţeles perfect că fără cetăţeni 
conştienţi, ingineriile politice s-ar fi transformat într-o farsă 
(cum au făcut-o propagandiştii Kremlinului). 

Guvernul înţelege că principala ameninţare la adresa sa 
sunt cetăţenii activi care nu tac atunci când observă 
corupţia, incompetenta, arbitrarul şi căluşul băgat în gura 
jurnaliştilor independenţi. Prin urmare, el este interesat de 
pasivitatea noastră şi îi face pe ruşi să adopte o atitudine 
cinică faţă de manifestările activismului civic. 

Nu, nu suntem revoluționari si nu vom răsturna pe 
nimeni. Organizăm, şi vom continua s-o facem, acţiuni civice 
paşnice. Siguranța susținătorilor noştri este foarte 
importantă pentru noi, aşa că vom face totul să evităm 
ciocnirile cu poliţia. Vrem doar ca autorităţile să ne respecte 
drepturile. Tot ce solicităm este aplicarea Constituţiei, care 
a fost adoptată chiar de ruşi. 

De-a lungul timpului, DA! a materializat în practică patru 
proiecte de bază: o iniţiativă de voluntariat axată pe ajutorarea 
celor nevoiaşi, condusă de Kozirev; un program pentru 


26 Termen care desemnează ingineria profesională a politicii, 
caracterizată prin demagogie, propagandă şi fake news. (n. trad.) 

libertatea presei condus de Gaidar; o componentă de 
supraveghere a poliţiei condusă de Navalnii; şi o campanie 
antico- ruptie în universităţi condusă de Morar. 

Mişcarea a ajuns să aibă filiale în cel puţin opt oraşe, 
inclusiv în Sankt-Petersburg, Novosibirsk şi Perm. Dar 
mişcarea DA! a devenit faimoasă mai cu seamă datorită unei 
serii de dezbateri politice în direct, Navalnii fiind moderatorul 
acestora. Prima a avut loc pe 28 februarie 2006, într-un club 
ticsit de oameni. Au fost prezenţi Nikita Belih, liderul 
partidului politic Uniunea Forţelor de Dreapta, şi Maxim 
Kononenko, un cunoscut jurnalist online, care au discutat pe 
tema fascismului. 

în rândul unei anumite părţi a tinerei şi sofisticatei elite 
politice moscovite, dezbaterile au provocat senzaţie şi păreau 
să umple un vid lăsat de absenţa angajării politice şi a unui 
discurs public autentic. în Uniunea Sovietică, astfel de 
dezbateri deschise nu erau permise. Prin anii 2000 aveau loc 
dezbateri, dar toate se petreceau în realitatea virtuală a 
internetului. 

La acea vreme, platforma de blogging LiveJournal era 
centrul discuţiilor politice în Moscova, iar membrii audienței 
care se înghesuiau în Apşu Klub în acea noapte trăiau parcă o 
experienţă extracorporală să-i vadă pe toţi în carne şi oase. 


„LiveJournal a intrat în lumea reală”, scria Rimma Poliak pe 
pagina Nopțile ruseşti, secţiunea de viata nocturnă a revistei 
online Jurnalul rus. „O parte impresionantă a utilizatorilor 
LiveJournal din Moscova s-au adunat la Apşu Klub pentru o 
dezbatere pe marginea uneia dintre problemele-cheie din zilele 
noastre: Unde sunt fasciştii? Sala, plină de chipuri cunoscute 
din fotografiile utilizatorilor, părea ca o familie, urări de bun- 
venit se auzeau la tot pasul şi pe chipuri străluceau zâmbetele 
de recunoaştere”, scria Poliak. „Toată lumea se simţea bine, 
aproape ca acasă, în faţa computerului preferat, cu fluxul de 
utilizator pe monitor.” 


120 | 
DISIDENTUL 

Ea a mai adăugat: „Cei mai descurcareti utilizatori au reuşit 
să prindă din mers o chelnerită şi să-şi comande o bere sau 
vreun ceai de mentă mai de soi. 


Băuturi mai tari nu au prea avut succes.’ 
Navalnii era o prezenţă pe LiveJournal la acea vreme, dar 
încă nu o celebritate. 


Un grup de judecători care evalua dezbaterea a votat la 
limită în favoarea lui Belih, cei prezenţi însă optând pentru 
Kononenko. Privind retrospectiv, controversa era mai puţin 
importantă decât simplul fapt că un dialog public era în 
desfăşurare. A doua dezbatere a propus o confruntare între 
liderii Mişcării de tineret pro-Putin „Naşi” („Al nostru”) şi 
aripa de tineret a Partidului labloko. La a treia întâlnire, 
scriitorul Viktor Senderovici şi jurnalistul Oleg Kasin au purtat 
un dialog pornind de la întrebarea: „Unde sunt jurnaliştii 
cinstiţi?” 

Cu fiecare apariţie, Navalnii se simţea tot mai confortabil în 
rolul său de maestru de ceremonii, arbitru şi comentator 
sportiv. Intr-un măgulitor comentariu după a treia dezbatere, 
Poliak scria: „Navalnii este, cu siguranţă, un showman talentat 
(dacă, Doamne fereşte, se întâmplă ceva cu labloko, cu 
siguranţă nu va rămâne fără job).” 

„Respect pentru Navalnii”, posta un alt spectator pe 
LiveJournal după al treilea eveniment. „Moderează dezbaterile 
din ce în ce mai bine.” 

Intr-o altă dezbatere s-au confruntat politicianul de opoziţie 
Boris Nemtov, care, ani mai târziu, a fost împuşcat în fata 
Kremlinului, cu Dmitri Rogozin, politician pro-Putin de 
dreapta, membru al parlamentului, care ulterior va deveni 
ambasadorul Rusiei la NATO şi viceprim-ministru cunoscut 
pentru amenințările violente împotriva Occidentului. 

Dar în acele zile, după cum îşi aminteşte Gaidar, nici ea, nici 
Navalnii, nici alţii din mişcarea DA! sau din cercurile de 
opoziţie nu renuntasera cu totul la confruntarea cu guvernul. 

Navalnii, a spus ea, îşi făcea propria politică şi căuta ocazii 


Cum se face un politician | 
121 
să împingă Rusia într-o direcţie diferită, democratică. „încerca 
să-şi găsească locul de tânăr... era activ, avea multe idei şi 
multă energie”, îşi amintea ea. „încerca să găsească modalităţi 
diferite... să-şi pună pasiunea politică la treabă.” 

Prima dezbatere a sezonului politic 2007, care a avut loc pe 
30 octombrie, la Gogol, un bar din centrul Moscovei, propunea 
cel mai provocator subiect de până acum: Planul lui Putin sau 
clanul lui Putin? Urma s-o prezinte pe Gaidar încrucişând 
săbiile retorice cu Serghei Markov, politolog şi consilier al lui 
Putin, care era şi candidat al partidului Rusia Unită la 
viitoarele alegeri pentru Duma, programate pentru începutul 
lunii decembrie. 

în acea seară, însă, lucrurile au luat-o repede razna. Cu abia 
o oră înainte să înceapă dezbaterea, asistentul lui Markov a 
sunat şi a spus că acesta trebuie să plece într-o călătorie de 
afaceri urgentă. Organizatorii s-au străduit din răsputeri şi l-au 
convins pe Eduard Baghirov, un scriitor care a publicat un 
roman popular, Gastarbaiter, să participe. Baghirov nu era 
membru al partidului Rusia Unită, dar susţinea, în general, 
politicile lui Putin şi a fost de acord să discute pe aceasta 
temă. 

înlocuirea lui Markov a fost însă doar începutul problemelor 
din acea noapte. Un grup de huligani gălăgioşi au venit 
devreme şi s-au aşezat în primele rânduri şi, încă din start, au 
început să perturbe dezbaterea. 

Un tip s-a apropiat de scenă cu flori, pe care le-a înmânat lui 
Gaidar, cu complimente zgomotoase şi galante. „Vreau să-i 
felicit pe toţi cei de faţă pentru apropiatul An Nou, 2008, 
spunea el, iar pe tine, Maria Gaidar, pentru victoria la 
alegerile prezidenţiale sau la cele la care ţi-ai propus sa 
participi. Nu-mi amintesc.” 

Navalnii a încercat să-l înlăture, dar bărbatul era insistent. 
„îţi stă super părul! La fel şi bluza!”, îi spunea scandalagiul lui 
Gaidar. „Rămas-bun tuturor! Votati Rusia Unită!” 

Baghirov, care susţinea că „Nu sunt pentru Putin, sunt 

pentru directia lui Putin”, a castigat dezbaterea, potrivit 
juriului, desi doi din cinci judecatori s-au abtinut. Dar imediat 
dupa aceea a izbucnit scandalul. Cineva a aruncat o sticla sia 
spart capul cuiva din audienţă. 

laşin a povestit evenimentele pe Livejournal, calificându-i pe 
agitatorii din acea seară ca gopniki, un termen insultător 
pentru bătăuşii de la periferia societăţii. „Tipii ăştia îi insultau 
pe rând pe Navalnii şi Gaidar şi au încercat să pună mâna pe 
microfon”, scria laşin. „De fapt, întreaga discuţie a avut ca 
fundal tipetele de beţie ale acestor gopniki. în cele din urmă, s- 
au luat la harta cu cei prezenţi, iar în timpul scandalului au 
spart o sticlă în capul cuiva. în plus, bodyguardul însărcinat cu 
paza clubului a fost rănit. în cele din urmă, gardienii i-au 
condus pe provocatori afară în stradă.” 

Navalnii îsi iesise din sărite. 


„Stăteam lângă scenă”, îşi aminteşte lasin. „Navalnii a 
coborât cu ochi fulgerând de furie şi i-a urmat pe scandalgii în 
stradă. laşin a mers şi el dupa Navalnii, încercând să adune şi 
alţi susţinători în cazul unei încărerări.” 

Ajunşi în faţa clubului, laşin a văzut dintr-odată mânerul 
unui revolver ieşind din buzunarul lui Navalnii. Huliganii au 
văzut şi ei, s-au dat înapoi şi au luat-o la fugă. Totuşi, un 
scandalagiu rămăsese înăuntru. Bărbatul, Timur Teziev, un 
mecanic de douăzeci şi trei de ani, a ieşit din club şi l-a atacat 
pe Navalnii. S-au luat la bătaie. Navalnii, facănd un pas înapoi, 
a scos pistolul, o armă cu aer comprimat, şi a tras mai multe 
focuri. Poliţia a ajuns imediat, iar Navalnii a fost arestat. 

La secţia de poliţie, Teziev a depus o plângere împotriva lui 
Navalnii, acu- zându-l de vătămare corporală. Ulterior a 
renunţat la acuzaţie, notează Nezavisimaia Gazeta, „pentru că 
a conştientizat caracterul provocator al comportamentului 
său”. 

laşin şi alţii, inclusiv Nikita Belih, şeful partidului Uniunea 
Forţelor de Dreapta, au dat declaraţii ca martori şi erau 
suficiente dovezi video. Dosarul, totuşi, a fost o ocazie 

convenabilă pentru a-l hartui pe Navalnii şi a trenat şase luni 
înainte de a fi închis în sfârşit iară nicio acuzaţie împotriva lui. 

Mulţi ani după aceea, instituţiile de propagandă ale 
Kremlinului vor reveni, iar şi iar, la acest incident. În 2013, 
reţeaua de televiziune RT relata: „O luptă în afara unui club de 
noapte din centrul Moscovei, împuşcături de aproape şi chipul 
însângerat al unei victime atacate din cauza nationalitatii sale: 
RT publică materiale unice despre modul în care Alexei 
Navalnii a reuşit să evite un proces de huliganism armat în 
2007.” 

Acesta a fost sfârşitul seriei de dezbateri organizate de DA!, 
pentru că devenise evident că vor trebui să facă faţă unei 
hartuieli continue. 

„Ne-am dat seama ca nu puteam garanta protecţia celor 
prezenţi”, mărturisea mai târziu Navalnii. „Nu aveam bani 
pentru securitate şi ce-am fi făcut dacă data următoare 
trimiteau pe cineva să înjunghie sau să rupă gâtul cuiva?” 

laşin spunea că era evident că huliganii erau parte dintr-un 
atac premeditat asupra opoziţiei politice. 

„Ceea ce ştim cu siguranţă este că aceşti tipi au legături cu 
una dintre organizaţiile de tineret pro-Kremlin si sunt susținuți 
de administraţia prezidenţială”, scria el pe pagina Livejournal. 
„Nu există nicio îndoială că provocarea a fost pusă la cale de 
specialiştii Kremlinului pentru lupta împotriva «infecţiei 
portocalii»... În plus, avem toate motivele să credem că 
Serghei Markov de la Rusia Unită ştia dinainte despre 
iminenta provocare şi de aceea a refuzat, în ultima clipă, să 
participe.” 

Ce-şi aminteşte Gaidar mai pregnant din acea perioadă este 
pasiunea lui Navalnii pentru politica. 

„Pur şi simplu iubea politica. A vrut să facă politică, nu 
conta cum, nu conta de pe ce poziţie”, spunea ea. „Deci, era un 
om totalmente politic; totalmente, după cum se spune, un 
animal politic.” Mai târziu, după ce a început să fie cunoscut, 
Navalnii a căpătat reputaţia unuia care vrea să fie în miezul 

faptelor. Dar, in acele zile, Gaidar a spus ca nu a simtit 
niciodată acest lucru. „Ştiu doar atât despre el că şi-a dorit 
mereu să facă politică şi să fie implicat în politică. Şi îmi 
amintesc de momentele în care nu avea succes în politică, iar 


aceasta nu-i aducea nicio satisfacţie.” 
3 


XXX 


În toamna anului 2006, Navalnii a aflat cu indignare că 
autorităţile de la Moscova au pregătit un plan de demolare a 
şapte clădiri din centrul oraşului, unde cândva funcționau şcoli 
profesionale şi să atribuie loturile unui dezvoltator privat, o 
firmă numită Stalita-Zapad, care, desigur, câştigase aprobarea 


fără concurentă. 
3 
Şcolile urmau să fie inlocuite cu un nou campus vocational 


de mari proporţii la periferia sud-vestică a capitalei - mult 
dincolo de limitele unei navete rezonabile pentru cele mai 
multe familii. 

Comitetul pentru Protecţia Moscovitilor a preluat rapid 
cauza şi a început să organizeze proteste. „Din ordinul 
administraţiei Moscovei... şapte şcoli profesionale din Moscova 
situate în cele mai râvnite zone pentru investitorii din oraş... 
vor fi culcate la pământ,” scria Navalnii pe pagina LiveJournal. 
„Şi, în locul lor (ce lipsit de originalitate!), vor fi ridicate clădiri 
de birouri. Drept «compensație» va fi construită o ditamai 
şcoala profesională. Dar tocmai în lujnoie Butovo?’— unde, ca 
să ajungi, după cum ştiţi, trebuie să faci două ore de oriunde 
din Moscova, cu excepţia periferiei sud-vestice.” 

Explodand de indignare, Navalnii scria în continuare: „Este 
clar că mulţi îi consideră pe elevii şcolilor tehnice şi 
profesionale nişte vite de nimic.” 

Dar mai era un aspect al reacției lui Navalnii care sugera o 
dimensiune foarte diferită a evoluţiei sale politice: instinctivul 


27” Cartierul lujnoie Butovo (Butovo de Sud), cel mai mare cartier din 
districtul administrativ din sud-vestul Moscovei, (n. trad.) 

său nationalism rus şi modul in care flirta cu mişcările politice 
de extremă dreaptă şi xenofobe pentru a testa dacă există 
vreun temei pe baza căruia acestea ar putea contribui la cauza 
comună. 

„Este nevoie de şcoli profesionale; nu toată lumea poate 
merge la facultate. Tara are nevoie urgentă de muncitori 
calificaţi”, scria Navalnii pe blogul lui, adăugând cu caractere 
în bold pentru a scoate în evidenţă: „Apropo, imigranții sunt 


aduşi tocmai din acest motiv.” 
3 3 
Navalnii, după cum se pare, a avut intotdeauna o poziţie 


antiimigraţie. Părea să considere că xenofobia sau rasismul 
sunt, într-o oarecare măsură, normale şi acceptate. Şi, după 
cum el însuşi recunoaştea, considera că unii oameni - cei care 
proveneau din Caucaz, de exemplu — sunt diferiţi de ruşii slavi 
ca el. La fel ca multi xenofobi, Navalnii a încercat nu o dată să- 
şi prezinte poziţia ca fiind, in principal, economică. Sustinand 
un regim al vizelor care limita imigrația in Rusia, Navalnii 
pretindea ca este îngrijorat de bunăstarea lucrătorilor 
imigranţi, care se confruntă inevitabil cu discriminarea şi 
abuzurile atunci când emigrează fără documente fiind, prin 
urmare, vulnerabili la şantaje. 

în orice caz, Navalnii a recunoscut potenţialul politic al 
sentimentelor antiimigratie si, în căutarea unei formule 
politice care să ofere o alternativă viabilă lui Putin, a început 
să analizeze posibilitatea de a coopera cu forţele naţionaliste şi 
de dreapta, în ciuda elementelor dubioase din acele 
organizaţii. Avea, pentru aceasta, încurajarea Evgheniei Albat, 
mentorul său, care este evreică şi în casa câreia totul este 
cuser. 

împreună cu Albat, Navalnii a început să participe la Marşul 
Rusesc, o adunare anuală a grupărilor naţionaliste şi de 
dreapta care includea şi elementele cele mai extremiste ale 
naţionalismului rus, inclusiv pe neonazişti şi fascişti. Evghenia 
Albat tinea mereu să sublinieze ca a mers cu Navalnii la aceste 
marşuri purtând o stea mare a lui David. 

în 2007, Navalnii a devenit cofondatorul unui nou proiect 

politic, numit Mişcarea de Eliberare Naţională a Rusiei. 
Acronimul său în rusă era NAROD, care înseamnă „popor”. 

În vreme ce organizaţia DA! era concepută ca o mişcare 
civică, independentă faţă de partidele politice, proiectul 
NAROD îşi propunea să fie o coaliţie suprapartinică, o mişcare 
a unor oameni care gândesc la fel, putând aduce laolaltă 
grupuri cu diferite orientări ideologice, dar care aveau ca 
obiectiv comun revigorarea naţiunii ruse. 

Printre susţinătorii financiari ai NAROD s-a numărat şi 
comentatorul şi „tehnologul” politic Stanislav Belkovski, un 
asociat apropiat al oligarhului anti-Putin Boris Berezovski. 
Belkovski spune că a donat câteva zeci de mii de dolari pentru 
a ajuta la lansarea NAROD. 

În manifestul mişcării semnat de Navalnii se spunea: 


Rusia se confruntă cu o catastrofa naţională. Pe timp de 
pace, având o situaţie economică favorabilă, în cea mai 
bogată ţară în resurse naturale şi în teritoriu, populaţia se 
degradează şi se stinge rapid. 

Lipsa unei reacţii adecvate a societăţii faţă de nivelul de 
corupţie fără precedent, faţă de minciunile oficiale, de mită 
şi furt pe scară largă, faţă de fărădelegile birocratice şi de 
atitudinea cinică a autorităţilor faţă de oameni îi permite 
unui grup care a uzurpat puterea în stat să prelungească 
zilele de bătaie de joc şi indiferenţă faţă de societate. 

Principalele atribute ale democraţiei - principiul separării 
puterilor, instituţia alegerilor libere, structura federală, 
autoguvernarea locală, independenţa instanţelor şi multe 
altele - au fost practic eliminate. Au fost înlocuite de 
puterea verticală - nişte clici comerciale care au uzurpat 
funcţiile şi puterile statului... 

Dacă Rusia nu are în vedere un program naţional pentru 
viitor, atunci ţara se va dezintegra şi va dispărea de pe 
harta politică a lumii. 


Pentru lansarea NAROD, Navalnii a realizat şi a postat pe 

YouTube două videoclipuri, dovezi cu tentă rasista si chiar 
violentă ale virulentelor sale poziţii antiimigratie. 

În primul videoclip, Navalnii, prezentându-se drept un 
„naţionalist autentic”, promova susţinerea legalizării detinerii 
de arme. „Bună ziua, astăzi vom vorbi despre controlul 
dăunătorilor”, spunea Navalnii cu acelaşi ton de buna 
dispoziţie care-l va face celebru mai târziu în expunerile sale 
anticorupţie. El stă în spatele unei mese şi în faţa lui sunt un 
papuc, un plici de muşte şi un pistol. „Nimeni nu poate avea 
garanţia că nu i se strecoară vreun gândac în casă sau că nu-i 
intră vreo muscă pe fereastră,” spunea Navalnii, în vreme ce 
imaginile animate ale unui gândac şi ale unei muşte mişună pe 
ecran lângă el. 

„Toată lumea ştie că un plici de muşte este de mare ajutor 
împotriva unei muşte şi un papuc împotriva unui gândac. Dar 
ce se întâmplă atunci când gândacul este prea mare sau musca 
prea agresivă?” Pe ecran apare o fotografie cu trei bărbaţi 
care par a fi minorităţi etnice, sub titlul „Homo sapiens fâră 
graniţe.” Brusc, un intrus fioros intră în cameră acoperit cu 
totul de o mantie neagră, părând să strige: „Allahu Akbar!” 

„Insă, în acest caz”, psalmodia Navalnii, luând pistolul de pe 
masa din faţa lui şi împuşcându-l pe intrus, „recomand un 
pistol”. Videoclipul se termina cu mesajul „Armele de foc ar 
trebui permise” scris pe ecran. 

În al doilea videoclip, Navalnii, îmbrăcat în stomatolog, 
spunea că fascismul poate fi prevenit prin deportarea 
imigranţilor din Rusia. „Societatea noastră se erodeaza”, 
spunea Navalnii, în vreme ce imagini cu neonazişti şi imigranţi 
fulgeră pe ecran. 

„Tabloul clinic este limpede chiar şi pentru un nespecialist”, 
spunea în continuare Navalnii. „Nu este nevoie să baţi pe 
nimeni. Tot ceea ce ni se opune ar trebui îndepărtat cu grijă, 
dar ferm prin deportare.” 

„Doar cineva cu depuneri de calciu pe lobii cerebrali poate 
crede că naționalismul înseamnă violenţă”, proclama Navalnii. 

„Se spune ca un dinte fara rădăcină este mort. Un nationalist 
este cineva care nu vrea Ca altii sa scoata radacina rus- din 
cuvantul Rusia. Avem dreptul sa fim rusi in Rusia si vom 
proteja acest drept.” Videoclipul se termina cu concluzia: 
„Gândiţi-vă la viitor! Deveniti nationalisti!” Videoclipurile erau 
amatoristice şi bizare. De-a lungul anilor, Navalnii s-a luptat sa 
se apere împotriva acuzațiilor de etnona- tionalism, în parte 
din cauza declaraţiilor sale antiimigratie şi a poziţiilor politice, 
dar şi pentru că făcuse comentarii indubitabil rasiste. Şi-a 
cerut scuze pentru unele dintre acestea; pe altele a încercat 
pur şi simplu să le nege. 

O colegă din labloko, Saadat Kadirova, care este de 
descendenta azera, a depus odata o plangere impotriva lui 
Navalnii pentru ca folosise un limbaj grosolan si rasist in fata 
ei, în timp ce lucra într-unul dintre birourile partidului, iar apoi 
a insultat-o în faţă când ea l-a apostrofat. 

Potrivit lui Kadirova, care a povestit această altercatie de 
multe ori, incidentul a început cand Navalnii a întrebat de ce 
avea atât de multe probleme să invite un deputat cecen din 
Dumă, Aslambek Aslahanov, să vorbească la un eveniment. 
Navalnii, spunea ea, s-a referit la Aslahanov folosind expresia 
„măgar tuciuriu”, un termen insultator prin care sunt 
desemnaţi locuitorii din Caucaz sau din Asia Centrală. Ea i-a 
sugerat să sune la biroul lui Aslahanov şi l-a provocat pe 
Navalnii să i-o spună direct. 

În acel moment, susţinea ea, el i-a întors insulta, numind-o 
„Măgăriţă tuciurie venită de la munte”. Cand Kadirova a 
ripostat spunând „Dar tu ce esti?”, conform relatării sale, 
Navalnii i-a răspuns: „Eu sunt reprezentantul devotat al 
naţiunii alese de Dumnezeu.” 

Navalnii a negat că incidentul ar fi avut loc, dar Kadirova nu 
şi-a modificat declaraţiile de-a lungul anilor, sustinandu-le cu 
documente care arată că a pus o plângere pe masa conducerii 
labloko, deşi aceasta nu a avut niciun rezultat. 

În timpul scurtului război declanşat de Rusia împotriva 
Georgiei în 2008, reacţia lui Navalnii a fost aproape 

paroxistică. El a cerut „o blocadă completă a Georgiei” şi 
„expulzarea tuturor cetăţenilor georgieni de pe teritoriul 
Federaţiei Ruse.” Mai rău chiar, i-a numit pe georgieni 
„rozătoare”. Ulterior şi-a cerut scuze pentru asocierea cu 
rozătoarele. 

Suspiciunile cu privire la înclinațiile naţionaliste ale lui 
Navalnii nu s-au risipit niciodată si vor fi amplificate ulterior 
de furia ucrainenilor fata de declaraţiile lui Navalnii despre 
Crimeea anexată. 

În 2012, într-un dialog cu romancierul rus Boris Akunin, 
scriitorul a afirmat ca multi dintre cunoscutii sai aveau 
sentimente amestecate cu privire la Navalnii şi l-a întrebat pe 
acesta dacă poate începe cu o întrebare „copilărească”. 

„Dacă înţeleg bine, eşti un susţinător al ideii unui stat 
national rus,” scria Akunin. „Ce înseamnă asta într-o federaţie 
în care trăiesc sute de naţionalităţi diferite, iar în oraşele mari 
predomină o populaţie metisa? Ar trebui toţi ca ne-rusii sau 
semi-ruşii din punct de vedere etnic să se simtă persoane de 
mâna a doua în Rusia?” 

Navalnii a replicat extrem de ofensat sau cel putin aşa pai 
ea. 

„Să fiu sincer, nu mă aşteptam la astfel de întrebări de la 
tine sau de la intelighentia democrată din cercul tau”, a 
răspuns el. „Intelighenţia democratică ar trebui, în teorie, să 
citească ziarul şi, dacă este cât de cât interesată de 

activităţile mele, ar trebui să aibă măcar o înţelegere 
elementară a viziunii mele politice. Să aibă informaţii despre 
Partidul labloko, despre Mişcare Alternativă Democrată, 
despre activităţile curente. întrebarea ta nu este copilăiească, 
ci jignitoare. Lucrezi, muncesti, şi apoi „intelighenţia 
democratică” se interesează dacă tu consideri pe cineva de 
mâna a doua, a ripostat Navalnii. Nu sunt oameni de clasa a 
doua, iar dacă cineva crede aşa, atunci este un zănatic peri- 
culos care trebuie reeducat, tratat sau izolat de societate. în 

principiu, nu poate fi vorba de vreo restrângere a drepturilor 
cetăţenilor pe baza etniei. Apropo, eu însumi sunt jumătate 
rus, jumătate ucrainean şi nu vreau să mă simt ca o persoană 
de mâna a doua.” 

Navalnii a făcut eforturi susţinute pentru a arăta că se 
opune discriminării sau agresiunilor pe teme rasiale de orice 
fel. Dar evidentele sale preferințe subliminale şi 
disponibilitatea lui de a trece peste manifestările mai virulente 
ale naţionalismului în căutarea sprijinului electoral au stârnit 
întrebăii care l-au urmărit tot timpul, de vreme ce era o 
persoană publică cu ambiţii politice. 

Intr-o altă conversaţie cu Adam Michnik, istoricul polonez, 
Navalnii a căutat din nou să se explice: 

„Consider că trebuie sa comunicam cu nationalistii si sa 
ducem o munca de lamurire cu ei. in niciun caz nu putem 
spune ca toti nationalistii din Rusia sunt calauziti de o doctrina 
limpede”, spunea el. „Ei identifica doar o nedreptate sau alta si 
reactioneaza la ea, indreptandu-si furia impotriva persoanelor 
de culoare diferita si/sau cu alta forma a ochilor. Cred ca este 


esential sa li se 
3 3 
explice ca problema migratiei ilegale va fi rezolvata nu prin 


violente impotriva emigrantilor, ci prin alte mijloace in 
intregime democratice.” 

Navalnii a recunoscut ca modelul de naționalism 
neoimperialist al lui Putin castigase teren, fara a lasa loc 
nationalismului civic pe care il profesa el. 

„Până acum, desigur, nu am realizat nimic decât să-mi 
sifonez propria imagine”, i-a spus Navalnii lui Michnik. „Sunt 
stigmatizat ca nationalist de liberali şi ca liberal de 
nationalisti. Şi toată lumea consideră că sunt agent strain din 
coloana a cincea.” 

Dar chiar şi lădoi ani după conversaţia cu Michnik, în iulie 
2017, Navalnii era dispus să-şi rişte reputaţia pentru a se 
asocia cu nationalistii. în acea vara, el a acceptat să participe 

la o dezbatere publică cu Igor Ghirkin, fost ofiţer de securitate 
rus, implicat în anexarea militară din Crimeea şi condamnat 
mai târziu pentru crimă de un tribunal olandez în legătură cu 
doborârea zborului 17 al avionului Malaysia Airlines”, în estul 
Ucrainei. 

Ghirkin l-a provocat public pe Navalnii în timpul dezbaterii, 
iar Navalnii, care nu a dat niciodată înapoi de la o confruntare, 
a fost de acord. Dialogul a fost transmis în direct pe pagina de 
internet a lui Navalnii, care a fost criticat că i-a furnizat o 
platformă unui criminal de război. 

Ghirkin, al cărui nom de guerre este „Strelkov”, era 
considerat de asemenea responsabil pentru cel puţin trei crime 
extrajudiciare în zonele controlate de ruşi din Donbas. Când 
Navalnii a fost întrebat, în timpul dezbaterii, dacă crede că 
Ghirkin este criminal de război, a spus că instanţa de judecată 
este cea care va stabili acest lucru. 

Tribunalul olandez nu a făcut altceva, cinci ani mai târziu, 
când l-a condamnat pe Ghirkin in absentia la închisoare pe 
viaţă pentru morţii de la bordul avionului MH-17. 

Evgheni Feldman, fotograf care a călătorit mult împreună 
cu Navalnii pentru a înregistra scene din campania 
prezidenţială din 2017, a fost printre cei care l-au criticat că a 
stat de vorbă cu Strelkov. 

„Pot să înţeleg o discuţie cu politicieni, chiar şi cu cei care 
susţin cele mai nebunesti opinii”, scria Feldman pe Twitter. 
„Nu pot să-i înţeleg însă pe cei care execută oameni 
neinarmati.” 

Oricum, Navalnii nu renuntase absolut deloc la ideea ca ar 
putea dialoga chiar si cu cel mai militant dintre nationalistii 
rusi» 

Vladimir Tor, un organizator al Marsului Rus, a descris 
28 Un avion Boeing 777 aparţinând companiei Malaysia Airlines s-a 
prabusit pe 17 iulie 2014, in regiunea Donetk, doborat de rachetele 
antiaeriene Buk lansate de trupele paramilitare din asa-numita Republica 


Populara Donetk, controlata de Rusia. Toti cei 283 de pasageri si cei 15 
membri ai echipajului an murit. (n. trad.) 

intalnirea pe care a avut-o cu Navalnii in 2006, cand 
autoritatile amenintau ca vor interzice eve- 

nimentul anual. 

„Alexei şi cu mine am petrecut sute de ore discutându-ne 
problemele”, a declarat Tor pentru revista Afişa. „Pot fi 
nationalisti liberali, nationalisti de- mocrati, nationalisti 
conservatori, nationalisti traditionalisti. Navalnii, probabil, 
poate fi clasat ca fiind un national-democrat moderat.” 

Tor spunea ca vederile lui nationaliste erau pragmatice si 
inteligente pentru un politician. 

,Un politician care cauta simpatia majoritatii din Rusia, de 
fapt, ar trebui sa ia problemele nationale in serios. Pentru ca 
ruşii sunt cei care-l aleg”, mai spunea Tor. 

Intervievat pentru acelasi articol, Ivan Bolsakov, un alt 

membru labloko, spunea: 
— Navalnii credea ca nu există nicio contradicţie între 
democrați şi nationalisti, el spunea că multi nationalisti, care 
criticau regimul lui Vladimir Putin, sunt, de asemenea, în 
favoarea structurii democratice a statului. Aceasta înseamnă 
că trebuie să li te alături. Desigur, nu este un fascist. Dar este 
un naţionalist etnic şi poziţia oficială a labloko a fost că 
această atitudine reprezintă un pericol. 

Oleg Kozirev, colaboratorul lui Navalnii la DA! şi unul dintre 
colegii lui care participau la întâlnirile de marţi seara din casa 
Evgheniei Albat spunea ca nu avea probleme să-i liniştească pe 
cei care aveau îndoieli în privinţa lui Navalnii, iar când aceştia 
se întrebau „Dacă cumva devine dictator?” el le amintea pur şi 
simplu că lui Navalnii îi plăceau desenele animate. 

— Mereu le spuneam: Baieti, are un simţ al umorului 
debordant. Cum ar putea cineva căruia-i place Futurama”? sa 
devină dictator? 

Kozîrev spunea că-l leagă de Navalnîi dorința de a se folosi 
de activismul civic pentru a face o lume mai bună. 

— A fost o vreme când încercam cu toţii să creăm un mediu 
sănătos, bazat nu doar pe proteste sau critică, ci pe apărarea 


2 9 Sitcom stiintifico-fantastic animat american creat de Matt Groening (1954-). 

Kozirev a mai spus pentru publicaţia Afisa: 

— Am vrut sa dăm o mână de ajutor acolo unde guvernul nu 
ajută, să oferim protecţie acolo unde acesta nu protejează. 

în cele din urmă, în problema şcolilor profesionale au reuşit 
s-o facă. 

— Am lansat o acţiune în forţă de proteste, pliante, 
solicitări la primărie. Şi, în cele din urmă, instanţa ne-a 
susţinut, a spus Kozirev. 

Navalnii a anunţat victoria pe pagina Livejournal: „Mâinile 
răzbunătoare ale Comitetului pentru Protecţia Moscovitilor şi 
mişcarea DA au ajuns în cele din urmă la guvernul 
Moscovei!!!” 


Conflictul dintre Navalnii si labloko a atins punctul 
culminant decisiv în decembrie 2007, când conducerea 
partidului a convocat o şedinţă în care s-a luat în discuţie 
excluderea lui Navalnii. Decizia, desigur, fusese deja luată si 
Navalnii ştia despre ea. Dar nu avea de gând să plece în linişte 
şi s-a folosit de acea întrunire pentru a da frâu liber celor 
şapte ani de frustrări şi furie acumulate fată de falimentul 
liberalilor ruşi. 

Discursul lui Navalnii din acea după-amiază a fost, probabil, 
cea mai importantă declaraţie publică a lui ca aspirant 
politician şi a fost o probă de virtuozitate oratorică, debordând 
de disprețul şi sarcasmul care-l caracterizau. De la bun 
început, a remarcat că statutul său personal era pus în discuţie 
„la prima întâlnire după eşecul foarte dramatic al alegerilor 
pentru Dumă”. 

„Acest lucru sugerează”, a spus Navalnii cu malitiozitate, 
„că problema expulzării mele este considerata o problemă 
politică cheie şi cea mai importantă etapă a ieşirii Partidului 
labloko din criză. Sunt puţin stânjenit de această atentie, dar 
oricum mulţumesc.” 

în discursul său, Navalnii a spus că este mândru de 
activitatea sa începând cu 2002, mai ales pentru ajutorul dat 
organizării acţiunilor de stradă şi pentru mobilizarea aripii de 
tineret a partidului. Apoi a spus că este deosebit de mulţumit 
de crearea Comitetului pentru Protecția Moscovitilor, 
considerat de el „cea mai de succes organizaţie pentru 
drepturi ale omului din Moscova”. 


Navalnii a afirmat că aripa de tineret şi filiala labloko de la 
Moscova, al cărei preşedinte adjunct fusese, au ţinut partidul 
în viaţă din 2003 până în 2005, în cei mai duri ani ai 
organizaţiei. 

„Noi, membrii labloko din Moscova, am fost primii care au 
organizat un sistem de colectare a donațiilor, adoptat după 
aceea de labloko la nivel federal’ ’, se lăuda Navalnii. Jubila pe 
seama succesului operaţiunii în presa locală şi i-a transmis lui 
Serghei Mitrohin, şeful filialei din Moscova, întreaga sa 
admiraţie. 

„Ştiu aşadar ce valoare a avut munca mea, iar camarazii 
mei ştiu, la rândul lor, cât a valorat munca mea”, şi-a continuat 
Navalnii discursul pe care l-a postat integral pe blogul lui. 

Dar apoi, Navalnii l-a desfiinţat pe lavlinski, cofondatorul şi 
patriarhul partidului, care a candidat fără succes la funcţia de 
preşedinte al Rusiei în 2000 şi 2004. Navalnii s-a plâns că i s-a 
spus odată: 

— Problema ta este că nu-l iubeşti sincer pe Grigori 
Alexeievici [lavlinski]. 

— Da, a exclamat Navalnii, îl respect pentru o parte din 
activitatea din trecut, dar nu-l plac deloc. 

Navalnii s-a plâns în repetate rânduri că labloko a creat un 
adevărat cult al personalităţii în jurul lui lavlinski, fără ca 
acesta să-i fi adus vreun succes electoral serios partidului. în 
discursul său, Navalnii a criticat dur conducerea labloko, 
fiindcă nu şi-a dat seama de necesitatea de a-şi extinde baza de 

sim- patizanti şi fiindcă i-a condamnat presupusele opinii 
naţionaliste, in loc să-i susţină chemarea la coaliţie 
multipartinică. 

„Motivul sugerat pentru expulzarea mea: propaganda 
publică a unor idei naţionaliste”, a afirmat Navalnii. „Da, într- 
adevăr, afirm că doar abandonând ideologia de stânga liberală 
îngustă şi îndreptându-se spre crearea unei mişcări national- 
democratice ar putea fi readusă la viaţă mişcarea democrată. 
Experienţa multor tari vecine demonstrează acest lucru.” 


EI a dat ca exemplu Serbia, subliniind că belicosul lider 
comunist, Slobodan Milosevic, a fost în cele din urmă învins de 
Vojislav Kostunica, un naţionalist care a condus o largă coaliţie 
de forţe democrate. 

„Naționalismul sălbatic, nebunesc şi totalitar al lui Milosevic 
a fost zdrobit nu de patetica opoziţie liberală, ci de mişcarea 
national-democrata a lui Kostunica, care a câştigat un sprijin 
larg din partea alegătorilor”, a spus Navalnii. „Eu susţin că 
stereotipa egalizare dintre nationalism si fascism vine pur şi 
simplu dintr-o gândire primitivă, dintr-un rudimentar 
analfabetism politic.” 

Comparatia lui Navalnii era prea simplificatoare. Dar ilustra 
cum, în 2007, la mai bine de un deceniu şi jumătate după 
prăbuşirea Uniunii Sovietice, ruşii angajaţi politic încă se 
luptau să găsească un cadru pentru democraţie, care nu a 
prins nicicând rădăcini pe deplin. 

Obiectivul principal al lui Navalnii nu era, cu toate acestea, 
să-l atace pe lavlinski şi nici principala lui preocupare. 
Principala lui plângere era că lavlinski şi labloko pierduseră 
alegerile şi că liderii de partid continuau să caute scuze pentru 
eşecurile electorale, dar refuzau să facă vreo schimbare. 

Alegerile legislative din 2007 au fost dezastruoase. labloko a 
obţinut doar 1,61 % din voturi, adică aproximativ 1,1 milioane 
de voturi dintre cele aproape 69 de milioane exprimate. 
Partidul a pierdut cele patru locuri din Duma de Stat. 

Navalnii a spus ca a fost vizat, pentru ca a refuzat sa-si 
urmeze colegii de partid in delirul scuzelor si explicatiilor. 

„Motivul real al excluderii mele este ca afirm fara 
ascunzisuri: labloko a esuat complet la aceste alegeri. Si nu 
sunt multumit de palavragelile siropoase despre cum ne-au 
furat victoria. A raspandi acest neadevar este umilitor pentru 
partid si pentru noi toţi”, a continuat Navalnii. „Am trecut deja 
prin asta în 2003... A fost o minciună.” 

Navalnii l-a acuzat pe lavlinski că şi-a pus interesele şi 
narcisismul înaintea intereselor partidului. 

„Principalul motiv al acestui eşec este că labloko a devenit o 
sectă închisă, secătuită”, a adăugat el. „Noi le pretindem 
celorlalţi sa fie democrati, dar noi nu vrem sa fim... Si cu cât 
sunt mai proaste rezultatele, cu atât mai rigidă este poziţia 
conducerii. Cu atât mai mult trebuie să strângem rândurile în 
jurul ei.” Critica lui Navalnii a fost brutală, usturătoare şi 
precisă. laşin, care va ajunge să fie expulzat şi el din labloko 
un an mai târziu, spunea că lavlinski şi partidul pur şi simplu 
nu au vrut să încurajeze talentul şi succesul. 

„Sunt multi vorbareti în politică, dar puţini oameni capabili 
să pună pe picioare ceva”, le declara laşin jurnaliştilor de la 
publicaţia Afisa. „De asemenea, o persoană care poate lega 
două vorbe este, în general, o raritate. În acest sens, Navalnii 
era un foarte valoros activist pentru labloko. Dar de îndată ce 
vrei să exerciti o influenţă reală asupra politicii partidului, poţi 
să-ţi iei adio. Fie eşti dat afară, fie îţi piezi funcţia.” 

în remarcile sale de adio, Navalnii a sfătuit labloko să 
renunţe la stindardul eşecului şi autoamăgirii. 

„S-ar putea să fie ultimul meu discurs ca membru labloko, 
aşa că fac un apel la voi să nu vă mai autoamagiti referitor la 
bunele noastre rezultate electorale şi la posibilul furt de voturi. 
Gata cu minciuna!” Apoi i-a cerut demisia lui lavlinski şi a 
întregii conduceri a partidului. 

„Vreau să le spun membrilor Biroului care urmează să 
voteze că puterea stă în adevăr, iar adevărul tot va învinge”, a 

mai spus Navalnii. Apoi, înfigând în ei pentru ultima oară 
pumnalul sarcasmului şi-a aruncat braţul într-un salut nazist, 
strigând „Glorie Rusiei!” şi a părăsit sala de şedinţă. 

Votul pentru excluderea lui Navalnii din labloko a fost 
aproape unanim. Numai laşin a fost de partea lui. Valeri 
Borşcev, un vechi activist pentru drepturile omului, s-a abtinut. 

Experienţa de la labloko a fost o lecţie amară şi, mulţi ani 
mai târziu, după ce şi-a revenit din comă, Navalnii spunea că a 
fost una dintre cele mai mari greşeli ale sale. 

— Am făcut un milion de greşeli. Fac treizeci de greşeli pe 
zi ca oricare altă fiinţă umană. Nu mi-e greu să-mi recunosc 
greşelile, i-a spus Navalnii lui Iuri Dud, în primul său interviu 
important, imediat după ce a supravieţuit tentativei de 
otrăvire. Dar gândim temeinic toate deciziile pe care le luăm. 
— Care au fost cele mai recente trei greşeli? l-a întrebat 
Dud. 

— Că am stat prea mult în labloko, a răspuns Navalnii. 


CRUCIATUL ANTICORUPTIE 


„Există o singură modalitate eficientă de a învinge corupţia 
şi aceasta este de a construi o democraţie.” 
-Alexei Navalnii, 2015 


La sfârşitul lunii aprilie, primăvara pluteşte, de obicei, în aer la 
Moscova, iar primele zile ale lunii mai sunt dedicate 
sărbătorilor - Ziua Muncii pe 1 mai şi Ziua Victoriei pe 9 mai, 
care celebrează triumful asupra Germaniei în Marele Război 
Patriotic. Mulţi ruşi pleacă în vacanţă. 

Dar, în 2008, în loc să meargă la plajă, Navalnii a organizat 
un alt tip de excursie exploratorie - în oraşul Surgut din vestul 
Siberiei, mohorâtul şi vastul cartier general al Surgutneftegas, 
una dintre marile companii energetice ale Rusiei, acolo unde 
managementul cu conexiuni la Kremlin organiza adunarea 
anuală a acţionarilor. 

„Unii merg la grătare în mai, alţii în excursii în străinătate 
(sunt şi din aceştia), iar eu am fost în oraşul Surgut”, scria 
Navalnii pe blogul său de pe platforma LiveJournal. S-a plâns 
de asemenea de vremea rece — temperaturi sub zero grade şi 
zăpadă. „Când vor repara situaţia meteo în ţara asta?” se 
întreba el. „Ar cam fi timpul.” 

Navalnii nu a vizitat obiective turistice. în fapt, a facut 
primul mare pas public într-un nou rol - cel de acţionar activist 
- care-l va transforma într-o celebritate şi-l va propulsa de la 
statutul de obscur şi pisălog susţinător al democraţiei la acela 


de lider incontestabil al opoziţiei politice ruse şi principal 
duşman al lui Putin. 

Freneticele privatizări postsovietice au creat în Rusia o 
abundență de companii cotate la bursă, dar cu capital 
majoritar de stat, multe sub 

conducerea — sau administrarea defectuoasă - a foştilor 
oficiali guvernamentali sau prieteni apropiaţi ai actualilor 
oficiali. Kremlinul a păstrat o mare parte din acţiunile la aceste 
corporaţii, în special în sectoarele energetice şi bancare, fără a 
le supraveghea îndeaproape, în vreme ce managerii acestora 
făceau averi. 

Corupţia era în floare. În acelaşi timp, despre guvernanta 
corporativă aproape că nu se vorbea. 

„Avem acţionari, dar ei nu-şi cunosc drepturile”, afirma 
Ghennadi Gherasimov, fost purtător de cuvânt al lui Mihail 
Gorbaciov, ultimul lider sovietic, pentru Washington Post în 
2003. Gherasimov, care a fost, de asemenea, jurnalist, se 
împrietenise cu unul dintre principalii susţinători ai drepturilor 
acţionarilor din Statele Unite, Evelyn Y. Davis, şi chiar scrisese 
un articol despre ea. „Am crezut că este important ca ruşii să 
ştie că, chiar dacă eşti proprietarul a doar două sau trei 
acţiuni, poţi dezlantui iadul pe pământ”, spunea el. 

Navalnii nu a fost prima persoană din Rusia care s-a dedicat 
apărării drepturilor acţionarilor. Bill Browder, fondatorul 
Hermitage Capital Management, la un moment dat cel mai 
mare investitor străin din Rusia, a făcut din activis- mul în 
sprijinul acţionarilor o componentă de bază a unei strategii de 
investiţii care l-a ajutat să câştige miliarde. 

Browder, care fusese la început un puternic susţinător al lui 
Putin, era pus pe facut bani. Atacurile sale asupra unor 
companii precum Gazprom, compania gigant controlată de 
stat, pe tema devalizării activelor şi a altor fraude, au avut ca 
scop creşterea preţurilor acţiunilor şi a profitului. Browder a 
devenit avocat de frunte pentru drepturile omului doar ani mai 
târziu, după ce a fost expulzat din ţară, iar consilierul său pe 
probleme fiscale, Serghei Magnitki, a murit într-o închisoare 
din Rusia, după ce a încercat să dezvăluie o masivă fraudă 
fiscală a guvernului. 

Navalnii, pe de altă parte, s-a zbenguit scurt timp pe bursă, 
după ce a obţinut o diplomă de licenţă în finanţe şi şi-a pierdut 
majoritatea banilor la începutul anilor 2000, după ce a 

explodat bula dotcom*. Cand a revenit la acţiuni, in 2007, nua 
fost pentru a face bani, ci pentru a face dreptate şi a scoate la 
iveală corupţia. 

Pentru Navalnii, implicarea pe piaţa bursieră era propria sa 
abordare a „investiţiei de impact”, achizitionand acţiunile care- 
i dădeau dreptul legal să participe la întâlnirile anuale, să 
solicite informaţii de la preşedinţii şi directorii de corporație şi, 
dacă era necesar, să deschidă procese sau să depună plângeri 


penale. 
Până în 2007, el a adunat un portofoliu de acţiuni care ar fi 
năucit orice consilier financiar de bun-simt - o colecţie 


curioasă de minuscule participatii la unele dintre cele mai mari 
companii energetice şi financiare din Rusia, cu şanse mici de a 
obţine profituri rapide. 

Pe lângă Surgutneftegas, avea acţiuni şi la alte mari 
companii petroliere ruseşti — Transneft, Rosneft, Lukoil si 
Gazprom Neft - de asemenea, la două mari bănci controlate de 
stat, Sberbank şi VTB, la gigantii din domeniul producţiei 
energetice, RusHydro si Inter RAO UES, precum si la 
Gazprom, gigantul controlat de stat din domeniul extractiei 
gazelor naturale. 

Navalnii a spus adesea ca, pur si simplu, nu-i place sa fie 
furat. Dar simţea, de asemenea, ca lupta cu corupţia 
corporativă va dezvălui, iară doar şi poate, că în miezul 
sistemului politic cleptocratic al Rusiei se afla abuzul. 

După cum s-a dovedit, rolul de cruciat pentru apărarea 
drepturilor acţionarilor îi venea mănuşă. Format ca avocat, era 
dispus să examineze cu mare atenţie hartogaraia veniturilor 
trimestriale, rapoartele anuale şi alte dosare de reglementare. 
Dar cel mai util se va dovedi instinctul lui de a-l susţine pe 
micul acţionar şi disprețul lui total fata de mită. 

În sala unde avea loc întâlnirea anuală Surgutneftegas se 


30 „Bula dotcom” se referă la bula speculativă care a explodat în martie 
2000 şi care a afectat, în special, aşa-numitele companii dotcom ale noii 
economii, ducând la pierderi de active pentru micii investitori, în special 
în ţările industrializate, (n. red.) 

aflau aproximativ 350 de oameni, mulţi dintre ei pensionari ai 
Surgutneftegas care nu aveau altceva de făcut decât să-i 
asculte pe ştabii corporației vorbind despre performanţele 
anuale ale companiei. Navalnii era, în mod clar, din alt film. 
Cine era necunoscutul acesta înalt şi tânăr? De ce era acolo? 


Vladimir  Leonidovici Bogdanov, directorul general al 
companiei, a citit din raportul său, bătând câmpii despre 
venituri şi cheltuieli şi mitraliind statistici: o creştere cu 29% a 
investiţiilor de capital pentru producţie; planuri pentru 
punerea în funcţiune a paisprezece mici câmpuri de extracţie 
în Siberia de Vest. Venit total pentru 2007: 23,3 miliarde de 
dolari, cu un profit net de 3,46 miliarde de dolari. 

Bogdanov conducea Surgutneftegas de la mijlocul anilor 
1980, din perioada sovietică, şi a continuat ca şef după 
privatizarea companiei în 1993- Dar, spre deosebire de 
adunările anterioare ale acţionarilor, unde şi-a recitat raportul 
iară întrebări sau dezbateri, de data aceasta, cineva din 
audienţă a ridicat mâna. 

— Am ceva de spus! anunţă Navalnii. 

Sala a îngheţat. 

Mergând la tribună, Navalnii s-a lansat într-un discurs. Ca 
întotdeauna, a facut pe placul publicului multumindu-le cu 
efuziune muncitorilor locali. Apoi, a început un atac pe trei 
direcţii. în primul rând, a criticat Surgutneftegas pentru plata 
unor dividende infime — doar 31% din profitul net, în timp ce 
companiile petroliere din afara Rusiei comparabile cu aceasta 
plăteau de obicei 35% sau mai mult. 

Ca parte a acestei plângeri, Navalnii şi-a exprimat bănuiala 
că profiturile erau sifonate de firme plătite pentru transportul 
şi comercializarea petrolului companiei, în special Gunvor — o 
firmă înregistrată în Elveţia, la care Ghennadi Timcenko, 
considerat un apropiat al lui Putin, era coproprietar. Navalnii a 
sugerat că era posibil ca acţionarii, inclusiv contribuabilii ruşi, 
să fie traşi pe sfoară. 

A doua linie de atac se referea la secretul care îl învăluia pe 
proprietarul Surgutneftegas. „Surgutneftegas este una dintre 
cele mai mari companii comerciale din Rusia şi nimeni nu ştie 
de cine este deţinută,” declara Navalnii pentru site-ul rusesc 
de ştiri online Izbrannoe, În replică, Bogdanov a afirmat, 
forțând absurdul, că nici măcar el nu ştia cine este proprietarul 
companiei, pentru că el deţinea mai putin de 2,5% din acţiuni - 
insuficient, conform legii, pentru a cere  dezvăluirea 
proprietarului. 

A treia problemă a lui Navalnii era, pur şi simplu, o cerere 
pentru transparenţă. El a atras atenţia ca este mult prea dificil 
să accesezi informaţiile companiei, inclusiv raportul anual, 
care putea fi obţinut doar dacă mergeai să depui cererea 
personal. Navalnii a propus o soluţie care nu era neapărat 
nouă: toate materialele corporative, inclusiv cele despre 
întâlnirea anuală, să fie publicate online. 

— Am insistat ca situaţia financiară a companiei să fie 
publicată pe interner, spunea el. 

Intervenţia lui Navalnii a primit câteva aplauze răzlețe. 
Apariţia lui la adunarea acţionarilor a fost ştirea zilei la 
Vedomosti, principala publicaţie de afaceri a Rusiei. Şi, în cele 
din urmă, desi nu i s-a răspuns la solicitări, Navalnii şi-a 
exprimat satisfacția că i s-a permis să-şi spună oful. „Trebuie 
să-i aducem un omagiu lui Vladimir Bogdanov”, a declarat 
Navalnii pentru Izbrannoe. „Nu a intervenit.” 


x x x 


Acea blândă indulgență nu va tine la nesfârşit. 

Prezenţa sa la Surgutneftegas în calitate de avocat al 
acţionarilor, era prima sa apariţie publică, dar Navalnii 
pregătea în linişte altă campanie concentrată pe o ţintă şi mai 
mare: Gazprom, bijuteria coroanei companiilor energetice 
controlate de stat. 

Acel caz, devenit public la sfârşitul lui decembrie 2008, a 

fost prima ocazie in care siguranţa personală a lui Navalnii 
avea să fie periclitată. Din acel moment, problema a fost, tot 
timpul, când — şi nu dacă — asasinii vor veni după el. 

Amenințarea a venit odată cu prima „victorie” notabilă a lui 
Navalnii în postura de cruciat anticorupţie, în care a reuşit să 
fie nominalizat ca „victimă” într-un dosar penal împotriva 
Gazprom, compania de stat din domeniul gazelor naturale. 
Cazul este un exemplu clasic al fraudelor răspândite în 
sectorul gazelor ruseşti, cu bani sifonati de un intermediar 
inutil. 

Ca în multe dintre viitoarele investigaţii anticorupţie ale lui 
Navalnii, ancheta în cazul Gazprom nu începea cu el, ci fusese 
iniţiată încă din 2005. Navalnii a intervenit aducând atenţie, 
publicitate şi, cel mai important, tenacitate, refuzând să 
renunţe la cercetări, chiar dacă sistemul, în întregime - poliţia, 
procurorii, tribunalele şi Gazprom însuşi —, a încercat să 
muşamalizeze totul. 

Frauda a fost atât de evidentă încât Ministerul rus de 
Interne s-a simţit obligat să investigheze, începând o „luptă cu 
odgonul” care a durat ani, autorităţile închizând şi deschizând 
în mod repetat ancheta. Unul dintre cele mai neaşteptate 
obstacole s-a ivit atunci când însăşi compania Gazprom nu a 
vrut să admită că a suferit vreun prejudiciu, refuzând de mai 
multe ori să fie considerată victimă. Atunci a intervenit 
Navalnii care a cerut, în vara lui 2008, să fie considerat 
acţionar prejudiciat, salvând astfel cazul, cel puţin pentru 
câteva luni în plus. 

În plângere se afirma că o filială Gazprom numită 
Mejreghiongaz a fraudat acţionarii cumpărând gaz de la un 
furnizor, Novatek. in loc să cumpere gazul direct, 
Mejreghiongaz a folosit un intermediar inutil, Trastinvestgaz, 
care a perceput adaosuri de până la 70%, escrocându-i pe 
investitorii Gazprom cu peste 1,5 miliarde de ruble sau 53 de 
milioane de dolari. 

Dar chiar dacă Navalnii a obţinut o mică victorie, fiind 

recunoscut ca victimă şi reclamant in plângerea penală, a fost 
avertizat că se pune astfel în pericol. 

El a descris cazul - şi ameninţarea care a urmat - pe blogul 
său, sub titlul „Cum se taie cu fierăstrăul la Gazprom”. în rusă, 
verbul „a taia cu fierăstrăul” - când tai, de pildă, un buştean 
sau o creangă de copac — înseamnă în argou „a jumuli”, „a da 
cu jula” sau „a delapida”, ca de pildă „cum au jumulit bugetul”. 

Textul publicat de Navalnii pe blog va deveni primul dintr-o 
serie de atacuri spectaculoase asupra schemelor de 
megacoruptie publicate cu titluri similare: „Cum au tăiat cu 
fierastraul la VTB.” „Cum au tăiat cu fierastraul la Transneft.” 
„Cum au tăiat cu fierastraul la Căile Ferate Ruse.” 

Chiar si in 2008, Navalnii avea talentul de a explica 
tranzacţii şi fraude financiare complexe într-un limbaj simplu şi 
uşor de urmărit. Stilul folosit pe blogul lui era tăios şi sarcastic 
şi adesea plin de glume sau observaţii mucalite. Uneori 
strecura remarci corozive şi nepotrivite, chiar ameninţări, dar 
tăiate în-text, un semn ca era conştient ca a mers, poate, prea 
departe. 

Navalnii şi-a deschis textul despre Gazprom cu o explicaţie 
rapidă a monopolului de bază al pieţei de gaze din Rusia. Orice 
afacere care are nevoie de gaz, spunea el, trebuie să cumpere 
de la Mejreghiongaz, o divizie a Gazprom. „Nu poţi cumpăra 
de la altcineva. Pentru că conducta aparţine Gazprom”, scria 
el. „Şi iară o conductă, nu poţi transporta gazul. Fără 
conductă, poţi folosi gazul doar pentru a aprinde un frumos 
rug învăpăiat peste nesfârşitele câmpii troienite de zăpadă.” 

Navalnii a explicat în continuare frauda care era stridentă, 
chiar dacă ingenioasă, prin care intermediarul, Trastinvestgaz, 
a intervenit pe neaşteptate şi a achiziţionat gazul pe care 
Gazprom refuza să-l cumpere, de la un relativ mic producător 
numit Novatelc 

Două zile mai târziu, Trastinvestgaz a vândut exact acelaşi 
gaz, transferat prin exact aceeaşi conductă, către Gazprom la 
un preţ aproape dublu. Când oficialii de la Gazprom au fost 
presati să explice de ce nu cumpăraseră gazul de la început 

pentru preţul mai mic, ei au insistat iniţial că Gazprom nu avea 
numerar pentru finalizarea tranzacţiei. Dar, potrivit lui 
Navalnii,  Trastinvestgaz cumpărase gazul folosind un 
împrumut de la... Gazprom. 

„într-un mod atât de simplu”, scria Navalnii, „eficienţii 
manageri de la Gazprom au câştigat mutând nişte hârtii în 
jurul mesei, 1,5 miliarde de ruble [aproximativ 53 de milioane 
de dolari]. Doar de data aceasta. Este clar că acesta este doar 
micul vârf al marelui aisberg.” 

Chiar dacă se bucura că a fost numit victimă prejudiciată în 
acest caz, Navalnii a pomenit şi despre sinistrul avertisment 
care i-a însoţit mica lui victorie. 

„Cel care investiga dosarul, un locotenent-colonel foarte 
bine dispus, mi-a spus la prima noastră întâlnire: «Alexei 
Anatolievici, voi emite acum o decizie prin care te recunosc 
drept victimă»”, scria Navalnii. „«Dar cred că e de datoria mea 
să te avertizez - un bărbat din conducerea lui Novatek, care 
era la curent cu schema şi a semnat totul, a murit tragic în 
circumstanţe stranii după declanşarea anchetei. Se pare că a 
avut un accident cu snowrnobilul.»” 

în postarea de pe blogul de pe Livejournal din acea zi, 28 
decembrie 2008, Navalnii dă primele mostre de umor negru în 
legătură cu riscurile la care se expunea în lupta împotriva 
corupţiei şi a puternicelor interese corporatiste, dar si 
împotriva celor mai puternici şi necinstiti politicieni ai Rusiei. 

„Pentru orice eventualitate, declar oficial: nu merg cu 
snowrnobilul. Nu plănuiesc să merg la schi anul acesta şi nici 
anul viitor. Nu sunt pasionat de catarari si nici de 
deltaplanorism. Conduc prudent maşina. Nu spăl ferestre, mai 
ales când sunt deschise. Nu-mi place să mănânc peşte-balon 
sau ceva asemănător la micul dejun. Nu traversez pe roşu. înot 
foarte bine. Nu merg, de obicei, pe străzi unde cad cărămizi, 
ţigle sau piane de la etaj etc. Asta nu înseamnă că îmi este 
foarte frică de «contramăsuri», ci doar aşa, să se ştie”, scria 

Navalnii. 


x x x 


Bătălia cu Gazprom avea să se prelungească ani de zile. 

Intre timp, Navalnii îşi făcea mâna folosind pachetele mici 
de acţiuni pentru a stârni mari necazuri. Printre aceste 
participării erau două acţiuni la Transneft, gigantica companie 
controlată de stat care gestiona sistemul de conducte 
petroliere. Iar pe 6 august 2008, Navalnii a declanşat o altă 
cruciadă pe blogul său Livejournal: efortul de a descoperi cum 
a devenit Transneft, dintr-odată, unul dintre cei mai mari 
donatori de caritate — dând aproape 7,2 miliarde de ruble, sau 
aproximativ 300 de milioane de dolari, în 2007 - şi să 
descopere unde s-au dus banii. 

Navalnii a aflat despre donaţie dintr-un articol din publicaţia 
Vedomosti din 24 martie 2008, despre rezultatele din 
trimestrul trei ale Transneft, care făcea publică şi 
extraordinara dezvăluire. Articolul descrie cum, în 2007, 
Transneft a bătut toate recordurile la contribuţii caritabile din 
istoria Rusiei, oferind mult mai mulţi bani decât a plătit ca 
dividende acţionarilor — principalul acţionar fiind, desigur, 
guvernul rus. 

Uriaşa sumă de bani sifonată din companie a fost suficientă 
pentru a-i stârni interesul lui Navalnii. Dar explicaţia 
companiei a fost de un nonsens absolut care l-a făcut să 
turbeze de furie. „Anual descoperim petrol în exces în sistemul 
Transneft din cauza impreciziei instrumentelor de măsură şi a 
evaporării petrolului”, citau jurnaliştii de la Vedomosti 
explicaţia managerilor Transneft. „Cum să cheltuieşti banii din 
vânzarea surplusului de petrol se decide în consiliul de 
conducere al companiei.” Compania le-a spus jurnaliştilor că, 
în ultimii ani, „toate veniturile rezultate din vânzarea 

petrolului în surplus” au fost donate în scopuri caritabile. 

Mihail Barkov, unul dintre vicepresedintii Transneft, spunea 
că banii au fost donați pentru susţinerea orfelinatelor, 
spitalelor de oncologie, organizaţiilor sportive şi grupurilor 
religioase. În mod curios, Barkov părea să se străduiască din 
răsputeri să sublinieze că Semion Vainştok, recent demisionat 
din funcţia de preşedinte al Transneft, „nu avea nimic de-a 
face cu asta”, deoarece compania nu vânduse excesul de petrol 
decât din octombrie 2007, adică după ce Vainştok a părăsit 
compania. 

„Cel mai mare filantrop din Rusia este Transneft”, anunţa 
Navalnii prefa- căndu-se mirat. „Anul trecut, compania a 
cheltuit 7-193-000.000 de ruble pentru caritate”, a scris el. 
îngrijorat, pare-se, că oamenii nu percep enormitatea sumei, a 
adăugat: „În cuvinte: şapte miliarde o sută nouăzeci şi trei de 
milioane de ruble. Este o donaţie foarte generoasă, ţinând cont 
că, în acelaşi an, Transneft a cheltuit doar 6 miliarde de ruble 
pentru repararea şi întreţinerea tuturor conductelor de 
petrol”, scria Navalnii. „Cu alte cuvinte, caritatea este mai 
importantă pentru Transneft decât întreţinerea conductelor de 
petrol, deşi aceasta este singura şi fundamentala sarcină a 
Transneft.” 

Navalnii nota ca comunitatea de bloggcri din Rusia ar trebui 
sa fie interesata in mod special, avand in vedere popularitatea 
în creştere a crowdfunding-ului* online. În fiecare zi, cineva 
posta o nouă poveste zguduitoare care ar fi meritat donaţii. 
întrebarea lui Navalnii era simplă: „în ce scopuri lăudabile dă 
Transneft astfel de sume colosale?” 

„Am întrebat multe persoane din organizaţiile caritabile 
despre Transneft”, a scris Navalnii. Apoi, folosind majusculele, 
pentru a-şi întări spusele: „DAR N-AM ÎNTÂLNIT PE NIMENI 


31 Practica de finanţare a unui proiect sau a unei afaceri prin strângerea 
de bani de la un număr mare de oameni, de obicei prin internet. (n. trad.) 

CARE SĂ FI AUZIT DE SOARTA FIE ŞI A UNEI MICI PĂRŢI 
DIN BANII DE CARITATE DE LA TRANSNEFT.” 


Pe cei de la Transneft, Navalnii i-a întrebat foarte politicos: 
„Va rog să ne spuneţi ce organizaţii au beneficiat de asistenţa 
La început, spunea el, a primit 


J 


caritabilă a companiei.’ 
răspunsuri vagi, dar politicoase despre faptul că compania 
oferă „asistență caritabilă deschisă şi transparentă multor 
organizaţii. Mai apoi, le-a sărit tandara, dându-mi de înțeles că 
«Nu e treaba ta pe cine ajutăm noi.» Acum, după ce le-am 
intentat proces, Transneft susține că acestea sunt informaţii 
confidentiale.” 

„Poate o companie de stat să doneze in regim confidential 
300 de milioane de dolari pentru caritate? După părerea mea, 
nu”, scria Navalnii, răspunzând propriei întrebări. „Celor de la 
Transneft, guvernului Federaţiei Ruse, Ministerului Energiei şi 
tuturor celorlalţi către care am îndreptat cereri, li se pare că 
da.” 

In mod reflex, Navalnii împarte fiinţele umane în bune sau 
rele. De multe ori instinctele lui sunt corecte. Uneori greseste. 
Dar, de obicei, le rezervă o doză specială de venin oamenilor 
pe care îi percepe ca fiind răi şi sunt puşi în poziţii din care ar 
trebui să facă bine. Identificarea unor ticăloşi anume în marea 
groapă a cleptocratiei ruse a fost întotdeauna unul dintre 
talentele extraordinare ale lui Navalnii. În cazul Transneft, cel 
putin initial, Navalnii a decis că principalul răufăcător ar fi 
Oleg Viacheslavovici Viughin, ales ca membru independent al 
Consiliului de administraţie al Transneft. 

Navalnii şi-a deschis campania publică împotriva lui Viughin 
printr-o postare pe blog pe 8 septembrie 2008, sub titlul: 
„Managerul generaţiei următoare”. 

El a început prin a face legătura cu biografia oficială a lui 
Viughin în calitate de şef al Serviciului Federal pentru Pieţele 
Financiare din Federaţia Rusă. CV-ul lui Viughin era 

impresionant: diplome de licenţă şi studii superioare în 
domeniul fizicii şi ştiinţelor matematice, activitate de predare 
şi cercetare concentrată pe cererea consumatorilor, comerţ şi 
prognoză economică, urmate de o serie de poziţii importante în 
guvern şi în sectorul privat, începând din 1993, cu numirea sa 
ca şef al Departamentului de Politici Macroeconomice din 
cadrul Ministerul rus al Finanţelor. Din 2002 până în 2004, a 
fost prim-vi- cepreşedinte al Băncii Centrale Ruse. „Ufff”, scria 
Navalnii pe blogul său de pe Livejournal. „Sunt deja obosit 
enumerându-i meritele.” 

Navalnii a remarcat că, pe-atunci, Viughin era preşedintele 
Consiliului directorilor MDM Bank — „şi nu numai”, adăuga el. 
„Pentru că Oleg Viughin este o persoană foarte respectată, 
este numit director independent în diverse locuri. Pentru că 
este o mare onoare să-l ai pe Oleg Viughin ca director inde- 
pendent. Are întotdeauna un efect pozitiv asupra comunităţii 
naţionale şi internaţionale. Ei ştiu prea bine că Oleg Viughin 
este un tip care susţine transparenţa şi eficienţa”, continua 
Navalnii, cu un sarcasm care dădea pe dinafara ecranului. 
„Prezenţa lui Oleg Viughin în consiliul de administraţie este ca 
un semnal, vrea să transmită că: «Totul este OK cu noi. Totul 
este transparent şi eficient, pentru că Oleg Viughin însuşi a 
garantat pentru noi. Reputația lui este în joc şi, pentru el, este 
nepretuita» Acum”, reluă Navalnii, „Viughin este în consiliul 
de la Transneft. Şi uite aşa, O.V Viughin va primi (sau a primit 
deja) o scrisoare oficială. în care nu va fi praf de antrax, ci o 
cerere din partea unuia dintre acţionarii OAO AK Transneft să 
ofere asistenţă în obţinerea unor informaţii fie şi sumare 
despre cele 12 miliarde de ruble care au fost retrase de la 
Transneft în ultimii doi ani sub formă de donaţii caritabile.” 

Răutăcioasa aluzie la antrax făcută de Navalnii oferă o 
oarecare perspectivă asupra unei persoane care-şi asumă tot 
mai mult rolul de personalitate publică deosebit de importantă. 
Arma biologică revenise în fruntea ştirilor din acea vară în 

Statele Unite si in media internationala, dupa ce FBI a numit 
un suspect într-un sir de atacuri cu antrax care ingrozisera 
SUA in 2001, dupa atacurile teroriste din 11 septembrie. 
Suspectul, Bruce E. Ivins, facea cercetari de multa vreme in 
domeniul armelor biologice lucrând într-un laborator al 
armatei. Devenise interesat de antrax după declanşarea unei 
epidemii în 1979 la Sverdlovsk, oraşul rus cunoscut acum ca 
Ekaterinburg. Cel puţin şaizeci şi patru de oameni au murit din 
cauza antraxului eliberat accidental de o unitate militară 
sovietică. 

Navalnii era dependent de ştiri. În acele vremuri, când nu 
vitupera împotriva corupţiei, îşi folosea adesea blogul pentru a 
comenta evenimentele actuale şi cultura pop, în principal, din 
Rusia, dar şi din Statele Unite şi de pe tot mapamondul. Gluma 
cu antrax era, de asemenea, genul de remarcă accidentală, 
muşcătoare care-l va face pe Navalnii vulnerabil la procese şi 
urmăriri penale. Glumea sau îl ameninţa pe Viughin cu 
moartea? Pe măsură ce facea tot mai mult scandal şi scotea din 
sărite oameni din ce în ce mai puternici, adversarii lui Navalnii 
îi vor intenta procese sau vor cere începerea urmării penale 
împotriva lui pentru mult mai puţin. 

Acţiunea penală iniţiată de Navalnii îl viza în mod special pe 
Viughin, acestuia cerându-i-se să-şi îndeplinească obligaţiile în 
calitate de membru independent al consiliului de directori. În 
noiembrie 2008, Navalnii a publicat o „declaraţie” asupra 
acestui caz, ca urmare a unei audieri de la Moscova. Ela 
remarcat că Viughin nu a participat la audiere, dar a trimis trei 
avocaţi, care au susţinut că, în calitate de director 
independent, Viughin avea dreptul de a ignora cererile 
acţionarilor minoritari. 

„Poziţia lui Oleg Viughin este uluitoare”, a scris Navalnii în 
declaraţia sa. „El este o persoană celebră cu o reputaţie bună. 
A fost ales ca director independent al companiei şi, evident, ar 
trebui să pledeze pentru transparenţă în activitatea companiei 
şi, deopotrivă, pentru lupta împotriva fraudelor.” Apoi a 

adăugat: „L-am abordat aşteptându-mă la susţinere pentru 
cererile mele legitime. Cu toate acestea, Viughin preferă să-şi 
sacrifice reputaţia pentru a acoperi tranzacţiile dubioase care 
au loc la Transneft.” 

Navalnii îl măgulea, contând, pare-se, pe faptul că Viughin 
era de partea lui. „Avem motive serioase să credem că, sub 
acoperirea activităţilor caritabile, s-a furat şi continuă să se 
fure la o scară deosebit de mare”, a scris el. „Este păcat că 
Viughin a ajuns de partea cealaltă a baricadei. Nu putem decât 
să sperăm că nu este el însuşi implicat în aceste fraude.” 

Navalnii a încheiat cu o altă împunsătură caracteristică. „Nu 
voi mai adăuga decât că nu cu mult timp în urmă, Oleg Viughin 
a primit Diploma de Aur pentru contribuţia sa personală la 
creşterea transparenţei bursei interne de valori. În ce măsură 
se leagă această diplomă de susţinerea acordată de Viughin 
actelor filantropice secrete ale Transneft este neclar”, scria 
Navalnii. „Dar mi-am propus de acum înainte ca toate 
scrisorile către Viughin (şi evident că vor fi multe) îi vor fi 
adresate lui Oleg Viaceslavovici Viughin, membru independent 
al Consiliul de Administraţie al AK Transneft OJSC, câştigător 
al Premiului «pentru contribuţia personală la creşterea 
transparenţei pieţei de valori», deţinător al Diplomei de Aur.” 

Au fost postate peste treizeci de comentarii ca răspuns şi 
Navalnii era încântat de implicarea cititorilor săi. Unul dintre 
ei a comentat: „Există vreo şansă ca Viughin să fie avansat? îmi 
doresc ca toţi oamenii buni de la Transneft să devină nu numai 
deținători de diplome de aur, ci şi de zabrele de aur, să stea 
permanent după ele.” 

Navalnii a răspuns: „Viughin este doar atât - o problema 
secundară. Adevăratul răufăcător este Vainştok and Co. 
Treptat, îi vom identifica pe toţi.” 

O lună mai târziu, Navalnii a apelat din nou la Viughin, 
consemnând comentariile pe care le-a făcut Viughin după 
asasinarea lui Andrei Kozlov, vicepreşedintele Băncii Centrale 
a Rusiei, care fusese vizat pentru acţiunile sale de combatere a 
spălării de bani pe scară largă. Vorbind cu jurnaliştii din 

Singapore la o reuniune a miniştrilor de finanţe G-7 din 2006, 
Viughin afirma că lupta Italiei împotriva mafiei şi a corupţiei a 
început „când au apărut oameni care şi-au spus: «Sunt 
ameninţat, munca mea este periculoasă, dar voi face ceea ce 
îmi spune constiinta».” 

Navalnii scria: „Sunt complet de acord cu tine şi cred ca 
acum este timpul să faci ceea ce îţi spune conştiinţa.” 

„Acum” era un termen prea ambițios si optimist. Transneft 
nu a vrut să divulge nicio informaţie. Dar presiunile lui 
Navalnii aveau efect. Exemplul lui a fost urmat de jurnalişti şi 
de alţi activişti. În mai 2009, Vedomosti relata că în 
documentele de informare ale unei broşuri de obligaţiuni, o 
filială Transneft dezvăluia că a făcut mari donaţii caritabile 
către două organizaţii, „Fondul de asistenţă” şi „Kremlin-9”. 
Sumele implicate nu se apropie nici pe departe de totalul pe 
care Transneft spunea că l-a donat pentru acte de caritate, dar 
măcar erau unele indicii despre direcţia în care dispăruseră 
uriaşele sume de bani. Asociaţia Kremlin-9 era cu deosebire 
interesantă, având în vedere că fusese înfiinţată ca organizaţie 
de caritate în sprijinul actualilor şi foştilor angajaţi ai 
serviciilor de securitate ruse - cu alte cuvinte, în sprijinul 
unora ca Putin. 

La mai putin de un an, pe 3 septembrie 2009, Viughin a 
publicat un articol de opinie in Vedomosti, prin care cerea o 
reforma generala a economiei Rusiei dupa criza financiara din 
2008. Navalnii nu a citit de prima data articolul, dar a 
descoperit mai târziu laudele lui Konstantin Sonin, un 
strălucitor economist rus de orientare occidentală. Când a citit 
editorialul, Navalnii a fost uluit şi înfuriat. 

În articol, Viughin cerea reforme majore, inclusiv o mai 
mare eficienţă în administraţia publică şi noi mecanisme 
pentru evaluarea publică a calităţii şi eficienţei instituţiilor 
statului. El sublinia, de asemenea, importanţa mass- media în 
informarea publicului şi pentru a facilita descoperirea celor 
responsabili. 

Dezlantuindu-se pe blog sub titlul ,Ipocrizie de primă 

mana”, Navalnii a lăudat articolul, spunând: „După ce-l citeşti, 
iti vine parcă... să dai cu pumnul în masă si să exclami: «De ce 
mai zăbovim? E clar ce avem de făcut!» înțeleptul Oleg Viughin 
spune o grămadă de lucruri corecte.” 

Apoi însă Navalnii spune că Viughin este ipocrit şi mincinos, 
adăugând: „Transneft este acum, în esenţă, un grup 
infracţional organizat.” Aproximativ o lună mai târziu, Viughin 
i-a scris lui Navalnii o scrisoare in care îi spunea că i-a cerut 
oficial preşedintelului Transneft, ministrul rus al energiei, 
Serghei Smatko, să publice toate informaţiile despre aşa-zisele 
donaţii caritabile în valoare de 15 miliarde de ruble făcute de 
Transneft din 2005 până în 2008. 

Navalnii a declarat un armistițiu şi s-a proclamat victorios. 
„Foarte bine. Ce mai pot să spun?” scria el pe blogul lui. „Omul 
a avut curajul să fie consecvent şi admite că a greşit.” Dar ştia 
că schimbarea de poziţie a lui Viughin nu va schimba cu nimic 
comportamentul Transneft. „Sunt destul de sigur că consiliul 
de administraţie va respinge propunerea”, scria Navalnii. „Dar 
cel puţin întrebarea a fost pusă oficial.” 

De asemenea, el a promis că va continua să preseze 
Transneft, avertizând: „Urmează, în curând, pe ecranele 
noastre multe lucruri interesante despre ei.” 
dovedit, suma estimată la 500 de milioane de dolari sifonate 
prin donaţii caritabile nu era decât un maruntis în cazul 
presupuselor fraude şi deturnări de fonduri de la Transneft. 


J 


Dupa cum s-a 


x x OK 


În timp ce se lupta cu Transneft, Navalnîi era in proces de 
arbitraj cu Rosneft, compania petrolieră de stat, căreia îi cerea 
să dezvăluie informații corporative de bază, după cum 
prevedea Legea Societăților pe Acțiuni. Astfel de informații 
sunt, de obicei, publicate şi trimise acţionarilor, în ţările cu 
pieţe de valori mobiliare şi sisteme de reglementare şi 

judiciare care funcţionează normat Nu şi în Rusia. 


în timp ce organiza aceste cruciade pentru drepturile 
acţionarilor, Navalnii a descoperit că aceste campanii 
anticorupţie îi oferă o structură organizatio- nală puternică 
pentru activitatea sa politică mai largă, aducându-i publicitate 
şi recunoaştere publică. 

Pe 30 noiembrie 2009, Navalnii a publicat cea mai explozivă 
investigaţie de până atunci despre o presupusă fraudă de 
proporţii la VIB Bank, deţinută în proporţie de 85% de 
guvernul rus. Şeful biroului de supraveghere VIB era ministrul 
de Finanţe, Alexei Kudrin, iar în mai 2007, Putin în persoană i- 
a îndemnat pe cetăţenii ruşi să cumpere acţiuni la VIB într-o 
ofertă publică iniţială limitată. 

în postarea sa intitulată „Cum au tăiat cu fierăstrăul la 
VTB”, Navalnii a descris o schemă în care managerii VIB au 
investit în platforme petroliere, care urmau, la rândul lor să fie 
închiriate companiilor de foraj - mai precis treizeci de 
platforme fabricate de un producător chinez, Sichuan Honghua 
Petroleum Equipment, care a însumat 4500 de tir uri de 
echipamente. 

Instalaţiile ar fi costat 10 milioane de dolari bucata la 
producător. Dar VIB le-a cumpărat printr-o companie 
intermediară din Cipru, care a perceput un comision de 15 
milioane de dolari, umflând preţul total cu 156 de milioane de 
dolari, care, desigur, au fost deturnate. Dar înşelătoria nu se 
oprea aici. În loc să închirieze instalaţiile direct companiilor 
energetice, VIB a creat mai apoi o companie-fantomă numită 
Well Drilling Corporation, potrivit investigaţiilor lui Navalnii, 
care acţiona ca un nou intermediar. Instalaţiile au fost 
închiriate de Well Drilling pentru 200.000 de ruble pe zi, de la 
care clientul final le închiria pentru un preţ dublu. După 
calculele lui Navalnii, de-a lungul întregii perioade de 
închiriere, adică opt ani, au fost furate 400 de milioane de 
dolari. 

Cu excepţia faptului că schema nu prea mergea. Doar unele 
dintre platforme au fost închiriate. Restul au fost ascunse în 

îndepărtata regiune din nordul Siberiei, lamal, unde Navalnii s- 
a deplasat pentru a vedea bucăţile de metal aruncate pe 
câmpurile înzăpezite — „cincisprezece hectare”, scria Navalnii, 
„pline cu bucăţi de fier”. 

Voia acum ca cititorii săi să înţeleagă implicaţiile. încurajați 
de Putin, 150.000 de investitori cumpăraseră acţiuni la VIB. 
„încă mai credeţi că preţul acţiunilor VIB a scăzut de la 13,6 
copeici pe acţiune (preţul stabilit public în IPO**), la 6 copeici 
cât fac acum din cauza crizei financiare internaţionale?” 
întrebă Navalnii. „Sau câ motivele căderii sunt... hm... metode 
specifice de management?” 

El şi-a îndemnat adepţii să se alăture campaniei. „Putem 
face ceva pentru a ajuta? Desigur, puteţi şi, în plus, avem mare 
nevoie de ajutor,” scria el. „Există aproximativ 150.000 de 
acţionari minoritari ai VIB. Aceşti oameni au fost smecheriti si 
jefuiti Iară milă. Formez un cartel al acţionarilor care sunt gata 
să intre în această afacere. Să continuăm ancheta. Să solicitam 
daune. Sa initiem un dosar penal. Sai torturam—si sai 
spanzuram etc.” A mai adăugat: „Amintiţi-vă, cu cât mai multă 
publicitate, cu atât sunt mai mari şansele de succes.” 

Navalnii înregistra un adevărat succes, înfuriindu-şi ţintele 
din guvern şi cercurile de afaceri şi impresionând jurnaliştii şi 
cetăţenii sătui de deceniile de corupţie nemărginită şi de 
abuzurile din Rusia. 

Vedomosti l-a numit pe Navalnii, care avea pe atunci treizeci 
şi trei de ani, drept „omul anului” 2009, în cadrul unui 
clasament anual. Spunând despre el că este „acţionar 
minoritar al celor mai mari companii din Rusia”, ziarul adăuga: 
„Un erou singuratic, un om de afaceri prudent sau un manager 
al proiectului Să obligăm companiile statului să curețe apele? 
Nu ştim ce este Navalnii, acţionar minoritar la companii de 
top. Nici nu contează. Lui Navalnii nu i-a fost frică să le 


32  Abreviere de la Initial Public Offering> Oferta publică iniţială de 
acţiuni în cazul unei societăţi care urmează să fie listată la bursă, (n. 
trad.) 

declare război «managerilor eficienţi», aşa cum îi numeşte el, 
din cadrul companiilor de stat. În timp ce investitorii 
profesionişti îşi rezolvă în linişte problemele, o persoană 
simplă, care nu este învestită nici cu statut, nici cu putere, 
încearcă să lupte cu sistemul.” 

Ziarul a menţionat ca Navalnii s-ar putea întoarce în 
politică, dar mai important, se spunea câ era un exemplu: 
buturuga mică putea riposta şi schimba situaţia. „Nu poţi fi 
luptător, daca eşti singur pe câmpul de luptă”, a spus 
Vedomosti. „Navalnii încurajează şi al ti acţionari să participe 
la proiectele sale care ar putea fi o trambulină pentru 
întoarcerea lui în politică. Dar acum altceva este mai important 
- prin exemplu personal le dovedeşte cetăţenilor că au 
capacitatea de a-şi proteja drepturile.” 

în martie 2010, Navalnii a făcut echipă cu redacţia ediţiei 
ruseşti a Forbes pentru a solicita documente şi informaţii de la 
zece dintre cele mai mari companii din Rusia ca să testeze 
calitatea guvernantei corporative. Au obţinut reacții 
amestecate. 

Gazprom a furnizat rapid documentele, împreună cu o 
factură de 643 de ruble (aproximativ 21 de dolari), costul 
fotocopiilor. Alte companii, cum ar fi, de pildă, RusHydro şi 
Inter RAO, au furnizat doar o parte din documente, spunând că 
unele materiale erau confidentiale. VIB a furnizat informaţii 
complete, dar i-a taxat cu aproximativ 422 de dolari pentru 
printarea celor 2.373 de pagini. Sberbank, cea mai importantă 
bancă de economii şi împrumuturi din Rusia, a răspuns cu 
mare întârziere, dar a trimis documentele gratuit. 

Transneft, Gazprom Neft şi Rosneft nu au furnizat 
informaţii. În articol, Navalnii facea apel la Serviciul Federal 
pentru Pieţele Financiare şi la Parchet. Concluzia generală: 
„Dezastru total in tara cu standarde guvernamentale cor- 
porative.” 


33 Aluzie biblică: „Atunci, din doi care vor fi în țarină, unul se va lua si 
altul se va lăsa.” (Matei, 24:40) (n. trad.) 

Navalnii a insistat cu propriile sale dosare în instanţă si a 
înregistrat mici victorii. 

în mai 2010, o instanţă a decis că poliţia nu a investigat 
corespunzător plângerea lui Navalnii împotriva Transneft şi i-a 
ordonat s-o facă. 

între timp, avocaţii de la Rosneft au depus mari eforturi să 
justifice de ce nu-i dau informaţiile lui Navalnii. Unul dintre 
argumente era că, pur şi simplu, nu deţinea suficiente acţiuni. 
în urma unei contestaţii depuse, în septembrie, de companie în 
instanţă, Navalnii a spus că e bucuros să afle că deţine 
0,00000326% din Rosneft. 

Navalnii, care avea o bursă la Universitatea Yale la acea 
vreme, a răspuns pe blogul său adoptând tonul unui american. 
„în America, scria el, în astfel de cazuri, se spune Oh, my 
goodness! Ce se spune în rusă în asemenea ocazii, vă veţi da 
seama şi singuri.” 

Potrivit avocaţilor companiei Rosneft, scria Navalnii, parcă 
ne venin du-i să creadă: „Acţionarii sunt mari, mici şi 
nesemnificativi. Şi drepturile lor sunt, prin urmare, mari, mici 
sau nesemnificative. Dar cea mai mare porcărie este că 
Rosneft a decis să dovedească în instanţă că A.A. Navalnii nu 
este un acţionar obişnuit.” într-adevăr, în dosarul prezentat în 
instanţă, compania argumenta: „Este, de asemenea, un lucru 
evident faptul că A.A. Navalnii nu este un acţionar obişnuit..., 
iar scopurile lui sunt indisolubil legate de activităţile sale 
socio-politice.” 

În postarea sa pe internet, Navalnii a încercat să-l ironizeze 
pe Peter O’Brien, vicepreşedinte Rosneft, scriind în 
transliteratie rusească: „Petrucio, ce e? Vad ca-ti place sa fii 
rusul cel rău. Doar să nu uiţi că în ţara ta de baştină aveţi 
Legea referitoare la luarea de mită.” O'Brien este, de fapt, 
american, aşa că documentul legislativ relevant ar fi Foreign 
Corrupt Practices Act, nu Bribery Act aplicată în spaţiul 


34 Lege americana care interzice mituirea unor funcţionari străini 
pentru a favoriza afacerile persoanelor private sau companiilor 

britanic, dar punctul de vedere al lui Navalnii era clar. 

Curtea de Arbitraj a fost, în cele din urmă, de acord cu 
Navalnii in ceea ce priveste dreptul sau, ca actionar, la 
dezvaluirea informatiilor companiei, in luna august a anului 
2010, instanta le-a ordonat celor de la Rosneft sa furnizeze 
procesele-verbale de la sedintele consiliului director. 


x OK OK 


La început, Navalnii a utilizat platforma de blogging 
Livejournal pentru a posta transcrierile intervențiilor sale la 
radio. Dar, pe măsură ce devenea tot mai activ politic, 
internetul se va dovedi singura lui modalitate de a evita 
inflexibila cenzură guvernamentală asupra tuturor canalelor de 
televiziune. Propaganda Kremlinului era atât de răspândită pe 
atât de multe şi diverse canale mediatice, încât Navalnii numea 
în derâdere televiziunea rusă „cutia cu zombi” - un fel de 
„cutia cu proşti”, dar mai insultător. Navalnii nu era singurul 
rus revoltat care folosea blogosfera pentru a se lansa într-un 
discurs politic mai deschis şi pentru a face pe justitiarul online. 
Dar el era, fără îndoială, cel mai eficient — şi cel mai popular. 

Pe 7 octombrie 2010, Evgheni Lerner, cofondatorul firmei 
de web design Artus, a publicat o postare revoltată pe 
Livejournal în care descrie cum Ministerul Sănătăţii din Rusia 
a lansat o licitaţie publică pentru proiectarea unui portal 
online care să conecteze furnizorii de servicii medicale cu 
pacienţii. Prima problemă: costul absurd de 55 de milioane de 
ruble, adică aproximativ 1,8 milioane de dolari. Al doilea: 
proiectul trebuia finalizat în şaisprezece zile. 

„Ce idee tare şi, cel mai important, nouă!” Lerner scria, cu 
un sarcasm muscator. „Pe scurt, o astfel de resursă de internet 
va îmbunătăţi semnificativ 

calitatea alfabetizării medicale şi a serviciilor oferite în ţara 
noastră. Glorie Ministerului nostru al Sănătăţii şi Dezvoltării 
Sociale, cel mai grijuliu minister din lume. Ura! Există cineva, 
în afară de angajaţii Ministerului Sănătăţii şi cei care urmează 
să facă pagina asta, care să creadă că se va crea ceva util şi 
care merită atâtia bani?” 

Lerner l-a informat pe Navalnii, care a postat despre licitaţie 
două zile mai târziu, invitându-şi cititorii cu experienţă în 
dezvoltarea paginilor web să-şi spună părerea, chiar dacă 
Lerner, în persoană, se ocupa cu aşa ceva şi era unul dintre cei 
mai buni experţi din Moscova. 

„Hm.., mmmm.., Nu înţeleg deloc costul site-urilor etc.”, 
scria Navalnii. „Dar am ceva experienţă de cand îmi creează 
alţii site-urile de internet. Pe baza acestei experienţe, personal 
pot spune că niciodată, niciodată vreodată, nu poţi face un site 
complex (în special, o reţea socială) în 16 zile. Dar, judecând 
după preţ, pagina ar trebui să fie FOARTE sofisticată.” 

Fără să piardă timpul, Navalnii a acuzat pe fata ministerul 
de fraudă. „Prima mea impresie: furnizorul este cunoscut. Site- 
ul este gata. Banii sunt bagati în cont. Si, desigur, mi-aş dori 
foarte mult să iau un bat cu un vârf foarte ascuţit cu care sa 
intep Ministerul Sănătăţii.” Şi-a îndemnat adepţii să depună 
plângeri la Serviciul Federal Antimonopol al Rusiei. 

Două zile mai târziu, licitaţia a fost anulată. Printr-o postare 
cu titlul „Hehehehehehehe”, Navalnii s-a lăudat cu succesul 
său rapid. 

Susţinătorii lui Navalnii au identificat si alte licitaţii pentru 
proiecte IT cu preţuri umflate pentru Ministerul Sănătăţii. 
Oficialul care se ocupa de acestea, Oleg Simakov, şeful 
departamentului de informaţii digitale al Ministerului Sănătăţii 
- poreclit ,Spranceana” de Navalnii din cauza sprâncenelor 
sale îmbinate — a fost forţat să-şi dea demisia. 

„Felicitări şi mulţumiri tuturor celor care au participat la 
partida de intepaturi”, scria Navalnii fericit după ce licitaţia 


americane, (n. trad.) 

iniţială a fost anulată. „Şi a fost nevoie de doar două postari. 
Una. Doua.” 

De fapt, tehnic vorbind, au fost trei, adăugând si postarea 
iniţială a lui Lerner, cel care a descoperit întreaga schemă. 
Dar, după ce a recunoscut în două vorbe, la început, că Lerner 
i-a vândut pontul, Navalnii nu a mai vrut să lase pe altcineva 
să-i eclipseze legenda în creştere de principalul cowboy al 


anticoruptiei pe net din Rusia. 

Adevărul este că statutul şi recunoaşterea numelui lui 
Navalnii erau în creştere. Atrăgea tot mai mult atenția si noi 
surse de informații. Astfel că, în noiembrie 2010, a publicat cea 
mai amplă investigație de până atunci. 

Era dezvăluirea la care făcea aluzie Navalnii atunci cand 
insista asupra actelor de caritate. Cu titlul „Cum au tăiat cu 
fierăstrăul laTransneft”, Navalnii susţinea în acea postare că 
directorii Transneft, în frunte cu Vainştok, au furat cel putin 4 
miliarde de dolari în timpul construcţiei oleoductului Siberia 
de Est-Pacific (ESPO), conductă lungă de 4.184 de kilometri. 
Unele relatări din mass-media rusă au rectificat totalul la 2 
miliarde de dolari. În orice caz, era o sumă şocantă. 

Acuzatiile, pe care Vainstok şi Transneft le-au negat 
vehement, eclipsau toate dezvăluirile făcute de Navalnii până 
atunci şi se bazau pe documentele pregătite ca parte a unui 
audit ordonat de Camera Federală de Conturi a Rusiei şi 
ajunse pe căi oculte în mâinile lui. Auditul proiectului 
conductei şi răspunsurile Transneft la aceasta, au fost imediat 
declarate secrete. 

Navalnii şi-a deschis relatarea remarcând semnificaţia 
personală a anchetei. „Aceasta este o postare foarte importantă 
pentru mine”, scria el. „Am lucrat la acest caz alături de colegii 
mei mai multe luni. Le voi fi foarte recunoscător tuturor celor 
care citesc şi ne ajută.” 

„Dar, înainte să începi să citeşti, aruncă o privire în 
portofel”, a continuat el. „Poate că nu ai băgat de seamă, dar 

lipsesc de acolo vreo 1.100 de ruble (aproximativ 35 de dolari). 
Nu e mult, pentru fiecare dintre noi, dar această sumă a fost 
furată de la fiecare locuitor adult al Rusiei. În total, conform 
estimărilor noastre, cel puţin 4 miliarde de dolari au fost furate 
în timpul acestei poveşti.” 

Tonul personal al lui Navalnii reflecta faptul că-şi dădea 
seama tot mai clar că mulţi ruşi obişnuiţi erau la fel de 
revoltați şi scandalizati de corupţie ca şi el şi că avea ocazia să- 
i înroleze în lupta împotriva acesteia. Alături de postarea lui de 
pe blog, Navalnii a publicat si un video de aproape cinci 
minute pe YouTube, testând un format care, mai târziu, avea 
să devină principala platformă media pentru investigaţiile 
Fundaţiei sale Anticorupţie. 

Videoclipul, care începea cu genericul „Alexei Navalnii 
prezintă”, includea şi câteva efecte sonore stranii, dar îl 
prezenta, în principal, pe Navalnii, într-o cămaşă albastră, cu 
un microfon ataşat de o cravată violet, oferind un captivant 
rezumat al descoperirilor investigaţiei. 

Schema ESPO era doar o versiune mai mare şi extinsă a 
fraudelor investigate de Navalnii mai înainte. Construcţia 
giganticei conducte fusese exter- nalizată, în principal, către 
companii offshore, care nu aveau capacitatea de a face munca, 
dar care erau doar nişte paravane folosite pentru a angaja 
suban- treprenori, umflând costul proiectului Iara niciun motiv 
evident, în afară de furt. 

La acea vreme, Navalnii şi echipa sa nu au putut duce 
investigația chiar până la capăt. El a speculat că întreaga 
situaţie a fost scoasă la lumină doar pentru că Kremlinul era 
tot mai nemulţumit că nu erau sifonati mai multi bani din 
proiectul ESPO către vârful piramidei puterii din Rusia, iar 
Putin a decis să-l înlocuiască pe Vainstok cu Nikolai Tokarev, 
care făcuse parte din biroul KGB de la Dresda alături de Putin. 
Tokarev a fost cel care a cerut o revizuire a proiectului ESPO 
şi redactarea documentaţiei care a ajuns ulterior în mâinile lui 
Navalnii. 

In mod ironic, dupa ce Tokarev a preluat postul, in 

octombrie 2007, Kom- mersant relata ca ,,era singurul dintre 
cei patru preşedinţi ai Transneft a cărui apariţie în companie 
nu era însoţită de un scandal. Predecesorul său, Semion 
Vainştok, şi-a încheiat fără probleme mandatul.” 

Vainştok şi asociaţii săr nu au admis că ar fi făcut ceva 
ilegal în legătură cu ESPO sau cu exorbitantele donaţii 
caritabile şi împotriva lor nu a fost formulată nicio acuzaţie. 
Putin însuşi, la un moment dat, a comentat cazul şi a subliniat 
că acuzaţiile erau nefondate. Ca semn că era bine privit la 
Kremlin, Vainştok a fost pus, pentru scurtă vreme, la cârma 
eforturilor de construcţie legate de Olimpiada de larnă din 
2014 de la Soci. Dar, după mai puţin de un an de muncă, 
Vainştok a părăsit Rusia pentru a se stabili la Londra şi, mai 
târziu, în Israel, unde a obţinut cetăţenia. 

El şi-a folosit uriaşa avere pentru tot felul de investiţii, 
inclusiv pentru cumpărarea a 35% din Lipstick Building, 
situată în East Side, centrul Manhattanului, New York City. La 
mai bine de un deceniu după ancheta lui Navalnii, Pandora 
Papers, o uriaşă arhivă de documente legate de averile 
offshore ajunsă în presă, a confirmat că Vainştok era unul 
dintre cei trei proprietari ai lui VNIIST, o companie cipriotă, 
care a câştigat nenumărate contracte legate de ESPO, inclusiv 
pentru lucrări de proiectare şi control. Sute de milioane de 
dolari au fost deturnati prin VNIIST către trusturile de familie 
din Noua Zeelandă create de Vainştok şi partenerii săi, 
conform canalelor media care au relatat despre Pandora 


Papers. 
XXX 


Până în toamna lui 2010, Navalnii a lucrat cu o echipă mică 
din propriul său cabinet de avocatură din Moscova. Dar 
escapada lui „Sprânceană” din Ministerul Sănătăţii i-a dat o 
idee. 

La începutul lui decembrie 2010, Navalnii a anunţat 
lansarea unei noi pagini web anticorupţie numită RosPil - un 
nou joc de cuvinte de la raspil, termen colocvial pentru „a lua 

şpagă”. Logoul paginii era vulturul cu două capete, însemnul 
naţional al Rusiei, fiecare dintre păsări ţinând în cioc un 
fierăstrău. 

Ideea era de a implica grupurile de pe internet să 
scormonească după contractele de achiziţie scandaloase, 
profitând de noile prevederi de transparenţă publică introduse 
de preşedintele Dmitri Medvedev şi apoi să zădărnicească 
tranzacţiile, depunând plângeri la care guvernul era obligat, 
prin lege, să răspundă. 

A funcţionat. Şi astfel, au fost anulate contracte de milioane 
de dolari ca urmare a insistențelor paginii RosPil. Şi, mai 
important, Navalnii tinea evidenţa donațiilor pentru munca sa. 
În săptămâna de după prima sa cerere de donaţii pentru 
RosPil, s-au strâns aproximativ 120.000 de dolari. Viitoarea sa 
organizaţie a început să prindă contur cu repeziciune. 

Navalnii şi-a extins echipa angajând patru avocaţi, inclusiv 
pe Liubov Sobol, care avea să devină una dintre cele mai 
importante colaboratoare ale sale şi cea mai apropiată 
confidentă. Va pune pe picioare şi alte câteva iniţiative care îşi 
propuneau să extindă campaniile de presiune pentru a 
îmbunătăţi administraţia guvernamentală în Rusia, inclusiv 
RosYam, care se ocupa de repararea drumurilor. în septembrie 
2011, Navalnii a concentrat toate aceste proiecte sub umbrela 
Fundaţiei Anticorupţie. 

în felul său, Navalnii crea un debuşeu pentru o parte din 
societatea rusă, sătulă de corupţie şi de ritmul lent de 
dezvoltare a ţării, inclusiv încăpăţânarea ei de a se agăța de 
straniile ritualuri birocratice care puneau mai presus mij- 
loacele, şi nu rezultatele. Şi au reuşit. 

Harvard Business School, printre altele, a folosit RosPil ca 
studiu de caz în combaterea corupţiei publice. Acestea fiind 
spuse, obiectivul mai mare al lui Navalnii era nu să anuleze o 
serie de licitaţii publice sau să umple nişte gropi, ci să 
promoveze reforma politică, fără a avea încă un impact major 
în schimbarea peisajului politic din Federaţia Rusă. 

În 2011, Navalnii i-a spus lui Miriam Elder, corespondenta 

The Guardian la Moscova, ca este de parere ca, pentru a se 
schimba ceva in Rusia, ar trebui o noua conducere. 

„Schimbarea nu poate avea loc cu această conducere. Aceşti 
oameni nu-şi vor refuza niciodată miliardele de dolari. Mai 
devreme sau mai târziu, ceva se va schimba şi aceste 
documente pe care le-am adunat vor fi folosite, astfel încât să 
ajungă toţi în spatele gratiilor.” În orice caz, Navalnii nu avea 
nicio intenţie să renunţe. 

„Pentru cei din afară eforturile noastre ar putea părea 
zadarnice, chiar fără nădejde”, scria el într-un articol pentru 
revista Nieman Reports a Universităţii Harvard, text scris 
alături de Maxim Trudoliubov, editorul paginii de comentarii 
de la Vedomosti. 

„Corupţia, spun unii, este o problemă internă şi este 
inevitabilă în ţări care trec de la sisteme controlate de stat la 
sisteme bazate pe economia de piaţă”, scriau cei doi. „Dar 
corupţia nu este doar o grămadă de pietre aşezată în calea 
noastră pe drumul către ceva diferit. Ea presupune infracţiuni 
care zădărnicesc progresul unor societăţi întregi; în Rusia, 
consecinţele practicării corupţiei pe scară largă sunt 
dezastruoase.” 

Şi continuau: „Corupţia nu este furt, pur şi simplu. Ea duce 
la suferinţe morale şi fizice şi la distrugerea oamenilor. În 
Rusia, mii de indivizi ispăşesc pedepse cu închisoarea pentru 
acuzaţii inventate de cei care le-au preluat afacerile sau 
trebuie să scape de martori.” 

În orice caz, Navalnii îşi găsise principala sa misiune 
politică definitorie şi ideologia. Succesul paginii de internet 
RosPil  dovedise eficiența luptei împotriva corupției, 
convingând mii de ruşi nu doar să se trezească din omni- 
prezenta apatie naţională şi să se alăture în mod activ luptei, 
dar şi să doneze bani pentru cauză. 

Fundaţia Anticorupţie, înfiinţată în septembrie 2011, a fost 
nu numai umbrela organizatorică a diferitelor proiecte ale lui 
Navalnii, ci, de asemenea, ceea ce Andrew Roth de la The 
Guardian numea „o redacţie de gherilă, un centru de 

investigaţii al opoziţiei şi un sediu de strategie de campanie.” 
Pe scurt, era Navalnii S.A. 

Fundaţia i-a furnizat, de asemenea, lui Navalnii o sursă 
stabilă de finanţare. La început, o duzină de donatori fondatori 
au fost de acord să ajute cu aproximativ zece mii de dolari pe 
lună. Printre aceştia se aflau şi Boris Zimin, care trăia în afara 


Rusiei din 2004, şi Vladimir Asurkov, fost bancher şi 


„director executiv la Alfa Group 
Consortium, extinsa companie de holding fondată de oligarhul 
Mihail Fridman. Videoclipurile lui Navalnii, impregnate cu 
umorul si sarcasmul sau profund au generat milioane de 
vizualizari si l-au ajutat | Sa construiasca o retea de sustinatori 
in toata Rusia şi sa castige o sustinuta atentie internationala. 


După mai bine de un deceniu de căutări, Navalnii găsise un 
mesaj definitoriu care putea uni multe forţe disparate din 
cadrul opoziţiei. Şi totuşi, într-o ţară întemeiată în mare 
măsură pe corupţia endemică, era prin natura faptelor un 
mesaj antiinstitutional, cu şanse mici să cucerească o susţinere 
largă în rândurile elitei ţării. 

Navalnii nu era naiv in această privinţă şi nici în privinţa 
extremei dificultăţi a cruciadei sale. 


J 


„Este o prostie să te aştepţi ca indivizi care au la degetul 
mic două milioane de poliţişti, jumătate de milion de ofițeri 
FSB, resursele administrative ale autorităţilor executive de pe 
întreg teritoriul ţării, televiziunea şi miliarde de dolari să 
renunţe pur şi simplu, spunea el într-un interviu acordat 
ziarului Moskovski Komsomolet. Guvernul este condamnat. Se 
devorează pe sine şi ţara, dar tipii aceştia vor mai rezista mult 
timp. Venirea la putere a unui om care gândeşte ca mine ar 
însemna ca ei să-şi piardă miliardele şi libertatea. Ţara câştigă 
în continuare venituri uriaşe din exporturile de mărfuri, dar ei 
nu vor să dea aceşti bani nimănui. Sunt sume reale cu multe 
zerouri în conturile din băncile elveţiene, care sunt păzite de 
poliţie, presă, Pervii Canal*’.” 


35 Canalul 1, cel mai important post de televiziune de stat din Rusia, 
interzis în Ucraina pentru că ar fi propagator al mesajelor separatiste, (n. 
trad.) 

Dar era, de asemenea, sincer in ceea ce priveste motivatiile 
politice ale activitatii sale anticoruptie. Nu era un denuntator 
chitibusar oarecare, ci un politician. 

„În tara noastră, politicienii sunt trataţi prost şi multi, ştiind 
asta, se maimutaresc, autoin ti tulându-se activişti civili, a 
declarat el pentru Moskovski Komsomolet. Dar nu vreau să 
trag pe nimeni pe sfoară. Activitatea mea principală este lupta 
împotriva corupţiei. Corupţia este principala problemă politică 
din ţara noastră. „Verticala” corupţiei a devenit un sistem de 
control. Aşadar, activitatea mea este absolut politică. Nu scriu 
manifeste, dar fiecare rând din anchetele mele legale are 
profunde implicaţii politice.” 


BLOGGER, LUPTĂTOR DE STRADA, POLITICIAN 


„Duba noastră are numărul 2012. Atenţie! NU II DAŢI FOC. 


Doar spargeti rotile.” 
> 
— Alexei Navalnii, Moscova, 5 martie 2012 


Oricât de întârziată ar fi fost, despărţirea dintre Navalnii şi 
Partidul labloko din decembrie 2010 a adus libertate si 
incertitudine. „Viaţa mea de opozant începuse”, a afirmat 
acesta. 

Alegerile pentru Duma de Stat, care au avut loc cu câteva 
zile înainte de eliminarea lui Navalnii din partid, au fost un 
dezastru pentru opoziţie. Conform rezultatelor oficiale, care au 
fost aproape cu siguranţă falsificate, Rusia Unită a câştigat cu 
65 de procente. Putin îşi consolidase controlul. Partidul 
Comunist, Partidul Liberal Democratic al Rusiei, de extremă 
dreaptă, şi Rusia Justă, un partid centrist iară o ideologie 
clară, au fost desemnate drept „opoziţie sistemică” şi li s-a 
permis să depăşească pragul de 5 procente pentru a intra în 
Parlament, labloko, cu un rezultat raportat de 1,6%, fusese 
exclus, pierzându-şi cele patru locuri în Parlament. Uniunea 
Forţelor de Dreapta şi-a pierdut şi ea cele trei locuri. 

Navalnii şi-a exprimat multumirea că boicotase alegerile. 
„Am simţit o satisfacţie imensă din cauza faptului că nu m-am 
dus ieri la vot”, a scris pe LiveJournal. „Lasă-i sa se ducâ naibii 
cu acest circ. Ideea prostească de a veni şi de a distruge 
buletinele de vot eşuase: 1,1% la nivel naţional. E clar că 
aproape toate au fost distruse accidental.” 

Serghei Mitrohin, care atunci era şeful adjunct al Partidului 
labloko, s-a plâns că alegerile au fost fraudate şi că labloko 


obținuse de fapt 8 procente. Navalnii a postat nemulţumirile 
lui Mitrohin Iara a comenta mai departe, însă tăcerea sa era 
plină de dispreţ şi sarcasm. Mitrohin s-a plâns de „umflarea 

colosala a numarului de buletine de vot”, de votarea de tip 
carusel — in care oamenii sunt transportati in grupuri pentru a 
vota de mai multe ori la diferite centre de vot - si de alte 
trucuri murdare previzibile. „Nu e nimic de sărbătorit aici. A 
fost o ruşine uriaşă pentru întreaga lume”, a scris Mitrohin. 
„Pentru a-şi menţine influenţa, Putin a umilit din nou 
demnitatea naţională a cetăţenilor Rusiei.” 

însă existau si alte semne ca Putin şi serviciile sale de 
securitate îşi consolidau puterea. De exemplu, Natalia Morari, 
una dintre fondatoarele DA!, a fost expulzată din Rusia. 

Morari, o cetateana din Republica Moldova, scrisese un 
articol în The New York Times Magazine unde a descris o 
schemă uriaşă de spălare de bani a Kremlinului pe care acesta 
o folosea pentru a finanța şi a controla toate partidele politice 
din ţară. Natalia avea doar douăzeci şi patru de ani şi 
terminase recent universitatea. însă, investigaţiile sale l-au 
înfuriat, printre alţii, pe Alexander Bortnikov, un aliat apropiat 
al lui Putin, care fusese directorul SFS-ului (Serviciul Federal 
de Securitate). 

în acel decembrie, Morari fusese plecată în Israel pentru a 
realiza un reportaj de călătorie. Când a aterizat pe aeroportul 
Domodedovo din Moscova, aceasta a fost reţinută şi deportată 
sub ordinele SFS-ului. Cetăţenii moldoveni nu aveau nevoie de 
viză pentru a intra în Rusia, iar toate actele lui Morari erau în 
ordine. 

Navalnii auzise despre această situaţie când Morari încă se 
afla în detenţie pe aeroport. „Au găsit emigrantul cel mai 
periculos”, a postat acesta plin de furie. „Vite, ciudati si 
gunoaie.” 

În unele privinţe, Morari a avut noroc. Cu aproape un an 
înainte, Anna Politkovskaia, o jurnalistă de la Gazeta Novaia, 
care raportase intens abuzurile din Cecenia, a fost împuşcată 
în liftul din blocul său din Moscova. Cu doi ani în urmă, 
Politkovskaia supravietuise unei aparente otrăviri, când i se 
făcuse rău în timpul unui zbor între Moscova şi Rostov-pe-Don, 

oraş din sudul Rusiei. 
în acel moment, Navalnii nu-şi inchipuia câ, peste un 
deceniu, destinele lui Morari şi Politkovskaia — exil sau moarte 
— aveau să devină opţiuni reale în propria viaţă. 
în schimb, Navalnii, lucrând alături de colaboratorii săr din 


Mişcarea de 
> 
Eliberare a Rusiei (NAROD), a organizat o masă rotunda dupa 


alegeri numită: „Moartea opoziţiei ruse şi posibilitatea 
renaşterii acesteia. Un discurs nou al opoziţiei.” 

Printre subiectele discutate s-au numărat „opoziţia 
sistemică ca parte a maşinăriei politice a Kremlinului” şi 
„posibila creare a unei opoziții noi de calitate, pregătită şi 
capabilă de o luptă adevărată pentru putere”. Anunţul lui 
Navalnii despre eveniment a inclus un mesaj că la sfârşitul 
acestuia va fi un bufet. Măcar opoziţia sau ce a rămas din ea 
nu avea să facă foamea. 

Un raport din partea Mişcării de Eliberare a Rusiei pe care 
Navalnii l-a publicat a rezumat concluziile mesei rotunde şi a 
cuprins o incriminare dură a aşa-numitei opoziții sistemice. 

„Putem privi acţiunile opoziţiei sistemice într-un singur fel: 
o trădare a ţării şi a alegătorilor în numele păstrării locului 
comod şi comercial din sistemul politic al Kremlinului”, a 
afirmat Mişcarea de Eliberare a Rusiei într-un comunicat 
postat de Navalnii. 

„Partidele de opoziţie au avut sansa de a răspunde adecvat 
testului din 2007: să anunţe un boicot al alegerilor din luna 
septembrie a acestui an şi, prin urmare, să scoată din 
legalitate întreaga structură politica a Kremlinului”, a 
continuat acesta. „însă, opozantii sistemici nu s-au folosit 
dinadins de această şansă. Acum aceştia culeg roadele. Nici 
înfrângerea lor umilitoare nu o pot accepta cu demnitate.” 

Mişcarea de Eliberare a Rusiei a cerut o revizuire rapidă şi 
totală a abordării politice. „înainte de alegerile prezidenţiale”, 
a scris aceasta, „opoziţia ar putea să concureze serios cu 

actualul guvern doar intr-un singur caz: daca promoveaza un 
singur candidat pentru toate fortele anti-Kremlin: de stanga, 
liberal, nationalist. Dar nu exista practic nicio speranta pentru 
acest lucru.” 

Aceasta prezicere a fost corecta. in ciuda anilor de apeluri 
ca forţele politice democrate ale Rusiei sa se unească, 
diferitele grupări au rămas divizate şi nu au putut să prezinte 
un candidat comun pentru a-l contesta pe prim-ministrul 
Dimitri Medvedev, succesorul desemnat al lui Putin la alegerile 
prezidenţiale din 2 martie. 

Totuşi, după opt ani cu Putin la putere, acest tandem a creat 
impresia că lucrurile s-ar putea schimba. Medvedev - care îl 
cunoscuse pe Putin când amândoi au lucrat pentru Anatoli 
Sobciak în perioada în care acesta era primarul oraşul Sankt- 
Petersburg — a fost academician, profesor de Drept si autor al 
manualului de Drept civil. Spre deosebire de Putin, nu facuse 
niciodata parte din serviciile secrete ruse, din ale caror 
randuri proveneau multi dintre aliatii si confidentii cei mai 
apropiati ai lui Putin. 

in timp ce Putin era cunoscut peste tot ca fiind un tehnofob, 
Medvedev a fost un admirator al gadgeturilor. Acesta era 
interesat de implementarea serviciilor electronice 
guvernamentale, chiar numind anumiti membri ai echipei sale 
să studieze progresele realizate in Georgia. Şi, bineînţeles, 
dacă mai conta, acesta şi-a afirmat public angajamentul de a 
lupta împotriva corupţiei. 

în cele din urmă, toate aceste lucruri s-au dovedit a fi iluzii, 

înselându- 

inu J 
numai pe ruşi, ci şi pe Barack Obama şi Hillary Clinton, care 
fuseseră seduşi în a face o încercare nereuşită de a stabili 
legături noi cu Federaţia Rusă. 


XXX 


Pentru Navalnii, principalul eveniment inselator a fost 

nominalizarea făcută de Medvedev în decembrie 2008 a lui 
Nikita Belih, fostul lider al partidului Uniunea Forţelor de 
Dreapta, pentru postul de guvernator al regiunii KJrov, o zona 
împădurită aflată între Moscova şi munţii Ural. 

Belih era cu un an mai mare decât Navalnii şi una dintre 
cele mai strălucitoare speranţe în cercurile opoziţiei ruse. 
Uniunea Forţelor de Dreapta a fost fondată de Anatoli Ciubais 
şi Egor Gaidar — primii susţinători ai reformelor economice 
liberale post-sovieticc din Rusia - şi avea să fie mereu afectată 
de consecinţele negative ale privatizării, care au dus la 
formarea sistemului oligarh din Federaţia Rusă. Averea 
imensă, care înainte era controlată de stat şi legată în mare 
parte de aparent nelimitatele resurse naturale ale Rusiei, a 
sfârşit prin a ajunge în mâinile unui grup format din baroni 
hoţi aleşi pe sprânceană. 

Initial, Navalnii a susţinut acele aşa-numite reforme. Dar, 
mai târziu, acesta a ajuns la concluzia că Ciubais a fost un 
ipocrit şi principalul responsabil pentru drumul Rusiei spre 
autoritarism şi capitalism al cumetriilor. După ce a ţinut 
prelegerea despre proprietatea privată, Ciubais a ajuns să facă 
avere din administrarea a două companii de stat, RAO-EES, 
care a pus monopol pe energie, şi Rusnano, firma de 
nanotehnologie finanțată de guvern. 

„în calitate de fost admirator al lui Eltin şi Ciubais, pot 
spune că Ciubais îmi stârneşte acum mai multe emoţii negative 
decât Putin”, i-a spus Navalnii lui Voronkov. „Cred că existenţa 
putinismului i se datorează lui Ciubais.” 

în anul 2015, Navalnii a avut ocazia de a-l înfrunta personal 
pe Ciubais, acuzându-l de ipocrizie, în timpul unei dezbateri 
transmise în direct la televizor, moderată de Xenia Sobciak pe 
canalul TV-Rainn. Navalnii a deschis discuţia prin a cita „o 
persoană minunată şi foarte inteligentă” care a afirmat în 2006 
următoarele: „Capitalismul de stat este ineficient, aproape 
întotdeauna corupt şi nerentabil din punct de vedere 
strategic.” „Acea persoană a fost Anatoli Borisovici Ciubais.”, a 

adaugat Navalnii. 

Acesta a spus in continuare ca Ciubais s-a tradat pe sine 
insusi si ca Rusnano n-ar mai trebui sa existe sub forma sa de 
stat. 

Ciubais a răspuns prin a afirma ca, deşi Navalnii avea un 
viitor strălucit ca politician, acesta privea lumea prea mult în 
alb şi negru. „Alexei Anatolievici”, a spus Ciubais, „te rog să nu 
faci confuzie între termenul «capitalism de stat» şi «companie 
de stat». Acestea nu sunt acelaşi lucru.” 

Navalnii a acuzat Rusnano de irosirea fondurilor publice; 
Ciubais a insistat că statul ar putea juca un rol util de 
incubator al inovației. Dezbaterea a fost dezamăgitoare, iară 
nicio lovitură de knock-out din cele două tabere. 

Lăsând la o parte dezacordurile şi dezamăgirile, Navalnii 
avea un motiv bun la finele anilor 2000 pentru a găsi o cauză 
comună cu Uniunea Forţelor de Dreapta, cunoscută în limba 
rusă sub acronimul său SPS. 

Printre alţi membri fondatori ai partidului se numărau 
politicieni declaraţi democrați, precum Boris Nemtov, primul 
guvernator post-sovietic al regiunii Nijni Novgorod, care a 
lucrat mai târziu ca ministru al Energiei în Federaţia Rusă şi 
deputat, prim-ministru la finele anilor '90. Acesta a devenit 
ulterior preşedinte-deputat al Dumei de Stat şi şef al facțiunii 
SPS din Duma între anii 2000 şi 2003. 

Belih fusese membru al Adunării Legislative din regiunea 
natală Perm, vecină cu regiunea Kirov. Apoi, a fost ales 
deputat-guvernator al regiunii Perm înainte de a fi promovat la 
conducerea SPS-ului, în mai 2005. în această poziţie, Belih s-a 
aliat cu Maria Gaidar, care se alăturase partidului, călcând pe 
urmele tatălui său. 

Belih participase la prima dezbatere publică DAI Cu 
Navalnii pe post de moderator al dezbaterii, Belih a susţinut ca 
forţele Kremlinului erau întruchiparea „fascismului italian 
clasic”. Autorităţile ruse, a spus acesta, operau conform unui 
principiu bine cunoscut, să fie cei mai zgomotoşi oameni din 

mulţime care să strige „Opriţi hotul!”, cand, de fapt, ei înşişi 
erau hoţii. Când o persoană din public l-a întrebat pe faimosul 
jurnalist Oleg Kasin, un membru al juriului, de ce îl votase pe 
Belih, Kasin a răspuns: 

— Belih arată la fel ca mine; un băiat gras şi amabil din 
provincie. îmi place de el. 

Şi Navalnii îl simpatiza pe Belih, iar acesta îi împărtăşea 
sentimentele. Când dezbaterea finală s-a încheiat cu o bătaie 
sângeroasă, Belih s-a dus la secţia de poliţie pentru a depune 
mărturie în numele lui Navalnii. Si, când Belih a fost numit 
guvernator al regiunii Kirov, acesta i-a invitat pe Navalnii şi 
Maria Gaidar să se alăture echipei sale. 

Gaidar a avut retineri. Aceasta era logodită şi avea planuri 
să facă o călătorie în Statele Unite. Navalnii, însă, era 
entuziasmat. După aproape un deceniu de activitate la 
periferia sferei politice — făcând campanii, pledând şi 
criticând, dar niciodată luând decizii —, acesta a privit oferta 
lui Belih ca pe o şansă de a schimba ceva din interior. 

„Nikita ne-a invitat pe mine şi pe Alexei să venim cu el”, şi-a 
amintit Gaidar. „lar Navalnii a acceptat. Eu n-am fost hotărâtă 
deoarece aveam planuri personale. Eram pe punctul de a ma 
căsători şi de a pleca la studii în Statele Unite. însă mi-am adus 
aminte ca Navalnii mi-a spus: «Nu, trebuie să mergi. Trebuie 
să te foloseşti de această oportunitate. Trebuie să faci ceva, 
înţelegi, este o oportunitate imensă.» îmi aduc aminte că a 
vizitat regiunea Kirov înaintea mea, cam cu o săptămână sau 
două, şi a spus: «E grozav. O să facem lucruri marete aici. Ar 
trebui să vii. Ar trebui să lucrezi aici.»” 

Drumurile lor s-au separat în Kirov. Gaidar s-a concentrat 
asupra serviciilor sociale, mai ales cele de sănătate şi de 
întrajutorare şi a devenit deputat-gu- vernator. Navalnii a 
lucrat în domeniul economic şi, deoarece încă lua în cal- cui 
propriile ambiţii politice, a preferat să rămână consilier extern 
pentru Belih. Nu a acceptat o poziţie oficială în guvern. 

„Navalnii s-a concentrat de la început asupra corupţiei şi 

transparenţei în afaceri”, a spus Gaidar. „Cred ca pana si Belih 
i-a oferit un post, însă Navalnii a vrut să-şi continue munca sa 
în politică part-time, să nu accepte vreun post, să fie un 
consilier.” 


Navalnii a început cu un succes rapid, descoperind un plan 
de scădere a valorii unei distilerii din regiune cu o nouă ofertă 
publică la bursa. El a reuşit să oprească această acţiune şi şi-a 
trambitat victoria peste tot. 

însă, industria principală in Kirov nu este alcoolul, ci 
silvicultura si lemnul, iar Navalnii a invatat rapid ca aceasta 
era plina de coruptie. Urmand un model comun in Federatia 
Rusa post-sovietica, costurile din afaceri erau in mare parte 
centralizate si suportate de guvern, in timp ce profiturile erau 
descentralizate şi acaparate de entităţi private. 

Kirovles, compania de stat de vânzare a lemnului, pierdea 
bani, în parte deoarece unităţile de prelucrare a lemnului pe 
care le controla vindeau direct clienţilor şi-şi încasau singure 
banii. în Rusia, exploatarea lemnului este o activitate specifică 
omului obişnuit. Majoritatea oamenilor de rând nu pot să sape 
după petrol sau să construiască o conductă de gaz. însă aceştia 
pot tăia lemn. 

În Kirov, Navalnii a încercat să facă ordine si să impună 
reforme, însă a reuşit doar să-şi facă duşmani. „Navalnii s-a 
încurcat în aceste treburi, iar eu cred că asta a fost greşeala 
lui cea mai mare”, a spus Gaidar. „Deoarece corupţia este 
descentralizată. Nu este un tip de corupţie pe care o repari 
doar prin abrogarea unei legi sau prin eliminarea unei 
proceduri inutile la nivelul superior.” 

— Toată regiunea Kirov trăieşte din asta, a afirmat aceasta. 
Toţi oamenii fac ceva bani din lemn. Poliţia la nivel local. Unii 
vameşi. Cineva care lucrează la calea ferată. Cineva de la 
măsurători... De obicei, e vorba de corupţia unui birocrat sau 
de corupţia unui oligarh. Atunci, era vorba de corupţia poporu- 

lui. Nu e ca şi cum era o corupţie uriaşă care ajungea în 
băncile din Elveţia sau în paradisurile fiscale. 

Oamenii care reprezentau aceste interese înrădăcinate s-au 
plâns de repetate ori lui Belih din cauza lui Navalnii şi au 
încercat toate strategiile posibile pentru a păstra sistemul 
vechi de corupţie pe care Navalnii încerca să-l distrugă, 
inclusiv prin a-i intenta procese. După mai mulţi ani, unul 
dintre aceste cazuri avea să se întoarcă să-l bântuie, reînviat 
de Kremlin pentru a-l condamna de crime serioase şi a-i 
interzice să candideze pentru un post public. 

însă, la acea vreme, Navalnii a fost prins într-o cruciadă lara 

satisfacţii şi inutilă împotriva corupţiei endemice. 
— A sfârşit prin a se confrunta cu toată regiunea, a spus 
Gaidar, în timp ce Belih obosise din cauza tuturor plângerilor 
pe care le primise despre Navalnii. Relaţia lor a început să se 
deterioreze şi, la un moment dat, acesta nu l-a mai ascultat pe 
Navalnii şi nu a mai vrut să-l ajute. Deşi erau de acord in 
privinţa planului... Navalnii a fost foarte supărat si foarte 
dezamăgit. Simtea că-şi iroseşte timpul. 

Navalnii a început o serie de postări intermitente pe blog, 
numite „100 de informaţii despre regiunea Kirov”, unde s-a 
plâns de frustrăiile sale de acolo şi a ironizat birocraţia de care 
se ciocnea. Aceasta includea oficialii locali care insistau că nu 
puteau instala Wi-Fi în clădirea administrativă regională şi 
încercările nereuşite ale personalului de mentenanţă de a 
folosi adeziv sau o greutate pentru a fixa plăcile de pe treptele 
de la intrarea clădirii. Postăiile, cum era de aşteptat, nu i-au 
adus prieteni locali. 

Lui Navalnii a păiut să-i facă o deosebită plăcere, ca să 
spunem aşa, articolul scris pentru ziarul local Observatorul 
Viatki, intitulat: „Serviciul Federal de Securitate (FSB) o ia pe 
la spate”. Un ofiţer al Serviciului Federal de Securitate din 
regiunea Kirov fusese implicat în patru accidente de maşină în 
doi ani, cel mai recent fiind „ciocnirea în spate a unui vehicul”. 
Navalnii a citat ziarul care raporta că ofiţerul FSB „distrusese 
integritatea unui Opel printr-o acţiune periculoasă.” 

intre timp, lulia Navalnaia, care se mutase la Kirov cu un 
copil de sapte ani si un nou-nascut, era nefericita. O moscovita 
cosmopolita, aceasta traia departe de familie si de prieteni 
intr-un loc in care activitatea principala de relaxare era 
vanatul, iar localnicii erau extrem de suspiciosi cu cei din 
afara. 

Fiica familiei Navalnii, Dasa, a fost hartuita la scoala. La un 
moment dat, un profesor a eliminat-o dintr-o sceneta scolara, 
ordonandu-i sa-i dea altui copil costumul sau. 

— Profesoara a intrat pur si simplu in clasa si a spus: ,,Locul 
tau nu e aici, da-i costumul altei fete”, isi reaminteste Gaidar. 
lulia, indignata, a refuzat. A luat-o pe Dasa, care plangea, cu 
tot cu costum si a iesit val-vartej din scoala. 


x x x 


în timp ce lucrurile mergeau prost în Kirov, reputația lui 
Navalnii de cruciat online al anticoruptiei creştea rapid. Zi 
după zi, acesta a purtat lupte împotriva companiilor Gazprom, 
Transneft, VIB şi altele atât pe blogul său sau în instanţă, cât 
şi în interviurile din ziare şi de la radio. 

În luna octombrie, Navalnii a scris pe blog despre Serghei 
Magnitki, un consilier fiscal al lui Bill Browder, odinioară cel 
mai mare investitor strain al Federaţiei Ruse. Magnitki fusese 
arestat şi închis după ce a demascat o fraudă fiscală imensă 
făcută de autorităţile ruse. Oficialii guvernamentali au confis- 
cat o parte din companiile lui Browder, apoi au depus 
declaraţii fiscale, solicitând fraudulos o rambursare de 5,4 
miliarde de ruble, aproximativ 230 de milioane de dolari - care 
a fost achitată cu promptitudine. Banii au dispărut rapid. 

Navalnii şi-a exprimat uimirea fata de această operaţiune, 
însă a profitat de moment pentru a-i da o lovitură lui Browder, 
care odinioară fusese un susţinător înflăcărat al lui Putin. 

— Pe Browder nu l-am perceput ca fiind un băiat cuminte. E 
tot un boier, a spus Navalnii, folosind o vorbă rusească pentru 

un tip înţelept din mafie. Acum câţiva ani, l-a lăudat pe Putin 
cu entuziasm şi a susţinut că lumea se lua de el pe nedrept. Ei 
bine, a adăugat Navalnii cu tonul său ironic, acum Browder a 
pierdut 230 de milioane de dolari şi s-a răzgândit. 

Magnitki a fost trimis la închisoare dupa ce i-a pârât pe 
oficialii care au forat milioanele de dolari. Acesta a fost închis, 
i s-a refuzat îngrijirea medicală şi apoi a murit în captivitate. 

Navalnii şi-a lăsat deoparte supararea legată de 
inconsecventa lui Browder şi a reacţionat la veste cu groază şi 
resemnare. „Ei l-au ucis”, a scris Navalnii pe platforma 
Livejournal la data de 18 noiembrie. „Vestea morţii lui Serghei 
Magnitki, despre care am citit în Matroskaia Tisina, este 
îngrozitoare. Daunele cauzate ţării de acest asasinat nu au fost 
măsurate, însă sunt sigur că sunt semnificative”, a scris 
Navalnii. 

S-a înşelat. Nu li s-a făcut nimic tortionarilor lui Magnitki, 
iar Browder a întreprins o cruciadă de un an pentru a câştiga o 
aparentă dreptate prin intrarea în vigoare a „Legilor 
Magnitki”, care îi vizează pe cei ce încalcă drepturile omului. 

Blogul lui Navalnii, în care trecea in revistă anul 2009, 
ilustra faptul că acesta încă încerca să-şi integreze opiniile 
politice personale într-o ideologie coerentă, cu priză la public. 
El încă era convins că echilibrul corect ar fi un amestec de 
economie liberală, politică socială progresivă şi poziții 
conservatoare privind migraţia şi dreptul de deţinere a armei. 

Sub titlul „Dumnezeu a făcut omenirea, dar Samuel Colt i-a 
făcut egali”, Navalnii a facut public faptul că era un susţinător 
al dreptului de port-armă. El a descris cazul unui om de afaceri 
din Moscova care a fost aproape ucis, dar s-a putut apăra de 
atacatorii săi deoarece deţinea o companie privată de secu- 
ritate şi, prin urmare, a avut voie să poarte asupra sa o armă, 
un pistol Makarov IZH-71. 

„Inarmaţi-vă cu tot ce găsiţi”, a scris Navalnii. „Şi cereti 
legalizarea armelor de foc cu ţeavă scurtă. Dacă oamenii cei 
mai corupți şi mai necinstiti din tara 

(mă refer la poliţie) sunt înarmaţi, atunci de ce acest lucru este 
interzis pentru cetăţenii obişnuiţi?” A inclus un link către 
videoclipul său ciudat pro-arme de pe Youlube, pe care l-a 
făcut după fondarea NAROD. 

între timp, Navalnii a obţinut o victorie uriaşă cu 
investigația sa, „Cum stau lucrurile la VIB”, despre 
platformele de foraj achiziţionate la preţuri umflate. 

După publicarea anchetei, angajaţii lui Navalnii de la VIB şi 
VIB Leasing au luat legătura cu acesta să-i spună că managerii 
erau panicati, fugind din- tr-un loc în altul cu exemplare ale 
postării sale de pe blog, după cum afirmase unul dintre ei, 
„precum şoarecii într-un magazin alimentar în flăcări”. După 
câteva zile, Costin, şeful VIB, a anunţat că l-a concediat pe 
şeful VTB Leasing şi că lua măsuri pentru a evita pierderi 
majore. 

însă compania nu a recunoscut fărădelegile şi a spus că va 
coopera cu autorităţile dacă cineva va putea oferi dovezi ale 
unui comportament necorespunzător. Navalnii, desigur, a 
început imediat să prezinte aceste dovezi. 

Luptele lui Navalnii începeau să capete recunoaştere, 
inclusiv la nivel internaţional. 

„Deşi nu sunt o vedetă rock, mi-am realizat visul oricărei 
vedete rock”, a scris acesta pe blogul personal la data de 6 
decembrie. „Am acordat un interviu revistei Rolling Stone.” 

„Dar există o problemă”, a adăugat. „în oraşul Kirov, unde 
locuiesc acum majoritatea timpului, este absolut imposibil să 
cumpăr revista Rolling Stone.” în luna decembrie a acelui an, 
tatăl Măriei Gaidar, Igor, fostul prim-mi- nistru şi reformator al 
pieţei, a murit. Navalnii a deplâns faptul că nu a avut niciodată 
şansa să-l întâlnească, deşi plănuiseră de mult să stabilească o 
întrevedere. 

„Am fost fanul său în perioada romantică a formării unei 
economii de piaţă”, a scris Navalnii. „l-am blestemat până am 
răguşit pe toţi cei care erau împotriva lui. Perioada romantică 
trecuse, iar Gaidar a rămas unul dintre puţinii care şi-au 

păstrat respectul necondiţionat şi stima de sine. Nu fura. Nu a 
devenit oligarh. Nu a acaparat câmpurile petroliere. Deşi a 
avut mai multe oportunităţi decât alte persoane.” 
„A fost întotdeauna dezgustător să aud poveşti despre 
bogăţia incredibilă a lui Gaidar, deoarece am văzut cu ochii 
mei că familia trăieşte modest”, a con- 


tinuat Navalnii. „Chiar şi în cercurile politice liberale unde, sa 
fim serioşi, anumitor oameni le place să se împroaşte reciproc 
cu noroi, nimeni nu ar îndrăzni vreodată să-i reproşeze ceva lui 
Gaidar”, a adăugat el. „Am rămas toţi orfani.” 


x x x 


în ciuda succesului său limitat în curăţenia făcută în 
industria lemnului, Navalnii şi-a folosit timpul pe care l-a 
petrecut în Kirov pentru a face alte progrese. El a îndeplinit 
cerinţele pentru a fi admis la barou şi a studiat limba engleză. 
Dar era clar că zilele lui Navalnii în Kirov erau numărate. 

Chiar de la început, acesta făcuse remarci sarcastice despre 
Kirov, iar acum a început să-l ia peste picior pe şeful său, 
guvernatorul Nikita Belih. 


La un moment dat, Belih a anuntat că a decis să renunţe la 
salariul său şi ] J J 
ca va dona banii pentru a construi rampe de acces in Kirov 


pentru persoanele cu dizabilitati. 

Navalnii a fost sarcastic si a spus ca daca alti oficiali ar 
urma exemplul lui Belih, „atunci în Kirov s-ar construi cea mai 
mare rampă din lume pentru persoane cu dizabilităţi”. 

A recunoscut că şeful lui nu era încântat. „Belih nu a 
apreciat ideea”, a scris Navalnii. „A spus că oamenii din Kirov 
nu înţeleg glumele mele. Şi deputatii locali din Rusia Unita au 
făcut deja plângeri de genul «Navalnii si Livejournal-ul sau 
denigrează realitatea din Kirov».” 

în acel an, de Crăciun, Navalnii şi soţia sa au călătorit în 
Statele Unite, vizitând Los Angeles, San Francisco şi Las 

Vegas. Ca simbol al personalitatii sale publice emergente, 
Navalnii a continuat sa posteze pe blog in timpul vacantei, 
pastrand jocul de replici cu urmaritorii sai si permitandu-le sa i 
se alature virtual in timpul calatoriei sale. 

Dar Navalnii a descoperit de asemenea ca urmaritorii sai il 
vor trage la raspundere pentru cuvintele si faptele sale. 

La un moment dat, acesta a cerut blogosferei ruse sfaturi cu 
privire la cumpararea unui iPhone in Statele Unite fara 
contract, ceea ce nu era posibil la vremea respectiva. ,,Pentru 
a obţine un contract, ai nevoie de o carte de identitate 
americana”, s-a plans Navalnii. ,,Dati cuiva un sfat util: Cum sa 
inseli sistemul american?” 

Un urmaritor i-a intors imediat replica printr-un comentariu: 
„Interesant... Tu însuţi scrii cum oficialii înşală ruşii. in acelaşi 
timp, ceri sfaturi despre cum să înşeli americanii.” 


Navalnii a răspuns: „Nu voi jefui pe nimeni. Cu siguranţă il 
poţi cumpăra fără contract.” Alţi urmăritori au sugerat că îşi 
irosea banii. 

La întoarcerea în Moscova, Navalnii a fost înfuriat de 
întârzierile si incon- venientele de pe aeroportul Seremetievo 
din capitală, în special afară, unde majoritatea maşinilor care 
mergeau spre terminalul de sosiri au fost blocate pe una din 
cele trei şosele. Navalnii a vorbit împotriva a ceea ce el 
presupunea că este o schemă de stors banii: rezervarea unei 
şosele cu două benzi aproape pustii pentru taxiurile speciale. 

„în general, aeroportul Sh-2 este un exemplu ideal al 
faptului că, în ciuda numărului mare de persoane în uniformă 
din ţară, nu există nicio putere. Nu verticală, nu orizontală, 
nici măcar altceva”, a scris Navalnii. Descriind experienţa 
trăită pe aeroport, el a adăugat: „Aceasta a fost un iad 
cumplit.” Postarea a făcut impresie, adunând 887 de 
comentarii, şi determinându-l pe Navalnii să glumească mai 
târziu că unii dintre urmăritorii săi erau acum îngrijoraţi că a 
renunţat la protecţia drepturilor acţionarilor minoritari şi că se 

va dedica de acum încolo pasagerilor aerieni. Postarea a 
generat, de asemenea, ceea ce ar fi putut fi prima aprobare 
prezidenţială a lui Navalnii. 

Rustem Adagamov, care a fost mult timp considerat cel mai 
popular blog- ger al platformei Livejournal din Rusia, a postat 
un link către diatriba lui Navalnii. „P.S.”, a scris Adagamov, 
„Dacă într-o zi ar avea loc alegeri prezidenţiale normale şi 
corecte în ţara noastră şi Alexei ar candida pentru acest post, 
aş vota pentru el cu ambele mâini. Serios.” 

Până la sfârşitul lunii ianuarie, era clar că Navalnii se afla 
sub asediu la Kirov. Comitetul Regional de Etică a Legislaturii 
a organizat o audiere pentru a examina postările sale de pe 
blog, care erau considerate ofensatoare. 

„Aici jură şi aici defăimează, dar aici el râde de kiroviti şi 
aici poliţia este ofensată”, îi ironizează Navalnii, adăugând că, 
în opinia sa, legislatorii locali nu s-au opus doar lui, ci erau 
determinaţi să obstructioneze orice progres. 

„Ei bine, iată apelul meu către deputatii Adunării Legislative 
din regiunea Kirov”, a scris el. „Să vă fie frică. Sunt un blogger 
popular. Mă citesc la Kremlin înalții oficiali. Ei vor citi aceasta 
postare şi vă vor pedepsi. Pentru neascultare şi neîncredere în 
modernizare: veţi fi forţaţi să trăiţi dintr-un singur salariu.” 

Maria Gaidar a declarat ca Navalnii a început să insiste ca 
ea să părăsească regiunea Kirov, deşi era angajată să 
finalizeze unele dintre proiectele sale, care se bucuraseră de 
ceva succes. Ea reuşise, de exemplu, să câştige finanţare din 
partea Băncii Mondiale pentru un proiect care ajuta la 
instruirea funcţionarilor locali. 

— A fost dezamăgit, a spus Gaidar, amintindu-şi cum s-a 
răzgândit Navalnii după ce la început a rugat-o să lucreze la 
Kirov. El mi-a spus: „Trebuie să vii.” Apoi mi-a spus: „E o 
prostie, nu avem cum să facem ceva, nu putem realiza ceva 
aici. Ar trebui să ne concentrăm pe politică.” 

Cu încurajarea şi recomandările lui Gaidar din partea lui 
Albat, lui Serghei Guriev - pe atunci rectorul Noii Şcoli 

Economice din Moscova - si a altora, Navalnii a aplicat pentru 
un loc la Programul International de Burse al Universitatii 
Yale. La sfârşitul lunii aprilie, acesta a fost acceptat. 
Experienţa sa din perioada când a lucrat în guvern s-a dovedit 
a fi un eşec, dar acesta a învăţat direct despre dificultăţile 
chinuitoare de care se lovea în serviciul public, mai ales în 
încercarea de a eradica corupţia. 


x x OK 


înainte de plecarea sa spre New Haven, Navalnîi le 
promisese urmăritorilor săr că va continua - şi chiar că îşi va 
extinde — cruciada împotriva coruptilor „manageri eficienţi” ai 
companiilor din Federaţia Rusă. El le-a mai spus, de asemenea, 
câ aşteaptă cu nerăbdare să afle mai multe despre legile 
antico- ruptie din Statele Unite şi Uniunea Europeană, 
deschizând noi strategii juridice. 

„Ar trebui să fim capabili să eliminăm EM-urile în cazurile în 
care escrocii lacomi de la Biroul Procuraturii Generale şi 
instanţele ruseşti nu îi vor proteja”, a scris acesta. De 
asemenea, i-a îndemnat pe urmăritorii săi să-şi continue 
propriile eforturi şi i-a asigurat câ nu va dispărea. „La urma 
urmei, am petrecut un an blocat printre urşii, omătul şi 
lamantinii din regiunea Kirov”, a scris sarcastic. „Internetul 
din New Haven este cu siguranţă mai bun decât cel din Kirov.” 

„Acum să trecem la discursul de Oscar”, a scris Navalnii pe 
blog. „De fapt, nu am primit încă un Oscar, dar simt deja multă 
recunoştinţă. lată oamenii care au făcut ca totul să fie posibil. 
Vă mulţumesc foarte mult - în ordinea în care apar pe ecran.” 

Lista i-a inclus pe Maria Gaidar şi Serghei Guriev; Alee 
Tivinski, un profesor de la Universitatea Yale; Albat; Gari 
Kasparov; Maxim Trudoliubov, editor la Vedomosti; şi Alexei 
Sitnikov, profesorul său de limba engleză din Kirov. 


x x x 

În timp ce Navalnii şi familia sa îşi făceau planuri pentru 
aventura lor în America, politicienii incompetenti ai Rusiei s-au 
adunat din nou, pe 15 iunie 2010, la Moscova. De data aceasta 
s-au întâlnit sub steagul Alegerea Democrată, o organizaţie 
creată la începutul anului pentru a înlocui Uniunea Forţelor de 
Dreapta, care a cedat cooptării de către Kremlin şi s-a 
destrămat. 

Pe site-ul său, Alegerea Democrată a fost descrisă ca „o 
organizaţie politică fondată în 2010 de un grup de politicieni 
ruşi care pledează pentru revenirea Federaţiei Ruse la o cale 
democratică si europeană de dezvoltare, împotriva 
monopolului asupra puterii oricărei persoane, pentru alegeri 
deschise, corecte şi libere, şi pentru libertatea mass-mediei. 
Vrem ca Rusia să devină în sfârşit o ţară europeană normală şi 
civilizată.” 

Grupul a fost condus de Vladimir Milov, un fost adjunct al 
ministrului Energiei. Navalnii a fost citat printre personalităţile 
importante care susțineau iniţiativa împreună cu lasin; Boris 
Nemtov; Vladimir Rijkov, un alt fost vice- prim-ministru şi fost 
şef al Partidului Republican din Rusia, şi economiştii Evgheni 
Gontmaher şi Irina lasina. 

în platforma sa politică si în alte proclamatii publice, 
Alegerea Democrată declara că s-a dedicat participării la 
alegeri şi că va renunţa la boicoturi, pe care Navalnii, printre 
alţii, le-a susţinut în trecut. În schimb, grupul a afirmat că era 
angajat în a folosi alegerile ca pe o modalitate de a ajunge la 
alegători, chiar dacă Kremlinul a făcut practic imposibil ca 
noile partide şi candidaţii să se înregistreze sau să câştige un 
loc pe buletinele de vot. 

în acea marţi din luna iunie, Alegerea Democrată s-a 
întrunit la Hotelul Ararat Hyatt pentru un eveniment denumit: 
„Perioada Electorală 2011-2012: Ce ar trebui să facă opoziţia 
democrată?” 

A doua zi, Navalnii a postat pe blogul său răspunsul la 
această întrebare într-o dizertatie lungă, explicând, printre 
altele, de ce instinctul său din trecut de a boicota alegerile a 

fost o greseala. Dar, cea mai importanta parte a intalnirii de la 
Hotelul Ararat nu a fost ceea ce s-a întâmplat, ci cu cine s-a 
întâlnit Navalnii - iar acesta a descris situaţia indirect, 
probabil neconştientizând semnificaţia ei. 


Navalnii fusese marcat de mărturia unui candidat 
independent al consiliului municipal din Ekaterinburg, care, 
împotriva tuturor obstacolelor, folosise campania în mediul 
online pentru a câştiga un loc. „Băieţii din regiuni au vorbit 
într-un mod foarte interesant despre experienţa practică de a-i 
da o palmă Rusiei Unite la alegeri”, a scris Navalnii. 

„Băieţii” au fost, de fapt, doar un tip: Leonid Volkov, un 
geniu în fizică, matematică şi programare pe calculator, care, 
în martie 2009, a reuşit să fie ales în consiliul municipal din 
Ekaterinburg după ce a condus o campanie inovatoare, în mare 
parte online. 

Volkov s-a născut în 1980, făcând parte din aceeaşi 
generaţie postsovietică a perioadei 1976-1982, şi a devenit 
rapid cel mai important aliat politic al lui Navalnii, formând un 
parteneriat, care avea să-l ducă prin campania istorică a lui 
Navalnii pentru funcţia de primar al Moscovei in 2013 şi 
campania sa rebelă pentru preşedinţie din 2017-2018, când a 
fost exclus de pe buletinele de vot. 

Realizările pe care le-au avut muncind împreună - 
dezvoltarea partidelor politice şi a unei reţele la nivel naţional 
de birouri locale, precum şi a unui sistem numit „Smart voting” 
conceput să spargă monopolul Rusiei Unite asupra politicii 
nationale - au dus în cele din urmă la otrăvirea şi incarcerarea 
lui Navalnii şi la exilarea lui Volkov. 

Navalnii şi Volkov nu erau doar suflete înrudite. Ei au avut o 

fuziune de. 
mentalități instantanee, ca si cum ar fi împărtăşit o secvenţă 
specială a ADN-ului politic. Luaţi ca exemplu această postare 
de pe Livejournal şi încercaţi să ghiciţi care dintre cei doi a 
scris-o: 

Conform opiniilor mele politice, sunt un liberal, un 

democrat şi consider că drumul european este calea cea 
bună pentru a dezvolta Rusia. Visul meu este ca ţara noastră 
să devină o ţară europeană normală, păstrându-şi în acelaşi 
timp identitatea şi cultura. Prin urmare, sunt dezgustat de 
politica adoptată de guvernul nostru în ultimii ani: o politică 
care vizează recrearea procedurilor totalitare, gândirea 
imperială, izolarea economică şi politică de lumea 
exterioară, o politică de încleştare a săbiilor. 


Consecința logică a acestei politici a fost restricționarea 
libertăţii presei şi a libertăţii alegerilor, independenţa 
sistemului judiciar a fost complet încălcată, puterile 
executive şi legislative au fuzionat în extaz, iar Constituţia 
Federaţiei Ruse a fost încălcată. 

Consecința imediată a acestui lucru a fost corupţia 
agresivă, pe scurt, furtul pe deplin. Acesta este motivul 
pentru care criza financiară globală a lovit Rusia mult mai 
greu decât în majoritatea ţărilor dezvoltate. Cred că nu este 
prea târziu să readucem Rusia pe calea normală de 
dezvoltare a unei ţări democratice: cu alegeri libere, 
tribunale libere şi presă liberă; cu o piaţă liberă cu un nivel 
adecvat de reglementări de stat, dar fără corporaţii de stat; 
cu concurenţă echitabilă şi fără razii ale agenţiilor forţelor 
de ordine; cu un guvern transparent şi responsabil, cu un 
nivel scăzut de corupţie, cu o clasă de mijloc mare şi stabilă, 
cu un guvern cu adevărat funcţional. Este necesar ca 
oamenii înşişi să decidă cum să-şi trăiască vieţile. 


Aceste rânduri au fost scrise de Volkov, care îşi prezenta 
poziţia sa pentru votantii din alegerile municipale din 
Ekaterinburg. Dar Navalnii ar fi putut să rostească aceleaşi 
replici în orice discurs de campanie de-al său, fără a schimba 
vreun cuvânt. 

Volkov a fost unul dintre cei doi candidaţi independenţi care 
au câştigat locuri în consiliul municipal format din treizeci şi 
cinci de membri, care altfel era dominat de membri ai Rusiei 

Volkov a impartasit ura viscerala a lui Navalnii fata de 
autoritatile aflate la putere. in noaptea electorala, chiar daca 
era pe punctul de a câştiga, Volkov s-a dezlantuit. „Campania 
electorala a fost foarte murdara”, a scris acesta. ,,Candidati! in 
exercitiu au folosit resurse publice pentru propriile campanii”, 
s-a plans el, „iar regulile electorale, care cereau o concurenţă 
cinstită, au fost pur şi simplu ignorate.” 

Volkov şi-a asumat meritele pentru o candidatură 
inovatoare. „Nimeni nu a făcut vreodată ceea ce sunt pe cale 
să fac eu”, a scris el. „Dar, la urma urmei, nimeni nu a realizat, 
de asemenea, o campanie electorală municipală pe internei; 
nimeni nu a colectat vreodată mai mult de 100.000 de ruble 
din donaţii voluntare prin intermediul internetului; şi cele 82 
de întâlniri ale mele în curţile caselor... au meritat, de 
asemenea, mult.” 

Dar, având în vedere că numărătoarea finală nu fusese 
efectuată, Volkov a vrut ca toată lumea să ştie că lupta nu a 
fost dreaptă. „Acum, când nimic nu este clar, repet încă o dată: 
chiar dacă voi câştiga, voi şti în continuare şi îmi voi aminti că 
victoria mea ar fi putut fi mult mai mare.” 

Volkov şi-a amintit cum adesea a fost invitat la întâlniri la 
Moscova, cum ar fi la întrunirea Alegerii Democrate, ca un 
reprezentant simbolic al regiunilor „Eu eram cineva «din 
regiuni»”, a spus el. „Deoarece am fost ales, am fost membru 
al consiliului şi am fost, ei bine, suficient de bogat pentru a 
veni pe cont propriu. Aşa că nu au fost nevoiţi să acopere 
costul biletelor mele.” 

„Această întrunire a fost destul de stupidă”, şi-a adus aminte 
Volkov într-un interviu acordat la Vilnius, adăugând că în 
mulţimea de bătrâni obosiţi ai opoziţiei ruse, „Navalnii făcea 
un contrast uimitor. Era atât de diferit.” 

Vechea mulţime de lei liberali, spunea Volkov, nu oferea 
nimic dincolo de o strategie obosită de a exprima ofensă şi 
indignare fără nicio acţiune concretă. 

— Modul de operare tipic pentru aceşti politicieni de 

opoziţie, celebri şi renumiţi, cum ar fi Kasianov, un fost prim- 
ministru, şi Kasparov, care era Kasparov, a explicat Volkov, a 
fost următorul: „Puțin face ceva rau, ceva ce nu ne place şi 
dăm o declaraţie — o condamnam şi spunem că suntem foarte 
îngrijoraţi.” Prin urmare, nu au făcut nimic. 

Navalnii, spre deosebire de ei, a acţionat. „Navalnii a fost 
atât de diferit, deoarece el chiar a întreprins proiecte”, a spus 
Volkov. „Gen, OK, aici e problema. Hai să o rezolvăm. Mi-a 
plăcut foarte mult abordarea lui.” 


x x x 


A doua zi, în rezumatul său de pe Livejournal despre 
întrunirea Alegerii Democrate, Navalnii a stabilit ceea ce va 
deveni strategia electorală principală a sa şi a lui Volkov în 
următorul deceniu: îndemnarea alegătorilor să sprijine orice 
alt partid în afară de Rusia Unită şi orice alt candidat în afară 
de cei loiali lui Putin. Navalnii şi-a sfătuit, de asemenea, 
compatrioţii săi democratici să renunţe la orice speranţă de 
unire în viitorul apropiat — ceea ce el a numit „o unire 
galactică”. 

Dar punctul său principal a fost strategia „orice, dar nu 
Rusia Unită”. (El încă nu îl numise Partidul Escrocilor şi 
Hotilor). „Trebuie să indemnam pe toată lumea să meargă la 
urne şi să voteze pentru oricine, dar împotriva [Rusiei Unite]”, 
a scris el. „Chiar dacă noi înşine nu avem ocazia să candidăm.” 

„Nu-mi pasă dacă, ca urmare a muncii mele, mandatul este 
câştigat de lavlinski sau Jirinovski”, a adăugat acesta 
referindu-se la vechiul său şef din labloko şi la şeful Partidului 
Liberal Democrat, de extremă dreaptă. „Principalul scop este 
să distrugem monopolul.” 

În timp ce Volkov ar putea pretinde că este primul care a 
candidat şi a câştigat o campanie electorală pe internet în 
Rusia, în toamna anului 2010, Navalnii a înregistrat propriul 

triumf fara precedent la capitolul votare online - insa a fost 
doar o simulare. 

Cand Navalnii a fost plecat in Statele Unite cu bursa de la 
Yale, doua posturi de stiri rusesti, Kommersant si Gazeta.ru, au 
decis sa organizeze alegeri virtuale pentru postul de primar al 
Moscovei, cu scopul de a afla care ar fi persoana agreata de 
locuitori pentru a-l înlocui pe Iuri Lujkov, care a fost demis de 
Kremlin. 

Navalnii a castigat detasat, obtinand 45,02% din voturi; pe 
locul al doilea a ajuns cel despre care se spunea că „nu are 
nicio şansă” cu 13,64%; Nemtov a obţinut 11,99%. 

Doar 2,82% au votat pentru Serghei Sobianin, viceprim- 
ministru şi şef de stat major al guvernului rus, care avea să fie 
numit două săptămâni mai târziu în funcţia de primar de către 
preşedintele Dmitri Medvedev. 

La doar câteva săptămâni, în Washington DC, Navalnii avea 
să amintească despre victoria pe care o înregistrase în 
prezentarea pe care a tinut-o la o audiere a Comisiei Helsinki 
din SUA. În prezentare s-a concentrat asupra „mecanismelor 
avansate de fraudă de pe piaţa rusă”. 

Observând victoria zdrobitoare a lui Navalnii în alegerile 
virtuale pentru primărie, Kyle Parker, consilier politic al 
comisiei, a declarat: „Prin urmare, Alexei reprezintă, într-un 
fel, o generaţie care a fost blocată în afara politicii şi a adoptat 
alte mijloace. Iar Alexei a folosit pe scară largă noile mijloace 
din mass-media şi alte tehnologii moderne pentru a-şi promova 
mesajul.” 

Navalnii a făcut o introducere simplă despre el şi activitatea 
sa. „Practica mea de drept se concentrează asupra drepturilor 
acţionarilor”, a spus acesta. „Lucrăm în cadrul sistemului 
corporativ prin forțarea managementului pentru a menţine 
transparenţa, pentru a respecta legea şi pentru a respecta 
standardele internationale ale responsabilitatii. Folosim atât 
mijloacele tradiţionale de informare în masă, cât şi metodele 

tip grassroots”, în special blogurile, pentru a menţine interesul 
public faţă de corupţie. Blogul meu personal are aproximativ 
50.000 de cititori zilnic şi s-a dovedit foarte eficient.” Speranţa 
lui Navalnii a fost să explice autorităţilor americane cat de 
mult se leagă corupţia la scară largă de cele mai înalte 
eşaloane ale puterii ruseşti şi să exemplifice ce ar putea face 
Washingtonul pentru a ajuta, în special prin înăsprirea aplicării 
legii asupra ruşilor care îşi canalizează veniturile operaţiunilor 
lor necinstite în strămătate, cumpărând proprietăţi imobiliare 
şi alte bunuri în Statele Unite şi Europa. 

Navalnii, purtând un costum închis la culoare şi o cravata 
roz, a descris modul în care o conductă de gaz care se întindea 
de-a lungul Europei a costat de trei ori mai mult pentru a fi 
construită în Rusia, comparativ cu o secţiune similară din 
Germania, în ciuda faptului că salariile şi materialele erau mult 
mai scumpe în Germania. 

— O companie de construcţii a fost angajată să construiască 
partea rusă a conductei iară a licita, a mărturisit Navalnii. 
Această companie aparţine fostului antrenor de judo al lui 
Vladimir Putin, Arkadi Rotenberg. El şi fratele sau au fost 
numiţi constructorii principali pentru Gazprom, cea mai mare 
companie din Rusia. 

Navalnii a detaliat eforturile sale pentru a expune relaţiile 
dintre companiile petroliere majore ale Rusiei şi Gunvor, firma 
secretă de tranzacţionare cu sediul în Elveţia. 

— Toate companiile au refuzat să ofere informaţii despre 
cooperarea acestora cu Gunvor, aşa că am intentat un proces, 
a spus acesta. în cele din urmă, judecătorul a considerat toate 
documentele legate de Gunvor ca fiind confidentiale şi putem 


36 Miscare care foloseşte oamenii dintr-o anumită regiune sau 
comunitate ca bază pentru o mişcare politică sau economică. Mişcările şi 
organizaţiile grass-root folosesc acţiunile colective de la nivel local 
pentru a implementa schimbări la nivel local, regional, naţional sau 
internaţional. Aceste tipuri de mişcări sunt asociate cu luarea deciziilor 
de jos în sus, mai degrabă decât de sus în jos, şi sunt uneori considerate 
mai naturale sau spontane decât structurile de putere tradiţionale, (n. 
red.) 

intelege destul de bine motivul real din spatele acestei decizii, 
deoarece singura informatie despre Gunvor este bine 
cunoscuta. Ca unul dintre proprietarii acestei companii de 
intermediere este Ghennadi Timcenko, vechi prieten si coleg al 
lui Vladimir Putin. 

Navalnii l-a acuzat pe Timcenko ca a facut avere, dar nu a 
oferit nicio dovada ca a facut ceva ilegal. Timcenko i-a dat in 
judecata cu succes pe politicienii din opozitie, Boris Nemtov si 
Vladimir Milov, pentru defaimare, dupa ce au publicat un 
raport in care sustineau ca acesta ii datoreaza lui Putin tot 
succesul in afaceri. 

— Poziţia sa îi permite să incaseze un mic procent din 
fiecare milion de barili vândut, o afacere foarte buna din punct 
de vedere legal, a spus Navalnii despre Timcenko. Şi mai e şi 
miliardar. De fapt, este un fenomen rusesc foarte interesant, 
conform căruia toţi prietenii lui Vladimir Putin care doreau sa 
intre în afaceri au devenit miliardari atât de repede. 

Navalnii a încercat, de asemenea, să ofere Washingtonului 
stimulente pentru a se alătura luptei sale. 

— De ce sunt importante aceste lucruri pentru voi? a 
întrebat acesta. Corupţia din Rusia afectează preţurile pentru 
acţionarii din întreaga lume, ceea ce afectează portofoliile 
corporațiilor şi fondurile de pensii ale americanilor de rând. De 
asemenea, a avut un impact important asupra bazei de impo- 
zitare şi asupra economiei Statelor Unite, deoarece fondurile 
din SUA au investit miliarde de dolari în companiile ruseşti. 

în acel moment, la Washington, mediatizata reluare a 
relaţiilor cu Rusia de câtre Barack Obama era în curs de 
desfăşurare. Navalnii şi-a avertizat urmări- 

torii americani să nu fie prea romantici. „Nu vreau să lansez 
această idee de preşedinte rău şi preşedinte bun”, a spus el. 
„De fapt, nu este adevărat câ avem un domn rău Putin si un 
domn bun Medvedev.” 

Cu toate acestea, Navalnii a recunoscut că Medvedev şi unii 
dintre consilierii sai superiori, mai ales Arkadi Dvorkovici, 

păreau deschişi la reforme, inclusiv la cererea mai mare de 
transparenţă. „Sunt deschişi şi înţeleg că este mult mai 
profitabil să fie mai transparenti. Poţi atrage mai uşor bani şi 
mai mulţi investitori şi aşa mai departe”, a afirmat el. 

Navalnii descrisese efortul său de a expune dubioasa 
„caritate” de la Transneft şi apoi a explicat cum Medvedev 
sugerase privatizarea companiei şi, de asemenea, a propus 
îndepărtarea oficialilor guvernamentali din consiliile de 
administraţie ale corporației pentru a fi înlocuiţi cu directori 
independenţi. 

»lransneft a fost suficient de puternic pentru a anula 
această idee”, a spus Navalnii. „Şi acum câteva săptămâni, 
guvernul a declarat că nu va privatiza compania.” Ceea ce 
Navalnii nu a subliniat a fost faptul că şeful Transneft, Nikolai 
Tokarev, a fost un prieten apropiat al lui Putin, un coleg din 
perioada când au servit împreună în KGB, în Germania de Est. 

Audierea a fost în multe feluri emblematică pentru perioada 
pe care Navalnii a petrecut-o la Yale. Invata multe despre 
sistemul american, iar unul dintre lucrurile pe care le-a învăţat 
a fost ca sistemul Statelor Unite nu era prea interesat să înveţe 
de la el. De fapt, nu a prezentat prea mult interes pentru 
Rusia, o surpriză fiind obsesia Federaţiei Ruse pentru 
rivalitatea sa cu Statele Unite. 

În orice caz, Navalnii le-a oferit ascultătorii sar din 
Washington un punct-cheie despre el însuşi şi despre ţara sa. 

„Nu sunt un disident”, a spus acesta. „Sunt un activist. 
Consider că investiţiile în Rusia au un potenţial foarte ridicat. 
Sper că americanii vor continua să investească în Rusia, dar 
avem nevoie de un avantaj politic mai mare pentru a proteja 
aceşti investitori.” 


De-a lungul timpului petrecut în New Haven, Navalnii a 
continuat să-şi susţină munca împotriva corupţiei şi a oferit un 

raspuns la o intrebare care il deranja de ani buni: cum poate 
valorifica numeroasele oferte de asistenta din partea cititorilor 
blogului sau. 

Prin crearea site-ului RosPil, acesta avea sa adune la un loc 
monitorizarea contractelor de achizitii publice si sa le 
identifice pe cele care pareau corupte. Oricine ar putea 
identifica o posibila licitatie frauduloasa si apoi sa depuna o 
plângere la echipa lui Navalnii, care avea să efectueze 
verificări şi să dea curs cazurilor care meritau cea mai multă 
atenţie. 

După ce Navalnii a revenit la Moscova, numele său era pe 
val, urmând să explodeze când a rostit la radio faimoasa 
replică „Partidul Escrocilor şi Hoţilor”. Jurnaliştii îl sunau 
nonstop. Când s-a întors la postul de radio Finam FM pentru o 
discuţie la care participa şi Evgheni Fiodorov, membru în 
Duma de Stat, în studio se aflau şi doi jurnalişti — Julia loffe de 
la revista New Yorker şi lulia Gutova de la revista Reporterul 
Rus. Acestea au strâns o mulţime de informaţii despre el pe 
care le-au folosit în articole ample. 

În martie 2011, Navalnii a început ofensiva împotriva 
modificărilor propuse privind legile transparenţei decizionale a 
guvernului rus, care a permis proiectului RosPil să identifice 
cazuri serioase de mită. Navalnii a remarcat că noua lege 
fusese elaborată la Scoala Superioară de Economie, unde 
rectorul acesteia, laroslav Kuzminov, a fost căsătorit cu Elvira 
Nabiullina, pe atunci ministru al dezvoltării economiei a 
Federaţiei Ruse. 

Kuzminov, jignit de acuzaţia de complicitate, l-a provocat pe 
Navalnii la o dezbatere publică. Aceasta a avut loc la Scoala 
Superioară de Economie în seara zilei de 18 martie şi a fost 
transmisă în direct pe internet. Sala a fost plină şi a rămas 
plină aproximativ toate cele 4 ore cât a ţinut evenimentul, 
chiar şi în momentul când Navalnii şi Kuzminov s-au certat din 
cauza detaliilor minore ale legii achiziţiilor. 

Konstantin Sonin, un economist proeminent şi editor de ziar, 
a numit dezbaterea „un eveniment istoric”. 

„Navalnîi ar putea foarte bine să devină liderul politic al 
unei noi generaţii de ruşi”, a scris Sonin în ziarul The Moscow 
limes. „Aceştia au aşteptat peste un deceniu un lider cu 
calităţile lui Navalnii.” A adăugat: „De ani buni, dezbaterea 
Navalnii-Kuzminov a fost prima discuţie semnificativă a unor 
persoane proeminente care a fost transmisă în direct.” 

Problema de ansamblu, s-a plâns Sonin, a fost că cetăţenii 
ruşi activi care urmăreau dezbaterea nu ar avea cum să 
acţioneze conform concluziilor pe care le-au tras. „în mod 
ideal, ruşii ar putea acum să aleagă între poziţiile importante 
luate de Kuzminov şi Navalnii aşa cum fac alegătorii din toate 
ţările democratice - prin alegeri libere”, a scris Sonin. 

Dar Rusia nu era o ţară democratică, un aspect care a fost 
clarificat fără milă pe 24 septembrie 2011, când Medvedev şi 
Putin, vorbind la o convenţie a Partidului Rusia Unită, au 
anunţat că echipa va schimba din nou locurile: Putin se va 
întoarce la preşedinţie. Anunţul i-a înfuriat pe mulţi ruşi, 
inclusiv pe Navalnii şi Volkov. În acea zi, Vblkov participa la o 
conferinţă organizată de Institutul pentru Dezvoltare 
Contemporană din Moscova, un grup de specialişti care erau 
apropiați de Medvedev. Cu un an înainte, analiştii politici de 
top ai institutului publicaseră un raport, „Rusia în secolul XXI: 
Viziunea pentru viitor”, în care viitorul Federaţiei Ruse era 
văzut în mod favorabil: Rusia va adera la NATO şi Uniunea 
Europeană. Acum, în timp ce se uitau la conferinţa Rusiei 
Unite la televizor, Volkov putea vedea că mulţi dintre aceştia 
au fost zdrobiţi. 


— Toţi oamenii de pe Twitter au început să calculeze câţi 
ani voi avea în 2024, a spus Volkov, deoarece toată lumea şi-a 
dat seama că s-a decis rămânerea lui Putin ca preşedinte pana 
cel puţin în anul 2024. 

Furia legată de schimbarea în tandem avea să mocnească 
multe luni înainte să izbucnească în urma rapoartelor de 

frauda extinsa in timpul alegerilor pentru Duma de Stat din 4 
decembrie. Jocul necinstit in perioada alegerilor electorale din 
Rusia nu era ceva nou, dar, pentru prima data, cu ajutorul 
camerelor din telefoanele mobile au fost prezentate dovezi 
video despre turismul electoral, votul tip carusel“ si alte 
neregulari tati. Nu era suficient ca Putin precizase clar faptul 
ca opiniile alegatorilor erau lipsite de valoare si ca acestia nu 
aveau niciun cuvant de spus in alegerile prezidentiale. Acum, 
alegătorii au putut vedea de la bun început ca votul 
parlamentar a fost si el falsificat. 

Solidaritatea, o alta coalitie a fortelor politice democratice, 
a obtinut un permis pentru un miting public care avea sa se 
desfasoare a doua zi dupa alegerile din Cistiie Prudi, una 
dintre cele mai fermecatoare piete din Moscova. 

Pe blogul sau, Navalnii a implorat oamenii sa participe 
indiferent de orientarea politica. 

„Va avea loc un miting în semn de protest împotriva fraudei 
electorale”, a scris acesta. „Este imperios necesar sa 
participaţi. Mitingul este autorizat. Organizatorul său oficial 
este Solidaritatea, însă asta nu contează acum. Fie că vă place 
sau nu, trebuie să veniţi. Acest lucru este valabil pentru toată 
lumea. Nationalisti, liberali, stângişti, verzi, vegetarieni, 
martieni. Partidul Escrocilor si Hotilor a furat voturile tuturor.” 
Dar, în particular, Navalnii şi-a făcut puţine speranţe în 
legătură cu acest eveniment. 

— Am mers, deşi m-am gândit că mitingul va fi un eşec, a 
spus acesta câteva zile mai târziu, vorbind cu un jurnalist în 
timp ce era în închisoare. 

laşin auzise direct despre pesimismul lui Navalnii. 

— Am purtat o corespondenţă amuzantă cu Navalnii, cu o 
oră înainte de miting, a declarat acesta. l-am scris un SMS: 
„Acum o oră, comuniştii au adunat 100 de persoane în Piaţa 
Puşkin.” 


37% Metodă de fraudare a voturilor în alegerile electorale, folosită in 
special în Rusia şi Georgia, prin care alegătorii sunt transportaţi cu 
autocarele pentru a vota de mai multe 

Navalnii a răspuns: „Mă tem că nu vor veni mai multi de la 
noi.” S-a înşelat. 

Mii de oameni au participat la ceea ce avea să devină, 
uimitor, unul dintre cele mai mari proteste pe care Moscova l-a 
văzut după mulţi ani. Pentru a ajunge pe scenă, Navalnii a 
trebuit să răzbată prin mulţime şi să treacă peste o barieră a 
poliţiei. Odată ajuns pe platforma principală, acesta a ţinut un 
discurs înflăcărat. 

— Salutări tuturor, a început Navalnii. în timp ce săream 
peste gard pentru a ajunge la acest miting, am uitat tot ce am 
vrut să spun. 

Acesta i-a rugat pe cei care au votat să ridice mâinile şi le-a 
mulţumit pentru îndeplinirea datoriei lor ca cetăţeni. 


ori. Termenul de „carusel” se referă la traseul parcurs de alegători, de la 
o secţie de votare la alta, făcând aluzie la caruselele din parcurile de 
distracţie, (n. red.) 


— Mulţumesc, a zis, apoi tonul său s-a schimbat. 
Mulţumesc pentru că le-aţi spus acestor capre că suntem aici, 
a spus în continuare. Pentru ca i-aţi spus bărbosului 
[Preşedintele Comisiei Electorale Centrale] Ciurov câ noi 
existăm! Avem vocea noastră şi existăm! a strigat el. 

— Da, au strigat oamenii. Existam! 

— Ei aud această voce şi sunt speriaţi, a spus Navalnii. 

Apoi şi-a îndreptat atenţia către batjocura revărsată de 
propagandiştii de la televiziunea de stat rusă prin emisiunile 
de la televizor, cutia idioată de care se temea Navalnii ca va 
transform Rusia într-o nație de zombie. 


— Fi pot râde în cutia lor de "zombie. Ne pot numi 
microbloggeri sau hamsteri de internet. Sunt un hamster al 
internetului! Şi le voi tăia gâtul acestor fiare! împreună vom 
face acest lucru. Pentru că existăm! 

Navalnii a spus ca nu a înţeles de ce s-a deranjat să meargă 

la sectia de votare pentru a-si exercita dreptul si ca un ticalos 
a intrebat daca a votat pentru Rusia Unita. 
— I-am spus nu, a strigat mulţimii. Spuneti-mi: Aţi votat 
pentru Rusia Unită? 
— Nu, a strigat mulțimea. 
— Cum se numeşte acest partid? 
— Partidul Escrocilor si Hotilor, au tipat oamenii. 
— Este partidul escrocilor, al hotilor şi al ucigaşilor, a 
exclamat Navalnii. Aceşti oameni ar trebui să se teamă de noi. 
Iar tot ei ar trebui să înţeleagă că noi îi urâm. Repetam acest 
lucru de fiecare dată şi poate că unii cred că este o glumă. Noi 
nu uităm şi nu iertăm, a spus el, lansând un nou slogan. 
— Noi nu uităm! Noi nu iertăm! Noi nu uităm! Noi nu 
iertam! Ei sunt un nimeni. Alături de noi se află aceşti 
astronauți în uniformă de camuflaj, a spus Navalnii, referindu- 
se la forţele de poliţie pentru intervenţie. Asta înseamnă că noi 
suntem puterea; ei sunt un nimeni. Şi spunem: Noi suntem 
puterea. După aceste alegeri, aceşti hoţi de la Kremlin nu au 
niciun drept să spună nimănui câ sunt autoritatea de drept. Ei 
sunt un nimeni. Noi nu avem nevoie de aceşti escroci şi hoţi, a 
spus el. Vrem un alt preşedinte, nu un escroc. 

încheindu-şi discursul, Navalnii a spus că va încerca un 
experiment, dar mulţimea nu terminase şi a început să strige: 
„Putin e un hot! Putin e un hot! Putin e un hot.” 
— însă, încă un lucru pe care este important să îl 
înţelegem, a spus Navalnii, adoptând o replică pe care a 
folosit-o la marşul naţionalist rus. Toţi pentru unul şi unul 
pentru toţi, a strigat Navalnii. Nu există altă variantă. 
— Toți pentru unul, a strigat acesta. 
— Şi unul pentru toţi, a răspuns mulțimea. 
— Vedeţi, funcționează nu numai pentru marşul rusesc, a 
spus el. Noi avem dreptate! Suntem aici! Existăm! Toţi pentru 
unul şi unul pentru toţi! 

A fost prima dintr-o serie de prestații electrizante ale lui 
Navalnii în fata mulțimilor adunate în Moscova pentru aşa- 
numitele proteste cu panglică albă, care au avut loc în cele trei 

luni înainte de alegerile prezidenţiale din 

4 martie 2012. 

De asemenea, a fost şi noaptea primei arestări a lui 
Navalnii. 

Dupa miting, mul ti dintre participanti s-au indreptat spre 
sediul FSB din Lubianka. Dar cum nu aveau permis pentru a 
face acest lucru, multi dintre ei au fost arestati. Navalnii si 
lasin au fost retinuti si dusi la o sectie de politie situata mai 
departe de mulţimea zgomotoasă. Videoclipul il înfăţişa pe 
Navalnii în timp ce era împins într-o duba de poliţie, flancat de 
doi ofiţeri. 

Navalnii a fost condamnat la cincisprezece zile de arest, 
ceea ce a condus în lunile următoare la apariţia unui tipar al 
arestărilor şi sentintelor scurte. 

La patru zile după arestarea sa, Navalnii a vorbit la telefon 

din închisoare cu publicaţia New Times şi a declarat că 
condiţiile sunt incomode, dar nu inumane, deşi a spus că încă 
nu i se dăduse voie să facă duş. 
— E clar că acest loc nu e un sanatoriu şi nici o staţiune. 
Este destul de neplăcut să fii aici, dar nu poate fi considerat ca 
fiind „condiţii de tortură”, a spus el. Cu toate acestea, cred că 
suntem toţi cam ilegal privaţi de libertatea noastră. 

Navalnii a afirmat că există o nevoie clara de proteste 
continue, dar a cerut ca acestea să se desfăşoare în mod 
paşnic şi a spus că era nevoie de mult mai mulţi oameni decât 
cei şapte până la zece mii care au apărut pe data de 
5 decembrie 2011. 

— Pe de o parte, este un număr destul de mare şi mă bucur 
că au venit atât de mulţi, a declarat el pentru New Times. Pe 
de altă parte, nu este suficient. La urma urmei, au furat 
voturile a milioane de persoane in mod destul de nerusinat şi 
deschis! Există multe videoclipuri care vorbesc despre acest 
lucru şi, din câte înţeleg, acum nimeni nu se îndoieşte de faptul 
că au existat falsificări... Trebuie să ne continuăm acţiunile, 
dar trebuie să le menţinem doar într-un format legal. Nu este 

nevoie sa incendiem masini si sa ne batem cu politia. insa 
trebuie sa iesim in strada. 

De asemenea, acesta a cautat sa distraga atentia de la 
persoana Sa. 

— Sunt extrem de recunoscator acelor oameni care merg la 
proteste scandand sloganurile: „Libertate pentru Navalnii, 
„Libertate pentru lasin”. însă aceste sloganuri trebuie 
schimbate. „Libertate pentru toţi prizonierii politici!” Există 
circa şaizeci şi cinci de oameni în acest centru de detenţie 
special pentru prizonieri politici. Nu trebuie să scoatem în 
evidenţă o singură persoană. lar acest slogan trebuie folosit 
alături de altul: „Vrem alegeri libere, vrem o revizuire a 
rezultatelor electorale.” 

Când jurnalistul l-a întrebat pe Navalnii dacă va candida la 
preşedinţie, acesta a refuzat să răspundă, spunând că, ţinând 
cont de circumstanţe aceasta era o întrebare stupidă. Câteva 
zile mai târziu, Putin a găzduit „teledonul” anual. Organizat de 
obicei în decembrie, liderul rus petrece ore întregi răspunzând 
în direct la întrebări din partea alegătorilor. Şi, în acel an, 
Putin s-a folosit de eveniment pentru a ironiza protestele, 
despre care a afirmat că au fost instigate de Statele Unite. A 
declarat că în momentul în care a văzut protestatarii purtând 
panglici albe, a crezut că aveau prezervative fixate pe cămăşi 
şi că manifestau împotriva SIDA. Derâderea din partea fostului 
şi viitorului preşedinte a alimentat furia şi protestele 
ulterioare, care au continuat uneori într-o atmosferă veselă, de 
carnaval. 

Navalnii a ratat demonstraţia următoare, de pe 10 
decembrie, deoarece încă se afla în închisoare. Insă acesta a 
fost din nou cel mai electrizant vorbitor la un miting imens 
organizat la data de 24 decembrie pe Bulevardul Saharov, care 
a atras peste optzeci de mii de oameni. 

— Cine este puterea aici? a strigat. 

— Noi suntem! a răspuns mulţimea. 

— Ne-au furat voturile, a spus Navalnii. Pot vedea că aici 
sunt prezenţi destui oameni care ar putea prelua chiar acum 

controlul asupra Kremlinului şi al Casei Albe (clădirea 
guvernului Rusiei, unde se află biroul prim-minis- trului). 
Suntem o forţă paşnică şi încă nu o vom face. Dar dacă aceşti 
escroci şi hoţi încearcă să ne înşele în continuare, dacă vor 
continua să ne spună minciuni şi să ne fure, vom lua înapoi 
ceea ce ne aparţine. 

Pentru a păstra organizarea, opoziţia a format un Consiliu 
de Coordonare. Navalnii a fost ales la conducere, desigur. însă 
statutul său public s-a schimbat radical, într-un mod fără 
precedent. A crescut numărul de apeluri prin care se cerea ca 
Navalnii să candideze pentru o funcţie publica, iar în Rusia 
doar o singură funcţie contează cu adevărat: preşedinţia. 
»Navalnii a mers la închisoare în calitate de blogger şi, pe 
neaşteptate pentru el, a ieşit ca un candidat prezidenţial”, a 
declarat scriitorul Viktor Senderovici la postul de radio Eho 
Moskvi în ianuarie. 

— Evident, statutul său s-a schimbat cât timp a stat în 
închisoare şi e clar că el însuşi nu e pregătit pentru acest 
lucru. La fel cum noi înşine nu suntem pregătiţi, a adăugat 
Şenderovici. încercăm să înţelegem din mers ce se întâmplă şi 
este clar că analizele noastre de acum o lună n-au nicio 
legătură cu realitatea. 

Protestele au reprezentat cea mai mare efuziune publică pe 
care a văzut-o Rusia în ultimele decenii. Insă acestea au avut 
loc în principal la Moscova, cu doar o brumă de demonstraţii la 
scară mică în altă parte. în retrospectivă, este de asemenea 
evident că circumstanţele pur şi simplu nu au fost potrivite 
pentru o revoltă la scară mare, care ar fi putut răsturna 
guvernul. Spre deosebire de multe ţări care tocmai trecuseră 
prin Primăvara Arabă, calitatea vieţii în Federaţia Rusă era 
bună, în special în oraşele mari, şi încă se imbunatatea. 


38 Serie de mişcări de protest care au avut loc în mai multe ţări din 
Orientul Mijlociu şi Africa de Nord începând cu sfârşitul anului 2010. 
Acestea au avut loc mai ales în ţări arabe unde domnea un regim 
autoritar sau totalitar, (n. red.) 

Mulţi dintre protestatarii ruşi au fost pur şi simplu prea 
comozi, în special specialiştii tineri din clasa de mijloc a 
Moscovei. Participarea lor la mitinguri se potrivea adesea cu 
calendarul social urban, care includea ieşiri în restaurantele 


sic din Moscova sau băute în barurile la modă din oraş. 
3 > 
Navalnii însuşi, dupa ce a participat la mitingul din 24 


decembrie, a zburat în Mexic pentru o vacanță de Crăciun. 

„iFeliz Navidad!”, a postat el pe LiveJournal, dorindu-le 
urmăritorilor săi „Crăciun Fericit” din oraşul antic maiaş 
Chichen Itză. Acolo, sub soarele mexican, acesta a continuat să 
lucreze la proiectele RosPil şi să dea interviuri în mass-media 
despre mişcarea de protest care se dezvolta. într-o postare pe 
blog publicată în timpul Crăciunului ortodox, Navalnîi a oferit 
o explicație detaliată a modului în care RosPil îşi gestiona miile 
de donații online. 

Pe 4 martie 2012, Putin a fost reales ca preşedinte cu un 
număr covârşitor de voturi — un moment descurajant pentru 
opoziţie. Totuşi, în ziua următoare, câteva mii de demonstranți, 
inclusiv Navalnii, s-au adunat în Piaţa Puşkin din centrul 
Moscovei. Seara, mulţi dintre ei au fost arestaţi şi mulţimea a 
fost dispersată. 

Navalnii, afişând umorul său caracteristic, a continuat sa 
posteze peTwitter chiar şi după ce a fost înghesuit într-o dubă 
a poliţiei. „Duba noastră are numărul 2012”, a scris el. 
„Atenţie! NU II DATI FOC. Doar spargeri roţile.” 


Cu Putin revenit la putere pentru cel putin doisprezece ani, 
opoziţia a rămas brusc iară o misiune clară. 

Una dintre lecţiile primite era faptul că aceştia nu reuşiseră 
să mobilizeze ruşii din afara capitalei, aşa că Navalnii şi 
susţinătorii sai s-au concentrat asupra acestor regiuni, 
încercând să găsească modalităţi prin care să fie relevanti. 

Fi au găsit o primă cauză pentru care să lupte în Astrahan, o 
capitală regională din sudul Rusiei, situată pe delta râului 
Volga. Un candidat al opoziţiei la primărie, Oleg V Sein din 
partidul Rusia Justă, făcuse greva foamei pentru a protesta 
împotriva a ceea ce el a afirmat că au fost voturi false care i-au 
suflat victoria în alegerile din 4 martie. Apelurile către oficialii 
electorali şi către instanţele de judecată nu au dat roade. 

Cand Navalnii şi alti activişti de la Moscova, inclusiv Ilia 
laşin şi Xenia Sobciak, au ajuns la Astrahan pe 9 aprilie, Şein şi 
un mic grup de susţinători nu consumaseră alimente solide de 
douăzeci şi sase de zile. 


într-o piaţă din centrul oraşului Astrahan, Navalnii a adunat 
aproximativ două sute de susţinători ai lui Sein. „Este un 
moment crucial”, a declarat Navalnii într-un interviu. „Trebuie 
să inspirăm aceşti oameni. Sunteţi familiarizați cu aceste mici 
conflicte; avem parte de multe.” 

,Autoritatilor locale nici nu le pasă”, a continuat Navalnii. 
„Când mass-me- dia federală promovează aceste informaţii de 
pe internet, ele reprezintă o problemă reală. De aceea este atât 
de important să atragem oameni din Moscova.” Dar numărul 
mic de protestatari care au venit în acea marţi - mai puţin de 
cinci sute de oameni dintr-un oraş de cinci sute de mii — nua 
fost de bun augur pentru opoziţia rusă, în Astrahan sau în 
oricare alt loc. 

Luna următoare, în Moscova, protestatarii s-au ciocnit 
violent cu poliţia la o demonstraţie din Piaţa Bolotnaia, cu o zi 
înainte de instalarea lui Putin. Navalnii s-a numărat printre cei 
arestaţi. încă o dată, acesta a primit o sentinţă de 
cincisprezece zile, dar alţii, care au fost implicaţi în lupte fizice 
cu poliţia, au fost acuzaţi de infracţiuni grave. 


Navalnii dovedise că putea electriza o mulţime şi trecuse din 
poziţia sa de nişă de blogger anticorupţie într-un nou rol, unde 
era, Iara îndoială, vocea principală a opoziţiei. însă drumul de 
urmat era neclar. Au existat rivalități şi tensiuni în grupurile 

pestrite ale fortelor de opozitie. 

Eduard Limonov, scriitorul, poetul si fondatorul Partidului 
National Bolsevic de stânga, a scris o evaluare brutală a lui 
Navalnii, ca parte a unei serii de profiluri politice publicate pe 
site-ul de ştiri Svobodnaia Pressa. Limonov, care a fugit din 
Uniunea Sovietică în 1974 şi s-a întors în Rusia în 1991, l-a 
ridiculizat pe Navalnii descriindu-l ca un „om de faţadă” pentru 
un grup de capitalişti: 


Un tip solid, corpolent în blugi albaştri şi o cămaşă fără 
cravată, de preferinţă cu carouri mici. Când îl studiam, îmi 
venea în gând tipul american de sănătate, lapte cu fulgi de 
ovăz... Fenomenul Navalnii serveşte drept mărturie că 
intelectualii noştri au reuşit — au adaptat pe deplin modelul 
american la nevoile lor. Nu este un stalinist într-un costum 
prost făcut, nu este un rocker într-o jachetă de piele, nu este 
un deputat gras într-un costum Brioni, nu este un intelectual 
rus cu barbă neîngrijită şi ochelari (jumătate Cehov, 
jumătate Troţki...), ci este chiar un cetăţean al lumii, cu un 
zâmbet în loc de cravată. 

Un vârf de Assange, vag amintind de Ralph Nadar. A doua 
ediţie mai tânără a lui Boris Nemtov — acesta este Navalnii. 
De fapt, asta e tot. Navalnii nu are alte atuuri. Nu este aprig 
sau inteligent. 

Navalnii nu este liderul unui partid politic sau măcar un 
activist proeminent în oricare alt partid. Ca luptător 
împotriva corupţiei, Navalnii este ineficient. Nu este vina 
lui. El este, probabil, un bun anchetator al corupţiei, însă 
autorităţile nu vor să pună sub acuzare oficialii corupți pe 
care acesta i-a descoperit. [Deci] este încă ineficient. 


Limonov, care a murit în anul 2020 la vârsta de şaptezeci şi 
şapte de ani, a susţinut că Navalnii îl vizitase pentru a discuta 
despre alegerile pentru Consiliul Coordonator al opoziţiei. „El 
s-a numit politician atât de des, încât mi-am dat seama că nu 

credea că e politician. Dar i s-a spus că e politician”, a scris 
acesta. „Navalnii a fost creat de mass-media.” 

Criticile lui Limonov reflectau, de asemenea, supărarea sau 
invidia cu privire la modul în care Navalnii a devenit centrul 
protestelor. „Oamenii au ieşit în număr mare în stradă nu 
pentru ca au fost fascinati de Liuşa Navalnii, au ieşit pentru ca 
au fost indignati de Vladimir Putin”, a punctat Limonov. 


x x OK 


Încurajat de victoria lui Putin şi zguduit de instabilitatea 
protestelor de la Moscova, Kremlinul a început să aplice 
măsuri severe asupra disidentilor si a influenței străine 
percepute, ceea ce Putin a insistat că au fost cauzele tulbu- 
rărilor, în loc de foria publică reală rezultată în urma fraudei 
directe în alegerile pentru Duma de Stat şi decizia sa de a 
reveni la preşedinţie pentru un al treilea mandat. 

În luna iunie, Putin a semnat o lege care mărea amenda 
maximă pentru participarea la un miting public neautorizat de 
la 1.000 de ruble (30 de dolari) la 300.000 de ruble 
(aproximativ 9.100 de dolari). Organizatorii unor astfel de 
proteste puteau fi loviți cu sume de trei ori mai mari: amenzi 
de 1 milion de ruble. 

în iulie, presiunea a crescut din nou. Putin a semnat o lege 
care extindea controlul guvernului asupra conținutului de pe 
internet. Sub pretextul combaterii pornografiei infantile, legea 
autoriza guvernul să închidă site-urile pe care le considera a fi 
o ameninţare. 

în acea lună, Putin a semnat, de asemenea, modificări ale 
legilor existente care au creat noi cerinţe pentru organizaţiile 
neguvernamentale şi alte grupări nonprofit pentru a se 
înregistra ca „agenţi strămi” dacă au primit finanţare din 
străinătate, chiar dacă banii nu erau folosiţi în scopuri politice. 
Odată înregistrate sau desemnate ca agenţi străini, au urmat o 
serie de alte obligaţii administrative descurajante. Noile norme 

amenințau distrugerea mai multor grupări ale societăţii civile, 
inclusiv unele care nu erau deloc politice, ci axate pe probleme 
precum sănătatea publică. 

La sfârşitul lunii decembrie, Navalnii a tintit unul dintre 
principalii campioni ai acestei legislații draconice, un membru 
al Rusiei Unite din Duma de Sud: Serghei Zelezniak. 

„Sunt sigur că-l urâţi pe acest ticălos mincinos şi ipocrit la 
fel de mult ca mine”, a scris Navalnii pe blogul său. Apoi, 
pentru efect, s-a certat cu sine însuşi. „Stop. Şi de ce l-am 
numit pe Zelezniak un «ticălos mincinos şi ipocrit»? Ce drept 
am avut? La urma urmei, o persoană are dreptul la un costum 
cu dungi şi propriul punct de vedere... Este un patriot. El tine 
sincer cu Rusia. Preferă tot ce e rusesc... Trebuie luptat 
împotriva agenţilor de influenţă.” 

Navalnii a explicat: copiii lui Zelezniak mergeau la şcoli 
scumpe din Europa — una dintre fiice era la Şcoala Americană 
din Elveţia şi alta era la o universitate din Marea Britanic. În 
acelaşi timp, Navalnii a postat informaţii financiare care arătau 
că Zelezniak deţinea bunuri care păreau să depăşească cu mult 
venitul său ca membru al parlamentului, inclusiv imobile şi 
maşini scumpe. 

Navalnii a remarcat că, în acelaşi timp, Rusia Unita - la 
ordinul lui Putin - urma să interzică adoptarea orfanilor ruşi de 
către cetăţenii americani, ca ripostă pentru aprobarea Legii 
Magnitki a lui Browder. Putin a fost furios din cauza acestei 
legi, ce crea mecanisme pentru sancţionarea persoanelor ce 
încăl- cau drepturile omului, inclusiv în Federaţia Rusă. 

„Aceşti ticăloşi au încă suficientă conştiinţă pentru a striga 
că orfanii bolnavi nu pot fi adoptați de strămi”, a scris Navalnii. 
»LZelezniak] însuşi şi-a trimis cei trei copii în strămătate, însă, 
pe de altă parte, va fi ca un zid [împotriva] unui copil nefericit 
de trei ani cu autism ce stă culcat în scutece murdare şi care 
va trăi într-un orfelinat până la vârsta de 18 ani, în loc să fie 
luat în strămătate.” 

Lupta a escaladat când Zelezniak i-a întors lovitura lui 
Navalnii pe Facebook, numindu-l „ticălos” şi spunând că acesta 
a depăşit o limită când a implicat copiii familiei Zelezniak într- 
o luptă politica. Navalnii a izbucnit. 

„Nu li se va întâmpla nimic groaznic copiilor tai, Monsieur 
Zelezniak, din fericire”, i-a întors replica. „Ei sunt în siguranţă, 
în strămătate, studiind în şcoli de elită. Desigur, tatăl lor este 
un ticălos corupt, dar nu se poate face nimic în legătură cu 
asta.” 

Apoi a subliniat câţi copii au fost afectaţi de represiunea lui 
Putin asupra părinţilor lor, a căror singură crimă a fost 
sprijinirea opoziţiei. Acesta a dat-o ca exemplu pe Dasa, fiica 
sa de unsprezece ani, „ale cărei bunuri din copilărie au fost 
confiscate în timpul unei perchezitii, iar computerul, telefonul 
şi fotografiile nu i se returnaseră inca.” 

Navalnii a evidenţiat eforturile guvernului de a sista 
drepturile de custodie ale Evgheniei Chirikova, activistă pentru 
mediu, şi ale Mariei Baronova, membră a grupului de protest 
Pussy Riot. Acţiuni similare, a subliniat el, au fost luate 
împotriva celor acuzaţi de crime precum altercatiile cu poliţia 
la mitingul din Piaţa Bolotnaia înainte de investirea lui Putin, 
inclusiv Maxim Luzianin, care avea un fiu de cincisprezece ani. 

„El nu va merge în Elveţia”, a scris Navalnii într-o postare 
usturătoare. „Mama sa cheltuieşte acum bani pe avocaţi.” 

„Nemernicul acesta de la televizor a vorbit despre 
patriotism şi a zburat cu familia sa în străinătate pentru un 
weekend”, a scris Navalnii, subliniind că familia lui Zelezniak 
se bucura de o viata plină de rasfat, in timp ce Rusia Unită 
interzicea adoptiile şi îi priva pe copiii orfani de familii. „Sunt 
pregătiţi să «mănânce copii»”, a scris acesta, „doar pentru a se 
bucura de statut şi privilegii, situându-se deasupra legii.” 

Multe dintre avertizările sumbre ale lui Navalnii despre 
Putin şi susţinătorii săi s-au dovedit a fi cumplit de precise, dar 
nu neapărat în modurile în care se aştepta. După aproape un 
deceniu, în 2023, Curtea Penală Internaţională a emis un 

mandat de arestare impotriva lui Putin si a comisarului 
Federatiei Ruse pentru drepturile copilului, Maria Lvova- 
Belova, acuzandu-i de crime de razboi din cauza transportului 
ilegal al copiilor ucraineni in Rusia. 

insa, pe masura ce se apropia sfarsitul anului, Navalnii s-a 
confruntat cu mai multe provocari. Printre membrii opozitiei 
inca nu exista o miscare politica unita. Protestele din 2012 
fusesera reprimate. Putin fusese reales pentru inca sase ani si 
era clar ca va ramane in aceasta pozitie, dupa cum a avertizat 
Volkov, pana cel putin în 2024, iar Navalnii nu reuşise încă sa 
formeze un partid politic cu o structura viabila. Navalnii, insa, 
iesise la suprafata ca lumina cea mai stralucitoare — sau cea 
mai „la moda”, ca să-l citam pe Limonov - printre liderii 
opozitiei, devenind o tinta. Nu mai era doar un blogger ener- 
vant sau, ocazional, 0 voce acerba de la radio. Acum era o 
amenintare pentru regimul lui Putin, cu ambitii clare, chiar 
daca nu erau complet conturate — o ameninţare care ar putea 
fi redusă la tăcere sau eliminată. 


PROCURATURA, PERSECUTIE, ÎNCHISOARE 


„Nu mi-e frică şi, încă o dată, îi invit pe toţi ceilalţi din 
cameră să nu se teamă nici ei, pentru că nu este nimic de 
care să vă fie frică aici.” 

- Alexei Navalnii, Penitenciarul Nr. 2, 15 februarie 2022 


Navalnii se afla într-o camera mare din Penitenciarul Nr. 2, 
care fusese transformată într-o sală de judecată improvizată, 
pentru a înfrunta cele mai recente acuzaţii penale împotriva 
sa. Era 15 februarie 2022, iar Navalnii era în închisoare de mai 
bine de un an, după întoarcerea sa din Germania. 

De această dată se confrunta cu o acuzaţie de fraudă -că a 
delapidat donaţii către Fundaţia An ti corupţie şi le-a folosit 
pentru cheltuieli personale. Navalnii a respins acuzaţiile ca 
fiind absurde, menţionând că organizaţia sa a menţinut o 
contabilitate meticuloasă şi putea dovedi modul în care a fost 
cheltuită fiecare copeică. El a avut, de asemenea, zero 
aşteptări că procedurile judiciare vor corespunde cu realitatea. 

— înţeleg, a spus acesta. Nu sunt la primul proces. Nu sunt 
o persoană naivă. Verdictul va fi vinovat. Va fi o sentinţă destul 
de lungă..., deoarece l-am insultat pe acest lord întunecat al 
vostru, Putin. Nu numai că am supravieţuit, dar m-am întors. 
Aşa că acesta a spus: „El crede că este atât de grozav. Să stea 
în închisoare şi să rămână acolo pe viaţă.” Şi va avea loc acest 
caz, apoi al doilea caz, apoi al treilea. Iar voi veţi urmări la 


nesfârşit sentinţa mea. Ei bine, ce pot face? a întrebat 
Navalnii. Activităţile mele, activităţile colegilor mei sunt mai 
importante decât soarta unui singure persoane. Iar eu cred că 
cel mai rău lucru pe care îl pot face, adevărata crimă pe care o 
pot comite, este să mă tem de voi - de voi şi de cei din spatele 
vostru. Vă repet: Nu mă tem şi, încă o dată, 

îi invit pe toţi ceilalţi din camera să nu se teamă nici ei, pentru 
că nu este nimic de care să vă fie frică aici. 

Intr-adevăr, în acel moment, Navalnii a fost pus sub 
urmărire penală — sau persecutat — de sistemul judiciar rus, 
într-un fel sau altul, timp de cincisprezece ani. 

Primul efort de a deschide un dosar penal împotriva lui 
Navalnii pare să fi avut loc după încăierarea sângeroasă care a 
izbucnit la a treisprezecea dezbatere DA!, în toamna anului 
2007- Navalnii a fost adus la secţia de poliţie si a fost evident 
imediat că acesta, mai degrabă decât huliganii care au instigat 
lupta, se afla sub supravegherea poliţiei. 

În ciuda dovezilor video şi a numeroaselor mărturii ale lui 
Belih, laşin şi alţii, a durat şase luni până când dosarul a fost 
închis în cele din urmă iară acuzaţii. Navalnii a descris situaţia 
într-un e-mail din decembrie 2007 pe care i l-a trimis lui Frank 
Conatser, un ofiţer de grant al Fundaţiei Naţionale pentru 
Democraţie care contribuise la finanţarea seriei de dezbateri. 


„S-ar putea să fi auzit că proiectul nostru s-a confruntat cu 
mai mult decât provocări din partea organizaţiilor de tineret 
de la Kremlin”, a scris Navalnii. „Acum acestea sunt provocări 
violente.” A inclus link-uri către fotografii ale episodului. „în 
plus, după ultima dezbatere, aceştia încearcă să inventeze un 
caz penal împotriva mea. Am angajat avocaţi şi sperăm că vor 
rezolva acest caz.” 

Sistemul judiciar corupt şi politizat din Rusia este folosit în 
mod regulat pentru răzbunări şi reglări de conturi, mai 
frecvent in afaceri decât în politică. lar următoarea 
investigaţie a lui Navalnii a luat amploare datorită efortului 
său de a face curăţenie în industria lemnului din Kirov. 

În februarie 2010, FSB-ul a arestat un alt consilier al 
guvernatorului Belih în Kirov, Andrei Votinov, şi l-au acuzat că 
a luat mită 2 milioane de ruble de 
la Viaceslav Opalev, şeful companiei regionale de cherestea 
Kirovles. În schimb, potrivit FSB-ului, Votinov l-a lăsat pe 
Opalev să-şi păstreze locul de muncă în ciuda dovezilor 

covârşitoare că era incompetent sau corupt, sau ambele. 
Opalev a fost, de asemenea, arestat. 

La acea vreme, Navalnii şi colegul său principal din Kirov, 
Piotr Ofiterov, lucraseră împreună pentru a-l concedia pe 
Opalev, sperând la o reformă masivă în cadrul companiei 
Kirovles. Insă Navalnii şi Ofiterov au fost socati când au fost 
pusi sub acuzare datorita unor dovezi de delapidare masluite. 

Ca urmare a managementului defectuos, a coruptiei si a 
crizei financiare din 2008, Kirovles, condusa de Opalev, a 
acumulat pierderi masive in valoare totala de aproximativ 240 
de milioane de ruble (7,5 milioane de dolari). Navalnii si 
Ofiterov s-au confruntat initial cu acuzaţii penale pentru 
pierderi totale de 42.000 de dolari sau 1,5 milioane de ruble. 

Cazul a fost la fel de absurd pe cât a fost bizar. Şi totuşi, 
Navalnii a recunoscut că existau motive de îngrijorare. Votinov 
a fost, de fapt, al doilea consilier al lui Belih care a fost arestat 
în ceea ce părea a fi o răzbunare împotriva noului guvernator 
şi a echipei sale. Un alt consilier, Roman Spov, fusese arestat 
în vara anului 2009 şi acuzat de fraudă. Aşadar, când zvonurile 
că Navalnii avea să fie a treia persoană ce va fi arestată 
începeau să se concretizeze, acesta nu a aşteptat pentru a afla 
ce se va întâmpla. Şi-a luat familia şi s-au întors la Moscova. 

Bineînţeles, în câteva săptămâni au apărut ştiri în mass- 
media controlată de Kremlin ce afirmau ca Navalnii era 
investigat. „Consilierul guvernatorului regiunii Kirov, Alexei 
Navalnii, cunoscut mai bine ca un luptător pentru drepturile 
acţionarilor privaţi, ar putea fi trimis în judecată pentru 
fraudă”, a raportat ziarul controlat de guvern, Gazeta 
Rossiiskaia. „Organele de drept din Districtul Federal Volga, 
cu sprijinul Serviciului Federal de Securitate, efectuează 
verificări privind implicarea celebrului blogger în acţiunile 
ilegale ce au avut loc în sectorul forestier din regiunea Viatka”, 
a consemnat ziarul. 

Navalnii se afla la Universitatea Yale când au apărut ştirile 
despre caz. La acea vreme, el a descris situaţia din Kirov ca o 

simpla chestiune de razbunare - probabil organizata de 
Transneft sau VIB — ca urmare a investigaţiilor sale in 


legatura cu abuzurile comise de corporatii. El a banuit, de 
asemenea, ca a fost o razbunare din partea directorului 
nemultumit de la Kirovles, Opalev, care, in calitate de martor 
cooperant impotriva lui Navalnii, furniza dovezile inventate de 
care aveau nevoie autoritatile. 

Navalnii a remarcat pe blogul sau ca Kirovles avea un 
monopol eficient asupra afacerilor forestiere din regiune, insa 
pierduse tone de bani. „În ciuda unei astfel de poziţii 
privilegiate, compania a fost (şi încă este) într-o situaţie 
deplorabilă: datorii uriaşe, întârzieri de salariu etc.”, a scris 
acesta. „Directorul întreprinderii a fost un escroc groaznic, pe 
nume Opalev. El a organizat câteva scamatorii greu de 
imaginat pentru vânzarea de păduri prin 36 de filiale diferite, 
dar nimeni nu a înţeles cu adevărat cui, ce şi pentru câţi bani. 
Am început să strivesc acest escroc pe subiectul centralizării şi 
al transparenţei vânzărilor... Datorită mie a fost concediat şi s- 
a luat decizia realizării unui audit complet al companiei.” 

Navalnii a spus că intenţionează să posteze online toate 
informaţiile despre cazul Kirovles „atât pentru cei care doresc 
să înţeleagă mai multe detalii, cât şi pentru cei care sunt 
interesaţi de mecanismele fabricării unui caz penal.” 

Dar el a mai spus că acest caz a fost atât de slab, încât se 
îndoia că autorităţile intenționau, de fapt, să-l scoată la 
suprafaţă. în schimb, a spus că a fost conceput pentru a-l 
speria şi astfel să rămână în Statele Unite. 

„Aşa cum înţeleg eu lucrurile, ideea principală este că nu ar 
trebui să mă întorc în Federaţia Rusă, fiind speriat de un caz 
fabricat”, a scris Navalnii. A adăugat următoarele: „Dragii mei 
escroci! Era evident că voi aveati să descrieti aşa ceva, iar eu 
eram pregătit pentru asta.” 

„Nu mi-e frică şi mă întorc.” 

Astfel a început să apară un tipar. 


x x x 

Unii comentatori au observat că, în calitate de consilier 
neoficial al lui Belih în Kirov, Navalnii nu a avut nici măcar 
autoritatea de a lua sau de a pune în aplicare decizii 
guvernamentale, aşa că nu a putut fi tras la răspundere pentru 
nimic din ceea ce se întâmplase cu compania de cherestea. 
După cum a prezis Navalnii, cazul Kirovles era şubred, iar 
anchetatorii din regiunea Kirov nu au putut să-l facă să ia 
amploare. Astfel, au decis să renunţe. Dar, dintr-odată, oficialii 
de la Moscova au intervenit; sediul central al Comitetului de 
Investigaţii a declarat redeschiderea cazului. De data aceasta, 
trebuia trimis anchetatorilor din Districtul Federal Volga 
pentru reexaminare, sugerând că autorităţile locale din Kirov 
nu reuşiseră în misiunea primită de a înainta un caz penal. 
„Ancheta secolului continuă”, a anunţat Navalnii pe blogul 
său. 


Acesta a remarcat cu uimire cum decizia a fost anuntara la 
televiziune de ] 
către Vladimir Markin, purtătorul de cuvânt al Comitetului de 


Investigaţii. „Amuzant, nu?” a scris Navalnii. ,,Toate cazurile 
pe care le investighez pentru sute de milioane şi miliarde de 
oameni tind să dispară şi nu sunt niciodată comentate la 
televiziune. Cazul împotriva mea pentru 1 milion de ruble are o 
ascensiune rapidă spre forurile superioare şi primeşte 
comentarii active de la şefie.” 


Oficialii din Districtul Federal Volga nu au văzut, de 
asemenea, nimic demn de urmărit în acest caz. însă în luna 
mai, sediul Comitetului de Investigaţii din Moscova a anunţat 
că a fost deschis un dosar si că Navalnii va fi urmărit penal. 

— Navalnii l-a convins pe Opalev să semneze un contract 
neprofitabil în mod deliberat... pentru vânzarea de produse din 
lemn, a declarat Markin, anunțând cazul. De fapt, pot spune că 
Navalnii, cu acţiunile sale, a aplicat tacticile şi tehnicile pe 
care jefuitorii le folosesc atunci când confiscă între- 
prinderi. 

Navalnii s-a minunat de îndrăzneală. „Pentru a crea un caz 

penal real din- tr-o fictiune completa, a fost necesar ca acesta 
sa fie trimis la cel mai inalt nivel - la Comitetul de Investigatie 
al Federatiei Ruse”, a scris acesta pe blog. ,,La nivelul regiunii 
Kirov, au emis un refuz de a initia un caz, dar si la nivelul 
Districtului Federal Volga. In total, dupa cum inteleg, exista 
deja cinci «refuzuri» in acest caz.” 

De fapt, acuzatia impotriva lui Navalnii nu a constat nici 
macar dintr-un furt. Acesta a fost acuzat ca a provocat daune 
„fără semne de furt” care au dus la pierderi semnificative. Si 
totuşi, acuzaţia a dus la posibilitatea unei sentinţe de cinci ani 
de închisoare. Hartuirea însă abia începea. lar Comitetul de 
Investigatie a făcut puţine eforturi pentru a-şi ascunde 
planurile. Markin, purtătorul de cuvânt, a declarat ca Navalnii 
şi-a pus singur o ţintă pe spate. 

— Dacă o persoană încearcă cu toată puterea să atragă 
atenţia sau, dacă pot spune aşa, să tachineze autorităţile — 
„Uite-te la mine, sunt atât de bun în comparaţie cu toţi ceilalţi” 
—, ei bine, interesul pentru trecutul său creşte şi procesul de 
expunere se accelerează în mod natural, a spus Markin. 

În seara zilei de vineri, la data de 13 mai 2011, trei ofiţeri 
de poliţie au bătut la uşa apartamentului lui Navalnii şi au 
cerut să-l vadă. Nu era acasă. Soţia sa i-a telefonat, iar 
Navalnii a trimis poliţiştii la avocatul său, gandin- du-se ca 
vizita a fost legată de Kirovles. De fapt, o nouă anchetă era în 
curs de desfăşurare: Navalnii fusese acuzat de profanarea 
emblemei oficiale a Federaţiei Ruse, un vultur cu două capete, 
pe care a încorporat-o în logoul RosPil, proiectul său 
anticorupţie. 

Jucându-se cu argoul rusesc pentru cuvântul „delapidare”, 
şi anume „a tăia”, fiecare dintre vulturii din logoul RosPil ţinea 
un fierăstrău manual de modă veche, iar unul dintre membrii 
Rusiei Unite din Duma de Stat s-a simţit ofensat. „Crima 
adevărată” a lui Navalnii era, desigur, critica călătoriilor 
oficiale extravagante. 

„Vă aduceţi aminte de trantorul de la Partidul Escrocilor şi 
Hoţilor, deputatul Pavel Zirianov?”, şi-a întrebat Navalnii 
urmăritorii săi de pe Livejournal. „Cel a cărui activitate 
secundară constă în călătorii de afaceri în Cuba, Germania şi 
Taiwan?” 

„Ei bine, la cererea acestei creaturi fără sens, biroul 
Procuraturii Generale efectuează o verificare intensă pentru a 
vedea dacă logoul RosPil este o profanare a emblemei de stat a 
Federaţiei Ruse”, a scris Navalnii. 

O altă turnură mai sinistră a avut loc în acea primăvară. 
Navalnii condusese RosPil cu donaţii private record, pe care le 
rezuma în postăii intermitente pe blog, prezentând în detaliu 
finanţele proiectului. Majoritatea donațiilor au fost făcute 
online, prin intermediul site-ului Yandex Wallet, de obicei prin 
transfer bancar. Sistemul Yandex trebuia să fie confidential. 

Dar, dintr-odată, în acea lună mai, donatorii RosPil au primit 
apeluri telefonice ciudate în care li se cerea să spună de ce au 
donat pentru organizaţia lui Navalnii. 

„Cam cu patru săptămâni în urmă am primit prima scrisoare 
din seria «Tampitilor, cui ati dat numărul meu?»”, a scris 
Navalnii pe Livejournal. 

Fl a descris plangerile aproape identice ale donatorilor: o 
femeie, care susţinea ca este ziaristă la o agenţie de presă 
inexistentă, a cerut informaţii despre motivul pentru care 
aceştia i-au dat bani lui Navalnii şi a întrebat cine le-a dat 
banii pentru donaţii. A fost clar pentru donatori că apelantul a 
avut, de asemenea, informaţii despre alte tranzacţii financiare. 

Navalnii a explicat că, în ciuda dorinţei de a obţine mai 
multe informaţii despre donatorii săi, acesta ar putea vedea de 
obicei doar un numai de cont de utilizator de pe site-ul Yandex 
Wallet. Numele de familie ar fi vizibile numai daca donatorul l- 
a adăugat in mod specific. Navalnii a subliniat că anticipase o 
astfel de implicare când a deschis pentru prima dată contul. 
„Le-am pus celor de la Yandex o întrebare directă: Hoţilor de 

la Kremlin nu le va plăcea cu siguranţă proiectul... Cui şi sub 
ce pretext îi pot fi furnizate datele tranzacţiei?” 

Răspunsul primit de Navalnii a fost doar „la solicitarea 
oficială scrisă venită din partea Serviciile speciale.” 

„Atunci m-am calmat”, a scris. „Hârtia este hârtie. Nu o poţi 
ascunde mai târziu. Va fi clar cine este interesat şi apoi puteţi 
pune întrebarea: în ce scop sunteţi interesat? Pentru a face o 
cerere sunt necesare nişte motive. Ar trebui 


să existe ceva formal în care să se spună: 
Navalnii este finanţat de CIA. 


CIA este finanțată de Navalnii. 

Navalnii este finanţat de Bin Laden. 

Bin Laden este finantat de Navalnii. 

RosPil este o retea terorista. 

Navalnii isi mananca copiii. 

Toti oamenii care transfera bani catre RosPil mananca 
copii. 

RosPil a fost creat pentru a-i interzice lui Medvedev să 
danseze şi să-i 

ia iPadul.” 


„Imaginaţi-vă surpriza mea”, a continuat Navalnii, „când 
Yandex a răspuns: Informaţia legată de contul dumneavoastră 
a fost transferată la FSB, la cererea lor oficiala.” 

Navalnii şi-a exprimat furia şi neîncrederea. „La urma 
urmei, am încercat să atrag atenţia acestor tipi de atât de mult 
timp”, a scris acesta. „În ultimii trei ani, am scris în mod 
regulat diverse plângeri şi declaraţii câtre acest departament. 
Şi niciodată, nici măcar o dată, aceşti luptători puternici 
pentru bancnote n-au privit efortul meu ca fiind demn de 
atenţia lor. Dar”, a adăugat el, „paraziţii văd o ameninţare 
doar în faptul că oamenii înşişi se unesc pentru a lupta 
împotriva corupţiei şi chiar aceştia finanţează o astfel de 

luptă.” 
Navalnii l-a îndemnat pe „bloggerul Medvedev, pe care unii 
îl numesc şi preşedintele Medvedev” să intervină şi să ceară 
FSB-ului să respecte legea. Desigur, nu a ieşit nimic din asta. 


XXX 


Privind în urmă, Navalnii a declarat ca era clar că Kremlinul 
şi-a schimbat tacticile după revenirea lui Putin la preşedinţie, 
crescând hărţuirea şi persecuția reprezentanţilor opoziţiei. 
„Puțin şi-a dat seama ca nu era profitabil pentru sistemul sau 
să ofere oamenilor mai multă democraţie”, a declarat Navalnii 
pentru programul de ştiri american 60 Minutes. „El şi-a 
schimbat complet strategia şi a început să aresteze oameni, a 
început să inventeze cazuri penale.” 

Tacticile lui Navalnii au început si ele să evolueze, pe 
măsură ce se poziţiona din ce în ce mai mult ca lider al 
opoziţiei ruse. 


Un „dialog” în trei părţi cu scriitorul Boris Akunin pe 
LiveJournal, iniţiat de Akunin însuşi, a arătat o creştere a 
numărului de solicitări din partea susținătorilor pentru ca 
Navalnii să-şi clarifice poziţiile. 

În esenţă, a fost un apel pentru ca acesta să se maturizeze 
ca politician, să arate că este capabil să preia conducerea. 
Nevoia unei astfel de conduceri a devenit şi mai urgentă pe 
măsură ce protestele din prima jumătate a anului 2012 s-au 
diminuat, iar opoziţia a intrat într-o perioadă sumbră. 

Pe măsură ce Putin devenea mai ferm, ciocnirea lui Navalnii 
cu autorităţile a devenit mai personală şi mai viscerală. În timp 
ce Comitetul de Investigaţii conducea cercetările în cazul 
Kirovles, Navalnii a lovit din nou, acum în conducătorul 
comitetului - Alexander Bastrikin, prieten şi coleg de 
universitate de-al lui Putin care îi raporta direct preşedintelui. 

La începutul lunii iulie, Navalnii a publicat o postare 

intitulată „Bastrikin cu un pistol în pădure”, acuzându-l pe 
şeful Comitetului de Investigaţii ca a ordonat subordonatilor 
fabricarea cazului Kirovles împotriva lui Navalnii. Titlul avea o 
dublă semnificaţie înţeleasă de majoritatea cititorilor ruşi: cu o 
lună înainte, Bastrikin fusese acuzat public câ a escortat un 
redactor adjunct al ziarului Gazeta Novaia, Serghei Sokolov, în 
pădurea de la periferia Moscovei, ameninţându-l că-l va ucide 
şi lăudându-se că apoi tot el va conduce ancheta. 

De-a lungul anilor, mai mulţi jurnalişti de la Gazeta Novaia 
au fost ucişi, iar redactorul-şef al acestui ziar, Dmitri Muratov, 
care ani mai târziu avea să câştige Premiul Nobel pentru Pace, 
a făcut un apel public la Bastrikin, relatând episodul şi cerând 
garanţii de securitate pentru Sokolov. Bastrikin şi-a cerut 
scuze pentru incidentul din pădure şi şi-a păstrat locul de 
muncă. 

În postarea sa pe blog, Navalnii a făcut referire şi la 
exemplele din trecut ale comportamentului ciudat al lui 
Bastrikin, inclusiv un incident din 2004 din Sankt-Petersburg, 
în care a scos o armă şi a ameninţat un bărbat care îşi plimba 
câinele. 

La sfârşitul lunii iulie, Navalnii l-a atacat din nou pe 
Bastrikin, de această dată într-un articol intitulat „Despre 
adevaratii agenţi străini”, în care a relatat acuzaţiile conform 
cărora Bastrikin deţinea proprietăţi imobiliare substanţiale în 
Republica Cehă pe care nu le dezvăluise conform legislaţiei 
ruse şi că nu plătise anumite taxe. 

„Să vorbim despre agenţii străini”, a scris Navalnii. „Nu cei 
inexistenti pe care Rusia Unită încearcă sa îi dea în vileag, ci 
despre cei reali: sus-puşi, cinici, manipulatori. Cei care preferă 
să obţină bani (să fure) din serviciul public al Rusiei, dar îsi 
asociază viitorul confortabil cu viata în afara acestuia?” 
Navalnii a recunoscut inutilitatea atacurilor sale asupra unuia 
dintre cei mai puternici oficiali ai forţelor de ordine, ce avea 
legături personale cu Puţin, cineva care putea ameninţa cu 
moartea un jurnalist iară să sufere consecinţe. „Desigur, cu cât 

un oficial este mai strâmb, mai hoţ şi mai criminal, cu atât mai 
stabilă este poziţia sa în sistemul de putere al lui Putin”, a 
scris Navalnii. „La fel, cu cât îl enervez mai mult pe acest 
escroc sau pe altul, cu atât acesta îi devine mai drag lui Putin.” 

Totuşi, Navalnii a spus că face apel in mod oficial la Putin si 
la Comitetul de Investigaţii pentru a deschide anchete asupra 
lui Bastrikin. 

„E amuzant, da, însă Comitetul de Investigaţii ar trebui să ia 
în considerare crimele şefului său, Bastrikin”, a scris acesta. În 
septembrie, Navalnii a lovit din nou in Bastrikin, numindu-l 
„un agent străin dublu” şi postând un link către un articol din 
Gazeta Novaia care afirma că Bastrikin şi soţia sa deţineau, de 
asemenea, proprietăţi imobiliare în Spania. 

Existau şi alte semne care indicau faptul că bătăliile lui 
Navalnii cu guvernul atinseseră un nivel nou. 

Pe data de 6 august 2012, un angajat al Fundaţiei 
Anticorupţie care se întorcea din vacanţa de vară s-a hotărât 
din întâmplare să curețe biroul de microfoane, numai pentru a 
descoperi un dispozitiv de ascultare şi o cameră video ascunsă 
în pereţi. 

Navalnii a descris situaţia într-o postare pe blog intitulată 
„Chiar daca esti paranoic, asta nu înseamnă că nu esti 
urmărit”. După ce a raportat că a găsit microfoanele, acesta a 
postat un videoclip care prezenta aproximativ doisprezece 
ofiţeri de poliţie ce le plantau în birou. „Sincer, m-am gândit că 
le vor ascunde mai bine”, a spus Navalnii. 

Pe 14 decembrie 2012, în timp ce cazul Kirovles avansa cu 
viteza melcului, Comitetul de Investigaţii a anunţat un alt caz 
penal major. Acesta era deschis împotriva lui Navalnii şi a 
fratelui său mai mic, Oleg, şi îi acuza de un complot bizar prin 
care încercau să-l înşele pe producătorul francez de cosmetice 
Yves Rocher prin suprataxarea companiei pentru transportul 
produselor sale. 

Oleg Navalnii lucrase pentru serviciul poştal rus şi a deschis 
o afacere care oferea transport comercial pentru clienţi 
precum Yves Rocher. 


198 | 
DISIDENTUL 

Navalnii, care fusese invitat sa faca parte din consiliul de 
administratie al Companiei Aeroflot, principala companie 
aeriana din Rusia, se afla intr-o sedinta a comitetului de audit 
cand telefonul sau a inceput sa sune continuu 
cu stiri despre caz. Parintii si fratele sau au sunat si ei. Politia 
efectua perchezitii. 

Cu o zi inainte de anuntarea cazului Yves Rocher, Bastrikin 
a avut o „şedinţă de lucru” cu Putin la Kremlin. Potrivit unei 
transcripţii parţiale publicate de Kremlin, Putin a întrebat 
despre progresul făcut în investigaţiile din activitati-cheie, 
printre care crima organizată, terorismul şi traficul de droguri. 
Bastrikin şi-a adjudecat succesul pe toate fronturile, dar a 
insistat asupra unui domeniu diferit ce necesita concentrare: 
Aproximativ 10% dintre cazuri au fost „legate de corupţie”, a 
spus acesta. 

„in primele noua luni ale acestui an, am iniţiat peste 
douăzeci de mii de cazuri penale de corupţie, adică fiecare al 
zecelea caz care a fost investigat vizează combaterea 
corupţiei”, a afirmat el. „Din acest număr, aproximativ 
şaisprezece mii sunt cazuri împotriva funcţionarilor de la 
diferite niveluri: municipal, reglementar, federal şi cazuri 
împotriva subiecţilor speciali, a administratorilor şi a forţelor 


de ordine.” 
3 
Numerele declarate, care erau imposibil de verificat, păreau 


ridicol de mari. 

între timp, Navalnii a bănuit că a fost subiect de discuţie în 
timpul întâlnirii. „Ieri, Bastrikin s-a întâlnit cu Putin şi a primit 
acordul de a deschide un caz fals”, a susţinut Navalnii în faţa 
jurnalistului Oleg Kaşin. „Asta este o tampenie.” 

Opoziția plănuise un mars pe 15 decembrie, iar Navalnii si 
susţinătorii săi au interpretat imediat anunţul despre cazul 
Yves Rocher ca fiind o tactică de intimidare. 

Mama lui Navalnii, Ludmila, a fost atât de furioasă, încât s-a 
dus la staţia de radio Eho Moskvi. 

„Conform afirmatiei Comitetului de Investigaţii din ajunul 

Marşului Libertăţii, aceştia vor să-l şantajeze pe fiul meu prin 
intermediul familiei sale ca să nu participe la acest marş, ca 
Alexei să îşi întrerupă complet activităţile politice”, a afirmat 
aceasta. „Dar vreau să transmit că nu vor reuşi, pentru că 
întreaga familie îl susţine pe Alexei. Iar noi şi toţi prietenii 
noştri vom participa, desigur. Nu putem chema pe nimeni, însă 
vreau doar să spun că prin exemplul nostru toată lumea poate 
înţelege cum sunt persecutați în tara reprezentanţii opoziţiei.” 

„Şi ultimul lucru pe care vreau să-l zic”, a adăugat Ludmila 
Navalnaia, „sper că în timpul vieţii mele voi afla că domnul 
Bastrikin şi toţi colegii sai de clasă de la Universitatea din 
Sankt-Petersburg, care sunt implicaţi în persecuția politică a 
lui Alexei, se vor trezi în aceeaşi dimineaţă şi vor auzi astfel de 
ştiri şi despre ei înşişi.” 

Comitetul de Investigaţii i-a acuzat pe fraţii Navalnii de jaf 
la scară largă în valoare totală de aproximativ 1,8 milioane de 
dolari. „Oleg şi Alexei Navalnii au delapidat fraudulos 
fondurile unei societăţi comerciale în valoare de peste 55 de 
milioane de ruble”, a declarat comunicatul de presă. „Fraţii 
Navalnii au cheltuit cea mai mare parte a acestei sume în scop 
personal.” 

Navalnii a fost chiar mai furios decât de obicei. El a postat 
pe Twitter o fotografie cu Oleg stând în bucătăria sa mică şi 
tinandu-si copilul în braţe. „Am trecut pe la fratele meu pentru 
a afla cum merg lucrurile şi a vedea dacă ascunde 55 de 
milioane în bucătăria sa de cinci metri pătraţi”, a scris 
Navalnii pe Twitter. 

Pe platforma Livejournal, Navalnii recunoscuse ca era ceva 
diferit în a-şi vedea familia în bătaia focului. „Ei bine, nu voi 
minţi: este un lucru neplăcut”, a scris el. „Una este când 
escrocii de la Kremlin te tintesc pe tine în particular. Esti 
pregatit pentru asta. Sotia este pregatita. Este altceva cand 
trec deja la un cerc extins de rude.” 

A doua zi, Navalnii a participat la Marsul Libertatii. 
Demonstrantii s-au adunat in Piata Lubianka, in fata sediului 
FSB, unde multi au asezat flori la un monument al victimelor 

opresiunii. In mod previzibil, Navalnii si ceilalti organizatori au 
fost arestaţi în timp ce poliţia a împrăştiat protestatarii. 
Aceştia au fost eliberaţi mai târziu, în aceeaşi noapte. 

Dar Bastrikin nu terminase. 

Trei zile mai târziu, Comitetul de Investigaţii a anunţat că a 
înaintat un alt caz împotriva lui Navalnii, în legătură cu 
privatizarea distileriei Urzhum din Kirov, care fusese 
obiectivul initial al lui Navalnii. De fapt, Navalnii pusese capăt 
unui efort de a scădea valoarea companiei. La doi ani după ce 
acesta a părăsit regiunea, privatizarea a mers mai departe. Pe 
Twitter, Navalnii şi-a exprimat neîncrederea. „Ha, ha, ha. 
CE?!”, a postat acesta. 

Adresându-se agenţiei de ştiri Interfax, care raportase cel 
mai recent caz, Navalnii a declarat că acest Comitet de 
Investigaţii avea o nouă strategie: „Nu trece o zi fără să apară 
un caz nou.” Apoi a zis: „Fiecare nou comunicat de presă 
trebuie să mă menţioneze.” A adăugat: „le vom face 
responsabil de fiecare crimă ce are loc în Rusia. Şi dacă eşti 
nevinovat şi poţi dovedi asta într-un caz penal, îţi vom pune în 
cârcă alte zece şi nu vei putea face nimic altceva decât să te 
prezinti la Comitetul de Investigaţii.” 

Evaluarea lui Navalnii a fost aproape corectă. Intr-o 
săptămână de la anunţul făcut de distilerie, Comitetul de 
Investigaţii a adus în discuţie încă un potenţial caz penal - ce 
data din 2007, când Navalnii şi Gaidar au folosit o companie 
înfiinţată de Navalnii, Allekt, pentru a face campanii de 
publicitate pentru partidul lui Gaidar, Uniunea Forţelor de 
Dreapta, care era condus la acea vreme de Belih. 

Conform Comitetului de Investigaţii, aproximativ 100 de 
milioane de ruble şi 4 milioane de dolari s-au transferat prin 
Allekt, dar a insistat că nu exista nicio dovadă că au fost 
folosiţi pentru publicitate. Belih a insistat că totul era în ordine 
şi că activitatea era legată de reclamele plasate pe panourile 
publicitare. 

Nimeni nu se plânsese vreodată - iar până în acel moment, 
chiar dacă banii dispăruseră, Uniunea Forţelor de Dreapta nu 

mai exista ca partid. Nu conta. Comitetul de Investigatii a 
folosit cazul ca punct de plecare pentru a-i perchezitiona pe 
Navalnii, Gaidar si asociatii lor. Printre cei vizati s-a aflat un 
angajat al lui Navalnii, Gheorghi Alburov, care, in 2007, încă 
era la liceu, in orasul sau natal, Ufa, cand a avut loc presupusa 
delapidare. O alta tinta a fost seful Fundatiei Anticoruptie, 
Vladimir Asurkov, un geniu financiar si fost director executiv 
senior la Consortiul Alfa Group, una dintre cele mai mari firme 
de investitii private din Rusia, detinuta de oligarhii Mihail 
Fridman si Petr Aven. 

Oricat de slab ar fi fost cazul Allekt, acuzatia nu era una 
noua. Aceasta a aparut pentru prima data dupa atacul 
cibernetic din 2010 asupra contului de e-rnail al lui Navalnii, 
care a dezvaluit corespondenta sa cu Belih, dar cei doi au 
negat orice infracțiune. Atunci, Evghenia Dillendorf, 
purtătoare de cuvânt pentru labloko, a ridicat o problemă 
diferită - despre faptul că Navalnii lucrează pentru Uniunea 
Forţelor de Dreapta, un partid rival, când încă se afla la 
conducerea Partidului labloko. Era clar că Comitetul de 
Investigaţii avea să arunce cu tot ce putea în Navalnii. Şi, după 
nici trei luni, acesta a atacat din nou, susţinând ca Navalnii si- 
a falsificat diploma de avocat. 

Pentru a fi admis în baroul din Rusia sunt necesare 
documente care să ateste experienţa profesională, despre care 
Comitetul de Investigaţii a susţinut că Navalnii şi-a asumat 
eronat funcţia de director al serviciilor juridice pentru Allekt. 
Baroul din Kirov, unde Navalnii a aplicat prima dată, a afirmat 
că totul a fost în ordine. Navalnii a fost transferat mai târziu la 
baroul din Moscova. 

Cazul Allekt a dus de asemenea la un alt caz ciudat în care 
Comitetul de Investigaţii l-a acuzat pe Navalnii de posesia unei 
picturi furate pe care au confiscat-o din apartamentul său în 
timpul unei percheziţii. 

Tabloul intitulat Omul Bun şi Rău a fost realizat de artistul 
Serghei Sotov în oraşul Vladimir şi era atârnat pe un gard, în 

aer liber, împreună cu multe alte picturi. Acesta a fost adus la 
Moscova de Alburov drept cadou pentru Navalnii. 

Artistul a afirmat că lăsa în mod regulat tablouri afară 
pentru a fi luate sau aruncate. însă autorităţile au insistat că 
acesta fusese furat - un exemplu al atacurilor extreme la 
adresa lui Navalnii si a asociatilor lor. Navalnii a spus că a 
crezut că era o glumă si că Bastrikin doar voia să-şi insuseasca 
tabloul după ce l-a văzut pe contul său de Instagram. 


Aceasta era noua realitate a lui Navalnii. Existenta sa avea 
să fie definită de perchezitii ale poliţiei şi apariţii în instanţă, 
inclusiv călătorii repetate la Kirov, unde cazul Kirovles era 
audiat de un judecător, Serghei Blinov, care avea aceeaşi 
vârstă cu Navalnii. 

Blinov provenea dintr-un orăşel aflat la aproximativ 65 de 
kilometri de Kirov, unde fusese judecător la tribunalul 
districtului. Era căsătorit, avea doi copii şi îi plăcea să joace 
hochei. Potrivit revistei New Times, în ultimii doi ani şi 
jumătate dăduse 130 de verdicte — toate vinovat. Asemanarile 
dintre Blinov şi Navalnii erau la fel de izbitoare şi de 
fascinante: doi tineri avocaţi cu realizări, din aceeaşi 
generaţie, care au urmărit prăbuşirea Uniunii Sovietice în 
adolescenţă. Cumva, unul a devenit o ameninţare majoră la 
adresa regimului autoritar al Rusiei, luptându-se cu acesta la 
fiecare ocazie; celălalt era servitorul său devotat, dând 
verdicte de vinovăţie aşa cum se aştepta din partea lui. La 
urma urmei, de ce ar mai aduce autorităţile acuzaţii dacă nu 
pentru a se pronunţa asupra vinovatiei? 

însă, înainte de începerea procesului, Navalnii a făcut un 
pariu asumat care era menit să mărească mizele, declarând 
public că intenţiona ca la un moment dat să candideze la 
preşedinţia Federaţiei Ruse. 

— Vreau să devin preşedinte, a spus Navalnii într-un 

interviu acordat canalului TV Rain pe data de 4 aprilie 2013. 
Vreau să schimb traiul în această ţară. Vreau să schimb 
sistemul de guvernare de aici. 


Acesta a afirmat că, luând în considerare bogăţia imensă de 
petrol şi gaze naturale a Rusiei, cei 140 de milioane de 
cetăţeni ai sai ar trebui să aibă un nivel de trai cel putin la fel 
de ridicat precum cel al vecinilor din Estonia. 

Navalnii a resetat termenii cazului penal din Kirov pur si 
simplu prin exprimarea cu voce tare a aspirațiilor sale 
prezidenţiale. Acolitii lui Putin din organele de drept nu mai 
urmăreau penal un blogger enervant care insultase Rusia 
Unită. Acum îl persecutau pe rivalul declarat al lui Putin. 

în aprilie 2013, cu puţin timp înainte de deschiderea 
procesului Kirovles, Mark Galeotti, un expert în istoria Rusiei 
şi probleme de securitate, a explicat de ce Kremlinul îl 
considera pe Navalnii a fi o ameninţare atât de mare. 

„Acesta adusese problema corupţiei elitei în centrul politicii 
ruse şi a făcut mai mult decât oricine altcineva pentru a 
conecta acest aspect cu blocul Rusiei Unite, acel bastion al 
cinismului, al carierismului şi al corupţiei”, a scris Galeotti pe 
blogul său. „în momentul de faţă nu există nimeni care să 
poată duce mai departe ştacheta, nimeni care să aibă măcar o 
şansă de a transforma clasa de mijloc metropolitană din 
opoziţie într-o forţă politică credibilă. Bineînţeles, acesta este 
motivul pentru care Kremlinul vrea să-l îndepărteze din calea 
sa, fie băgăndu-l la închisoare sau, cel mai probabil, mânjindu-l 
şi dându-i o sentinţă cu suspendare ce-l va împiedica să 
candideze la o funcţie politică.” 

în acel aprilie, în urma unei şedinţe de judecată a cazului, 
Navalnii a depus o petiție la judecătorul Blinov pentru a 
solicita ridicarea restricţiilor de călătorie sub care fusese 
plasat în timpul sărbătorilor din luna mai, când ruşii care nu 
participă la întâlnirile acţionarilor din Siberia merg de obicei 
în vacanţă. 

La urma urmei, Navalnii si Blinov faceau parte din generatia 
rusilor care crescusera cu posibilitatea de a calatori liber si de 
a vedea lumea. „Mi-aş dori să merg in Egipt”, a declarat 
Navalnii judecătorului. „Dar dacă nu pot merge în străinătate, 
măcar să plec undeva în sud, în regiunea Astrahan de 
exemplu. Da, [sau] cel putin la un sanatoriu din Nijnekamsk.” 
Se referea la un centru de tratament situat în regiunea Kirov. 

Auzind acestea, Blinov a schiţat un zâmbet ciudat şi a 
declarat: „Tribunalul nu emite vouchere pentru sanatoriu.” 
însă a aprobat cererea lui Navalnii. 

Intre timp, la Kremlin s-au dezvoltat alte intrigi. 

Primarul desemnat al Moscovei, Serghei Sobianin (pe care 
Navalnii l-a învins net în votarea virtuală din 2009), a anunţat 
că demisionează pentru a forţa organizarea alegerilor 
anticipate. 

Legislaţia adoptată în anul precedent a reînviat posibilitatea 
organizării unor alegeri directe pentru primărie, care nu mai 
avuseseră loc în Moscova din 2003, iar patronii lui Sobianin de 
la Kremlin ajunseseră la decizia că era momentul potrivit 
pentru a pune în scenă un pic de teatru politic kabuki. 

în timp ce guvernul reuşise să înăbuşe protestele, mulţi ruşi 
au fost cu adevaiat ofensati de acest tandem şi simțeau ca 
voturile lor erau inutile. Kremlinul parea sa simta nevoia de a 
restabili o fateta a democratiei. Si ce modalitate mai buna 
putea exista decât să îi permită lui Navalnii să demareze o 
campanie pentru a doua cea mai importantă funcţie publică 
din ţară? 

Pe 4 iunie, în aceeaşi zi în care Sobianin şi-a anunţat 
demisia pentru a declanşa alegeri anticipate, Viaceslav 
Volodin, prim-sef adjunct al administraţiei prezidenţiale a lui 
Putin şi supraveghetor al portofoliului de politică interna, a 
adunat un grup de specialişti în ştiinţe politice şi şi-a prezentat 
viziunea de organizare în Moscova a unor alegeri reale şi cu 
participare. 

Absurditatea şi contradictia inerenta de a organiza alegeri 
reale nu părea să fie sesizată. Sau, aşa cum se întâmplă adesea 

cu absurditatile din Rusia, toată lumea doar a dat din cap şi a 
intrat în joc ca şi cum ar fi fost cel mai normal lucru din lume. 

Volodin a comunicat adunării sale de cxperti că politica rusă 
avea nevoie „să devină mai transparentă şi mai competitivă, 
candidaţii din guvern trebuie să participe la dezbateri, iar 
membrilor opoziţiei ar trebui să li se permită de asemenea să 
participe”, conform site-ului de ştiri Gazeta.ru. Când a fost 
întrebat în mod specific despre Navalnii, Volodin a spus: 
„Participarea sa la alegerile pentru primăria Moscovei ar 
aduce beneficii sistemului politic.” 

Konstantin Kostin, şeful Fondului de Dezvoltare a Societăţii 
Civile, a declarat pentru Gazeta.ru că Volodin şi-a exprimat 
dorinţa de a crea un sistem politic care „nu e gestionat 
manual”, dar care, de asemenea, „menţine stabilitate şi 
predictibilitate”, din nou fără niciun semn de contradicţie. 

Volodin a subliniat că soarta legală a lui Navalnii se afla în 
mâinile tribunalelor. Acest lucru a oferit Kremlinului o 
modalitate convenabilă de a-şi ascunde atuurile şi de a 
menţine aparenţa unei separari a puterilor între biroul 
preşedintelui şi sistemul judiciar, ceea ce în mod clar nu 
exista. în cazul in care cumva campania lui Navalnii avea să 
aibă succes, acesta ar putea fi oricând închis. 

însă Putin şi echipa sa se bazau in mod clar pe faptul că 
ştirile despre acuzaţiile penale vor slăbi reputaţia publică a lui 
Navalnii şi vor eroda încrederea în investigaţiile sale 
anticorupţie. Acest lucru a fost reflectat în sondajele de opinie, 
inclusiv cele efectuate de Centrul Levada, desfăşurate fora ca 
guvernul să intervină. 

Prin a-i permite lui Navalnii să candideze pentru postul de 
primar şi să piardă, Kremlinul putea crea un miraj conform 
căruia sistemul electoral rus a fost liber, corect şi deschis 
concurenţei şi, de asemenea, că Navalnii era un candidat 
nedemn care nu a putut nici măcar să-şi convingă grupul de 
bază de suporteri, elitele urbane din capitală, să-i incredinteze 
o poziţie de autoritate. 

Una dintre slăbiciunile lui Navalnii era incapacitatea sa de a 

se indeparta de o confruntare, chiar si atunci cand era clar ca 
era provocat sau ca va fi fortat sa lupte respectand regulile 
altcuiva sau pe teren neprietenos. Chiar si in momentele cand, 
cu putina imaginatie, era clar ca victoria s-ar dovedi in cel mai 
bun caz a fi lipsita de valoare si costisitoare. 

Cand era provocat la o dezbatere publica, Navalnii nu putea 
refuza niciodata. 

Gazda postului de radio Finam FM, furi Pronko, s-a folosit 
de această slăbiciune pentru a-l momi pe Navalnii înapoi în 
studio sa se confrunte cu deputatul rus Evgheni Fiodorov. 
Acest instinct, nascut din copilaria sa de fiu de militar, ca un 
luptător între luptători, l-a împins pe Navalnii să iasă în stradă 
să se lupte cu huliganii după dezbaterea DA!. 

Aşadar, când a fost invitat - provocat, de fapt - de 
tehnocratul politic de top al lui Putin să candideze împotriva 
lui Sobianin, Navalnii nu a putut rezista. Acesta nu era un 
sondaj virtual realizat de editori de ziare, ci o campanie 
electorală, cu numele său pe un buletin de vot real, pentru 
postul de primar al Moscovei, o capitală mondială cu peste 11 
milioane de oameni. Navalnii a muscat momeala. 

În multe privinţe, escrocii vicleni de la Kremlin îl lăsaseră 
fără nicio opţiune. Dacă Navalnii ar fi refuzat să sară în ring, 
acest lucru ar fi confirmat că nu era un politician serios, ci 
doar o persoană ce căuta atenţie, după cum susțineau Putin si 
acolitii săi. Dar de la început era clar că situaţia a fost în 
întregime „gestionată manual”, ca să-l cităm pe Volodin - iar 
înfrângerea lui Navalnii a fost prestabilită. 

Navalnii, de exemplu, nu a putut nici măcar să fie introdus 
pe buletinul de vot foră a accepta ajutorul Rusiei Unite pentru 
a obţine numărul minim de semnături necesare calificării drept 
candidat. Apoi, el avea să candideze într-o alegere anticipată, o 
situaţie care favorizează întotdeauna candidatul în exerciţiu. 
Votul urma să aibă loc pe 8 septembrie, când mulţi dintre 
locuitorii oraşului erau prinşi în frenezia de după vacanţa de 
vară de la serviciu şi de la şcoală. 

Kremlinul s-a asigurat de asemenea ca Navalnii să 
primească o expunere minima pe canalele de televiziune 
federale, în afară de ştirile negative permanente despre 
urmăririle penale împotriva sa. Kirovles, în special, a fost o 
poliţă de asigurare. Rezultatul procesului putea (şi avea) să fie 
manipulat pentru a atinge obiectivele Kremlinului. 

Navalnii însă nu s-a sfiit să intre în luptă, indiferent de cat 
de dezechilibrată era aceasta. Aflat în dezavantaj clar, acesta a 
început să pună bazele unei operaţiuni de campanie cu 
prietenul său, Leonid Vblkov, ca manager şi director de 
strategie. De asemenea, avea nevoie de sprijinul unui partid, 
sprijin pe eare l-a obţinut de la RPR-PARNAS, coaliția dintre 
Partidul Republican din Rusia şi Partidul Libertăţii Poporului, 
al cărui lider era atunci Boris Nemtov. 

Intr-un program de campanie de cincisprezece pagini, 
Navalnii a clădit fundaţia candidaturii sale: necesitatea de a 
pune capăt corupţiei şi de a ridica nivelul de viaţă în capitală. 
„Moscova are resurse suficiente pentru a deveni un oraş 
confortabil care nu râmâne în urma altor capitale europene în 
ceea ce priveşte calitatea vieţii”, a declarat Navalnii, „un oraş 
în care cetăţenii liberi au demnitate şi pot influenţa direct 
politica autorităţilor oraşului.” 

Observând că bugetul Moscovei era comparabil cu cel al 
oraşului New York, Navalnii a pus întrebarea: „De ce, în ciuda 
acestor resurse uriaşe, autorităţile de la Moscova încă nu au 
reuşit să facă fata blocajelor din trafic, ratei criminalităţii, 
şi existenţei spaţiilor urbane sărace? Răspunsul este foarte 
simplu: furtul şi cheltuirea ineficientă a fondurilor locale.” 

„Moscova”, zicea în continuare programul lui Navalnii, „are 
nevoie de transparenţa deplină a tuturor deciziilor, de 
responsabilitatea autorităţilor faţă de cetăţeni şi de o victorie 
asupra corupţiei. Datorită acestui lucru va fi posibil să 
eliberăm resurse uriaşe care vor ajuta la rezolvarea 
problemelor-cheie ale oraşului nostru.” Subliniind că mulţi 

candidati vor face promisiuni identice, Navalnii a adaugat: 
„Alegeţi-l pe cel care nu va înşela alegătorii.” 

Programul de campanie se lăuda ca „Navalnii are o 
experienţă unică de lungă durată în combaterea cu succes a 
furtului şi a cheltuielilor ineficiente din buget. Numai proiectul 
RosPil a împiedicat cheltuielile ineficiente de peste 50 de 
miliarde de ruble din fondurile bugetare (aproximativ 1,65 
miliarde de dolari).” 

în plus, afirma următoarele: ,,Navalnii cunoaşte direct de la 
sursă problemele Moscovei. Locuieşte într-un apartament 
obişnuit din Marino, stă blocat în trafic la fel ca noi, copiii săi 
merg la şcoli şi grădiniţe obişnuite; întreaga familie foloseşte o 
clinică medicală obişnuită.” Programul arăta rolul său în 
crearea şi conducerea Comitetului pentru Protecția 
Moscovitilor în combaterea construcţiilor ilegale. „Navalnîi isi 
desfăşoară toate activităţile public şi transparent, raportând 
despre fiecare proiect al său, despre fiecare pas pe care îl 
face.” Şi a adăugat: „Navalnii nu datorează nimic guvernului 
federal. El nu este legat de mâini şi de picioare de un sistem 
de aranjamente sub acoperire cu actualele clanuri 
birocratice.” 

Platforma de campanie a fost în concordanţă cu poziţiile pe 
care le-a avut Navalnii de-a lungul multor ani, iar printre 
priorităţile sale s-a numărat şi „reducerea migraţiei ilegale, 
care are un impact negativ asupra pieţei muncii, ducând la o 
creştere a criminalităţii şi a tensiunilor sociale”. Clişeul 
imigrantului criminal era la fel de josnic, pe cât era de 
previzibil şi de fals. 

Bazându-se numai pe aceste lucruri, nu exista nicio îndoială 
că Navalnii a fost un politician autentic. Dar Navalnii a învăţat 
din criticile din trecut şi lucra, de asemenea, pentru a adopta 
poziţii convenţionale care să se dovedească a fi de durată. Prin 
urmare, platforma sa privind migraţia a inclus şi eforturile de 
a proteja imigranții de exploatarea pe piaţa muncii. 

Cu toate acestea, era clar că a căzut în capcana 


Procuratura, persecuție, 

închisoare I 209 
Kremlinului. Navalnii le-a spus votantilor că ar trebui să aleagă 
candidatul care nu i-ar înşela, şi totuşi, mulţimea de cazuri 
penale din jurul său a ridicat tot felul de îndoieli. El a insistat 
că Moscova se afla într-o situaţie mizerabilă, dar, de fapt, 
locuitorii capitalei ruse chiar trăiau mai bine decât în oricare 
alt moment al vieţii lor. 

Problemele citate de Navalnii au fost destul de reale, însă, 
în comparaţie cu modul în care ruşii au suferit de-a lungul 
deceniilor, acestea erau minuscule. Rafturile hipermarketurilor 
precum Aushan şi Perekrestok erau pline de bunuri din 
întreaga lume. Sobianin lansase o iniţiativă de înfrumusețare 
care transforma parcurile urbane în oaze magice. Arta locală, 
divertismentul şi gastronomia înfloreau. 

in 2013, la începutul lunii iulie, Navalnii a făcut o declaraţie 
de final plină de pasiune în cadrul procesului de la Kirovles, 
îndemnând instanţa în primul rând să-l crute pe Piotr Ofiterov, 
tată a cinci copii, care a fost băgat în întreaga mizerie numai 
din cauza legăturilor sale cu Navalnii. 

„Procesul nostru remarcabil, asemănător unui serial TV (şi 
uneori arată ca un serial TV asemănător unui proces), se 
apropie de sfârşit”, a spus Navalnii. „Fiecare dintre noi, 
inclusiv eu, ştim perfect că scopul principal al acestui proces a 
fost similar cu un serial TV: de a face ca programele de 
televiziune federale să-mi menţioneze numele în ştiri în 
contextul conform căruia eu sunt omul care a furat tot lemnul 
din regiunea Kirov, eu sunt escrocul. Ca şi cum acest lucru ar 
putea schimba tot ceea ce scriu despre escrocii care fură cu 
adevărat miliarde de la noi toţi şi care au preluat puterea în 
tara noastră.” 

Aceasta a fost prima dintre afirmaţiile „de încheiere” pe 
care Navalnii avea să o facă într-o serie de procese penale în 
anii următori. De la început s-a stabilit un tipar: Navalnii a 
folosit discursul pentru a ataca escrocii şi hoţii care jefuiau 
bogăţia Rusiei şi, în viziunea lui Navalnii, duceau tara la 
disperare şi la probleme geopolitice. El l-a desconsiderat şi l-a 

dispretuit pe acest judecator si pe toti viitorii judecatori, 
considerandu-i niste actori patetici intr-o drama politica mai 
ampla - o saga in care Navalnii si inamicul sau, Putin, au 
refuzat în mod fundamental sa comunice. Niciunul nu avea de 
gand sa se opreasca sau sa dispara. 

„Dacă cineva crede ca, după ce am fost ameninţat cu şase 
ani de închisoare, aş fugi în străinătate sau m-aş ascunde 
undeva, atunci acea persoană se înşală”, a spus Navalnii în 
sala de judecată mohorâtă din Kirov. „Nu pot fugi de mine 
însumi. Nu am altceva de făcut decât ceea ce fac acum şi nu 
vreau să fac altceva decât să-mi ajut ţara, să lucrez pentru 
compatrioţii mei.” 

De asemenea, Navalnii a denunţat indiferența răspândită în 
rândul concetatenilor săi. Acesta susţinea de mult timp - şi 
avea să o facă timp de mai multi ani - ca Putin s-a bucurat de 
un nucleu de sprijin autentic, dupa ce a folosit în mod eficient 
preţurile mari la petrol şi gaze pentru a ridica nivelul de viaţă. 
Oficialii lui Putin au luat mite imense, iar Putin însuşi a mituit 
tara. Conform tuturor dovezilor, acesta cumpărase multumirea 
cetăţenilor la preţ redus, în timp ce milioane de oameni încă 
trăiau în sărăcie, iară instalaţii sanitare în case, fără un sistem 
normal şi bine pavat de autostrăzi naţionale. 

„Eu cred că niciunul dintre noi nu are dreptul la 
neutralitate”, a spus Navalnii. „Nimeni nu are dreptul de a 
evita munca ce vizează îmbunătăţirea lumii noastre. Nu avem 
acest drept. Pentru că de fiecare dată când cineva se gândeşte 
«De ce nu stau deoparte să aştept?», acesta contribuie doar la 
menţinerea acestui regim feudal dezgustător care, asemenea 
unui păianjen, stă în Kiemlin. El ajută aceste o sută de familii, 
care secătuiesc toată Rusia. El le ajută să ducă poporul rus pe 
calea degradării şi a băutului până la moarte şi să le fure toată 
bogăţia naţională.” 

Navalnii a avertizat că el şi susţinătorii săi nu vor fi 
descurajati nici de cazul Kirovles, nici de acuzaţiile dure aduse 
împotriva celor arestaţi la protestul din ziua dinaintea 

instalării lui Putin din 2012. „Dacă cineva crede ca eu sau cole- 
gii mei ne vom inceta activitatea din cauza acestui proces sau 
a proceselor Bolotnaia ori a celorlalte procese care se 
desfasoara in toata tara, atunci se insala grav”, a spus acesta. 

Doua saptamani mai tarziu, pe 17 iulie, candidatura la 
primărie a lui Navalnii a fost înregistrată oficial, dupa ce 
acesta a acceptat patruzeci si doua de semnaturi ale 
deputaţilor municipali (adunate de Rusia Unita). A doua zi, 
Navalnii, soţia sa, un grup de susţinători proeminenţi şi o 
turmă de jurnalişti din Moscova s-au întors la Kirov pentru a 
auzi verdictul în procesul Kirovles. 

în timpul audierii, Navalnii şi-a manifestat detaşarea şi 
disprețul obişnuit fata de procedură. Acesta a petrecut o mare 
parte din cele trei ore postând mesaje şi fotografii pe Twitter, 
ignorând un ordin din partea lui Blinov de a fi închise toate 
telefoanele mobile. 

După cum era de aşteptat, Navalnii şi Ofiterov au fost găsiţi 
vinovaţi. Socul a fost sentinţa de închisoare dată de Blinov: 
cinci ani pentru Navalnii într-o colonie penală şi patru ani 
pentru Ofiterov. Sentintele au fost mai scurte decât maximum 
de opt ani şi sub cei şase ani pe care procurorul i-a cerut, dar 
totuşi incredibil de dure. 

Timp de peste treisprezece ani de guvernare a lui Putin, 
autorităţile ruse s-au abținut in general să folosească forţa 
brută pentru eliminarea adversarilor politici. în schimb, 
acestora li s-a interzis apariţia la posturile de televiziune 
controlate de guvern, obţinerea locurilor de muncă la stat sau 
finanţarea guvernamentală, fiind discreditati prin postarea de 
materiale jenante sau hartuiri prin arestări repetate şi sentinţe 
administrative scurte, de aproximativ cincisprezece zile. 

în tribunalul mohorât, jurnaliştii au oftat. Soţia lui Ofiterov a 
izbucnit în lacrimi. La fel a făcut şi secretara de presă a lui 
Navalnii, Anna Veduta. lulia Navalnaia, împietrită, şi-a păstrat 
calmul. Navalnii a postat un ultim mesaj pentru urmăritorii săi: 

„OK. Sa nu-mi duceti lipsa. Si, cel mai important - nu fiți 
lenesi.” Navalnii si-a imbratisat sotia. Apoi, el si Ofiterov au 
fost scosi din sala in catuse. 


in afara cladirii tribunalului, situata pe aceeasi strada cu un 
teatru de papusi, Navalnaia a declarat ca sotul ei nu va fi 
intimidat. ,,Alexei a fost cat se poate de pregatit pentru acest 
moment”, a spus aceasta. ,,Daca cineva crede ca investigatiile 
lui Alexei vor inceta, sa stiti ca nu este cazul. Fundatia An ti 
coruptie va continua sa functioneze ca si pana acum.” 


CANDIDAT LA PRIMĂRIE, OM DE STAT 


„Este Crimeea un sendviş cu salam sau ceva care trebuie 
pasat de la unul la altul? Eu nu cred că e asa 
— Alexei Navalnii, Radio Eho Moskvi, 15 octombrie 2014 


După anunţarea verdictului şi a pedepsei cu închisoarea, mii 
de demonstranți din Moscova au ieşit în stradă la o 
manifestare spontană de furie, blocând Piaţa Manej din 
apropierea Kremlinului. 

De asemenea, a existat o amplă dezaprobare internaţională 
a sentinţei. 

Purtătorul de cuvânt al Casei Albe, Jay Carney, a declarat că 
„Statele Unite sunt profund dezamăgite şi îngrijorate.” El a 
adăugat: „Sentința dura la închisoare a lui Navalnii este cel 
mai recent exemplu al unei tendinţe tulburătoare a acţiunilor 
guvernamentale menite să suprime disidenta şi societatea 
civilă din Federaţia Rusă.” 

Dar scenariul Kremlinului încă se afla în desfăşurare. În 
Kirov, procurorul i-a cerut lui Blinov să îl elibereze pe Navalnii 
în ziua următoare şi să îi permită să rămână liber în aşteptarea 
apelului său - o mişcare care avea sa îl tina pe Navalnii afară 
din închisoare pentru mai mult de o lună, neutralizând tempo- 
rar furia asupra verdictului şi lăsându-l să-şi joace rolul în 
alegerile pentru primărie programate pe 8 septembrie. 

A doua zi, Navalnii a fost eliberat, eliberarea sa fiind cerută 


de acelaşi procuror care a cerut ca el să fie închis imediat 
după condamnare. 

Politicienii din opoziţie au susţinut cu tărie că de fapt 
protestatarii din Moscova care ieşiseră în stradă cu o noapte 
înainte, strigând ,,Libertate!” şi „Navalnii!”, au forţat 
Kremlinul să dea înapoi. Dar alţii au speculat că Navalnii 

a fost doar un pion intr-un joc mai amplu, care se desfăşură în 
continuare exact conform planului. 

Autorităţile şi Navalnii au declarat că acesta va continua 
campania pentru funcţia de primar. Intr-un interviu televizat, 
Sobianin a cerut să i se permită lui Navalnii să rămână în 
cursă. „Cred că ar fi greşit să eliminaţi oricare dintre 
candidaţi”, a spus el. „Am depus mult efort pentru ca 
moscovitii să aibă dreptul la a face o alegere - cea mai buna 
alegere — şi să se înregistreze, printre altele, candidatura lui 
Navalnii. Prin urmare, consider ca este necesar să facem tot 
posibilul pentru ca toţi candidaţii înregistraţi să participe în 
continuare.” 

Susţinătorii lui Navalnii au jubilat, dar sărbătorirea a fost 
prematură. Acesta fusese condamnat pentru o infracţiune 
gravă, ceea ce însemna că, chiar dacă ar fi câştigat alegerile, i 
s-ar fi interzis să servească în funcţii publice, cu excepţia 
cazului în care ar fi câştigat apelul. Nu păreau să existe multe 
şanse în acest sens. 

Blinov, judecătorul procesului, declarase mărturia 
contradictorie a martorului principal, Opalev, fostul director 
nemulțumit al lui Kirovles, ca fiind convingătoare şi 
persuasivă, şi a interzis apărării să cheme majoritatea marto- 
rilor săi. 

La audierea la care a fost eliberat, lui Navalnii i s-a oferit 
sansa de a face o declarație. Acesta a acceptat, doar pentru a 
lua în derâdere procesul şi a-i îndemna pe cei trei judecători să 
verifice dacă era ceva în neregulă cu procurorul. „Vă solicit să 
verificaţi identitatea procurorului Serghei Bogdanov, a spus 
Navalnii. Este posibil ca acesta sa nu fie procurorul Bogdanov, 
ci dublura sa. Deoarece procurorul Bogdanov a cerut să fiu 
arestat în sala de judecată.” 

Unul dintre avocaţii lui Navalnii, Vădim Kobzev, a numit 
eliberarea clientului său „o decizie politică evidentă”. în rândul 
comentatorilor politici de la Moscova au avut loc dezbateri 

dacă evenimentele şocante reflectă incompetenta Kremlinului 
sau strategia perfect planificată. 

în afara tribunalului, Navalnii a recunoscut că situaţia era 
bizară. „înţelegem perfect că ceea ce tocmai s-a întâmplat este 
un fenomen complet unic în jurisprudenţa rusă”, a spus acesta. 
„Nimic de genul acesta nu s-a întâmplat altcuiva.” 

Apoi, acesta a recunoscut că libertatea sa oferită în mod 
capricios ar putea fi retrasă în orice moment. „Chiar dacă mai 


avem doar câteva luni de luptat”, a spus el, „vom lupta.” 
XXX 


Navalnii şi-a petrecut restul verii în campanie electorală. 
Intr-un buletin informativ al campaniei, un articol spunea: „Nu 
minte şi nu fură.” Insă mulţi oameni, printre care şi unii 
oponenți ai lui Navalnii, s-au plâns că acea cursă pentru 
primărie a fost aranjată si că Navalnii era doar un instrument 
al Kremlinului. 

„inşelăciune!”, a declarat candidatul partidului Rusia Justa, 
Nikolai Levicev, într-un pliant de campanie. „În loc de discuţii 
despre programele diferite ale candidaţilor, ei ne servesc acest 
meci aranjat între Sobianin şi Navalnii.” 

Chiar şi în timp ce Navalnii îşi desfăşura campania într-un 
proces electoral conceput de Kremlin, agenţiile de aplicare a 
legii din Rusia l-au hărțuit constant. În urma unei plângeri a lui 
Levicev, poliţia din Moscova a perchezitionat apartamentul 
unui susţinător al lui Navalnii şi a confiscat materiale de 
campanie care ar fi fost tipărite în urma încălcării regulilor 
electorale. Intre timp, procurorii au declarat că investigau 
campania lui Navalnii pentru primirea de donaţii ilegale de la 
străini. Pe site-ul său, campania Navalnii oferea sfaturi 
voluntarilor săi despre cum să ţină piept agitatorilor şi 
provocatorilor: „Dacă un maniac cu un fierastrau cu lant vă 
apucă pliantele, este mai bine să i le daţi. Putem multiplica 
pliantele foarte uşor, dar multiplicarea unuia dintre voi va fi 

mai dificilă.” 

în ciuda suspiciunilor unui blat, în noaptea alegerilor a 
existat un sentiment de entuziasm - o raritate în Rusia. 
Navalnii a pierdut, aşa cum era de aşteptat. Dar campania sa a 
avut rezultate mult mai bune decât se preconiza. El si 
susţinătorii săi erau convinşi că au reuşit să-l priveze pe 
Sobianin de majoritatea de 50%, procente necesare pentru a 
evita al doilea scrutin, Navalnii a contestat imediat rezultatele 
şi a cerut o renumărare a voturilor. 

Rezultatele au sosit cu întârziere, ceea ce a alimentat 
acuzaţiile iniţiale de abuz făcute de Navalnii. „Noi considerăm 
ceea ce se întâmplă ca fiind falsificări”, a spus acesta. „Solicit 
încă o dată, atât Kremlinului, cât şi Primăriei din Moscova să 
renunţe la falsificări şi să meargă în turul al doilea.” 

Câteva ore mai târziu, comisia electorală a anuntat ultimul 
său rezultat: Sobianin 51,37%; Navalnii 27,24%, la 100% din 
secţiile de raportare. 


A doua zi, Navalnii a vorbit cu susţinătorii sar în curtea din 
fata sediului său electoral şi a cerut o renumărare a voturilor. 
„Nu recunoaştem aceste alegeri”, a afirmat acesta. 

Navalnii şi Volkov au declarat că datele lor de la exit poll-uri 
au indicat că Sobianin a obţinut 46% din voturi, iar Navalnii a 
obţinut până la 35%. De asemenea, ei au susţinut că Sobianin 
a câştigat mult mai mult sprijin la secţiile de votare care nu 
aveau observatori şi un procent neobişnuit de mare de votanti 
a cerut să voteze de acasă, deoarece nu au putut ajunge fizic la 
secţia locală de votare. în conformitate cu legea, secţiile 
electorale locale trebuiau să aibă urne de vot portabile care să 
poată fi aduse alegătorilor ce îndeplineau cerinţele pentru 
votul la domiciliu. 

„Sobianin nu se poate considera primarul tuturor 
moscovitilor, nu se poate considera un primar ales legal daca 
nu este de acord cu cererile noastre si nu este de acord cu o 
renumărare a voturilor”, a spus Navalnii. 

Zeci de mii de sustinatori au participat la o demonstratie in 
Piata Bolotnaia, pe care Navalnii a declarat-o a fi un miting 
victorios. 

— Fiecare al treilea alegător a votat pentru noi, iar aceasta 
este o victorie, a spus Navalnii. 

Suporterii au scandat: „Noi suntem puterea!” şi „Al doilea 
tur!” 

— Nu dorim tulburări, ci dorim o soluţie rezonabilă: o 
renumărare a votu- rilor în zonele cu probleme, a spus Volkov. 

Apoi a insistat că Sobianin nu trecuse pragul de 50% 
necesar pentru a evita un al doilea tur de scrutin. 

însă, Comisia Electorală a refuzat să cedeze. Nu prea avea 
rost să protestezi. Pe măsură ce trecea luna septembrie, 
Navalnii a mulţumit susținătorilor sar, a revendicat victoria si 
a mers mai departe. La începutul lui octombrie, acesta s-a 
întors sa se apere în litania cazurilor penale - atât de multe, de 
fapt, încât s-a confruntat cu un conflict absurd de planificare în 
care tribunalul din KJrov si un tribunal din Moscova au cerut 
fiecare apariţia sa în aceeaşi zi, 9 octombrie. Avocatii lui 
Navalnii au informat instanţa din Kirov că acesta nu putea 
ajunge; urma să meargă la Moscova, la o audiere care fusese 
programată înainte. Curtea de la Moscova a trimis un fax, 
spunând că fusese de acord să schimbe data audierii. Apoi, a 
trimis un alt fax, revocând modificarea. 

Navalnii, mai sarcastic ca niciodată, a postat: „Desigur, sunt 
încântat că sunt un criminal atât de căutat, încât există o 
concurenţă directă în instanţe. Dar aş vrea ca şamanul care dă 
instrucţiuni tribunalelor să se hotărască.” 

Pe 16 octombrie, Navalnii a revenit în cele din urmă la 
instanţa din Kirov pentru a audia rezultatul apelului său. La 
începutul procedurilor, un judecător a întrebat despre 
prezenţa jurnaliştilor în sala de judecată: 

— Părţile au obiecţii faţă de activitatea presei? 

Navalnii i-a întors rapid replica: 

— În ceea ce priveşte obiecțiile, ne-am dori Canalul Unu, 

Canalul Doi şi NIV să relateze cazul mai obiectiv. 

Afară, în stradă, susţinătorii lui Navalnii au protestat în 
numele său. în sala de judecată, cei trei judecători de apel au 
respins o cerere a avocaţilor lui Navalnii de a chema martorii 
care fuseseră excluşi de Blinov în timpul procesului iniţial. 


Navalnii, având sansa de a face o declaraţie finală, a 
remarcat aspectul de Ziua Cartitei al întregului exerciţiu. 
„Există o glumă tristă pe Twitter, că decizia Curţii Regionale 
din Kirov poate fi contestată în mod corespunzător numai în 
Piaţa Manej”, a spus acesta. 

Navalnii a continuat: „Ultimul cuvânt este considerat un fel 
de moment dramatic în viaţa unei persoane”, a spus acesta. 
„Dar aici, în oraşul Kirov, spun deja un al treilea «ultim 
cuvânt». Există deja atât de multe cazuri împotriva mea, încât 
va trebui să spun mult mai multe cuvinte.” 

Judecătorii au hotărât că vor transforma termenii sentinţei 
lui Navalnii şi Ofiterov în sentinţe cu suspendare. Decizia i-a 
eliberat, dar l-a împiedicat de asemenea pe Navalnii să deţină 
funcţii publice, cel puţin pe durata pedepsei cu suspendare. 

„Este ciudat să o numim «victorie»”, a scris Navalnii mai 
târziu pe Livejournal. „Suntem atât de obişnuiţi cu lipsa 
justiţiei, încât atunci când o persoană nevinovată este băgată 
la închisoare, ne simţim trişti. Şi când autorităţile speriate 
dispun eliberarea condiţionată a unei persoane nevinovate, sub 
supraveghere timp de cinci ani, ne bucurăm şi ne felicităm 
reciproc.” Cu toate acestea, el a recunoscut că a fost fericit să 
nu meargă la închisoare. 

„Aşadar, vreau să vă mulţumesc din nou: acesta este meritul 
vostru, desigur, şi nu al meu”, a scris el. Acesta i-a îndemnat 
pe susţinătorii săi să continue să facă presiuni pentru 
eliberarea inculpatilor din cazul Bolotnaia, care fuseseră 
arestaţi în timpul protestului de dinaintea instalării lui Putin. 

„Dacă a funcţionat pentru mine, poate funcţiona şi pentru 
ei”, a scris el. „Aşa că vom găsi cărle potrivite pentru ca acest 

lucru să funcţioneze.” 

în acelaşi timp, Navalnii a recunoscut ca Bastrikin şi Putin 
au câştigat această bătălie, dacă nu lupta pe termen lung. 

„Cel mai important obiectiv pe care Kremlinul şi l-a stabilit 
când a început aceste cazuri penale — să-mi interzică să 
particip la alegeri - a fost realizat doar din punct de vedere 
tehnic”, a scris acesta. „Nu pot candida. Dar participarea la 
alegeri nu reprezintă doar «a fi un candidat». lar eu si cei din 
jurul meu suntem angajaţi în politică pentru a face viaţa mai 
bună. Pentru viitorul vostru şi viitorul copiilor voştri.” 

Navalnii a adăugat un avertisment: „Dacă cineva de acolo 
crede că acum mă voi îndepărta de fiecare miting şi de orice 
activitate de teama unei contravenţii administrative care va 
transforma o sentinţă cu suspendare în una reală, atunci 
această credinţă este inutilă.” 


J 


x x x 


în 2013, la sfârşitul lunii noiembrie, furia publică din 
Ucraina față de preşedintele Viktor lanukovici a izbucnit, 
declanşând Revoluţia Maidan. Jocurile Olimpice de Iarnă din 
2014 — din Soci, Rusia - se apropiau şi ele rapid. Orice grad 
redus de toleranță pe care Putin l-ar fi avut pentru disidenta s- 
a evaporat curând. 

Putin s-a abținut până la ceremonia de închidere a Jocurilor 
Olimpice, apoi a ordonat invazia Crimeei, peninsula 
ucraineană care deţine un statut aproape mitic în Rusia ca 
destinaţie preferată pentru vacantele de vara. 

La două zile după ce lanukovici a fugit de la Kiev în 
Federaţia Rusa, aban- donându-şi preşedinţia, Navalnii si alte 
sute de persoane au demonstrat în faţa unui tribunal din 
Moscova, unde inculpatii din cazul Bolotnaia au fost con- 
damnati. Multi dintre cei din instanta judecatoreasca s-au 
alăturat mai târziu altor demonstranti din Piaţa Manej. 

Navalnii a fost printre cei arestaţi si a fost acuzat de 
încălcarea sentinţei în cazul Kirovles. A fost pus sub arest la 
domiciliu. 

Prin urmare, Navalnii a fost închis în apartamentul sau din 
Moscova; revoluţia din piaţa Maidan din Kiev a atins un punct 
culminant sângeros; apoi, soldaţi în uniforme de camuflaj şi 
fără însemne militare - trimişi de Putin -, aşa-numiţii «oameni 
verzi politicosi», au preluat controlul asupra peninsulei 
Crimeea, iar imputernicitii de la Kremlin au efectuat un 
referendum prin care Crimeea isi declara independenta fata de 
Ucraina. 


Lui Navalnii îi era interzisă utilizarea internetului. Dar 
acesta urmarea Sti- 
3 


rile si, cu sotia sa postand pe Livejournal in numele sau, si-a 
exprimat solidaritatea iara echivoc cu protestatarii campati in 
capitala ucraineana, cerand inlaturarea lui lanukovici. 

Pe 20 februarie, dupa ce au izbucnit impuscaturi in Piata 
Maidan si zeci de protestatari au fost raniti, Navalnii le-a cerut 
urmaritorilor sai online sa nu dea atentie reportajelor de tip 
,zombie” ale televiziunii ruse, cum ca aceştia erau „extremişti 
care au arme de foc”. „Manifestauţii”, a afirmat acesta 
referindu-se la o listă a victimelor, sunt „oameni obişnuiţi, 
harnici.” 

Navalnii l-a criticat pe lanukovici pentru împuşcarea 
oamenilor în scopul protejării averii sale obţinute prin mijloace 
ilicite şi a scris că „acesta ar trebui să ceară imediat alegeri 
anticipate” şi că Parlamentul ucrainean „ar trebui să înceapă 
reforma constituţională”. 

A doua zi, Navalnii şi-a exprimat speranţa că într-o zi ruşii 
se vor ridica pentru democraţie aşa cum au făcut ucrainenii. 
„Puterea mafiotă a lui lanukovici s-a spulberat tocmai 
deoarece la Kiev exista un număr suficient de oameni care 
erau gata să stea plini de răbdare pe stradă, în frig, atât timp 
cât era necesar”, a scris el. „Fără teama de a fi arestaţi şi 


216 | 

DISIDENTUL 

inchisi; nu vor retine pe toata lumea. Daca astfel de oameni se 
găsesc în Moscova este o întrebare la care numai noi înşine 
putem răspunde.” 

Sâmbătă, pe 22 februarie, lanukovici a fugit din Ucraina, iar 
soldaţii lui Putin au sosit rapid în Crimeea. 

Pe 2 martie 2014, după ce Parlamentul rus a autorizat 
utilizarea forţei militare în Ucraina, Vladimir Aşurkov a postat 
o declaraţie din partea consiliului central al partidului lui 
Navalnii, Partidul Progresului, îndemnându-l pe Putin să puna 
capăt oricărei activităţi militare: 


în următoarele ore sau zile, ţara noastră va începe 
agresiunea împotriva unui stat vecin al cărui popor este cel 
mai apropiat de cetăţenii ruşi din punct de vedere istoric şi 
cultural. în ultimele două luni, poporul ucrainean a parcurs 
un drum lung în a se elibera de sistemul autoritar şi corupt 
al puterii care încalcă drepturile constituţionale ale 
cetăţenilor şi care a fost întruchipat de preşedintele 
lanukovici. 

Agresiunea militară va duce la încălcarea tratatelor 
internaţionale, la distrugerea relaţiilor cu ţările occidentale 
şi la izolarea internaţională a ţării. Vor dura zeci de ani 
pentru a se putea restabili reputaţia unui partener de 
încredere în politica externă. O deteriorare semnificativă a 
situaţiei economice din Rusia va fi inevitabilă, iar 
introducerea sancţiunilor economice Împotriva ţării 
agresoare de către comunitatea internaţională va fi 
probabilă. 


Declaraţia a menţionat că nu existau dovezi care să susţină 
afirmaţia deplasată a lui Putin că vorbitorii de limbă rusă din 
Ucraina erau ameninţaţi. „Nu e prea târziu pentru a opri 
această aventură”, a declarat Partidul Progresului. Putin, 
desigur, nu s-a oprit. 

Acesta a anexat Crimeea în a doua parte a acelei luni şi a 
instigat începerea unui război separatist în regiunile din estul 

Ucrainei: Doneţk şi Luhansk. În Rusia, fervoarea naționalistă a 
crescut după anexarea ilegală. Ilia Ponomarev, singurul 
membru al Dumei de Stat care a votat împotriva anexării, a 
trebuit în cele din urmă să fugă din ţară. „Crimeea este a 
noastră” a devenit un slogan naţional, chiar şi pentru copiii 
Mici ruşi. 

Navalnii, din arest la domiciliu, a declarat că ştia ca era de 
datoria lui să emită o opinie şi să se conformeze termenilor 
arestului la domiciliu şi a spus că o va scrie pe hârtie şi că alţii 
o vor posta pe LiveJournal în numele său. 

Navalnii a făcut o declaraţie extrem de lungă, în care 
explica de ce Putin nu a putut accepta o mişcare de 
democraţie de succes în Rusia. „în Ucraina a avut loc o revoltă 
populară împotriva guvernului corupt al hotilor, a scris acesta. 
Centrul acestei revolte a fost Kievul şi regiunile din vestul 
ţării, dar a fost susţinută (tacit) de majoritatea regiunii din 
sud-est - baza lui lanukovici.” 

„Poporul are dreptul să se revolte în condiţiile în care alte 
metode politice de luptă au fost epuizate”, a continuat 
Navalnii. Pentru a-şi ilustra punctul de vedere despre corupţie, 
acesta a descris modul în care fiul lui lanukovici, de profesie 
dentist, devenise miliardar şi unul dintre cei mai bogaţi oameni 
din Ucraina după ce tatăl său a venit la putere. „Există vreun 
alt exemplu mai bun al corupţiei monstruoase?”, a întrebat 
Navalnii. 

Acesta a remarcat, de asemenea, că fostul prim-ministru al 
Ucrainei, Mikola Azarov, luptase împotriva Europei, dar apoi a 
plecat să trăiască în Austria, unde familia sa acumulase o 
avere uriaşă. „Ce ar putea ilustra mai bine această ipocrizie 
groaznică?”, a întrebat el. Azarov, la fel ca lanukovici, a căutat 
mai târziu refugiu în Rusia. 

Navalnii a afirmat ca Putin nu putea tolera imaginile 
ucrainenilor obis- nuiti care mergeau prin locuinţa abandonată 
şi opulentă a lui lanukovici, care avea o grădină zoologică 
privată şi o toaletă de aur - tipul de extravaganta despre care 
anchetatorii lui Navalnii au afirmat ca ar fi fost instalată 

pentru Putin în palatele proprii. 

„înţelegem cu toţii că Putin va fi preşedintele Rusiei pe 
viaţă, cu drepturile şi stilul de viaţă ale unui suveran”, a scris 
Navalnii. „O revoltă împotriva unui coleg hot-imparat într-o 
tara vecină este o ameninţare, o provocare si un exemplu 
teribil. Prin urmare, Putin se răzbună personal pe întregul 
popor ucrainean şi pe întreaga ţară. Aceasta nu este o 
răzbunare nebună; el crede că este foarte raţional - să faci 
orice pentru a arăta că astfel de revoluţii se termină prost. 
Cum ar fi, «Va avea loc un colaps al ţării.» Aşa că acesta 
aranjează prăbuşirea ţării.” 

în postarea sa, Navalnii a repetat convingerea pe care o 
nutrea de mult timp conform căreia a existat o legătură 
fraternă între ruşi, belaruşi şi ucraineni - un punct de vedere 
pe care l-a recunoscut a fi controversat şi care putea conduce 
la acuzaţii de etno-sovinism. 


3 


„Puteţi să mă numiţi şovinist slav, dar cred că cel mai 
important avantaj strategic pe care Rusia îl oferă în această 
lume furioasă nu este petrolul, gazul natural sau bombele 
nucleare, ci relaţiile prietenoase (şi chiar fraterne, oricare ar 
fi) dintre ruşi, ucraineni şi belaruşi”, a scris acesta. El a 
descris cum a petrecut o săptămână în închisoare alături de un 
belarus, un azer şi un uzbec — toţi „băieţi buni” —, dar a spus 
că a simţit imediat o „unitate şi coduri culturale comune” cu 
un belarus sau un ucrainean. 

„Nu ştiu cum s-o numesc mai precis”, a scris Navalnii. 
„Nimeni nu formează fraternitati şi nu se opune altor 
naţionalităţi, asta e clar imediat: sunt la fel ca mine. înţeleg că 
aceasta este o idee destul de incorectă politic.” El a încercat sa 
explice, menţionând că nu a simţit nicio legătură comună cu 
cineva din Uzbekistan cu vârstă mai mică de patruzeci de ani. 
„Ei nu cunosc limba rusă. Citim cărţi diferite, am vizionat filme 
diferite, avem proverbe diferite, avem valori şi orientări 
diferite.” 

„Nu vreau să spun că există o contradicţie şi că locuitorii 
din Asia Centrală sunt duşmanii noştri, dar totuşi, cu Ucraina 
şi Belarus suntem ca fraţii care stau în apartamente diferite şi 
nu suntem doar vecini”, a scris el. „Este clar că există nuanţe, 
teritorii diferite şi aşa mai departe.” 

„Odată sosit în Kiev, te simţi ca şi cum ai fi într-un oraş 
strain? Nu. Nici eu”, a scris Navalnii. „Asta-i ideea.” 

însă, punctul său de vedere mai larg a fost faptul că violenţa 
dintre ruşi şi ucraineni era ceva de neconceput pentru el. 
„Dacă ruşilor şi ucrainenilor li se spune să tragă unul în 
celălalt, atunci ar trebui să stea amândoi cu spatele unul la 
altul la marginea terenului şi să tragă în cei care dau astfel de 
ordine”, a scris el. 

Opiniile lui Navalnii au fost complicate şi, în unele aspecte, 
contradictorii şi cu siguranţă controversate. El şi-a exprimat 
profunda nefericire în legătură cu faptul că Peninsula Crimeea 
a făcut parte din Ucraina. 

„Crimeea a fost predată prin decizia voluntară şi ilegală a 
tiranului Hruşciov”, a scris acesta. 

Dar el a spus, de asemenea, că nu a sprijinit niciunul dintre 
eforturile Federaţiei Ruse de a absorbi Crimeea — un punct de 
vedere pe care multi ucraineni care acum îl dispretuiesc pe 
Navalnii îl uită adesea sau aleg să-l treacă cu vederea. 
„Acordurile internaţionale şi cuvântul Rusiei trebuie să merite 
ceva”, a scris Navalnii, citând Memorandumul de la Budapesta 
din 1994, în temeiul căruia Rusia s-a angajat să respecte şi să 
protejeze integritatea teritorială a Ucrainei în schimbul 
predării de către Kiev a arsenalului său nuclear. De asemenea, 
el a completat: „Schimbarea graniţelor statelor din Europa 
folosind trupe şi forţă este inacceptabilă.” 

însă, postarea lui Navalnii - publicată cu patru zile înainte 
de referendumul pentru independenţă regizat ce a fost 
organizat în Crimeea — conţinea unele subestimări grave ale 
lui Putin, un indiciu timpuriu că acesta nu a înţeles pe deplin 
cât de departe a fost dispus să meargă inamicul său. 

Navalnii a prezis în mod eronat ca Putin se va opri din 

anexarea completă a Crimeei. „Vom vedea povestea clasică a 
lui Putin, «doi paşi înainte, un pas înapoi»... Aşa face mereu.” 

Dar nu şi de această data. Putin a trecut la anexarea 
Crimeei pe 18 martie, iar după căteva zile Parlamentul rus a 
aprobat decizia. 

În consecinţă, Rusia a intrat sub un puhoi de sancţiuni 
internaţionale. Zborurile internaţionale spre Crimeea au fost 
întrerupte. Cu toate acestea, opinia publică din Rusia a fost în 
mod covârşitor în favoarea a ceea ce făcuse Putin. 

În acea lună martie, Navalnii simţea presiunea arestului la 
domiciliu, înainte de ziua de naştere a fiului său, Zahar, acesta 
a depus o petiție cerând permisiunea de a-l duce la 
cinematograf pentru a vedea desenul animat Rio 2. „Zahar 
împlineşte şase ani astăzi”, a scris Navalnii pe Livejournal. „Şi 
el vrea să-l duc la desenul Rio, un lucru care, în timpurile 
moderne, nu este o sarcină banală.” 

De asemenea, a cerut ca Fundaţia Anticorupţie să se 
angajeze într-un nou proiect: cercetarea sociologică şi sondajul 
de opinie. Aceasta a inclus un efort de a întreba opinia publică 
rusă despre ceea ce se întâmpla în Crimeea, iar imaginea de 
ansamblu a fost complicată. Mai mult de 55% au considerat că 
drepturile vorbitorilor de limbă rusă au fost încălcate în 
Crimeea, un punct principal de propagandă al Kremlinului. 
Mai mult de 85% au declarat că doresc ca Crimeea să devină 
parte a Rusiei. Dar aproape 75% au spus, de asemenea, că 
priveau războiul dintre Rusia şi Ucraina ca fiind „imposibil”. 

în lunile următoare, Navalnii a continuat să-şi calibreze 
declaraţiile publice cu privire la problema Crimeei, încercând 
să echilibreze criticile sale faţă de anexarea ilegală făcută de 
Putin şi viziunea personală împărtăşită de majoritatea ruşilor, 
conform căreia Crimeea aparţinea Rusiei. 

În timpul unui interviu acordat la radio în octombrie 2014, 
Navalnii a oferit o actualizare clară şi realistă, dar 
controversată a poziţiei sale, care a declanşat o furtună în 
rândul ucrainenilor. 

— Este Crimeea a noastră? l-a întrebat redactorul-şef al 
postului Eho Moskvi, Alexei Venediktov, în direct pe Navalnii. 

— Crimeea aparţine oamenilor care trăiesc în Crimeea, a 
răspuns Navalnii. 

— Nu veţi scăpa de răspuns. Este Crimeea a noastră? Este 
Crimeea rusă? 

— Crimeea, desigur, acum aparţine de facto Rusiei, a spus 
Navalnii. Eu consider că, în ciuda faptului că aceasta a fost 
confiscată într-o încălcare flagrantă a tuturor normelor 
internaţionale, totuşi, realitatea este că Crimeea este acum 
parte a Federaţiei Ruse. Şi să nu ne păcălim. Şi îi sfătuiesc cu 
tărie pe ucraineni să nu se înşele nici pe ei înşişi. Va rămâne 
parte a Rusiei şi nu va deveni niciodată parte a Ucrainei în 
viitorul apropiat. 

Venediktov a insistat, întrebându-l pe Navalnii daca va 
returna Crimeea Ucrainei, in cazul in care ar deveni vreodata 
presedinte al Rusiei. 

— Este Crimeea un sendvis cu salam sau ceva care trebuie 
pasat de la unul la altul? Eu nu cred ca e asa, a spus Navalnii. 

El a fost apoi presat sa răspundă daca ruşii şi ucrainenii 
erau acelaşi popor. 

— lata părerea mea, ca persoană care a petrecut mult timp 
în Ucraina, cu rude etc., a spus acesta. Nu văd nicio diferenţă 
între ruşi şi ucraineni. 

Navalnii a înţeles, totuşi, că poziţia sa nu ar pica bine 
tuturor oamenilor: 

— Cred că un astfel de punct de vedere va provoca un fel 
de indignare teribilă în Ucraina, a spus el. 


x x x 


Două luni mai târziu, Navalnii a revenit în instanţă, de data 
aceasta la > 
Moscova, unde el şi fratele său, Oleg, s-au confruntat cu o 


decizie în cazul bizar de fraudă şi delapidare Yves Rocher. 

Verdictul a fost, desigur, vinovat. însă, printr-o mişcare 
mişelească, judecătorul l-a suspendat pe Alexei Navalnii în 
timp ce l-a condamnat pe Oleg Navalnii cu adevărat la trei ani 
şi jumătate într-o colonie penală. 

Navalnii era furios, practic sufocat de cuvintele sale, în timp 
ce o mustra pe tânăra judecătoare, Elena Korobcenko. 

— Nu ţi-e ruşine de ceea ce faci? a strigat, cu lacrimi în 
ochi. De ce îl închizi? Ce truc murdar! Nu pot să înţeleg. Toate 
acestea se întâmplă pentru a mă pedepsi mai mult? 

Oleg Navalnii şi-a imbratisat soţia şi a sărutat-o pe mama sa 
înainte de a fi escortat din sală. Navalnii îşi întorsese spatele 
mulţimii ţinând braţele îndoite şi capul uşor plecat. lulia 
Navalnaia şi-a dus un braţ în jurul gâtului soţului ei şi şi-a 
apăsat buzele pe obrazul său. în mai mult de un deceniu 
petrecut ca opozant, acesta a fost de departe cel mai dificil 
moment cu care Navalnii s-a confruntat vreodată. 

în afara tribunalului, furia sa a continuat să ardă. A cerut o 
demonstraţie uriaşă în stradă. 


— Acest guvern nu merită să existe, a spus el unui grup de 
jurnalişti şi unor camere de televiziune. Ar trebui distrus. Fac 
apel la toată lumea să iasă astăzi în stradă până când acest 
guvern, care pur şi simplu chinuie oameni nevinovaţi, va fi 
eliminat. 

înfuriat, Navalnii a părăsit tribunalul şi a început să meargă 
pe străzi spre Piaţa Manej, în apropiere de Kremlin, unde urma 
să aibă loc mitingul neautorizat, dar nu a ajuns niciodată. 
Poliţia l-a săltat în faţa hotelului Ritz Cari ton de pe strada 
Tverskaia, despre care tocmai glumise că susţinătorii sai ar 
trebui să o ia cu asalt, deoarece ar fi mai comodă decât locul în 
care acesta ar petrece probabil noaptea. 

însă, poliţia nu l-a arestat. L-au adus pur şi simplu acasă, în 
apartamentul său şi au postat cinci ofiţeri în faţa uşii pentru a-i 
impune arestul la domiciliu. între timp, poliţia a dispersat 
mulţimea din Piaţa Manej, care se micşorase până la 
aproximativ 1.500 de persoane. 

Intr-un interviu acordat Gazetei Novaia înainte de verdict, 
Oleg Navalnii, care era căsătorit şi avea doi copii mici, a spus 
că îi era clar că guvernul ar putea să se răzbune pe el pentru 
activitatea politică a fratelui său. „Ştiam absolut sigur că, mai 
devreme sau mai târziu, toate acestea ne vor afecta”, a spus 
Oleg Navalnii. „Este uşor să influentezi o persoană prin 
intermediul familiei sale.” 
întemnițarea fratelui său a avut un impact profund asupra 
lui Navalnii, alimentându-i dorinţa de a-i vedea pe lacheii lui 
Putin aduşi în fata justiţiei. În conversaţia sa cu istoricul 
polonez Michnik, Navalnii a descris furia şi dorinţa sa pentru 
responsabilitate. „îi pot ierta pe persecutorii mei”, a spus 
Navalnii, „dar nu am niciun drept moral de a-i ierta pe cei care 
i-au persecutat pe alţii. O mulţime de oameni se află acum în 
spatele gratiilor ca urmare a sprijinului pe care mi l-au 
acordat, iar eu nu pot să le spun «Scuze, dar v-am iertat 
persecutorii.»” 

„Lagărul nostru de concentrare prietenos - aşa numesc eu 
noua mea casă.” 


— Alexei Navalnii, Colonia penitenciara Nr. 2, Martie 2021 


Arborul 936, Liniile aeriene Pobeda, se pregatea sa aterizeze 
pe aeroportul Vnukovo, aflat la marginea de sud-vest a 
capitalei Rusiei. 

Aeroportul - construit la sfârşitul anilor 1930 de către 
prizonierii din Likovlag, un lagăr de muncă silnică, ce facea 
parte din gulagul sovietic are un salon VIP special care este 
folosit frecvent de preşedintele Putin şi alti înalţi oficiali. Mai 
este preferat şi de mulţi oligarhi şi şefi de corporaţii care 
sosesc cu avioanele lor private. Pobeda, care în limba rusă 
înseamnă „Victorie” deserveşte capătul opus al pieţei de 
transport aerian - ca filială ultra low-cost a Aeroflot. 

Dar în acea duminică, 12 ianuarie 2021, avionul 936, un 
Boeing 737-8AL, care venea de pe aeroportul Brandenburg din 
Berlin, fusese efectiv transformat într-un alt gen de charter 
VIP: îl transporta pe Navalnii, pe soţia sa, lulia, şi zeci de 
jurnalişti ruşi şi străini care fuseseră alertati în prealabil 
pentru a documenta triumfatoarea, curajoasa şi, probabil, 
nesăbuita întoarcere acasă a lui Navalnii. 

Navalnii, încă o dată, s-a aflat în postura sa preferată: acea 


de protagonist al unui nou episod foarte dramatic în lupta sa 
împotriva forţelor malefice ale lui Putin. Renăscut la propriu 
din morţi, după ce a supravieţuit tentativei de otrăvire, iată-l, 
aşadar, pe scaunul 13A, având-o alături pe soţia sa, lulia, şi pe 
avocata Olga Mikhailova, de partea cealaltă a culoarului. 

Regulile COVID-19 fiind încă în vigoare, Navalnii purta o 
mască neagră, lulia purta una violetă. Stewardesele s-au 
îngrămădit lângă el ca să-şi facă sel- fie-uri. Reporterii de la 
agenţiile de ştiri din întreaga lume s-au aplecat peste scaune, 
strigând întrebări, făcând fotografii şi înregistrări video cu 
telefoanele mobile, rugându-l să spună un cuvânt sau două. 
Mulţi dintre ei puneau variaţii ale aceloraşi întrebări: Ce 
simtiti acum, în drum spre casa? Vă este teamă? 

Avionul, care zbura dinspre est, cobora constant, 
pregătindu-se pentru o aterizare la timp. Când a ajuns însă la 
altitudinea de 2100 de metri, s-a înclinat brusc spre sud-vest, 
îndepărtându-se de aeroport, pentru ca apoi să vireze spre 
nord, conform site-ului Flightradar24, care transmitea live 
întoarcerea lui Navalnii. 

În timp ce avionul făcea aceste manevre ciudate, alte 
avioane de linie din apropiere, inclusiv zboruri ale UTAir şi 
Rossiya Airlines, au primit ordin să se învârtă în cercuri. 

Pilotul a anunţat în staţie că Vnukovo fusese închis din 
„motive tehnice”, deoarece o „aeronavă a ieşit de pe pistă”, 
potrivit unui reporter al ziarului rusesc Kommersiint, care se 
afla la bord. Pasagerii au chicotit. Pilotul a spus ca vor avea o 
întârziere de aproximativ treizeci de minute. „Avem suficient 
combustibil ca să aşteptăm.” Un pasager a bombănit că 
Navalnii era „problema tehnică”. 

La sol, Pobeda Airlines a emis o declaraţie aberantă, 
spunând că o perie de la o maşină de curăţat zăpada a rămas 
blocată la intersecţia dintre două piste. „Din cauza închiderii 
aeroportului Vnukovo din motive tehnice, trei dintre avioanele 
noastre au plecat spre alte aerodromuri”, a declarat compania 
aeriană. 

Intre timp, în sala de sosiri de la aeroportul din Vnukovo, se 
declanşase un adevărat haos, unde sute de susţinători ai lui 
Navalny veniseră, ca răspuns la rugămintea sa publică de a-l 
întâmpina personal. Poliţişti care purtau căşti cu vizor fluturau 

bastoane — unii în uniforme negre, alţii în culori gri, de camu- 
flaj - au început să golească încăperea, scoțând oamenii în 
frigul de minus 6 grade, arestându-i si urcandu-i în dubele de 
politie care ii asteptau. 

Presa rusa a speculat daca guvernul lui Putin era suficient 
de indraznet ca sa-l retina pe Navalnii direct la aeroport - o 
intrebare cel putin ciudata dat fiind ca puterea fusese suficient 
de indrazneata ca să trimită o echipă de asasini pentru a-l 
otravi. 

Comentatorii s-au tot luptat cu întrebarea daca Navalnii 
trebuia să rişte şi să se întoarcă în Rusia. Unii ajunseseră la 
concluzia că, dacă nu reuşea să facă acest lucru, cariera sa 
politică ar fi fost terminată. 

Ar fi ajuns până aproape de irelevanta, asemeni oricărui 
disident exilat, spuneau ei, precum fostul campion de şah 
Garry Kasparov, sau fostul oligarh Mihail Hodorkovski, care a 
stat zece ani într-o închisoare rusă, înainte de a fi grațiat de 
Putin, în 2013. Alţii spuneau că guvernul ar face o mare 
greşeală  încarcerându-l pe  Navalnii si transformându-l 
instantaneu într-o figură gen Mandela — un prizonier de 
conştiinţă care ar bântui Kremlinul până la eliberarea sa. Cea 
mai inteligentă mişcare, sugerau aceştia, ar fi fost sa 
prelungească jocul de-a şoarecele şi pisica, care se derula de 
ani de zile, lăsându-l liber, dar sub ameninţarea constantă a 
arestării, atent monitorizat, dar nu martirizat. 

Acum, când avionul se învârtea deasupra Moscovei, unii 
observatori se întrebau daca lui Navalnii i se va permite sa 
aterizeze si, daca da, unde. Pe Flightradar24, nu mai putin de 
530.000 de persoane urmareau momentul in care avionul lui 
fusese redirectionat catre aeroportul Seremetevo, din nordul 
orasului. Mai devreme in timpul zborului, Navalnii, relaxat si 
cu aerul sau increzator, atat de tipic, insistase in fata 
reporterilor ca nu se teme si ca nu se asteapta sa fie retinut. 
Acum, el si-a cerut scuze celor din jurul sau pentru neplacerile 

De fapt, nu exista nicio îndoială ca urma să fie arestat. 
Singura întrebare care se punea era când. Oficiali de top din 
penitenciarele ruseşti îşi declaraseră deschis intenţia de a-l 
acuza pe Navalnii de încălcarea eliberării condiţionate si de a-i 
converti sentinţa cu suspendare, în cazul Yves Rocher, într-o 
pedeapsă cu închisoarea reală. Aceştia programaseră chiar şi o 
audiere în instanţă, în anticiparea întoarcerii sale - pledând 
public ca Navalnii să nu se întoarcă. Toate acestea l-au pus pe 
Navalnii in fata a ceea ce Putin însuşi a numit mai târziu o 
alegere clară, „conştientă”: exil sau închisoare. 

Navalnii nu luase niciodată în considerare exilul. În cadrul 
primului său interviu de după ieşirea din coma, el i-a spus lui 
Iuri Dud: „Să mă recuperez - nu ştiu în ce proporţie, nimeni nu 
ştie - şi după aceea mă voi întoarce.” 

Când Dud a insistat întrebându-l ce l-ar putea face să aleagă 
să nu se mai întoarcă in Rusia, Navalnii s-a întunecat la fata si 
s-a uitat în spate de parcă întrebarea era o insultă. „Exclud 
această posibilitate”, a răspuns el. 

Apropiatii lui nu au fost surprinşi. 

„Trebuie să ţineţi cont că atunci cănd vorbim despre 
Navalnii, vorbim despre două persoane”, a declarat Albat. 
„Politicianul Navalnii nu este o singură persoană, sunt doi — 
Alexei şi lulia Navalnii, ei formează numărul unu. Şi dacă lulia 
nu a reuşit să-l convingă să nu plece - şi a încercat — nimeni 
nu poate.” 

Odată ce Navalnaia a înţeles că nu există nicio posibilitate 
de a-l opri pe soţul ei să se întoarcă, l-a rugat în schimb să 
aştepte măcar până când va fi pe deplin recuperat. „Era încă în 
spital, nu-l externaseră încă, dar el... înţelegea deja totul”, i-a 
explicat Navalnaia lui Dud în interviu. „Eu i-am spus: Ştiu că 
vrei să te întorci cât mai repede, dar te rog doar: recuperează- 
te complet şi apoi te întorci, pentru că noi... eu...nu ştim ce ne 
aşteaptă în Rusia, iar dacă te duci şi nu te vindeci complet, s-ar 
putea să nu te mai putem salva a doua oară.” 

„Nu mi-e frică să mă întorc. Ne întoarcem cu siguranţă în 
Rusia”, a mai accentuat lulia. Faptul că Navalnaia îşi punea 
serios problema că va trebui să-şi salveze încă o dată soţul de 
la o nouă tentativă de asasinat, era dovada că el nu avea să 
aleagă niciodată exilul. Dar mai era totodată şi dovada faptului 
că Navalnii, soţia sa şi apropiații lor nu acceptaseră noua 
realitate. 

În interviuri, Navalnii vorbise despre faptul că nu era în 
stare să înţeleagă pe deplin în ce măsură viaţa sa era într-un 
pericol iminent. Totodată el a remarcat că practic nu avea 
niciun rost să fie obsedat de măsuri de precauţie, având în 
vedere multitudinea de metode pe care asasinii lui Putin le 
puteau folosi. 

Masha Gessen, de la The New Yorker, care îl cunoştea de 
ani de zile, a vorbit scurt cu el, după ce acesta a ieşit din comă 
şi a remarcat că jurnaliştii îl întrebaseră de mult pe Navalnii 
de ce nu fusese încă ucis. 

„Aşadar, dumneavoastră sunteţi convins că ar fi trebuit să 
fiţi deja ucis până acum, şi personal, cunoaşteţi persoane care 
aproape au murit din cauza otravirilor” a spus Gessen. 

„Şi totuşi, cumva, mintea îţi spune: asta nu mi se va 
întâmpla mie pentru că... de ce?” 

„Pentru că gândiţi raţional”, a răspuns Navalnii. „Există un 
milion de moduri de a izola pe cineva sau de a-l ucide, dar ar fi 
un thriller ieftin. Eu unul simt că trăiesc în interiorul unui film 
cu James Bond.” Apoi a adăugat: „E de parcă cineva mă 
întreabă dacă există riscul să fiu decapitat cu o sabie laser iar 
eu aş spune că nu, chiar dacă aş vedea un cunoscut căruia îi 
lipseşte un braţ care în mod evident a fost tăiat cu o sabie 
laser.” 

În pragul întoarcerii lor în Rusia, soţii Navalnii erau in 
negare în legătură cu un aspect mai larg: Putin nu mai avea 
chef de figuri. Jocul de-a soarecele şi pisica cu sentintele 
suspendate, eliberări condiţionate, arest la domiciliu şi altele 
asemenea, se terminase. Putin îl voia scos din peisaj. Si de 
vreme ce refuza să moară şi să rămână în afara Rusiei, urma 

să meargă la închisoare. 


x OOK OK 


Navalnii, probabil cel mai dur critic al lui Putin, la 
subestimat inca o data pe dictatorul rus. Putin, dupa cum avea 
sa devina tot mai clar, se pregatea deja sa intre in razboi 
impotriva Ucrainei. Si daca era dispus sa inceapa un razboi 
terestru in Europa, pentru a ucide mii de civili ucraineni 
nevinovati, de ce ar fi ezitat sa elimine un cetatean rus 
enervant? 

„Şi, oricum, cine are nevoie de el?” se pare ca ar fi spus 
Putin. ,Daca serviciile de securitate rusesti ar fi vrut sa-l 
omoare, ar fi putut s-o faca” a mai adaugat el. 

Cu toate acestea, Navalnii era in continuare plin de furia şi 
indignarea care i-au alimentat întreaga sa viaţă publică - chiar 
şi după săptămâni de comă, chiar şi după ce şi-a dat seama că 
asasinii aflaţi în slujba statului încercaseră să-l ucidă de mai 
multe ori şi, intenţionat sau din greşeală, i-au otrăvit soţia. Era 
în continuare mânat de ambiţii politice. 

„Am tot dreptul să mă întorc. Nu mă aştept să se întâmple 
ceva. N-o să se întâmple nimic” a spus Navalnii în avionul cu 
care a plecat de la Berlin, în care el şi lulia încercau iară 
succes, în toată agitația aia, să se uite la un episod din Rick 
and Morty. La câteva momente după ce a aterizat pe 
Sarametevo, la controlul paşapoartelor, Navalnii a fost 
verificat de ofiţerii de poliţie. Chiar şi atunci, el nu a ezitat. 

„Aceasta este casa mea. M-am întors. Oamenii mă tot 
întreabă dacă mi-e frică. Nu mi-e frica, pentru că ştiu că am 
dreptate. Cazurile penale împotriva mea sunt fabricate.” Apoi 
a adăugat: „Nu am doar adevărul de partea mea, ci şi 
instanţele. Ei mă ameninţă că mă vor aresta în legătură cu un 
caz despre care Curtea Europeană s-a pronunţat deja în 
favoarea mea. Aşadar, nu mi-e teamă de nimic şi nici vouă n-ar 
trebui să vă fie frică de nimic.” 

Intr-un fel, Navalnii se pregătise de ani de zile pentru acest 

moment. Pentru o figură marcantă a opoziţiei politice din 
Rusia, închisoarea este inevitabilă. lar pentru el, ca 
întotdeauna, pur şi simplu nu exista ideea de renunțare la 
luptă. La un anumit nivel, părea să creadă în continuare că el 
urma să fie excepţia — că milioanele sale de adepţi, 
onestitatea sa, umorul său, patriotismul său autentic, îl vor 
salva cumva de la destinul său inevitabil. Că Putin nu ar 
îndrăzni să încarcereze pe cineva care a fost vizitat în camera 
sa de spital de către cancelarul german Angela Merkel. Că şi-a 
construit un spaţiu protejat în viaţa politică din Rusia. Dar nu 
reuşise încă să schimbe Rusia. 

Dacă Navalnii a crezut că în cazul în care rămânea în afara 
ţării ar fi însemnat să devină instantaneu irelevant, prinderea 
etichetei de „disident” pe cămaşa sa, în loc de „politician de 
opoziţie”, pe care ar fi preferat-o, a fost dovada că îşi calculase 
greşit propria sa capacitate de a controla situaţia. Navalnii isi 
făcuse poate griji că ar fi fost irelevant să trăiască la Berlin, 
Varşovia sau Vilnius. În schimb el urma să se lupte să rămână 
relevant în timp ce avea să fie închis într-o celulă de izolare de 
2,5 metri pătraţi. A existat, de asemenea, provocarea de a 
rămâne în viaţă în sistemul brutal de închisori din Rusia. 
Accesul său la hrană şi la îngrijiri medicale erau acum 
controlate de acelaşi regim criminal care îl otrăvise. 

Indiferent ce a crezut, indiferent ce şi-a imaginat, 
întoarcerea lui Navalnii acasă a finalizat transformarea lui 
dintr-o sursă de enervare, un cruciat antico- ruptie, activist şi 
politician aspirant, în disident şi deţinut politic. 


x OOK OK 


După ce poliţia l-a condus pe Navalnii in clădirea 
aeroportului, directorul Amnesty Internaţional din Moscova, 
Natalia Zviagina, a emis rapid o declaraţie în care îl numea 
„prizonier de conştiinţă” şi cerea eliberarea lui, precum şi 
eliberarea numeroşilor susţinători care fuseseră arestaţi în 
momentul în care Navalnii s-a întors din Germania. 

„Alcxei Navalnii a fost lipsit de libertate din cauza 
activismului său politic paşnic şi pentru că şi-a exercitat 
dreptul libertăţii de exprimare. Amnesty International îl 
consideră un prizonier de conştiinţă şi cere eliberarea sa ime- 
diată şi necondiționată”, spunea Zviagina în declaraţia ei. 

Ea a cerut, de asemenea, o anchetă completa a otravirii 
precum şi încetarea cruciadei Kremlinului împotriva lui 
Navalnii şi a echipei sale. „Autorităţile ruse trebuie să pună 
capăt campaniei de intimidare şi persecuție politică a criticilor 
regimului, inclusiv a membrilor personalului şi a celor care 
sprijină Fundaţia Anticorupţie a lui Navalnii.” 


Procedurile judiciare împotriva lui Navalnii au fost rapide şi 
absurde, în stilul caracteristic, începând cu sala de judecată 
improvizată, amenajată într-o secţie de poliţie unde era 
reţinut, in Khimki, în apropiere de aeroportul Seremetevo, a 
doua zi după ce a fost reţinut. 

Viaceslav Gimadi, avocat al Fundaţiei An ti corupţie, 
încercase să-l vadă pe Navalnii în închisoare dar i s-a spus ca 
dormea. Abia în dimineaţa următoare au primit veşti. Aparent, 
autorităţile nu voiau să dea ocazia susținătorilor de a se aduna 
în afara Tribunalului şi de aceea au organizat o sală de 
judecată în cadrul secţiei de poliţie. 

„Nebunie. Se tem să-l ducă pe Alexei la Tribunal. Aduc în 
schimb curtea la el ”, a postat pe Twitter Vblkov, luni, 18 
ianuarie, 12.35 pm. 

Mihailova, avocata lui Navalnii, a primit o notificare în scris, 
cu un minut înainte de ora la care fusese programată audierea. 
Ca de obicei, maşinăria mediatică era la viteză maximă. 

Kira larmiş, secretara de presă, a postat un video pe 
YouTube cu Navalnii, în interiorul clădirii improvizate, purtând 
un hanorac albastru cu glugă, ridiculizând procedura 
improvizată în grabă. 

„E imposibil ce se întâmplă aici”, a spus Navalnii stând în 
sala de audieri şi uitându-se direct în cameră în timp ce 

vorbea. El a acuzat autorităţile că făcuseră praf codul de 
procedură penală al Rusiei. „Este pură ilegalitate în cel mai 
înalt grad.” 

Autorităţile au oferit explicaţii contradictorii. La un moment 
dat au spus că audierea avea loc în secţia de poliţie pentru a 
permite acoperirea mediatică, deoarece jurnaliştii nu ar fi avut 
acces în sala de judecată din cauza restricţiilor COVID-19- Mai 
târziu au spus câ problema ar fi fost Navalnii care nu avea un 
test COVID negativ recent şi nu putea fi adus la tribunal. 

Russia-24, postul TV de stat, şi Life News, portalul de stiri 
pro Kremlin, au fost singurele canale media cărora li s-a 
permis să transmită audierea. Ulterior, experţii juridici au 
comentat că locul de desfăşurare a audierii în sine nu a 
contravenit vreunei norme judiciare, dar ca alte aspecte ale 
procesului au încălcat legislaţia rusă. 

Dat fiind că dosarul lui Navalnii se baza pe o presupusă 
încălcare a eliberării condiţionate, conform legii, acesta nu ar 
fi trebuit să fie plasat în detenţie imediată. în orice caz, 
rezultatul a fost că Navalnii a fost condamnat la 30 de zile de 
închisoare, cu o altă audiere stabilită pentru 2 februarie. 

Liderii politici din întreaga lume au început să ceară 
eliberarea lui Alexei Navalnii. Fostul secretar de stat al SUA, 
Mike Pompeo, a emis o declaraţie în care a cerut „eliberarea 
imediată şi necondiționată”. Jake Sullivan, cu câteva zile 
înainte de a deveni consilierul pe probleme de securitate 
naţională al preşedintelui Joe Biden, a scris pe Twitter: 
„Atacurile Kremlinului asupra domnului Navalnii nu reprezintă 
doar o încălcare a drepturilor omului, ci şi o jignire adusă 
poporului rus, care doreşte să-şi facă auzită vocea”. 

Pe 23 ianuarie, şi apoi pe 31 ianuarie, zeci de mii de ruşi au 
manifestat în oraşele din întreaga ţară în semn de protest 
împotriva arestării lui Navalnii. Mii de persoane au fost 
arestate. 


Agenţia rusă de monitorizare, OVD-Info, a estimat ca pe 23 
ianuarie „în 125 de oraşe, poliţia a reţinut cel puţin 4.033 de 
persoane” şi a mai precizat că „în numeroase oraşe, poliţia 
foloseşte o violenţă excesivă şi nejustificată în timpul efectuării 


arestărilor”. 


. in total, peste o şută de mii de persoane au protestat 
impotriva arestării lui Navalnii. A fost cea mai mare 
manifestatie din Rusia, din ultimii ani, dar, una J 


peste alta, intr-o tara cu o suta treizeci de milioane de locuitori 
nu a însemnat mare lucru. Acţiunea in forţă a arătat 
diminuarea tolerantei lui Putin. 


OVD-Info a numit aceste fapte: „cel mai amplu şi flagrant atac 
la scară largă asupra dreptului la libertatea de întrunire din 
întreaga istorie modernă a Rusiei”. 

în 2013, după verdictul şi condamnarea în cazul Kirovles, 
Kremlinul a aprobat rapid eliberarea lui Navalnii, în aşteptarea 
recursului său, ca răspuns la protestele din Piaţa Manej din 
Moscova. Protestele la nivel naţional din 2021 nu au mai avut 
însă niciun impact notabil. Deşi mii de persoane au fost 
arestate în peste o sută de oraşe, Putin nu le-a mai acordat 
nicio atenţie. Navalnii a fost transferat la Matroskaia Tişina, 

sau „Tăcerea Marinarilor”, o închisoare din Moscova, 
cunoscută şi sub numele de Centrul de detenţie preventivă nr. 
1. Acesta a fost începutul odiseei sale îngrozitoare în cadrul 
sistemul penal rusesc. 

într-o altă înregistrare video, chiar înainte de a fi transferat, 
Navalnii a reiterat propria sa versiune a celebrei replici a lui 
Franklin Delano Roosevelt „Singurul lucru de care trebuie să 
ne temem este frica însăşi.” „Ei bine, dacă e să ne luam după 
documentele Curţii, mă voi duce la Matroskaia Tisina”, a 


Detinut | 
229 
spus el. „Şi vreau să vă spun tuturor un singur lucru: Nu 
trebuie sa va temeti de nimic, puteţi să vă temeti doar de 
propria voastră frică. La revedere.” 

Navalnii a ajuns la centrul de detenţie in jurul orei 20.00. 
Alexei Melnikov, secretarul Comisiei de monitorizare publică 
de la Moscova, care supraveghează condiţiile din penitenciare, 
l-a vizitat pe Navalnii şi a raportat ca în celula sa exista un 
frigider, un ceainic electric, un televizor şi apă caldă, şi că el 
trebuia să petreacă următoarele două săptămâni în carantină. 

Cincisprezece zile mai târziu, în urma şedinţei de judecată 
din 2 februarie - în care Navalnii l-a numit pe Putin „Vladimir, 
Otravitorul de chiloţi” - judecatoarea, Natalia Repnikova, l-a 
găsit pe Navalnii vinovat de încălcarea eliberării condiţionate 
şi a transformat sentinţa cu suspendare în cazul Yves Rocher 
în sentinţă executorie. Cu sentinţa ajustată pentru perioada 
petrecută în arest la domiciliu, acesta a fost condamnat la 
puţin peste doi ani şi jumătate. 

Avocatii lui Navalnii au făcut apel. in timp ce aştepta ca 
dosarul sa se judece, Kremlinul a strans suruburile si mai mult. 
La centrul de detentie, Navalnii a fost declarat drept detinut 
„predispus la evadare”. El şi-a bătut joc de absurdul 
etichetării, remarcând faptul evident că el insistase să se 
întoarcă în Rusia din Germania, în ciuda riscului evident de a fi 
arestat. Oricât ar fi fost de absurdă, această încadrare îl va 
urmări pe tot traseul său în sistemul de detenţie, justificând 
tratamentul sever la care avea să fie supus. 

Pe 20 februarie, un tribunal din Moscova a programat o 
dublă audiere a lui Navalnii: recursul sau la decizia de 
încălcare a eliberării condiţionate şi procesul într-un alt caz 
inventat în care fusese acuzat că ar fi calomniat un militar 
veteran în vârstă. 

Fireşte că a pierdut ambele procese. în cazul de calomnie, a 
fost amendat cu 850.000 de ruble, adică aproximativ 11.000 de 
dolari. Pierderea apelului însemna că serviciul penitenciar al 

Rusiei putea acum să-l transfere pe Navalnii într-o colonie 
penitenciară, caz în care, prin comparaţie, celula sa, cu 
ceainicul electric şi televizorul, devenea o cameră de hotel de 
lux. 

Pe 25 februarie, Navalnii a fost transferat din acel centru 
penitenciar din Moscova şi, timp de câteva zile, mişcarea s-a 
repetat, astfel încât familia şi avocaţii săi nu mai ştiau unde se 
află exact. în ceea ce avea să devină un tipar, unul dintre 
avocaţii lui Navalnii, Vadim Kobzev, a încercat să-l viziteze la 


Matroskaia Tisina, doar pentru a i se spune ca acolo nu exista 
un astfel de detinut. 

Presa rusă anunţase deja ca Navalnii urma sa ajungă la IK- 
2, sau Colonia Penintenciară nr. 2 din regiunea Vladimir, care 
avea faima tristă de a fi unul dintre cele mai dure lagăre din 
sistemul penitenciar rusesc. Era cunoscut pentru faptul că 
,rupea” deţinuţii, prin aplicarea rigidă a unor reguli opresive - 
cum ar fi interdicţia de a vorbi, ţinerea mâinilor la spate şi aşa 
mai departe. 

Relatările de presă s-au concentrat, în special, pe barăcile 
de securitate maximă, sau pe sectorul de control sporit A, care, 
atunci când este abreviat în limba rusă, se scrie suka: ,,catea”. 
Site-ul de stiri Znak.com i-a luat un interviu lui Dmitri 
Demuskin, un politician de dreapta şi activist politic nationalist 
care a stat închis la IK-2, după ce fusese condamnat pentru 
„instigare la ură” pentru câ postase o fotografie a unui marş 
naţionalist. Acesta a descris că pierduse aproape jumătate din 
greutatea sa corporală — de la 104 kilograme la 58 de 
kilograme — în perioada în care fusese cazat în barăcile de 
înaltă securitate, unde, spunea el, noaptea, gardienii îi trezeau 
deseori pe deţinuţi din oră în oră, sub pretextul că voiau să se 
asigure că nu evadaseră. 

Din nou, echipa lui Navalnii a trecut rapid la atac şi a 
publicat un videoclip de douăzeci de minute care arată în 
detaliu modul în care IK-2 funcţionează, inclusiv bătăile 

aplicate deţinuţilor, imediat după sosirea lor, precum şi refuzul 
asistentei medicale. 

Filmul includea şi interviul cu Demuskin care descria cum 
deţinuţii erau nevoiţi să trăiască în barăci deschise, ţinuţi în 
picioare aproape toată ziua şi cum era hărțuit cu comenzi 
neîncetate — i se ordona în mod repetat să-şi spună numele, 
infracțiunile pentru care fusese condamnat şi datele de început 
şi de sfârsit ale sentinţei sale. 


3 


Dmitri Nitovtsev, un asociat al lui Navalnii din Khabarovsk, 
un oraş din Orientul îndepărtat, care a prezentat videoclipul, a 
acuzat Kremlinul ca incerca sad izoleze pe Navalnii intr-o 
tacere totala» 

„Acum, conform planului lui Putin, ar trebui sa fie linişte”, a 
spus Nitovtsev. „Doi ani şi jumătate de tăcere mult asteptata. 
Lui Putin i se pare ca principalul său vis se împlineşte în sfârşit 
— Navalnii dispare. Nimeni nu ştie unde se află şi ce este, 
nimeni nu urmăreşte ce face Navalnii si ce spune. Dar, 
bineînţeles, nud vom mulțumi astfel pe Vladimir 
VladimirovicL” 

In videoclip, Nitovtsev cita dintr-un raport potrivit căruia 
Navalnii fusese cruțat de bătaia obişnuită la sosirea la IK-2, 
ceea ce era în concordanţă cu relatările lui Demuskin şi ale lui 
Konstantin Kotov, un alt activist politic care fusese încarcerat 
la IK-2 pentru că participase la nişte acţiuni paşnice de 
pichetare, neautorizate însă, la Moscova. Se spunea că 
deţinuţii încarceraţi pentru activism politic scăpau de bătăi 
pentru a se evita scandalurile publice. 

Exista însă o mică problemă cu acest film: Navalnii nu 
ajunsese încă la IK-2. La şase zile după dispariţia lui din 
Moscova, a apărut într-un alt centru de detenţie preventivă din 
oraşul Kolchugino, în regiunea Vladimir, la aproximativ 160 km 
nord-est de Moscova, unde fusese plasat într-o „celulă de 
carantină” împreună cu alţi doi prizonieri. Kobzev, avocatul 
său, a declarat pe Twitter că echipa de avocaţi reuşise să-l 
vadă: „Se află în izolare completă, nu primeşte scrisori”. Apoi a 
adăugat: „Nu există nimic în celulă în afară de un televizor. Nu 

exista frigider, nici macar un ceainic”. Avocatii au explicat ca 
Navalnii era plasat acolo temporar deoarece unele documente 
in cazul de calomnie nu fusesera inca completate. Cu scopul de 
a arăta ca moralul lui Navalnii nu se înrăutăţise, echipa lui a 
postat pentru el pe Instagram descriind cum prajea crackers 
impreuna cu cei doi colegi de celula — Dmitri, acuzat de furt si 
Serghei, acuzat de fraudă. „Sunt absolut în regula”, a scris 
Navalnii, adăugând apoi ca nu reuşise să aibă acces la 
biblioteca închisorii. „Poate nu credeţi, dar prăjim crackers şi 
în viaţa mea n-am crezut că poate fi atât de palpitant.” 

„Sper că sunteţi bine si nu vă plictisiţi” a mai scris el, apoi a 
adăugat un emoji care face cu ochiul: „Nu uitaţi să mâncaţi 
sănătos”. 

Echipa lui Navalnii a trimis o actualizare despre locul unde 
se afla acesta, de pe contul său de Twitter: „Este într-o 
dispoziţie excelentă şi salută pe toată lumea”. 

Exagerată sau nu, această stare de spirit excelentă nu avea 
să dureze mult timp. 

Pe 12 martie, Navalnii a dispărut din nou. Avocatii sar au 
pornit în căutarea sa in Kolchugino. Au fost blocaţi acolo pana 
la ora 14:00 şi apoi li s-a spus că nu mai era acolo - fâră săli 
se dea vreo informaţie despre destinaţia sa. Apoi s-au dus la 
Pokiov, la aproximativ o oră de mers cu maşina spre sud, unde 
oficialii de la IK-2 au spus că nu aveau nicio informaţie despre 
el şi că închisoarea se închidea devreme în acea zi, la ora 
15:30. 

Echipa a postat pe contul lui de Twitter: „încă nu ştim unde 
este Alexei.” Cu toate acestea, Agenţia de ştiri Tass raportase 
câ fusese transferat la IK-2. De fapt, el ajunsese acolo pe 11 
martie, cu o zi înainte. 

Faptul a fost confirmat, trei zile mai târziu, într-o postare pe 
Instagram, care îl arăta pe Navalnii, proaspăt ras în cap şi cu o 
expresie serioasă pe chip. 

A încercat, din nou, să fie senin: „Trei lucruri nu încetează să 
mă uimească, cerul înstelat de deasupra noastră, imperativul 
categoric din noi şi uimitoarea senzaţie pe care o simţi atunci 

când îţi pui mâna pe creştetul proaspăt ras. Salutări tuturor 
din Sectorul A - supraveghere sporită”. 

Aşa cum prevestiseră foştii deţinuţi din IK-2, Navalnii nu a 
fost bătut. Dar, tot la fel cum au spus ei, a fost ţinta altor tipuri 
de brutalitate, cum ar fi faptul că li se interzicea colegilor săi 
de detenţie să vorbească cu el sau să-i recunoască existenţa. 

IK-2 l-a impresionat imediat pe Navalnii. „Trebuie sa 
recunosc că sistemul penitenciar rusesc a reuşit să mă 
surprindă”, a scris el în comentariile pe care echipa sa le-a 
postat pe Instagram. „Nu mi-am putut imagina că este posibil 
să se înfiinţeze un lagăr de concentrare adevărat, la 100 de 
kilometri de Moscova. Nu am văzut încă violente, nici măcar 
un semn de asa ceva, dar din 


postura încordată a deţinuţilor cărora le este frică să întoarcă 
capul, cred cu uşurinţă poveştile care spun că, nu demult, aici 
în IK-2 Pokiov, oamenii erau aproape omorâri în bătaie cu 
ciocane de lemn. Acum metodele s-au schimbat.” 

El a descris o comunitate penitenciară obsedată de ordine: 
„reguli, drepturi, rutina zilnică - executarea cu stricteţe a unor 
reguli nesfârşite — o sufocantă disciplină orwelliană - există 
camere video peste tot, fiecare este urmărit, iar la cea mai 
mică încălcare a legilor, se întocmeşte un raport. ” 

Navalnii a mai relatat, de asemenea, despre tortura prin 
privare de somn, deşi a încercat să facă lumină în această 
privinţă. „Noaptea, o dată pe oră, mă trezesc din cauza unui 
bărbat în haină la două rânduri care se află lângă patul meu”, 
acesta fiind tratamentul unui prizonier considerat cu risc 
ridicat de evadare. „El mă înregistrează pe camera de filmat şi 
spune: «Două şi jumătate dimineaţa, condamnat Navalnii... la 
locul lui.»” 

„Lagărul nostru de concentrare prietenos — aşa numesc eu 
noua mea casă.” şi-a încheiat Navalnii postarea. 

Peste câteva zile însă, se terminase cu glumele. Detinutul 
începuse să acuze dureri severe de spate şi picioare, să se 
plângă de privarea de somn şi de faptul că i se refuza accesul 
la tratament medical. 

Joi, 25 martie, echipa lui Navalnii a facut publice două 
declaraţii în care facea apel la conducătorii Serviciului Federal 
din Penitenciare şi la procurorul general al Rusiei pentru 
acordarea unui tratament medical adecvat. 


Cu două zile mai devreme, susţinătorii lui lansaseră un nou 
website, free. ] 
navalny.com, şi anuntasera intenţia lor de a face campanie 
pentru eliberarea sa. 
„Astăzi lansăm marea noastră campanie politică”, au scris 


ei. „Cerem eliberarea lui Alexei Navalnii. Vedem că toată ura 
lui Putin este personificată de o singură persoană. Din cauza 
lui Navalnii, Rusia este dispusă să se retragă din Consiliul 
Europei, să rezilieze acorduri şi să părăsească organizaţiile 
internaţionale.” în comunicat se mai adăuga: „Navalnii este 
cea mai importantă problemă a regimului Puţin. Şi dacă vrem 
cu adevărat să luptăm eficient împotriva acestui regim, atunci 
trebuie să cerem un singur lucru: eliberarea lui Alexei 
Navalnii”. 

Navalnii fusese avertizat de Mihail Hodorkovski, oligarhul 
care petrecuse zece ani in spatele gratiilor, despre ce insemna 
sa te imbolnavesti grav intr-o colonie penitenciara din Rusia. 
„Vei muri”, îi spusese Hodorkovski. Navalnii, desigur, ştia şi el 
cum murise Magnitski. 

în scrisorile sale publice, Navalnii s-a plâns de dureri acute 
de spate si de picioare, pentru care a spus Ca i s-a administrat 
doar ibuprofen şi a cerut să fie tratat de propriul său medic. 
Avocatii lui Navalnii au susţinut la rândul lor cererea, iar lulia 
Navalnaia a facut apel la Putin pentru eliberarea soţului ei. 
Dar nu va mai exista o a doua şansă de a merge în strămătate 
pentru tratament. 

„Noi nu răspundem acestui apel”, a declarat Dmitri Peskov, 
purtătorul de cuvânt al lui Puţin, într-una dintre declaraţiile 
sale de presă zilnice. „Acest cetăţean este acum un condamnat 
şi deţinut al unei colonii, în cazul unor astfel de apeluri, 
destinatarul este Serviciul Federal de Penitenciare.” 

Era într-adevăr precară starea de sănătate a lui Navalnii? 

Cu cinci luni înainte de arestare la aeroport, fusese otrăvit 
cu Noviciok, petrecuse săptămâni în comă şi luni de zile de 
recuperare, învățând să meargă din nou, având şi un tremur 
permanent al mâinilor. De asemenea, locuia acum într-o 
baracă deschisă, alături de alţi prizonieri; tuberculoza era frec- 
ventă în închisorile ruseşti, iar COVID-19 era încă răspândit în 
Rusia. 

în acelaşi timp, Navalnii şi echipa sa făceau tot ce le era în 
putere ca să şubrezească regimul de detenţie menit să îl 
şubrezească pe el, şi să-i garanteze siguranţa convingând 
publicul că viaţa lui era într-un pericol permanent. 

Oficialii închisorii au declarat că pe 24 martie, cu o Zi 
înainte ca plângerile despre starea de sănătate a lui Navalnii 
să fie făcute publice, fusese dus la un examen RMN. Navalnii a 
recunoscut acest lucru, afirmând că nu avea nicio idee despre 
locul unde l-au dus pentru analiză sau ce a arătat aceasta, 
dacă a arătat ceva. 

Autoritatile au declarat ulterior ca scanarile au aratat doua 
hernii de disc si J 3 


un disc umflat la spate, confirmand ca durerile sale de spate si 
amorteala picioarelor despre care vorbise erau reale. 

in orice caz, capacitatea lui Navalnii de a atrage atentia 
presei internationale a insemnat ca plangerile sale nu au putut 
fi ignorate. Un functionar regional al Serviciului Penitenciar 
Federal a emis o declaraţie in care se spune ca: „deţinutul A. 
Navalnii beneficiaza de toata asistenta medicala necesara, in 
conformitate cu recomandările medicale curente”. 

Serviciul penitenciar a negat, de asemenea, că Navalnii ar fi 
fost torturat prin privare de somn, insistând că verificările de 
securitate din oră în oră nu întrerupeau odihna deţinuţilor. 

Vladimir Grigorian, adjunct al Comisiei de Monitorizare 
Publică din Vladimir, l-a acuzat categoric pe Navalnii că minte. 
„Navalnii se preface”, a declarat Grigorian la televiziunea 
independentă, TV Rain. „Aşa că nu vă faceţi griji în privinţa 
lui”. Un alt membru al comisiei, luri Belokrulin, a declarat şi el 
la acelaşi canal: „Nu am încredere în Navalnii” si a adăugat: 
„Am o atitudine negativă faţă de el”. 

Navalnii a ripostat, emițând o declaraţie prin intermediul lui 
Kobzev, avocatul său, în care a numit comisia din Vladimir „o 
adunătură de escroci şi mincinoşi în slujba administraţiei 
lagărelor de concentrare, care nu fac decât să inrautateasca 
situaţia deţinuţilor”. 

Pe 28 martie, un grup de medici a trimis o scrisoare 
deschisă către şeful Serviciului Penitenciar Federal, semnată 
în cele din urmă de peste cinci sute de medici, în care se 
atrăgea atenţia asupra unor „consecinţe grave, inclusiv de 
pierdere ireversibilă, completă sau parţială a funcţiilor 
membrelor inferioare” şi se cerea oficialilor „să-i ofere imediat 
asistenţă medicală” lui Navalnii. Ei au insistat ca el să fie 
evaluat şi de medicii care l-au tratat în Germania şi au sub- 
liniat că refuzul de a-i ameliora durerea „poate fi considerat... 
tortură directă”. 

Trei zile mai târziu, pe 31 martie, Navalnii a ridicat miza, 
declarând că începea o grevă a foamei, generând astfel titluri 
de primă pagină în presa din întreaga lume. „Am dreptul să 
solicit un doctor şi să primesc medicamente”, a declarat în 
numele lui echipa sa într-o postare pe Instagram. „în mod 
stupid, n-am primit niciuna nici alta. Durerea din spate s-a 
mutat spre picior. Nu mai simt părţi din piciorul drept şi, mai 
nou, din piciorul stâng. Gluma e glumă dar deja devine 
exasperant”. 

Navalnii s-a plans din nou de tortură prin privarea de somn. 
„Ce să fac”, se întreba el în postare, „ am intrat în greva 
foamei cerând să fie respectată legea şi să i se permită unui 
doctor să mă viziteze. Aşa că acum, zac aici, flămând şi încă cu 
două picioare”. 

Faptul că Navalnii, în închisoare fiind, a continuat să aibă 
succes în bătălia sa cu Putin a devenit clar a doua zi, cand 
Maria Butina, membră a parlamentului şi aliată a lui Putin şi o 
personalitate a televiziunii pro-Kremlin RI, a apărut pe 
neaşteptate în colonia penitenciară din Pokrov. Cu camerele de 
filmat pornite, a dat buzna peste Navalnii, în timp ce acesta 
citea o carte. 

Butina, care cândva lucrase ca asistentă a unui senator rus, 
Aleksandr Torsin, a scandalizat opinia publică mondială când a 
fost arestată şi condamnată în Statele Unite pentru că 
actionase ca agent neînregistrat al guvernului rus. O 
investigaţie a Comisiei de informaţii a Senatului ajunsese la 
concluzia că aceasta încercase să stabilească comunicaţii 
secrete, pe canale secundare, între Moscova şi oficialii din 
campania prezidenţială a lui Donald Trump. 

Butina se folosise de relaţia amoroasă cu un politician 
republican din SUA, agent operativ pe nume Paul Erickson, 
pentru a stabili legături cu conducerea organizaţiei Naţional 
Rifle Assodation (Asociaţia naţională a deţinătorilor de puşti), 
cu scopul de a îmbunătăţi relaţiile dintre Rusia şi Partidul 
Republican, în Rusia, ea a fondat o asociaţie intitulată Right to 
Bear Arms (Dreptul de a purta arme). 

Butina a mai avut o relaţie romantică cu Patrick Byrne, 
proprietarul Overstock.com, teoretician al conspirației si 
susţinător al lui Trump. A fost arestată în iulie 2018, a pledat 
vinovată mai târziu, în acelaşi an, şi a executat cinci luni de 
pedeapsă într-o închisoare federală din Tallahassee. După 
aceea a fost expulzată în Rusia, unde a fost întâmpinată ca o 
eroină naţională şi unde i s-au oferit funcţii importante. 

Pe lângă alegerea ei în Duma de Stat şi munca de la RI, 
Butina a fost numită membră a Comisiei Publice, o agenţie 

care functioneaza ca un fel de ombudsman, ceea ce i-a dat 
autoritatea de a vizita închisori, inclusiv IK-2 din Vladimir. 

în acea zi de joi, ea a sosit la închisoare purtând ceea ce 
părea să fie un palton în carouri de firmă, şi o pereche de 
mânuşi de plastic. Iniţial, ea a purtat o mască obişnuită, 
albastru deschis, respectând regulile COVID-19 ale închisorii, 
dar la scurt timp după ce l-a confruntat pe Navalnii, ea şi-a 
scos masca în timp ce camerele de luat vederi ale RT 
înregistrau schimbul lor tensionat de replici. În multe privinţe, 
a fost o confruntare remarcabilă, care a dezvăluit cât de 
meschină şi urâtă devenise duşmănia dintre Kremlin şi 
Navalnii. 

A mai demonstrat, de asemenea, de ce pentru mulţi 
telespectatori ruşi, întreaga situaţie a părut că se desfăşoară 
conform unui scenariu prealabil. Pentru alţi telespectatori, 
Iara îndoială că a reuşit să ascundă faptul că Navalnii era un 
prizonier de conştiinţă, privat pe nedrept de libertate din 
cauza opiniilor sale politice. 

— Bună ziua, eu sunt Maria. Ce mai faci, cum te simţi? l-a 
salutat Butina, 


formal, pe Navalnii. 

Când a sosit, păşind cu paşi mari în barăcile deschise, 
Navalnii era întins pe un pat de jos, în capătul celălalt al 
camerei, pe care RI l-a caracterizat ulterior, pe site-ul său, ca 
fiind un „loc de onoare”, lângă ferestre. Se pare că era singur 
în cameră, citind o carte. Butina s-a apropiat de pat, dar 
Navalnii i-a cerut să se dea înapoi. 

—  Lasă-mă să încerc sa mă ridic, a spus el. Mi-e greu sa 
vorbesc cu tine stând întins pe pat. 

în timp ce se îndrepta spre mijlocul camerei, Navalnii a 
făcut un gest către podeaua stricată, dar Butina l-a săgetat cu 
privirea, sărind ca arsă. 

— Tu, Alexei Anatolievici, n-ai fost într-o închisoare 
americană, i-a trântit-o ea. Asta e o podea perfectă. 

Din acest punct, timp de 20 de minute, a urmat un schimb 

de replici otrăvite. În timp ce gărzile şi alţi oficiali ai închisorii 
stăteau deoparte, Butina îl certa pe Navalnii pentru că refuza 
să-şi îndeplinească sarcinile, acuzandu-l că îi forţa pe ceilalţi 
deţinuţi să-i facă şi partea lui de munca. Navalnii, în schimb, o 
ironiza pe Butina ca fiind o mincinoasă, o complice a 
Kremlinului, care încerca să însceneze o poveste. 

Episodul care a fost montat de către RT astfel încât sa nu i 
se arate faţa lui Navalnii, a arătat întregii lumi faţa urâtă a 
televiziunii ruseşti controlate de stat. 

Butina era în mod evident la atac, cu maxilarul încleştat, 
ochii ingustati de o furie sarcastică. Gesticula agresiv înspre 
pereţii de culoare gri şi camera cu paturi supraetajate de 
metal, în mare parte goale, cu mâinile încă în mănuşile de 
plastic, în timp ce îl acuza pe Navalnii că exagerează cu privire 
la condiţiile precare şi respingându-i acuzaţiile de tortură. Ea a 
comparat colonia cu o tabără de pionieri, echivalentul rusesc 
al cercetaşilor. 

— Asta este o instituţie corecțională de tortura? V-aţi 
pierdut minţile? Aţi călătorit prin Rusia? Este mai bine decât 
înrr-un hotel din satul Kosika, Altai. Am crescut acolo. 

Navalnii a precizat că fusese în teritoriul natal al lui Butina, 
Altai, în 2017. A fost stropit cu vopsea verde, în Barnaul, 
capitala teritoriului. 

Butina a susţinut că vizita colonia penitenciară în calitatea 
ei oficială de membră a Comisiei Publice, iar ulterior a declarat 
că fusese revoltată de faptul că Navalnii considera comisia din 
Vladimir ca fiind inutilă. 

„M-am simţit obligată să îi apăr pe colegii mei”, a declarat 
ea într-un interviu pentru Gazeta.ru. 


Afirmația ei de solidaritate profesională era mai mult decăt 
o exagerare. Calitatea Butinei de a afirma, ca informaţie de 
primă mână, că deţinuţii din Statele Unite sufereau de condiţii 
mai rele — Am stat în închisoare — facea din ] 
această confruntare o piesă tipică arsenalului de propagandă a 


Kremlinului şi încerca să devieze de la subiect. 
Reportajul ei pentru RT a inclus interviuri şi cu al ţi deţinuţi 

care au spus că Navalnii refuza să participe la regimul de 
muncă sau la curăţenia barăcilor. 

L-a intervievat şi pe vânzătorul de la magazinul închisorii, 
care a spus că Navalnii a intrat o data şi a cumpărat ciocolată 
şi conserve de peşte. Faptul că putuse să se ridice în picioare, 
să meargă şi să vorbească cu ea, era suficient pentru a pune la 
îndoială declaraţiile cu privire la starea de sănătate precară. 

Serghei Markov, comentator de televiziune şi fost consilier 
al lui Putin, a postat pe Facebook: „în general, este clar ca 
povestea despre Navalnii, care este torturat si care nu 
primeşte asistenţă medicală, este o mare minciună”. 

într-unul dintre comentariile sale ulterioare, Butina l-a 
acuzat pe Navalnii că e „un impostor” şi a insistat că nu avea 
niciun semn de tortură prin privare de somn. 

„Fii bărbat, i-a spus ea, suportă pedeapsa (acceptă 
sentinta).” 

Butina insa a fost asaltata de un val de critici in legatura cu 
afirmatia sa cum ca inchisoarea ar fi oferit conditii mai bune 
decat hotelurile din Teritoriul Altai. Unii au remarcat cu scarba 
ca nici macar nu exista un hotel in satul Kosika la care ea 
facuse referire. Altii au considerat ca spusele ei nu erau catusi 
de putin o sustinere a industriei turismului sau a conditiilor de 
viata din Kosika, regiunea in care crescuse si pe care ar fi 
trebuit sa o reprezinte in parlament. 

„Aşadar, ce poate fi mai bun decât mărturisirea unei 
propagandiste că în Rusia oamenii trăiesc mai rău decât în 
închisoare”, a scris jurnalista Anastasia Krrilenko. 

Echipa lui Navalnii a postat în numele său o replică drept 
autoapărare, în care declara că în loc să i se trimită medicul 
solicitat, oficialii închisorii au trimis un „propagandist 
nenorocit” şi că a slăbit aproape 8 kilograme de cănd a ajuns 
la închisoare - chiar înainte de a intra în greva foamei ajunsese 
de la 92 la 83 de kilograme. Postarea îl mai cita pe Navalnii 
care a numit-o pe Butina „un parazit şi o apărătoare a hotilor”. 

Liubov Sobol, o colaboratoare apropiată a lui Navalnii, a 
declarat ca daca Butinei îi plăcea atât de mult colonia 
penitenciara, ar fi trebuit sa ramana acolo. 

Evghenia Albat a fost mai dura, scriind pe Twitter ca Butina 
trebuia compatimita pentru modul in care fusese folosita si 
abandonata de guvernul rus, in timp ce se afla in Statele Unite, 
dar remarca totodată modul în care „s-a întors şi a ales din nou 
să se prostitueze”. 

Jurnalista Maria Pevcih s-a lansat furioasă în peste 30 de 
comentarii pe Twitter, descriind-o pe Butina drept o persoană 
„extrem de mediocră şi lipsită de talent”. Ea a postat imagini 
ale unor certificate care arată că în închisoarea din Statele 
Unite, Butina a participat la un curs de tricotat şi la un curs de 
abilităţi de viaţă. Pevcih a mai postat şi o scrisoare scrisă de 
un preot ortodox, în numele Butinei, şi înmânată judecătorului 
federal, în care îl asigura pe acesta că tot ce îşi dorea ea era să 
se întoarcă în Rusia şi să întemeieze o familie creştină. 
Jurnalista remarcă şi faptul că acel preot o vizitase pe Butina 
de nenumărate ori în închisoare, pentru a-i asculta 
mărturisirile. „Va reamintesc că nici măcar un medic nu are 
voie să îl vada pe Navalnii care abia mai merge şi moare de 
foame”, a mai scris Pevcih. 

„Aş putea să scriu o mulţime de postări despre aventurile 
proştilor Butina şi Torşin în SUA, dar râsul la adresa lor îmi 

distrage atenţia de la principalul obiectiv. Butina este o 
creatură coruptă şi lipsită de principii care a fost trimisă la IK- 
2 ca să-şi bată joc de Navalnii.” „O târâtură” a încheiat ea, 
folosind un cuvânt din argoul rusesc. 

La câteva zile după vizita lui Butina, Navalnii a fost trimis la 
infirmeria închisorii - nu însă din cauza durerilor de spate sau 
a amortelii picioarelor - ci din cauză ca tusea şi avea febră 
mare. Testele de tuberculoză şi COVID au ieşit negative, iar el 
s-a întors în celulă după trei zile. 

Povestea lui Navalnii continua să fie în centrul atenţiei. în 
decurs de două săptămâni, au apărut titluri în întreaga lume 
care spuneau că Navalnii, aflat încă în greva foamei, e aproape 
de moarte. „Starea de sănătate a lui Navalnii în închisoare este 
critică, a declarat medicul său”, scria New YorkTimes. 

Unul dintre medici, laroslav Asihmin, a declarat că Navalnii 
„ar putea muri în orice moment”. El a prezentat analize de 
sânge care arătau niveluri anormal de ridicate de potasiu şi a 
avertizat că putea face un atac din cauză de insuficienţă 
cardiacă sau renală. lulia Navalnaia le-a spus jurnaliştilor că 
soţul ei mai pierduse încă cincisprezece kilograme. Un alt 
medic, Alexander Polupan, a postat pe pagina de Facebook a 
lui Navalnii că rezultatele indică necesitatea imediată a 
spitalizării. „Dacă nu începe tratamentul, va muri în 
următoarele câteva zile.” 

Serviciul penitenciar a anunţat că Navalnii urma să fie 
transferat la un spital dintr-o închisoare din apropiere şi că 
acesta ar fi fost de acord cu „tratamentul cu vitamine”. 

însă Anastasia Vasilieva, şefa sindicatului Alianţa Medicilor 
şi unul dintre medicii personali ai lui Navalnii, a declarat ca 
aşa ceva nu era indicat. 

„Acela nu este în niciun caz un spital unde se pot face 
diagnosticări şi tratamente”, a scris ea. 

Susţinătorii lui Navalnii au făcut apel la proteste la nivel 
naţional, pentru două zile mai târziu, pentru a coincide cu un 
discurs important al lui Putin in fata Adunării Federale, 
organismul de conducere al Rusiei. Dupa protestele initiale 
care urmasera arestarii lui Navalnii, in ianuarie, echipa sa 
promisese sa organizeze o noua zi de demonstratii in masa 
pentru a cere eliberarea sa, bazându-se pe cinci sute de mii de 
persoane care anuntasera că vor să participe. Desi lipseau încă 
patruzeci de mii de persoane pentru ca obiectivul lor să fie 
atins, ei au declarat că sănătatea lui Navalnii îi obliga să 
acţioneze mai repede. De fapt, echipa lui Navalnii avea motive 
să creadă că dacă ar fi aşteptat mai mult timp ar fi putut rata 

ultima lor ocazie de a organiza proteste de strada. 

Pe 19 aprilie, procurorii rusi au mers in instanta si au initiat 
un proces pentru a declara Fundatia Anticoruptie drept o 
organizatie extremista, asimiland-o astfel cu Al Qaeda - fapt 
care insemna un risc pentru toti angajatii si asociatii ei de a fi 
arestaţi şi urmăriţi penal. 

Sub titlul împrumutat de pe blogul Livejournal al lui 
Navalnii, demonstrațiile au fost prezentate ca fiind „ultima 
bătălie între bine şi neutralitate”. 

în dimineaţa zilei de 21 aprilie, autorităţile au acţionat 
preventiv şi au arestat doi dintre principalii colaboratori ai lui 
Navalnii, avocata Liubov Sobol şi secretara de presă, Kira 
larmiş. Unele relatări au încercat să descrie optimist protestele 
ca fiind de impact, începând în unele zone din Orientul 
îndepărtat, chiar înainte de discursul lui Putin. 

Rezultatul a fost însă unul slab, aproximativ zece mii de 
persoane adunân- du-se în apropierea Pietei Manej si pe 
strazile din apropierea Kremlinului. Nenumaratele baricade ale 
poliţiei i-au împiedicat însă pe manifestanti să se unească. în 
întreaga ţară au fost reţinute peste două mii de persoane. 
Opoziția a părut înfrântă, cu liderul ei în închisoare si, după 
cum se spunea, în pragul morţii, iar organizaţia sa se 
confrunta la rândul ei cu o potenţială dizolvare, într-o serie de 
declaraţii atent puse la punct, cinci dintre medicii lui Navalnii 
l-au rugat public să renunţe la greva foamei care intra în cea 
de a patra săptămână. 

Datorită susţinerii uriaşe a opiniei publice în plan naţional şi 
international, doctorii au declarat ca se obținuse o victorie 
parţială şi anunțau că Navalnii fusese dus la un spital civil din 
Vladimir, unde urma să fie evaluat. S-a mai spus că fusese 
supus unei proceduri numită electroneuromiografie (EMNG), 
care urma să verifice dacă existau leziuni nervoase, de faţă 
fiind şi un neurochirurg, un nefrolog şi un neurolog. 

„Toate rapoartele şi rezultatele examinărilor medicale ne-au 
fost prezentate astăzi prin intermediul avocaţilor şi al rudelor”, 

au declarat medicii. Avertizând că viaţa lui Navalnii era în 
pericol, aceştia au adăugat: „Deducem aşadar că, în condiţiile 
continuării grevei foamei, chiar şi pentru o perioadă minimă de 
timp, din păcate, în scurt timp, nu vom mai avea pe cine trata”. 
Navalnii, la rândul sau, a emis o declaraţie, postată apoi de 
către avocaţi pe reţelele sociale, în care spune că a fost de 
acord să urmeze sfatul medicilor săi. „Medicii în care am 
deplină încredere au făcut o declaraţie potrivit căreia am 
obţinut suficient de mult pentru ca să pun capăt grevei ”, a 
spus Navalnii. 

Şi, pentru a adăuga o doza de eroism la decizia sa, Navalnii 
a povestit că a fost emoţionat până la lacrimi atunci când a 
aflat de la avocaţii săi că unii susţinători au intrat în greva 
foamei în semn de solidaritate. „Prieteni, inima mea este plină 
de dragoste şi recunoştinţă pentru voi, dar vreau ca nimeni să 
nu sufere fizic din pricina asta”, a declarat Navalnii. 

Volkov a anunţat la rândul lui victoria, susţinând că 
protestele i-au asigurat lui Navalnii tratamentul. „Ce se poate 
obţine prin mitinguri?” a scris pe Twitter principalul său 
consilier. „Imediat ce a fost anunţat mitingul, Alexei a fost dus 
pentru examinarea multidisciplinară, la un spital civil din 
Vladimir, unde i s-au făcut numeroase teste. De îndată ce 
mitingul a început, astăzi, brusc ni s-au dat toate rezultatele 
medicale.” 

Nu reiese însă clar cănd anume Navalnii a fost dus la 
spitalul civil din Vladimir, sau dacă acest lucru s-a întâmplat cu 
adevărat. Serviciul Federal de Penitenciare — care, pe 19 
aprilie, anunţase transferul său la un spital penitenciar din altă 
colonie, IK-3 - nu a emis nicio declaraţie cu privire la transpor- 
tarea sa la un spital civil. Şi nici nu este clar când avocaţii lui 
Navalnii sau soţia acestuia ar fi putut să obţină fişele medicale. 

La interval de o săptămână, într-o sală de judecată din 
Moscova, Navalnii a fost audiat prin zoom în legătură cu apelul 
său în cazul de calomnie. Purta uniforma albastră de 
închisoare, arăta slab şi era ras în cap. 

în declaraţia sa finală, Navalnii a fost emoţionat şi 
incoerent. El a răbufnit împotriva lui Putin, numindu-l un „rege 
gol şi hoţ” care „nu dă doi bani pe ţară”. A mai spus că petrolul 
şi gazele ruseşti fuseseră furate de la popor. 

A criticat şi intenţia de a declara Fundaţia Anticorupţie ca 
fiind extremistă, menţionând că el îl investigase pe procurorul- 
şef al Moscovei şi descoperise că avea proprietăţi de lux în 
străinătate. ‚Acest procuror este un funcţionar public în tara 
care foră milioane şi investeşte în străinătate”, a declarat 
Navalnii. „În cadrul unui proces secret, el încearcă să ne 
declare extremişti şi agenţi strămi pe mine şi pe oameni ca 
mine... patrioţi care încearcă să protejeze tara de voi, 
trădătorii.” 

Judecătoarea, Natalia Kurişeva, a încercat să-l întrerupă, 
dar Navalnii, în stilul său, a trecut peste ea. „Ştiţi că tot ceea 
ce spun este adevărat”, a rabufnit el, „Şi sunt foarte, foarte 
amabil cu dumneavoastră, dacă ţinem cont de faptul că vă 
consider pe toţi nişte trădători şi o putere de ocupaţie.” 

în încheiere, a adăugat: „Guvernul dumneavoastră are multe 
reuşite, i-aţi jefuit pe oamenii din tara asta, le-aţi luat viitorul 
şi bogăţiile. Dar acest lucru se va sfârşi mai devreme sau mai 
târziu”. Judecătoarea Kurişeva, bineînţeles, i-a respins apelul. 
A fost ziua unor multiple înfrângeri iar Volkov a anunţat că nu 
a existat altă soluţie decât să închidă reţeaua de birouri 
regionale ale Fundaţiei lui Navalnii. Şase luni mai târziu, Rusia 
a interzis site-ul web „Smart voting’, iar Apple şi Google au 


eliminat aplicaţia din magazinele lor de descărcări. 
XXX 


Cu toate apelurile sale respinse şi poziţia Kremlinului 
neclintită, Navalnii intra într-o noua etapă dificilă, care avea 
să-i pună la încercare capacitatea de a rămâne relevant, 
precum şi capacitatea echipei sale de a menţine atenţia 
publicului asupra situaţiei sale, în condiţiile în care membrii ei 
activau aproape exclusiv din exil. O etapă care îi va da lui 

Navalnii timp să reflecteze asupra propriilor viziuni şi 
obiective politice, asupra viitorului Rusiei şi asupra lumii. 
Pentru a deschide acest nou capitol, Navalnii s-a întors la 
rădăcinile sale, acelea de luptător anticorupţie. 

în august 2021, cu puţin timp înainte să se împlinească un 
an de la otrăvirea sa, Navalnii a publicat un articol de opinie în 
The Guardian, Frankjurter Allgemeine Zeitung şi Le Monde, în 
care le cerea liderilor mondiali să abordeze problema 
corupţiei. A început articolul cu ironia sa caracteristică, 
atribuind corupţiei meritul că l-a ajutat să supravieţuiască 
tentativei de asasinat. 

„Când conducerea la nivelul cel mai înalt a unei ţări este 
preocupată de menţinerea unor reţele de crimă organizată şi 
delapidări, calitatea operaţiunilor sub acoperire are de suferit” 
a scris Navalnii. „Un grup de agenţi FSB au aplicat agentul 
neurotoxic la fel de prost şi incompetent cum mi-au mers pe 
urme timp de trei ani şi jumătate. ” 

Dar apoi a trecut la dezbaterea serioasă a rolului corupţiei 
publice în unele dintre cele mai grave dezastre geopolitice din 
istoria modernă, aducând argumente credibile conform cărora 
eşecul coaliţiei conduse de SUA în Afganistan îşi avea 
rădăcinile în corupţia publică, şi că „Maidanul” din Ucraina — 
şi reacţia lui Putin împotriva acestuia - îşi avea, la rândul lui, 
originile în corupţia guvernului condus de fostul preşedinte 
Viktor lanukovici. 

Navalnii propunea cinci paşi pentru a reuşi în confruntarea 
cu corupţia de stat. El a cerut să se stabilească o denumire 
oficială în cazul „ţărilor care încurajează corupţia” - astfel 
încât să se poată lua măsuri şi împotriva unui grup de state, nu 
doar guverne individuale. Al doilea pas ar fi „transparenţa for- 
tata”, astfel încât toate relaţiile de afaceri cu ţările considerate 
corupte să poată fi supuse controlului public. 


„Lucraţi pentru o companie de stat într-o tara cu risc 
ridicat de corupţie şi doriţi să vă cumpăraţi o vilă pe Coasta 
de Azur”? Bine, faceţi asta, dar ar trebui să ştiţi că toate 

informatiile despre tranzactie vor fi disponibile public. 
Doriti sa faceti afaceri cu un functionar din Minsk sau cu 
matusa unui guvernator rus? Nicio problema, dar va trebui 
să publicaţi întreaga documentaţie a tranzacţiilor, şi nu veţi 
mai putea ascunde mita pe care o plătiţi prin acel 
reprezentant regional sau partener local”. 


în al treilea rand, Navalnii spunea că persoanele foarte 
bogate care au beneficiat de pe urma corupţiei, în special 
oligarhii ruşi care au legături cu Putin, trebuie să fie 
sancţionate. în al patrulea rând, a cerut o urmărire penală 
agresivă în conformitate cu legile existente, cum ar fi Federal 
Corrupt Practicei Act din SUA şi Bribery Act din Marea 
Britanic. Şi în al cincilea rând, a cerut crearea unui organism 
internaţional sau a unei comisii internaţionale care să ia 
măsuri împotriva foştilor funcţionari publici care se 
imbogatesc. „Mita legalizată este în floare, adeseori sub forma 
participării în consiliile de administraţie ale companiilor de 
stat” a mai spus Navalnii. 

Pentru a-şi creşte prezenţa in media internaţională, Navalnii 
a acceptat să dea un interviu în scris lui Andrew E. Kramer, de 
la New York Times, şi i-a ] trimis acestuia cincizeci şi patru de 
pagini de răspunsuri scrise de mână la întrebările sale. Pe 
parcursul acestei corespondențe, el a descris dificultăţile 
traiului în colonia penitenciară, inclusiv faptul că era silit să 
urmărească canalele de televiziune ruseşti controlate de stat, 
timp de mai multe ore, în fiecare zi. Era convins ca Putin si 
sistemul lui puteau fi invinsi doar daca vor fi permise alegeri 
libere si democrate. ,,Pot sa afirm cu tarie si fara un strop de 
indoiala: Da. Daca am putea participa la alegeri, chiar si fara 
bani sau resurse de informare, am putea invinge partidul lui 
Putin, Rusia Unita”, a scris el. „Programul nostru este mai bun, 
şi avem o perspectivă de viitor pentru Rusia, in timp de Putin 
nu are aşa ceva”. 

Navalnii a insistat că fondul de bază al Rusiei este unul 
democratic, un punct de vedere care nu este împărtăşit în mod 
obişnuit de mulţi ruşi care sunt gata să recunoască o 

preferinţă istorică pentru conducătorii autoritari. 

„Puțin nu este etern, nici fizic si nici politic”, i-a mai scris 
Navalnii lui Kramer. „Ceea ce este important este următorul 
lucru: regimul Puţin este un accident istoric, nu o fatalitate. A 
fost alegerea familiei corupte Elţin. Mai devreme sau mai 
târziu, această greşeală va fi reparată şi Rusia va trece la o 
cale democratică şi europeană de dezvoltare. Pur şi simplu 
pentru că asta este ceea ce îşi doreşte poporul. ” 


Navalnii, desigur, s-a folosit de interviu ca să-l atace pe 
Putin. „în mod evident noi trebuie să facem fata unei persoane 
care şi-a pierdut minţile, Putin. Un mincinos patologic, 
megaloman şi care suferă de mania persecuției”. 

Navalnii a repetat reprosul său referitor la sancţiunile 
occidentale care dăunează adesea multor cetăţeni ruşi 
obişnuiţi si se concentrează excesiv pe funcționarii 
guvernamentali de nivel mediu, în timp ce oligarhilor apropiaţi 
de Putin le permit să împrăştie bani în Occident cu impunitate. 

„Deocamdată, toate sancţiunile au fost adaptate pentru a 
evita aproape toţi membrii importanţi ai găştii de gangsteri a 
lui Putin”, a scris el „Vreţi dovezi? Numiti un răufăcător real 
care a avut de suferit. Avioanele, iahturile, miliardele de dolari 
din băncile occidentale - toate sunt la locul lor. ” 

Dar chiar si în timp ce Navalnii părea că începe sa se 
adapteze la încarcerarea sa, Kremlinul şi-a intensificat 
campania de presiune, arestând mai mulţi asociaţi ai săr şi 
deschizând noi cazuri juridice împotriva lui. 

Navalnii a răspuns cu sarcasmul caracteristic. 

„Acel moment în care îi întrebi pe avocaţii veniţi în vizită: 
«Ei, cum stau lucrurile afara?», Si ei: «Da, nimic; totul este la 
fel.» Apoi, după o pauză: «Ah, ar fi ceva.. .A fost deschis un nou 
dosar împotriva ta! Crearea unei comunităţi extremiste! Asta 
înseamnă până la 10 ani!»” a postat Navalnii pe Instagram, la 
sfârşitul lunii septembrie 2021. 

în total, a precizat atunci Navalnii, avea patru noi cazuri în 
curs de soluţionare, cu sentinţe potenţiale totalizând douăzeci 

şi trei de ani. „Ei pot, bineînţeles, să inventeze altceva, dar, 
totuşi, pedeapsa maxima penttu totalitatea sentintelor nu este 
mai mare de 30 de ani”, a scris el, adăugând un emoji care 
face semn cu ochiul. „Aşa că nu vă faceţi griji, voi fi eliberat 
cel târziu în primăvara anului 2051”. 

Unii dintre susţinătorii lui au sperat ca Navalnii va fi 
recompensat pentru curajul său de a se întoarce în Rusia cu 
Premiul Nobel pentru Pace. în schimb, comitetul de decernare 
i-a acordat această onoare lui Dmitri Muratov, editorul de ani 
de zile al revistei Novaia Gazeta, publicaţie rusească 
independentă, şi Măriei Ressa, o jurnalistă din Filipine. De la 
înfiinţarea Novaia Gazeta, în 1993, şase jurnalişti ai ziarului au 
fost ucişi din cauza activităţii lor. Unii dintre aliaţii lui Navalnii 
s-au înfuriat, considerând că Muratov fâcuse prea multe 
compromisuri pentru a supravieţui în sistemul putinist. 
Navalnii, însă, l-a felicitat şi a profitat de ocazie pentru a vorbi 
despre importanţa unei prese libere. 

Pe data de 20 octombrie, Parlamentul European a anunţat 
că lui Navalnii i se acordase Premiul Saharov pentru 
Libertatea de Gândire. 

Deşi premiul îl cataloga pe Navalnii drept disident, el şi-a 
exprimat recunoştinţa. Adresandu-se Parlamentului şi 
membrilor acestuia, el a scris: „Vreau să-mi exprim (şi voi avea 
curajul să spun acest lucru nu doar în numele meu, ci şi în 
numele multor altora) mulţumiri pentru că aţi creat acest 
premiu şi pentru că i-aţi dat numele marelui meu compatriot. 
(...) Dedic premiul meu tuturor luptătorilor anti-coruptie din 
întreaga lume, de la jurnalişti la avocaţi, de la funcţionari (sunt 
unii şi acolo, da) şi deputaţi până la cei care ies în stradă 
pentru a susţine această luptă. Le doresc perseverenţă şi curaj 
chiar şi în cele mai înfricoşătoare momente.” 


J 

Pe masura ce anul 2021 se apropia de sfarsit, lumea era 

concentrată pe prezenţa amenințătoare a armatei ruseşti la 
graniţa cu Ucraina. Navalnii, care afla despre aceste 
evenimente în primul rând prin intermediul televiziunii ruse de 
stat, la care era obligat să se uite, a observat creşterea 
ostilitatii fata de NATO şi Occident. ,,Televizorul din baraca 
noastră se luptă isteric toată ziua cu NATO. Pe fiecare canal se 
vorbeşte despre ameninţarea NATO. Putin însuşi se vaită că 
NATO este la uşă şi n-are unde să se retragă.” 

La foarte multe niveluri, evoluţiile păreau absolut nebunesti 
- dar şi pentru Navalnii situaţia era exasperanta. El avertizase 
ca, de ani de zile, Occidentul îl alinta pe Putin si pe acolitii sai 
oligarhi. Când fiica sa a vorbit în faţa Parlamentului European, 
cu o săptămână înainte, răspunsul s-a rezumat la o grămadă de 
platitudini şi rugaminti repetate pentru un spirit pragmatic. 

Era evident că frustrările lui Navalnii creşteau, iar mesajele 
sale deveneau acum acuzaţii dure nu doar la adresa lui Putin, 
ci şi a oligarhului Roman Abramovici, care avea legături cu 
Putin şi se afla în Marea Britanic, precum şi la adresa Uniunii 
Europene şi a Statelor Unite pentru ca întreţin în mod ipocrit 
legături de afaceri şi alte relaţii cu elita Rusiei. 

Abramovici, care deţinea celebra echipă de fotbal Chelsea, 
era cunoscut ca fiind unul dintre „portofelele lui Putin” - 
pentru că îşi deschidea propriul carnet de cecuri pentru a 
acoperi costurile proiectelor preferate ale liderului rus. Ani de 
zile, Abramovici a negat aceste acuzaţii şi chiar a dat în 
judecată jurnaliştii care scriseseră despre legăturile sale cu 
Kremlinul. Dar în 2023, Greg Miller, de la Washington Post, a 
relatat cum o fundaţie care avea relaţii cu oligarhul rus plătise 
una dintre achiziţiile cele mai îndrăgite ale lui Putin - un 
apartament în Tel Aviv, pe care acesta l-ar fi oferit cadou 
profesorului său de germană din vremea liceului, care locuia în 
Israel şi avea o pensie modestă. 

Navalnii nu a avut niciodată îndoieli cu privire la rolul lui 
Abramovici şi al altor oligarhi. Pe Twitter, el a descris modul în 
care Abramovici reuşise să obţină cetăţenia portugheză şi să-şi 

cumpere totodată un nou Boeing 787 pentru 350 de milioane 
de dolari - o vânzare frumoasă pentru fabricantul american. 

Abramovici reuşise să obţină cetăţenia — şi un paşaport UE 
— prin intermediul unui program pentru persoanele care 
susţin că au origini evreieşti sefarde, dar Navalnii a ignorat 
acest fapt. El a presupus, în schimb, că Abramovici a mituit ca 
să obţină o nouă naţionalitate, deşi situaţia nu era nici pe 
departe atât de simplă, iar investigaţiile de până acum nu au 
găsit nicio dovadă de mită. „A reuşit în sfârşit să găsească o 
ţară în care poţi mitui şi să faci nişte plăţi legale şi mai puţin 
legale pentru a ajunge în U.E. şi NATO — de cealaltă parte a 
liniei de front a lui Putin, cum ar veni”, a scris Navalnii. El a 
descris cum Abramovici a făcut miliarde de dolari din 
privatizări de întreprinderi ruseşti si din tranzacţii de 
răscumpărare. „Ei bine, «Portofelul lui Putin» zboară cu un 
avion scump către o ţară NATO. Ce curaj din partea lui. Şi 
toată lumea este fericită. Putin şi Abramovici fură de la buget 
şi investesc bani în Occident. Occidentul se sperie de atacul lui 
Putin asupra Ucrainei, dar acordă cetăţenie oligarhului sau de 
încredere. Oficialii portughezi cară valize cu bani. Economia 
Statelor Unite a încasat 350 de milioane de dolari. 
Prezentatorii TV laudă lupta lui Putin împotriva NATO făcând 
spume la gură. Un ciclu perfect de ipocrizie şi corupţie.” 

Anchetele sunt încă în desfăşurare pentru a afla cum a 
devenit Abramovici cetăţean portughez, dar rabinii din 
Portugalia şi Rusia care i-au susţinut cererea au negat orice 
ilegalitate. Oficialităţile portugheze au protestat că acuzele de 
corupţie ale lui Navalnii la adresa ţării lor sunt inexacte si 
răuvoitoare. 

între timp, Abramovici a devenit, de asemenea, cetăţean al 
statului Israel, demonstrând că Portugalia nu era singurul aliat 
al SUA dispus să întindă covorul de bun-venit titanului 
afacerist apropiat al lui Putin. 

Punctul de vedere mai larg al lui Navalnii, cum că naţiunile 

occidentale erau mai mult decât fericite să acorde cetăţenie 


sau să vândă avioane unui aliat 
„al lui Putin, era încă valabil. Dar el ajunsese dincolo de fapte. 


Lipsa sa de acces la informaţii independente incepuse să se 
facă simțită. 

în decurs de două luni, Putin s-a dovedit a fi mai rau chiar si 
decât averti- zase vreodată Navalnii, introducând tancuri în 
Ucraina şi dezlantuind un război terestru la scară largă, în 
Europa secolului XXI. 

Reacţiile de tipul „v-am spus eu” ale lui Navalnii au început 
să curgă din abundență. Armata rusă s-a dovedit a fi mult mai 
slabă decât se aştepta oricine — golită de ani de corupţie care 
lăsaseră în urmă trupe slab echipate. Kremlinul a lansat o 
reprimare şi mai dură a libertăţii de exprimare, arestând nu 
numai personalităţi politice din opoziţie, dar şi cetăţeni 
obişnuiţi doar pentru că vorbeau în favoarea păcii. Prigojin, 
miliardarul pe care echipa lui Navalnii îl acuza de presupusa 
otrăvire a prânzurilor şcolare, a preluat un rol central în 
război, lansându-şi gruparea de mercenari Wagner în lupta 
împotriva Ucrainei. În timp ce Navalnii zăcea în închisoare, 
Prigojin, care fusese închis timp de aproape zece ani pentru jaf 
şi alte infracţiuni, a început să viziteze coloniile penitenciare 
pentru a recruta deţinuţi care să lupte în Ucraina, în schimbul 
acordării unei gratieri de către Putin. Cu atenţia lumii 
deturnată, şi o ţară de 40 de milioane de locuitori sub atac, lui 
Navalnii i-a fost tot mai greu să genereze interes pentru 
propria sa situaţie dificilă. 

în martie 2022, el a fost condamnat într-un alt caz — de 
data aceasta acuzaţii false de fraudă — şi a mai primit încă 
nouă ani de închisoare. Judecătorul a dispus ca această 
pedeapsă să fie executată într-un penitenciar de maximă 
securitate, iar în iunie 2022, Navalnii a fost transferat la IK-6, 
o colonie penitenciară din oraşul Melekovo, tot în regiunea 
Vladimir, dar mai departe, spre est. 

Odată ajuns acolo, în IK-6, avocaţii săi susţin că fost plasat 
în repetate rânduri într-o carceră. Deşi regulamentele 

penitenciare limitează asemenea tip de izolare brutală la 
cincisprezece zile, echipa lui Navalnii a declarat că oficialii 
închisorii adunau teancuri de acuzaţii de comportament 
necorespunzator, astfel încât, imediat ce era eliberat din 
carceră, putea fi găsit un alt motiv pentru a-l trimite înapoi. 

Invazia pe scară largă a Rusiei în Ucraina i-a oferit lui 
Navalnii şi echipei sale o oportunitate extraordinară de a putea 
influenţa opinia internaţională împotriva lui Putin. 

Dintr-odată, o mare parte a lumii a ajuns la o atitudine pe 
care Navalnii o avusese de ani de zile. Asa cum a spus 
preşedintele american Joe Biden, în 

timpul un discurs tinut la Varsovia, pe 26 martie 2022: ,,Pentru 
numele lui Dumnezeu, acest om nu poate rămâne la putere”. 

Dar invazia a mărit foarte mult şi provocarea cu care familia 
şi echipa lui Navalnii se confruntau în încercarea de a menţine 
conştientizarea publică cu privire la încarcerarea sa şi la 
abuzurile la care era supus în închisoare. Represiunea 
adversarilor politici de către regimul Putin, chiar şi 
presupusele încercări de otrăvire păleau acum în comparaţie 
cu crimele de război de care soldaţii ruşi au fost acuzaţi la 
Bucha şi în alte părţi din Ucraina. 

În încercarea de a-l pozitiona pe Navalnii ca un critic 
vehement al invaziei, el şi echipa sa s-au îndreptat către 
întrebarea - care a stârnit brusc un interes intens în capitalele 
din întreaga lume —, a modului în care ar putea arăta o Rusie 
postbelică. Din punct de vedere juridic şi politic, acest lucru a 
fost mult mai dificil şi potenţial periculos decât ar putea părea. 
Au apărut noi legi mult mai dure care au interzis orice critică 
la adresa armatei ruse sau a războiului, astfel încât orice 
declaraţie anti-război a lui Navalnii risca noi urmăriri penale 
care puteau adăuga ani la sentinţa sa. Din punct de vedere 
politic, războiul stimulează în mod inevitabil unitatea naţională 
şi o cerere publică pentru susţinere loială, dacă nu pentru 
obiectivele conflictului, cel puţin pentru soldaţii care au fost 
trimişi să lupte. 

în ciuda semnelor de nemulţumire publică faţă de campania 
de mobilizare militară din septembrie 2022 - care i-a făcut pe 
sute de mii de bărbaţi apti de luptă să părăsească tara — 
sondajele de opinie arătau că majoritatea ruşilor încă declară 
că susţin războiul. 

Prin declaraţiile sale împotriva războiului — pe care 
Kremlinul îl numeşte „o operaţiune militară specială”, Navalnii 
riscă să pară anti-patriot şi să se plaseze pe poziţii opuse cu 
publicul din Rusia, care încă mai speră că într-o zi ar putea să 
voteze pentru el. Peste toate acestea, compatrioţii lui Navalnii 
din opoziţia politică rusă fie sunt în închisoare, la fel ca el, fie 


245 | 
DISIDENTUL 


nu mai sunt în Rusia. lar cetăţenii care l-ar putea sprijini au 
fugit din ţară în număr mare, poate pentru a nu se mai 
întoarce niciodată. 

în ciuda acestor riscuri şi obstacole, Navalnii şi echipa lui n- 
au avut altă soluţie decât să încerce să mai capteze ceva din 
atenţia publică internaţională îndreptată spre Federaţia Rusă 
şi spre război. 

Intr-un eseu de 2.135 de cuvinte publicat în Washington 
Post, Navalnii a încercat să răspundă la întrebarea: „Cum 
poate arăta sfârşitul dezirabil şi realist al războiului criminal 
declanşat de Vladimir Putin împotriva Ucrainei?” 

în articol, Navalnii susţinea că puterile occidentale ar trebui 
nu doar să sprijine Ucraina să iasă victorioasă în apărarea 
teritoriului său suveran, ci ar trebui, de asemenea, să facă tot 
ce pot ca să se asigure că Navalnii şi opoziţia ies victorioşi în 
războiul lor împotriva lui Putin. „Problema Rusiei de dupa 
acest război ar trebui să devină problema centrală - şi nu doar 
un element printre altele — a celor care se străduiesc să 
obţină pacea” a scris el. „Niciun obiectiv pe termen lung nu 
poate fi atins dacă nu te asiguri că ai oprit sursa problemelor. 
Rusia trebuie să înceteze să mai fie un instigator al agresiunii 
şi al instabilității. Acest lucru se poate face şi ar trebui să fie 
văzut ca o victorie strategică în acest război.” 

Punctul central al eseului său, dacă exista un punct central, 
era ideea că, pentru a obţine pacea şi stabilitatea regională, 
Rusia trebuie să devină republică parlamentară, cu schimbări 
constituţionale care să limiteze autoritatea preşedinţiei care 
este mult prea puternică. Totuşi, acest punct central a fost 
uneori dificil de perceput. Articolul a divagat de la o temă la 
alta, încercând în cele din urmă să evite numeroase capcane, 
iară succes însă. Un argument prorusesc n-ar fi avut niciun 
ecou în Occident, un argument antirusesc i-ar fi înstrăinat pe 
compatrioţii săi de acasă. Navalnii părea să încerce să 
sublinieze ideea preşedintelui francez, Emmanuel Macron, 
cum că Rusia trebuie învinsă nu însă şi umilită. Navalnii a 
încercat să-i liniştească pe cititori cu privire la convingerea sa 
de bază că majoritatea ruşilor sunt buni, criticând în acelaşi 
timp Occidentul pentru că a interpretat şi gestionat greşit 
situaţia din Ucraina, lovind, în acelaşi timp, pe Putin şi pe „toţi 
ruşii cu opinii imperiale”. El a mai lansat un avertisment 
categoric referitor la faptul că o simplă înfrângere militară a 
Rusiei nu aduce automat schimbarea politică necesară sau 
stabilitatea pe termen lung atât de dorită. 


„Este uşor de prevăzut că, până şi în cazul unei înfrângeri 

militare dureroase, Putin va continua sa declare ca a pierdut 
nu in fata Ucrainei, ci in fata «coalitiei vestice si NATO», a 
căror agresiune a fost declansata pentru a nimici Rusia. 

Mai departe, recurgand la obisnuitul său repertoriu 
postmodern de simboluri naţionale - de la icoane la steaguri 
roşii, de la Dostoievski la balet — el se jură că va crea o 
armată şi arme de o asemenea putere încât Occidentul va 
regreta ziua în care ne-a sfidat, iar onoarea marilor noştri 
strămoşi va fi răzbunată. Şi atunci vom asista la un nou ciclu 
de război hibrid şi provocări, care, în cele din urmă, vor 
escalada în noi războaie.” 


Navalnii a insistat şi asupra faptului că mulţi ruşi sunt 
îngrijoraţi de violenţa teribilă care se abate asupra 
ucrainenilor. 


„Da, propaganda şi spălarea creierului au un efect. Cu 
toate acestea însă, putem spune cu certitudine că 
majoritatea locuitorilor din marile oraşe, cum ar fi Moscova 
şi Sankt-Petersburg, precum şi tinerii alegători, critică 
războiul şi isteria imperială. Oroarea suferinţei ucrainenilor 
şi uciderea brutală a nevinovatilor rezonează în sufletele 
acestor votanti.” 


Dar articolul nu era celebra „Scrisoare din închisoarea 
Birmingham” şi nu încerca să-i convingă pe ruşi să-şi facă 
dreptate. Era o polemică împotriva lui Putin. O pledoarie 
pentru ca Occidentul să ajute Rusia să dea ceasul înapoi, la 
zilele de după prăbuşirea Uniunii Sovietice, pentru ca ţara să 
aleagă o altă formă de guvernare, iară o preşedinţie executivă 
puternică. 


39,Letter from Birmingham Jail” este o scrisoare deschisă, scrisă de 
Martin Luther King Jr. pe 16 aprilie 1963. Mesajul ei este că oamenii au 
responsabilitatea morală de a distruge legile greşite şi de a acţiona mai 
degrabă nemijlocit, decât să aştepte eventual o veşnicie, până când 
justiţia să-şi focă datoria (n. trad.) 

„Rusia are nevoie de o republică parlamentară”, a scris 
Navalnii. „Aceasta este singura cale de a opri ciclul nesfârşit al 
autoritarismului imperial”. A continuat apoi să aducă 
argumente care aparent îi confirmă teza dar care sunt inexacte 
din punct de vedere istoric. El susţine că vecinii Rusiei care au 
ales modelul de republică parlamentară (statele baltice) au 
prosperat, în timp ce cei care au ales modelul prezidenţial 
parlamentar (Ucraina, Moldova şi Georgia) „s-au confruntat cu 
o instabilitate permanentă şi au făcut puţine progrese”. 

„Cei care au ales o putere prezidenţială puternică (Rusia, 
Belarus şi republicile din Asia Centrală) au cedat în faţa unui 
autoritarism rigid, cele mai multe fiind permanent angajate în 
conflicte militare cu vecinii, visând cu ochii deschişi la 
propriile lor mici imperii” a mai spus el. 

De fapt, aceste ţări au luat-o pe diverse căi. Lituania are un 
sistem semi-pre- zidential, nu chiar la fel ca vecinii săi Letonia 
şi Estonia. Moldova, între timp, are un sistem parlamentar 
care oferă puţină autoritate reală preşedintelui său. 


O greşeală şi mai mare în argumentatia lui Navalnii a fost 
presupunerea sa că Occidentul putea exercita o mare influenţă 
asupra viitoarelor alegeri din Rusia. lar afirmaţia sa conform 
căreia „democraţia parlamentară este o alternativă raţională şi 
dezirabilă pentru multe dintre facțiunile politice din jurul lui 
Putin” părea mai degrabă o aspirație decât o constatare bazată 
pe realitate. „Democraţia parlamentară le oferă posibilitatea 
de a-şi menţine influenţa şi de a lupta pentru putere, 
asigurându-se în acelaşi timp că nu sunt distruşi de un grup 
mai agresiv” a scris Navalnii. 

De fapt, odată cu sancţiunile occidentale intrate în vigoare, 
mulţi membri ai elitei ruseşti par destul de dornici ca Rusia să 
redevină o cleptocratie oligarhică relativ stabilă - acuzată 
acasă de corupţie şi cu un sistem judiciar măsluit, dar fără 
atrocități în străinătate. 

În ciuda acestor defecte, articolul lui Navalnii a inclus 
câteva perspective relevante din interior asupra războiului 

Rusiei in Ucraina, utile cititorilor occidentali care incearca sa 
înţeleagă cum s-a ajuns aici: 


În primul rând, gelozia faţă de Ucraina şi faţă de 
posibilele sale succese este o caracteristică a puterii post- 
sovietice din Rusia; a fost, de asemenea, o caracteristică a 
lui Boris Eltin. începând însă cu guvernarea lui Putin, şi mai 
ales după Revoluţia Portocalie“ declansata in 2004, ura fata 
de opţiunea europeană a Ucrainei şi dorinţa ca aceasta să 
ajungă un stat eşuat au devenit o obsesie de durată nu 
numai pentru Putin, dar şi pentru toţi politicienii din 
generaţia sa. 


Din cauza unei cronologii nefericite, pe care nici avocaţii săi 
şi nici editorii de la Washington Post n-au putut s-o anticipeze, 
articolul lui Navalnii a fost publicat pe 30 septembrie 2022 — 
ziua cand Putin a ţinut un discurs în care a anunţat intenţia sa 
de a anexa patru regiuni ucrainene: Doneţk, Lugansk, Herson 
şi Zaporojia. 

Articolul de opinie al lui Navalnii a avut impact mic şi a 
generat puţine discuţii publice. In timp ce Putin plănuia cu 
neruşinare să redeseneze graniţele Europei, a existat puţină 
lăţime de bandă pentru a lua în considerare viitorul Rusiei. 


Pe 17 ianuarie 2023 - cănd se împlineau doi ani de la 
încarcerarea sa - susţinătorii lui Navalnii au anunţat o noua 
campanie de eliberare a acestuia. Nu existau însă motive să 
spere sau să creadă ca vor reuşi. Dasa, fiica lui Navalnii, a 
apărut într-o înregistrare video şi a cerut eliberarea sa, 
prezentân- du-l însă ca pe o victimă mai degrabă a declaraţiilor 
sale anti-război decât a deceniilor în care l-a criticat pe Putin. 

„Desigur, adevăratul motiv pentru care tata se află într-o 


40Revoluţia Portocalie reprezintă o serie de proteste, blocade şi greve 
generale la nivel naţional în Ucraina, organizate de susţinătorii 
candidatului la preşedinţie Viktor luşcenko după publicarea rezultatelor 
alegerilor prezidenţiale din noiembrie 2004. (n. trad.) 

carcera sunt declaraţiile sale împotriva războiului. Acum îl 
chinuie şi îl privează de orice legătură cu lumea exterioară 
pentru a-l reduce la tăcere”, a declarat Navalnaia. „Dar tatăl 
meu nu se teme şi nu se va opri din luptă. Tatăl meu este un 
om nevinovat şi merită să fie liber.” 


La rândul său, Navalnii a postat un mesaj în legătură cu 
împlinirea celor doi ani de încarcerare. „Au trecut exact doi ani 
de când m-am întors în Rusia. Am petrecut aceşti doi ani în 
închisoare. Când scrii o postare ca aceasta, trebuie să te 
întrebi: Câte astfel de postări va mai trebui să mai scrii? Viaţa 
şi evenimentele din jurul nostru ne fac să răspundem: Oricât 
de multe va fi nevoie. Patria noastră nefericită şi epuizată are 
nevoie să fie salvată. A fost jefuită, rănită, târâtă într-un război 
agresiv şi transformată într-o închisoare condusă de cei mai 
lipsiţi de scrupule ticăloşi.” 

Salvarea patriei, însă, trebuia să mai aştepte. Principala 
misiune a lui Navalnii era să supravieţuiască — cel putin până 
la sfârşitul războiului - şi să spere ca Putin nu va câştiga. 


le 
ULTIMUL CUVANT 


„Acesta este principalul lucru în politică - oameni care se 
adună şi stau împreună undeva.” 
Alexey Navalnii, Barnaul, 20 martie, 2017 


Alexei Navalnii si Leonid Volkov, prietenul si principalul sau 
strateg de campanie, se plimbau pe strada Molodejnaia din 
orasul siberian Barnaul. Mormane de zapada murdara se 
aliniau pe strada. Era 20 martie 2017, iar ei se aflau in oras 
pentru a deschide un sediu local in vederea lansarii campaniei 
lui Navalnii impotriva lui Putin, in cursa pentru alegerile 
prezidentiale din 2018. 

Navalnii, îmbrăcat într-o scurtă albastră si un fular strâns 
înfăşurat în jurul gâtului, s-a oprit să dea mâna cu o femeie mai 
în vârstă care avea pe cap o căciulă galbenă şi cu un bărbat cu 
şapcă şi o barbă lungă şi albă. în ciuda temperaturilor 
negative, Navalnii nu purta nimic pe cap. Deodată, în timp ce 
se îndepărta de cei doi, un bărbat într-o jachetă neagră l-a 
împroşcat în faţă cu un lichid verde strălucitor, apoi a luat-o la 
fugă pe stradă şi a sărit într-un Nissan Qashqai care îl aştepta. 

Şi alte personalităţi ale opoziţiei politice din Rusia s-au 
confruntat cu astfel de atacuri, numite „zelyonka”, sau „vopsea 
verde strălucitoare”. Lichidul, un antiseptic obişnuit, pateaza 
pielea şi îndepărtarea lui poate dura mai mult de o săptămână. 
Agresorul a scăpat iar Volkov a raportat ulterior că maşina cu 
care fugise a fost urmărită până în parcarea clădirii 


administraţiei regionale. 

Navalnii a postat repede un videoclip in care glumeste pe 
seama noii sale asemănări cu Shrek, sau cu Hulk, sau cu 
personajul principal din filmul The Mask. „Poate că la Kremlin 
se gândesc că nu voi face înregistrări video cu o faţă verde”, a 
spus el. „Bineînţeles că le voi face, pentru că şi mai mulţi 

oameni le vor urmări acum, iar ei cu siguranţă nu mă vor 
opri.”,, Fata mea de un verde sic se asorteaza perfect cu 
interiorul sediului nostru”, a spus el, stand in fata unui perete 
colorat. „Mă îngrijorează putin dinţii: si ei sunt verzi! Sper ca 
vor deveni din nou albi.” 

Navalnii şi echipa sa închiriaseră un spaţiu de conferinţe 
într-un hotel din apropiere, pentru a se întâlni cu voluntarii 
locali, dar proprietarii hotelului au refuzat să permită 
adunarea. Aceştia au spus că spaţiul nu putea găzdui atât de 
mulţi oameni - dar presiunea politică, frica sau ambele păreau 
nişte explicaţii mult mai logice. 

Atunci, Navalnii s-a întâlnit cu susţinătorii săi afară, în frig. 
Având acum faţa şi mâinile într-o nuanţă mai palidă de verde, 
dar mai uniform răspândită, el s-a urcat pe o grămadă de 
zăpadă pentru a se adresa mulţimii. „Acest guvern a extras 
petrol şi gaze în valoare de 3 mii de miliarde de dolari şi tot nu 
poate da oamenilor salarii [lunare] de 500 de dolari”, a spus el. 


„Nimic bun nu va ieşi vreodată din asta. ” 
3 
Creşterea salariului minim din Rusia a fost unul dintre 


punctele platformei prezidenţiale a lui Navalnii, iar acesta a 
vorbit despre provocările cu care se confruntă cetăţenii ruşi 
pentru a face faţă costurilor tot mai mari ale utilităţilor 
casnice. De asemenea, el şi-a îndemnat adepţii să nu se teamă 
să se adune la mitinguri. 

„Acesta este principalul lucru în politică — oameni care se 
adună şi stau împreună undeva”, a spus Navalnii. „Asta este 
cea mai mare ameninţare care există pentru acest guvern.” 

Navalnii şi Volkov îşi construiau în mod agresiv campania, 
chiar daca, din punct de vedere tehnic, Navalnii nu avea voie 
să candideze din cauza condamnării sale penale în cazul 
Kirovles“!. 

41 În 2 013, Naval nii a fost găsit vin ovat pen tru det ur narea in 2009 a 
ap roximat iv 400.000 de euro in detrimentul societatii publice de 


exploatări forestiere Kirovles si a fost condamnat la o pedeapsă de cinci 
ani de închisoare cu suspendare. (îl. trad.) 

Condamnarea sa iniţială fusese invalidată de către Curtea 
Europeană a Drepturilor Omului de la Strasbourg care 
constatase că el şi prietenul şi colegul sau, Piotr Ofiterov, 
fuseseră nefondat judecaţi şi declaraţi vinovaţi, ei nefa- când 


altceva decât să efectueze tranzacţii comerciale obişnuite. 
3 3 
Curtea Supremă a anulat verdictul şi a trimis cazul înapoi la 


Kirov, pentru rejudecare. În februarie 2017, tribunalul din 
Kirov l-a condamnat pe Navalnii din nou, fără nicio proba noua 
şi a impus o nouă condamnare de cinci ani de închisoare cu 
suspendare. 

Victoria lui Navalnii la Strasbourg i-a oferit Rusiei o noua 
şansă de a-i interzice să candideze. 

Navalnii a profitat de atacul zelyonka pentru a-şi face 
publicitate şi pentru a strânge fonduri, transformându-şi noua 
înfăţişare într-un meme popular pe internet. Susţinătorii au 
postat fotografii cu feţele pictate în verde. 

întors la Moscova, la şase zile de la incidentul de la Barnaul, 
Navalnii a fost arestat în timp ce sosea la un miting de protest 
pe care îl convocase pentru a stârni furia împotriva 
premierului Dmitri Medvedev. Nu trecuse nicio lună de la 
lansarea videoclipului Dont Caii Him Dimon, în care erau 
prezentate imagini cu proprietăţile extravagante care ar fi 
aparţinut lui Medvedev. Mii de oameni au venit la Moscova şi 
în oraşele din întreaga ţară. Sute de persoane au fost arestate. 

După arestarea sa, protestatarii au încercat să oprească 
duba de poliţie în care se afla. „Băieți, sunt bine”, a scris el pe 
Twitter, îndemnându-i să continue protestul mărşăluind de-a 
lungul străzii Tverskaia, în centrul capitalei. Unii protestatari 
sosiseră cu feţele vopsite in verde. Alţii aveau cu ei ratuste 
galbene de cauciuc, o aluzie la „casa ratustelor” prezentată în 
film, în mijlocul unui lac de pe una dintre proprietăţile lui 
Medvedev. 

Pe lângă arestarea lui Navalnii, poliţia a perchezitionat 
birourile Fundaţiei Anticorupţie şi a reţinut angajaţii care 
transmiteau în direct protestul. 

La o luna dupa protest, pe 27 aprilie, Navalnii a fost atacat 
din nou cu vopsea verde strălucitoare, de data aceasta în 
apropierea biroului său din Moscova. înregistrarea unei 
camere de supraveghere arată un bărbat care se apropie chiar 
în momentul în care Navalny se urca într-o maşină care îl 
aştepta, aruncandu-i lichidul în fata şi luând-o la fuga. Navalnii 
s-a încovoiat, având pe faţă o grimasă de durere. 

Paramedicii veniţi la fata locului i-au bandajat capul, 
acoperindu-i şi ochiul drept. El a postat din nou o poză cu 
colegii lui, dar de data asta nu-i mai ardea de glume. Era rânit. 
Doctorii l-au diagnosticat cu arsuri provocate de o substanţă 
chimică. „Pare comic, dar ochiul mă doare ca dracu” a spus 
Navalnii. 

La inceputul lui mai, Navalnii a declarat ca a fost sfatuit sa 
se opereze la ochi la o clinica de specialitate din strainatate. 
Surse de presa pro-Kremlin au relatat ca Serviciul Federal de 
Penitenciare i-a reamintit ca nu avea voie sa calatoreasca in 
afara tarii din cauza condamnarilor sale penale cu suspendare. 
in mod ciudat, insa, in aceeasi zi, Navalnii a relatat ca a primit 
un telefon de la oficialii închisorii care îi spuneau ca poate veni 
să-şi ridice paşaportul. El a crezut că era o glumă, dar, de fapt, 
pasaportul îl aştepta. Vadim Kobzev, avocatul lui, a declarat că 
Navalnii intenţiona să plece în străinătate pentru o intervenţie 
chirurgicală, în ciuda avertismentului ca acest lucru 
reprezenta o încălcare a termenilor sentinţei sale cu 
suspendare 

Peste câteva zile, el şi soţia sa, lulia, erau imbarcati într-un 
avion spre Barcelona. Life News, postul de televiziune conectat 
la Kremlin, a postat fotografii, spunând că fuseseră trimise de 
un „cetăţean jurnalist”. Navalnii stătea pe locul de la fereastră, 
purtând un tricou roz. lulia era lângă el. Amândoi erau 
concentrați pe telefoanele lor mobile. Programarea la spital a 
lui Navalnii a coincis cu sărbătorile din Rusia, când cei doi 
plecau adesea în vacanţă. Pe 9 mai, în timp ce Rusia 
sărbătorea Ziua Victoriei — triumful Uniunii Sovietice asupra 


Ultimul cuvânt I 
257 


Germaniei naziste — Navalnii a postat pe Instagram, din 
Spania, anunțând că suferise o operaţie la ochi, dar că medicii 
i-au spus că va mai dura câteva luni pentru ca vederea să i se 
refacă. El a postat o fotografie în care apare cu ochiul drept 
însângerat, dar părea să fie bine dispus. „Când i-am rugat să- 
mi facă o radiografie sau o termografie, m-au refuzat categoric. 
O altă manifestare a rusofobiei. ” 

Ar fi o prostie şi o naivitate să nu ne dăm seama că 
înapoierea paşaportului arăta dorinţa Kremlinului ca Navalnii 
să renunţe şi să rămână în străinătate. 


3 3] 


Daca se intorcea, o calatorie neautorizata ar fi fost o justificare 
legala de a-i transforma sentinta cu suspendare intr-una cu 
executare. 

Moskovsky Komsomolets, citand surse anonime, raportase 
ca Navalnii apelase direct la Kremlin pentru a obţine 
permisiunea de a călători în străinătate. lar Volkov a refuzat 
iniţial să comenteze atunci când jurnaliştii i-au cerut să spună 
dacă informaţia unei agenţii de ştiri guvernamentale era 
corectă şi daca Navalnii părăsise tara. Volkov a susţinut ca nu 
ştia unde se afla Navalnii, o afirmaţie catusi de putin credibilă. 


Astfel de incidente, în care regimul rus a părut în mod 
inexplicabil că devine mai intelegator - după ce mai mult decât 
sigur că fusese în spatele atacului — au alimentat teoriile 
conspirației conform cărora Navalnii este de fapt un agent al 
Kremlinului, parte a interminabilului teatru Kabuki“ al politicii 
ruseşti. 

în conversațiile sale cu Navalnii, pe care le-a transformat 


42Kabuki este unul dintre cele trei mari stiluri de teatru japonez alături 
de noh şi bun- raku. A apărut în perioada Edo la începutul secolului al 
XVII-lea. Iniţial, atât bărbaţii, cât şi femeile au jucat în piese de teatru 
Kabuki. Ulterior, doar actorii de sex masculin au mai jucat piesele, 
tradiţie care a rămas până în prezent, (n. red) 

într-o carte, Adam Michnik, istoricul polonez, a făcut o paralelă 
cu încercările din Polonia de a-l expune pe Lech Walssa, liderul 
Solidarităţii, drept un agent al Serviciului de Securitate. 

„in Rusia, veţi avea radicali care vor susţine că Navalnii este 
un proiect al Kremlinului, fie din cauza propriei lor prostii, fie 
doar pentru a-şi umple buzunarele”, a declarat Michnik. „Sunt 
mulţi care spun asta”, a răspuns Navalnii. 

în aceeaşi conversaţie, care a avut loc în 2015, Navalnii a 
precizat că lucra la formarea unui partid politic împreună cu 
Mihail Kasianov, fost prim-mi- nistru sub conducerea lui Putin, 
timp de aproape patru ani, din mai 2000 pana in februarie 
2004. In 2015, Kasianov devenise lider al Partidului Libertatii 
Poporului, PARNAS, alături de Boris Nemtov, si existau 
sperante ca fortele democratice, inca separate la acea vreme in 
Rusia, ar fi putut sa se uneasca la timp pentru alegerile pentru 
Duma de Stat, care urmau sa aiba loc in septembrie 2016. 

În perioada negocierilor cu Kasianov, Navalnii era liderul 
organizaţiei Partidul Progresului, un nume pe care el şi Vblkov 
îl stabiliseră, după ce autorităţile electorale refuzaseră să 
înregistreze Partidul Alianţa Poporului pe motivul că ar fi 
existat deja un alt partid cu acelaşi nume. Vblkov înființase 
Alianţa Poporului in 2012, dar Navalnii s-a abținut initial să se 
alăture, convins fiind că autorităţile ar fi ucis partidul daca el 
ar fi fost asociat în mod oficial cu acesta. 

„Alianţa Poporului este partidul meu” a declarat Navalnii la 
un congres al partidului, din decembrie 2012. El a explicat însă 
că nu adera în mod oficial, invocând anchetele poliţiei care se 
desfăşurau împotriva sa precum şi procesele intentate în care 
era acuzat. 

Un an mai târziu, după ce candidatura sa la funcţia de 
primar al Moscovei a eşuat, Navalnii a fost de acord să devină 
liderul Alianţei Poporului, care în februarie 2014 a devenit 
Partidul Progresului. 

La începutul lui 2014, Kremlinul era concentrat pe unul 

dintre cele mai îndrăgite proiecte ale lui Putin - Jocurile 
Olimpice de iarna de la Soci. Celălalt obiectiv al sau era 
situatia politica volatila din Ucraina vecina, unde demonstrantii 
pro-democratie ocupaseră Maidan  Nezalejnosti (Piața 
Independenţei) din centrul capitalei Ucrainei. Revolutia 
portocalie din Ucraina (2003 — 2004) declanşase panică la 
Moscova, dar de data aceasta era mai rău. 

Iniţial, demonstrațiile de pe Maidan au reprezentat un 
protest împotriva deciziei preşedintelui de atunci, Viktor 
lanukovici, sub presiunea Rusiei, de a nu semna Acordul de 
Asociere al Ucrainei la UE, la Vilnius, la 13 noiembrie 2013. 

lanukovici promisese iniţial că va semna aceste acorduri, iar 
refuzul său de a face acest lucru i-a făcut pe mulţi ucraineni să 
se simtă complet tradati. Protestele, însă, s-au transformat 
într-o forţă de neoprit, după ce poliţia ucraineană, acţionând la 
ordinele preşedintelui, a bătut cu sălbăticie pe unii dintre 
tinerii demonstranți adunaţi pe Maidan. Aceste violenţe au 
determinat mii de alte persoane care nu fuseseră până atunci 
motivate să iasă cu furie în stradă. 

Navalnii, la rândul său, a început anul 2014 prin publicarea 
unei anchete în legătură cu depăşirile de costuri şi corupţia 
legate de Jocurile Olimpice de la Soci, care a costat Rusia 
peste 45 de miliarde de dolari. El şi echipa sa au creat un site 
interactiv, sochi.fbk.info, care prezenta sumele uriaşe de bani 
ale contribuabililor vărsate în proiecte care nu aveau cum să 
acopere cheltuielile. Site-ul a descris, de asemenea, modul în 
care corporatiile controlate de stat, inclusiv Gazprom şi Căile 
Ferate Ruse, au fost forţate să preia proiecte uriaşe legate de 
Jocurile Olimpice, care au dus, mai mult ca sigur, la pierderi 
pentru contribuabili şi acţionari. La rândul lor, oligarhii 
fuseseră presati să dea bani, dar multi dintre ei au coordonat 
proiecte folosind bani imprumutati de Vneseconombank, 
detinuta de guvern. 

„Toţi marii investitori privaţi - miliardarii Vladimir Potanin, 
Oleg Deripaska şi Viktor Vekselberg — au primit finanţări 

substantiale de la Vneseconombank, atingand 90 la suta din 
costurile realizarii unui proiect.”, a concluzionat ancheta lui 
Navalnii. 

„Din 20 de împrumuturi în valoare de 7,6 miliarde de dolari, 
nouă împrumuturi în valoare de 5,8 miliarde de dolari trebuie 
restructurate. Potrivit ziarului de afaceri Vedomosti, aceste 
proiecte sunt neprofitabile, împrumuturile fiind nerecuperabile 
fără sprijin suplimentar.” 

Când a adus în centrul atenţiei corupţia legată de Jocurile 
Olimpice, Navalnii a trebuit sa tina cont de faptul că găzduirea 
Jocurilor era o chestiune de mândrie naţională şi că mulţi 
alegători ruşi erau entuziasmați de acest lucru. „Suntem 
mândri că Soci găzduieşte Jocurile Olimpice de iarnă”, a postat 
Fundaţia Anticorupţie pe pagina principală a site-ului. „Un 
eveniment sportiv unic pentru toată lumea. Cu toate acestea, 
oficialii au transformat Jocurile Olimpice într-o sursă de venit 
pentru ei. Fundaţia Anticorupţie dovedeşte cu cifre şi fapte 
acest lucru. Aflaţi cine a încasat bani la cele mai costisitoare 
jocuri olimpice din toate timpurile.” 

Pe 22 februarie 2014, în timp ce jocurile erau încă în 
desfăşurare, protestele de la Krev au devenit violente. Poliţia a 
împuşcat şi a ucis peste o sută de demonstranți, lanukovici a 
fugit din capitală, abandonându-şi preşedinţia şi a căutat 
adăpost în Rusia - o mişcare laşă care contrastează puternic cu 
decizia preşedintelui Volodimir Zelensky, opt ani mai târziu, de 
a rămâne la Kiev chiar şi atunci când armata rusă i-a invadat 
tara şi naţiunile occidentale se oferiseră să-l evacueze. La 
câteva zile de la fuga lui lanukovici, Putin a ordonat invazia si 
anexarea Crimeei, iar Rusia a început să alimenteze un război 
separatist în partea estică a regiunii ucrainene Donbas. Aceste 
evenimente, care aveau să implice Rusia în conflicte militare 
pentru următorii ani, au redus şi mai mult toleranța deja infimă 
a Kremlinului fata de disidenta politica. 

în primăvara anului 2014, autorităţile ruse au deschis, de 
asemenea, un dosar penal împotriva lui Vladimir Asurkov, 
fostul director executiv al Alfa Group, care renuntase la cariera 

sa corporatistă profitabilă pentru a se angaja cu normă 
întreagă pe postul de director executiv al Fundaţiei 
Anticorupţie. Aşurkov şi partenera sa, Alexandrina Markvo, au 
părăsit Rusia şi au plecat în Marea Britanie la scurt timp după 
ce el a primit o citatie din partea Comitetului de investigaţii, 
fiind acuzat de deturnarea unor sume de bani: era vorba de o 
strângere de fonduri iniţiată de Aşurkov pentru campania lui 
Navalnii de la alegerile locale pentru primăria Moscovei. 
Cuplul a depus o cerere de azil politic, care le-a fost acordat în 
anul următor. Deja în 2015, politicienii din opoziţie - şi 
susţinătorii acestora - se aflau sub o presiune puternică. 

Pe 27 februarie, Boris Nemtov a fost asasinat pe un pod din 
apropierea Kremlinului. Cu câteva luni înainte, Nemtov 
publicase propriul său raport privind corupţia din jurul 
Jocurilor Olimpice de la Soci. împreună cu un alt politician din 
opoziţie, Leonid Martiniuk, Nemtov a susţinut că la Soci fuse- 
seră furate sume între 25 şi 30 de miliarde de dolari. 

Un asasin l-a împuşcat pe Nemtov, în vârstă de 55 de ani, de 
şase ori în spate, în timp ce traversa podul împreună cu 
prietena sa, Anna Duritka, foto- model şi finalistă a concursului 
Miss Ucraina Univers, 2018. 

La acea vreme, Navalnii era în arest la domiciliu şi a aflat 
vestea a doua zi. A fost distrus. 

„Sunt atât de şocat încât mi-e greu să-mi găsesc cuvintele”, 
a scris el pe blogul său. „Boris a venit aici să mă viziteze acum 
câteva zile, a fost ca de obicei energic, vesel, plin de planuri. I- 
a fermecat pe poliţişti, a stat de vorbă cu ei, bine dispus, le-a 
explicat cum era în interesul lor să susţină revendicările 
marşului de primăvară, a împărţit broşuri cu raportul său. Nici 
nu-mi pot imagina să nu-l mai văd. Este o tragedie şi o pierdere 
teribilă pentru noi toţi; Boria a fost o persoană decentă”, a 
scris Navalnii, folosind un apelativ afectuos pentru Nemtov. 
„Un politician mare, autentic şi o persoană decentă... acest 
lucru nu este obişnuit. Cele mai sincere condoleanţe familiei, 
rudelor şi prietenilor săi, şi, de fapt, tuturor. Am pierdut cu 

adevărat ceva ce nu poate fi înlocuit.” Navalnii a adăugat ca nu 
va specula în legătură cu crima, dar şi-a exprimat dorinţa de a-i 
aduce un ultim omagiu. „Sper că îmi vor da ocazia de a ajunge 
să-mi iau rămas-bun de la Boris.” 

După câteva ore, Navalnii s-a simţit obligat să mai facă un 
comentariu; „Serviciile de securitate ruseşti trebuie să fi ştiut - 
imediat — cine l-a ucis pe Nemtov. Am simţit că e important să 
fac această scurtă remarcă, acum, câtă vreme ancheta este în 
plină derulare”. „De fapt, este exclus ca Boris Nemtov să nu fi 
fost sub supraveghere noaptea trecută.”, a scris Navalnii. 

El se întâlnise cu Nemtov la sfârşitul lunii ianuarie, când 
discutaseră şi căzuseră de acord să organizeze o demonstraţie, 
pe 1 martie, pentru a protesta împotriva intervenţiei militare a 
Rusiei în Ucraina. întâlnirea a fost ţinută în secret, dar, la scurt 
timp după aceea, un jurnalist de laTass l-a sunat pe Nemtov 
somându-l să-i spună ce convenise cu Navalnii. 

„Organizatorii principali ai marilor demonstraţii ale 
opoziţiei se află întotdeauna sub supraveghere, cu o zi înainte. 
Asta fiind valabil şi în cazul celor care, în mod obişnuit, nu sunt 
supravegheați” a scris Navalnii. „Boris a fost exact asta, un 
organizator-cheie. Se poate vedea cu uşurinţă, atât din 
ultimele sale înregistrări, cât şi din apariţiile sale publice. Şi, 
bineînţeles, am văzut cu toţii, de mai multe ori, materialele 
operaţionale (filmări, interceptari telefonice) legate de 
Nemtov, care arată cât de strâns a fost supravegheat.” „Din 
propria mea experienţă, este imposibil ca noaptea trecută să se 
fi îndreptat spre Kremlin fără priviri indiscrete ”, a 
concluzionat Navalnii. 

în cele din urmă, cinci bărbaţi ceceni au fost condamnaţi 
pentru uciderea lui Nemtov, în ceea ce se presupune că fusese 
un asasinat la comandă, dar nu s-a stabilit niciodată la 
comanda cui se actionase. Nu cu mult timp în urmă, Nemtov 
avertizase în mod public în legătură cu liderul cecen, Ramzan 
Kadirov, şi despre modul in care acesta adunase o armată 
personală. 

Una dintre teorii a fost că Ramzan Kadirov ordonase 
uciderea, fie pentru a scăpa de o voce critică supărătoare, fie 
ca un serviciu adus lui Putin. O altă teorie susţinea că liderul 
cecen, aflat într-o rivalitate permanentă cu serviciile speciale 
din Moscova, a vrut să le arate că este de neatins. 

Marşul de protest care ar fi avut ca scop denuntarea 
intervenţiei militare a Rusiei în Ucraina a devenit, în schimb, o 
procesiune de doliu. Susţinătorii au lăsat grămezi de flori pe 
podul pe care Nemtov fusese ucis. 

Asasinarea lui Nemtov a marcat încălcarea unei linii roşii in 
politica rusă, pe care Navalnii trebuie s-o fi recunoscut ca fiind 
un moment de cumpănă. Politicienii ruşi care cădeau în 
dizgrație sau se alăturau opoziţiei erau frecvent închişi si 
hartuiri, dar nu fuseseră niciodată asasinați. 

în iulie 2015, guvernul rus l-aluat în vizor pe Boris Zimin, 
protectorul de ani de zile al lui Navalnii, si pe tatăl acestuia, 
Dmitri Zimin. Fundaţia caritabilă a acestora, numită Dynasty, 
care finantase numeroase proiecte ştiinţifice şi educaţionale, a 
fost declarată „agent străin”, în conformitate cu legea din 
2012, menită să sanctioneze organizaţiile care primeau fonduri 
din străinătate. În cazul familiei Zimin, Dynasty oferise 
finanţare pentru numeroase proiecte ruseşti valoroase, iar 
banii proveneau din activitatea lui Dmitri Zimin în domeniul 
telecomunicatiilor din Rusia. Autorităţile au declarat că legea 
se aplică şi în cazul lor, deoarece conturile în care se aflau 
banii Fundaţiei Dynasty erau situate în străinătate. 


Boris Zimin locuia deja în afara Rusiei, iar Dmitri Zimin 
părăsise ţara cu o lună înainte. în loc să accepte această 
etichetă jignitoare, ei pur şi simplu au închis fundaţia. 
Eforturile lui Navalnii de a forma o coaliţie democratică cu J 


Kasianov, fostul prim-ministru, au eşuat la începutul lui 2016. 
Au existat numeroase şi previzibile dezacorduri privind 
candidaţii şi locurile pe listele de partid. Un alt factor 
important l-a constituit un documentar de investigaţie difuzat 
de NTV, canalul conectat la Kremlin, care obținuse înregistrări 

video, făcute în secret, cu Kasianov şi Natalia Pelevina, 
membră în consiliu general al PARNAS, şi în acelaşi timp 
amanta lui Kasianov. 

Documentarul conţinea scene intime în care apărea 
Kasianov — care era căsătorit -, în pat cu Pelevina. Dar 
adevaiatele daune politice au fost provocate de conversațiile 
înregistrate pe ascuns, în care aceştia îi criticau pe alţi lideri ai 
opoziţiei, inclusiv pe Navalnii. În filmare, Pelevina îl descria pe 
Navalnii ca fiind „de rahat”, atât ca persoană, cat şi ca 
politician, dar amândoi recunoşteau necesitatea de a lucra cu 
el datorită atracției sale mediatice. De asemenea, Pelevina şi-a 
bătut joc de Ilia laşin numindu-l „o bestie”, „un gunoi total” şi 
„fără principii”. Komsomolskaia Pravda, care a comentat 
materialul NIV, a remarcat că „solidaritatea ostentativă şi 
unitatea arătată in public la întâlniri şi evenimente cu Navalnii 
s-au dovedit a fi pure minciuni”. 

Dezvăluirile NIV au fost evident catastrofale. laşin, pe 
atunci vicepreşedinte al PARNAS, a cerut înlăturarea numelui 
lui Kasianov de pe primul loc pe lista de candidaţi ai coaliţiei 
pentru alegerile pentru Duma din septembrie 2016. Volkov şi 
alţii au fost de acord şi au cerui ca el să concureze în cadrul 


unor alegeri primare alături de ‘alti concurenti. 

in cele din urma, ruptura a fost totusi mult prea mare. La 
sfarsitul lunii aprilie 2016, Navalnii si Vladimir Milov, inca 
presedinte al Democratic Choice, au decis sa se desparta de 
Kasianov. Cam in aceeasi perioada, teoriile conspiratiei 
raspandeau zvonurile cum ca Navalnii ar fi fost agent al 
serviciilor de informaţii străine, inclusiv MI6 si CIA. 

Un reportaj difuzat la televiziunea de stat rusa a sustinut ca 
Navalnii ar fi lucrat in cardasie cu Bill Browder, fostul sef al 

Hermitage Capital * “şi susţinător al Legii Magnitsky?° 

Printre cele mai absurde afirmaţii din raport erau că 
Browder, căruia i s-a dat numele de cod „Agent Solomon”, l-a 
plătit pe Navalnii pentru a efectua şantajul corporatist. De 
asemenea, se afirma ca Browder şi Navalnii făceau parte dintr- 
o operaţiune CIA iniţiată în 1986 - cand Navalnii avea doar 
zece ani - care ar fi avut scopul de a schimba sistemele 
constituţionale ale taiilor din Europa de Est şi din Uniunea 
Sovietică. 

La jumătatea lunii mai 2016, Navalnii si Volkov i-au luat pe 
angajaţii de la Fundaţia Anticorupţie şi familiile acestora într-o 
excursie în regiunea Krasnodar din Rusia. 

Grupul lor, format din părinţi şi copii, inclusiv fiica şi fiul lui 
Navalnii, a fost acostat la sosirea pe aeroportul din Krasnodar. 
Apoi, familiile au fost urmărite pe tot parcursul călătoriei de 
indivizi într-un jeep, inclusiv pe segmentele drumetiei lor 
printr-o pădure. 

Doi colonei de la Ministerul pentru Situaţii de Urgenţă i-au 
cerut chiar lui Navalnii să dea asigurări scrise şi semnate cum 
că grupul nu intenţionează să se adune pentru a lansa focuri 
de artificii în munţi, aşa cum anunţase el pe blog că aveau de 
gând să facă. La un moment dat, autocarul care transporta 
grupul a fost oprit de poliţie. Familiile au fost reţinute timp de 
aproximativ o oră şi jumătate, cauza fiind aparent o campanie 
43Fond de investiţii specializat în pieţele ruseşti, fondat de Bill Browder 
şi Edmond Safra. Deşi Browder fusese un susţinător al lui Vladimir Putin, 
în noiembrie 2005, fondul a fost trecut pe lista neagră a guvernului rus pe 
motiv că era o „ameninţare la adresa securităţii naţionale”. Motivul ar fi 
fost, susţine The Economist, faptul că fondul a intervenit în fluxul de bani 
către „birocraţii corupți şi complicii lor oameni de afaceri" din Rusia, (n. 
trad.) 

44 Lege promulgată de către preşedintele Barack Obama în decembrie 
2012, vizând pedepsirea oficialilor ruşi responsabili de moartea 
contabilului fiscal rus Serghei Magnitski într-o închisoare din Moscova în 
2009. 

Din 2016, legea se aplică la nivel global, autorizând guvernul american să 
sanctioneze pe acei oficiali pe care îi considera ca au încălcat drepturile 


omului, inghetandu-le bunurile şi interzicându-le să intre în SUA. (il. 
trad.) 

declansata la nivel national impotriva terorismului, numita 
Operatiunea Anaconda, si care avea ca scop depistarea 
persoanelor care au legaturi cu Statul Islamic. in cele din 
urma, in timp ce incercau sa zboare spre casa de pe un 
aeroport din Anapa, Rusia, au fost abordati de un grup de 
cazaci care i-au pus pe bărbaţi la pământ, inclusiv pe Navalnii, 
în timp ce îi loveau cu pumnii şi cu picioarele pe unii dintre ei. 
Unul dintre asociaţii lui Navalnii, Artem Torcinski, a ajuns la 
spital, după ce a fost lovit în mod repetat cu picioarele în cap, 
şi a plecat acasă cu un ochi tumefiat. 

„Acţiunea a fost în mod clar coordonată de poliţie care nu se 
mai limitează la a-i proteja pe atacatori, ci lucrează cu ei” a 
declarat Navalnii. 

El a comparat situaţia cu cea din America Latină din anii '70 
şi '80. „în regimurile autoritare, o tactică standard de 
intimidare este recrutarea de grupuri informale, dar 
controlate, pentru desfăşurarea de acţiuni violente”, a scris el. 
„Nicio alegere şi niciun protest public nu va putea influenţa 


acest lucru.... Doar ieşiţi în stradă. Avem nevoie de o 
solidaritate reală în faţa unui stat semi-fascist.” 
xxx 


Pe 5 mai 2016, sub titlul „Cu siguranţă ar trebui să-mi cer 
scuze”, Navalnii şi-a facut pe blogul său o mea culpa plină de 
remuşcări în privinţa tentativei eşuate de a construi coaliția 
democratică împreună cu Kasianov. 

„imi cer scuze fata de toţi cei cărora, de la crearea coaliţiei 
democratice, în urmă cu un an şi jumătate, le-am promis că 
totul va fi diferit pentru noi.” El promisese că se vor alege 
candidaţii prin alegeri primare competitive, că disputele vor fi 
rezolvate prin vot şi că vor fi propuşi cei mai puternici 
candidaţi, nu cei favorizați de liderii de partid. „Din păcate, nu 
s-a întâmplat nimic”, a scris Navalnii, adăugând: „Este pacat.... 
Aceasta este înfrângerea mea personală ca mare susţinător al 
alegerilor interne. Un an şi jumătate irosit.” 

„OK, să tragem concluziile şi să mergem mai departe. În 

general, poziţia mea este aceeaşi din 2011: guvernul nu se va 
schimba ca rezultat al alegerilor.” 

Navalnii facea trimitere la un interviu pe care îl acordase 
Evgheniei Albat, de la New Times, în 2011, în care tinuse un 
lung discurs, ajungând la aceeaşi concluzie ca atunci, după 
atacul cazacilor din Anapa: Doar ieşiţi în stradă. 

„Puterea în Rusia nu se va schimba ca urmare a alegerilor”, 
declarase el în 2011, prezicând că Rusia va avea propria 
versiune a Primăverii Arabe. „îl numim scenariul tunisian 
pentru că nu există o altă denumire. Este clar că în Rusia 
scenariul va fi cumva diferit, dar nimeni nu ştie mai mult. Va 
avea forma unei confruntări între elita coruptă şi masele largi 
ale poporului.” 

Albat a întrebat dacă el aşteaptă doar ca valul sa se 
materializeze. 

„ldeea mea este că nu ştim când se va întâmpla acest 
moment, dar îl putem aduce mai aproape cu puterea noastră”, 
a răspuns Navalnii. „Ei sunt escroci şi hoţi. Trebuie să ne 
luptăm cu ei, să le creăm probleme şi să îi stresăm, să impli- 
căm din ce în ce mai mulţi oameni în crearea acestor 
probleme. Cu cât vom fi mai activi în această direcţie, cu atât 
mai aproape va fi momentul în care totul se va schimba.” 

În 2011, Navalniîi îşi exprimase convingerea că schimbarea 
avea să vină şi a admis că ar putea să se producă într-o formă 
mai blândă, aşa cum se întâmplase cu Revoluţia de Catifea din 
Cehoslovacia din 1989- 

„într-un fel sau altul, regimul s-a schimbat ca urmare a 
presiunilor asupra autorităţilor venite din partea unor 
segmente largi ale societăţii. Această presiune poate fi de 
intensitate diferită: de la negocieri până la mulţimi de oameni 
eare ies în stradă, aruncă oficialii din birourile lor şi îi 
spânzură. Şi cu cât mai 

repede guvernul, reprezentanţii săi vor intra în negocieri, cu 
atât devine mai puţin probabil scenariul ca ei să fie pur şi 
simplu tarati de guler. Nu cred că este posibil cu ajutorul unei 
tehnologii politice viclene sau a Twitter să-i faci pe oameni să 
iasă pe străzi, să-i alunge pe hoţi şi pe escroci, iar în locul lor 
să vină oameni normali. Momentul va sosi însă.” 

Convingerea lui Navalnii că guvernul Rusiei se putea 
schimba doar prin- tr-o revoltă nu era singura lui viziune de 
care se agăța cu convingere de atâta vreme. El mai insista si 
asupra faptului ca Rusia trebuia să oprească imigrația şi să 
impună un regim de vize pentru fostele republici sovietice din 
Asia Centrală. 

Cu câteva zile înainte de Ziua Victoriei din acel an, serviciile 
de securitate ale Rusiei au pretins că ar fi dejucat un complot 
al unor „imigranţi din Asia Centrală” de a comite atacuri 
teroriste în timpul sărbătorilor din luna mai. Navalnii, însă, a 
insistat că vina a aparţinut chiar guvernului rus. 

„Vreau doar să fac o observaţie importantă: nu este nevoie 
ca vreun imigrant din Asia Centrală să pătrundă pe teritoriul 
Rusiei. Trebuie doar să cumpăraţi un bilet cu paşaportul şi să 
urcați la bordul unui avion - şi puteţi aduce aici instrucţiuni din 
partea ISIS sau chiar din partea grupării Contras din 
Nicaragua”, a scris el. 

„Fără control, fără verificarea trecutului şi a conexiunilor, 
nicio interogare serioasă, nicio posibilitate de respingere. De 
ce este atât de uşor să se vină aici din ţările învecinate cu 
Afganistan sau altele cu risc terorist ridicat?” 

Navalnii a răspuns la propria întrebare: „Pentru că un 
anume V.V Putin şi Rusia Unită din buzunarul său au refuzat în 
mod constant toate propunerile de introducere a unui regim de 
vize cu ţările din Asia Centrală”. 

Navalnii s-a declarat consternat de faptul ca cei care vin în 
Rusia din Norvegia şi Finlanda trebuie să obţină o viză, însă nu 
şi cei din Tadjikistan sau Uzbekistan. „Nu ştiu ce beneficii am 
de pe urma faptului că oamenii din Norvegia pot veni la noi 

doar cu viză, iar cei din Tadjikistan intră chiar şi fără 
paşaport”, a scris el. „Estimez că probabilitatea de intrare a 
teroriştilor din Norvegia este mai scăzută. Estimez că 
probabilitatea de a importa heroină din Islanda este mai 
scăzută. Estimez probabilitatea unui flux de refugiaţi din 
Luxemburg ca fiind mai redusă decât în cazul Uzbekistanului. 
Doar cu Norvegia, Islanda şi Luxemburg avem bariere şi 
frontiere, dar nu şi cu Uzbekistan.” 

Cu siguranţă, Navalnii se poate lăuda cu consecventa 
opiniilor sale. Ceea ce însă nu a anticipat a fost că regimul fără 
vize cu Asia Centrală va sfârşi prin a permite ca sute de mii de 
ruşi să fugă şi să scape de recrutarea militară din toamna 
anului 2022. 

Navalnii a spus de mult timp câ adevărata putere a lui Putin 
constă în autentica sa popularitate politică şi că principala sa 
armă este „abilitatea sa de a mitui populaţia”. în ciuda 
fatalismului lui Navalnii cu privire la incapacitatea de a 
schimba Rusia prin alegeri, el a insistat să participe la ele şi să 
încerce să găsească modalităţi de a rupe controlul lui Putin şi 
al Rusiei Unite la toate nivelurile, de la consiliile municipale 
locale până la preşedinţie. 

într-un interviu din decembrie 2015, acordat Nataliei 
Vasilieva de la Associated Press, în timp ce se afla în arest la 
domiciliu, Navalnii şi-a reiterat punctul de vedere cu privire la 
inutilitatea alegerilor în Rusia. „Regimul din Rusia nu se va 
schimba în urma unor alegeri”, a declarat el. „într-o situaţie în 
care nu ni se permite nici măcar să candidam, nu vad cum ar 
putea fi posibil.” 

Fl a mai spus că procentul de voturi pentru Putin, de 84%, 
era o minciună. „Optzeci şi patru la sută nu înseamnă nimic 
într-un stat autoritar. De ce nu ne pot permite să candidăm?” 
El a adăugat: „Mulţi oameni din Rusia pur şi simplu nu cred că 
Rusia are un viitor”. 

în octombrie 2017, Curtea Europeană a Drepturilor Omului 
i-a dat dreptate lui Navalnii din nou, hotărând că drepturile 
sale şi ale fratelui său, Oleg, au fost încălcate în cazul 

delapidarii Yves Rocher. însă Comisia Electorală Centrală din 
Rusia a decis totusi ca Navalnii nu poate candida pentru o 
functie pana in 2028, o decizie confirmata de Curtea Suprema 
a Rusiei. Furios din cauza deciziei Curtii, Navalnii a scris pe 
Twitter: „Nu recunoaştem alegeri fără competiţie”. 

Interzis de la vot, Navalnii a făcut apel la boicot. Refuzul de 
a-l lăsa să candideze a stârnit critici din partea Statelor Unite. 
întrebat despre aceste critici, Putin a ironizat Washingtonul 
pentru că s-a plâns doar de unul dintre mai mulţi potenţiali 
candidaţi care nu îndeplineau condiţiile pentru a candida. 
„Personajul pe care l-aţi menţionat nu este singurul care a fost 
interzis” a spus Putin la conferinţa sa de presă din decembrie 
2017, refuzând încă o dată să pronunţe numele lui Navalnii. 
„Dintr-un anumit motiv, alţii nu au fost menţionaţi. Acest lucru 
pare să dezvăluie preferinţele administraţiei americane şi ale 
altor naţiuni referitor la cine ar dori ei să promoveze în politica 
Rusiei şi pe cine ar dori să vadă printre liderii tarii, dacă nu 
chiar pe post de preşedinte. Şi, aparent, aceştia sunt oamenii 
pe care contează, pe care se bazează. Şi de această dată s-au 
dat de gol, s-ar fi descurcat mai bine dacă ar fi păstrat 
tăcerea.” 

Putin a câştigat alegerile prezidenţiale din martie 2018 cu 
77,5 la sută din voturi, învingând un grup de candidaţi din 
opoziţia sistemică, inclusiv Grigori lavlinski de la labloko, pe 
care Navalnii, încă din 2007, l-a îndemnat să se dea la o parte 
pentru a face loc unei conduceri tinere. 


x OOK OK 


in mai 2018, Navalnii a schimbat numele partidului sau in 
Rusia Viitorului. De asemenea, el şi Volkov şi-au prezentat 
strategia „Smart Voting (Votul inteligent) prin lansarea unui 
website şi a unei aplicaţii pentru telefonul mobil care îi ajuta 
pe alegători să selecteze candidaţii cu cele mai mari şanse de 
a-i învinge pe cei care candidează pentru Rusia Unită. Acest 

sistem, precum şi reţeaua de peste optzeci de birouri de 
campanie pe care Navalnii le-a înfiinţat în timpul campaniei 
pentru preşedinţie, au ajutat Rusia Viitorului să obţină victorii 
în alegerile locale, în special în Moscova, în 2019, şi în 
alegerile regionale, cum ar fi în Novosibirsk şi Tomsk, după ce 
Navalnii a fost otrăvit, în 2020. 

Dar la Kremlin erau în curs de desfăşurare planuri mai 
întunecate, inclusiv planuri de modificare a Constituţiei pentru 
a-i permite lui Putin să fie lider pe viata, şi planuri şi mai 
sumbre pentru războiul împotriva Ucrainei. 

în 2019, regimul Putin a trecut la un efort sistematic de 
desființare a lui Navalnii şi a Fundaţiei Anticorupţie. împotriva 
lui Volkov a fost instrumentat un caz de fraudă, iar acesta a 
plecat din ţară în vara aceluiaşi an. în luna aprilie, o companie 
de catering numită Moscow Schoolchild, despre care se spunea 
că ar fi avut legături cu Evgheni Prigojin - fondatorul 
organizaţiei de mercenari Wagner -, i-a dat în judecată pe 
Navalnii si pe colega sa, Liubov Sobol, pentru defăimare si 
cauzare de prejudicii economice. Ancheta Navalnii acuzase 
compania ca oferise pranzuri contaminate care declansasera o 
epidemie de dizenterie in randul elevilor din Moscova. Prigojin, 
supranumit „bucătarul lui Putin”, după ce câştigase o avere din 
contracte de catering guvernamentale, a negat orice legătură 
cu compania. 


Pe măsură ce persecuția lui Navalnii de către instanţele 
ruseşti continua, se inmulteau şi reproşurile aduse Rusiei de 
către Curtea Europeană a Drepturilor Omului. 

în aceeaşi lună, Curtea de la Strasbourg a decis că 
drepturile lui Navalnii fuseseră încălcate atunci când a fost pus 
în arest la domiciliu. I s-au acordat despăgubiri de 20.000 de 
euro. 

Navalnii şi soţia sa se străduiesc să nu arate cât îi afectează 
presiunea pe care activitatea lui politică o pune asupra familiei 

lor. Şi în special asupra luliei Navalnaia, care a declarat că îşi 
face datoria de a menţine viaţa cât mai normală pentru copiii 
lor. 

Presiunea, însă, este omniprezentă, iar în acea lună de iunie 
aproape că a explodat. „îmi amintesc ... o poveste simplă de zi 
cu zi despre familia noastră”, a povestit mai târziu Navalnaia. 
Fiica lor, Daşa, termina liceul, dar în ziua ceremoniei, 
autorităţile ruse au arestat un jurnalist, Ivan Golunov, după ce 
aparent i se înscenase o acuzaţie de trafic de droguri. 

A fost convocat un miting spontan, iar Navalnii s-a simţit 
obligat să meargă. 

„Dându-şi seama că nu poate ajunge la absolvirea Daşei, m-a 
sunat: «înţelegi că nu pot să nu mă duc la miting?» şi-a adus 
aminte Navalnia. «Sigur că înţeleg» i-am răspuns eu scurt.” 

„A fost pentru prima dată, în toţi aceşti ani, când am 
izbucnit în lacrimi după ce am închis telefonul.”, a spus ea. 
„Mi-a părut rău atât pentru Daşa, cât şi pentru soţul meu, era 
foarte important pentru întreaga noastră familie şi pentru ei 
doi, mai ales, pentru ca Dasa este «fetiţa lui tata».” „Darel nu 
putea să facă altfel, iar eu nu aveam niciun drept să-l 
descurajez. Trei persoane au fost arestate la miting; una dintre 
ele a fost Alexei.” 

în cele din urmă, Navalnii a fost eliberat de la secţia de 
poliţie la timp cât să ajungă la absolvirea Dasei. Fotografiile o 
arată într-o rochie argintie strălucitoare, strângându-şi 
diploma, alături de tatăl ei într-un costum închis şi cu o cravată 
roşie şi subţire la gât. 

în vara lui 2019, autorităţile electorale de la Moscova au 
refuzat să înregistreze o serie de candidaţi independenţi la 
alegerile din septembrie pentru Consiliul Municipal, invocând 
nereguli legate de semnăturile necesare pe care aceştia le 
strânseseră pentru înscrierea pe buletinul de vot. Printre 
candidaţii respinşi s-au numărat mai mulţi asociaţi şi aliaţi ai 
lui Navalnii, printre care Liubov Sobol, Ivan Jdanov şi Ilia laşin. 
La 14 iulie, zeci de persoane au fost 

reținute în timpul unui protest în faţa sediului Comisiei 
Electorale din Moscova. Protestele zilnice au continuat, într-o 
formă redusă, în Piaţa Trubnaya din Moscova, până pe 20 iulie, 
când a avut loc un miting mai mare, de peste douăzeci de mii 
de persoane, desfăşurat pe bulevardul Saharov. 

Navalnii a dat un ultimatum prin care a avertizat asupra 
unui nou miting, pe 27 iulie, daca autoritatile nu acceptau 
inregistrarea candidatilor independenti. Pe 24 iulie, Navalnii a 
fost retinut in fata blocului sau de locuinte si plasat in arest 
pentru 30 de zile din cauza convocarii mitingului neautorizat. 

intre timp, Navalnii si echipa sa publicasera o ancheta care 
arăta ca Vladimir Soloviov, unul dintre cei mai gălăgioşi 
propagandisti ai Kremlinului, de la televiziunea de stat, 
obtinuse un permis de sedere permanenta in Italia. Pe 27 iulie, 
în ziua protestului, peste o mie de persoane au fost arestate, 
inclusiv mulţi dintre candidaţii respinşi. Locuinţele lor şi 
birourile le-au fost, de asemenea, perchezitionate. 

în septembrie, în ciuda efortului de a strânge voturi, Rusia 
Unită a suferit o înfrângere usturătoare, pierzând 
cincisprezece din cele patruzeci de locuri pe care le deţinea în 
consiliul municipal cu un total de 45 de membri. Trei partide 
de opoziţie recunoscute - Comuniştii, O Rusie Justa şi labloko - 
au împărţit mandatele. Rusia Unită a păstrat o majoritate 
subţire de douăzeci şi cinci de locuri, dar era o lovitură 
uluitoare. 

Pierderile neaşteptate au demonstrat puterea potenţială a 
strategiei „votului inteligent” a lui Navalnii, chiar în contextul 
în care candidaţii propriului partid fuseseră împiedicaţi să 
candideze. Reacţia autorităţilor a fost să facă o serie de 
perchezitii la Fundaţia Anticorupţie şi la birourile lui Navalnii 
din întreaga Rusie. 

în octombrie, un tribunal din Moscova i-a dat dreptate 
Moscow Schoolchild în cazul prânzurilor alterate şi i-a obligat 
pe Navalnii şi Sobol să plătească daune în valoare de 1,15 
milioane de dolari. 

„Aşadar, au otrăvit copiii din şcoli şi grădiniţe. Cazurile de 

dizenterie au fost dovedite cu documente. Dar noi trebuie sa 
plătim”, a scris Navalnii pe Instagram. Prigojin, şeful 
mercenarilor, a platit datoria catre Moscova Schoolchild, astfel 
incat Navalnii urma sa-i fie dator lui, personal. 

Ulterior, Prigojin a amenintat ca va falimenta operatiunea 
lui Navalnii. „Intenţionez să dezbrac acest grup de oameni fara 
scrupule de hainele şi pantofii lor”, a declarat el. Imediat dupa 
aceea, instanţa a îngheţat conturile lui Navalnii şi a pus 
sechestru pe apartamentul său. 

în aceeaşi lună, octombrie 2019, Fundaţia Anticorupţie a 
fost declarată agent străin. în iulie 2020, Navalnii a anunţat ca 
urma să dizolve fundaţia deoarece nu îşi permitea să plătească 
banii către Prigojin sau despăgubirile ordonate de instanţă în 
alte procese. 

„S.O.S. Lichidarea F.B.K.”, era titlul de pe blogul lui 
Navalnii, folosind acronimul rusesc al fundaţiei. 


„Ştiţi cum scriu de regulă magazinele, cu litere mari. 
LICHIDARE DE STOC. MAGAZINUL SE ÎNCHIDE. ULTIMA 
OFERTĂ. De regulă oamenii cred astfel de cascadorii 
publicitare, atraşi de aşa zisele reduceri, dar, de fapt, nimeni 
nu închide. în cazul nostru, chiar trebuie să spunem că 
Fundaţia Anticorupţie, pe care am fondat-o acum nouă ani, a 
ajuns la final, pentru că pur şi simplu ne-a fost luată.” 

în postarea sa, Navalnâi a vorbit despre descinderi 
frecvente, sute de perchezitii ale birourilor sale din întreaga 
tara şi confiscarea repetată a echipamentelor, „de la telefoane 
şi laptopuri, până la lămpi şi ceainice”. 

„în mod ilegal, am fost declaraţi agenţi străini, deşi 
niciodată nu am primit niciun ban din străinătate”, a declarat 
Navalnii. „Ei au fabricat infracţiuni împotriva noastră. 
Conturile bancare ale FBK şi ale tuturor celorlalte entităţi 
juridice au fost îngheţate. Conturile a sute de angajaţi şi ale 
membrilor familiilor acestora au fost îngheţate. Au fost 
îngheţate conturile mele, ale tatălui meu şi ale mamei mele, ale 
soţiei şi chiar şi cele ale copiilor mei.” 

Principala problemă a fost uriaşa sumă datorată lui Prigojin. 

Navalnii a remarcat consternat că verdictul rămăsese în 
picioare în ciuda faptului că investigaţiile lui Sobol dovediseră 
că firma lui Prigojin era răspunzătoare pentru epidemia de 
dizenterie din rândul elevilor, iar o instanţă diferită a ordonat 
să se plătească despăgubiri familiilor victimelor. 

„S-a întâmplat ceva ce nu se poate întâmpla decât într-un 
tribunal al lui Putin”, a scris Navalnii. „în ciuda faptului că am 
dovedit otrăvirea. în ciuda faptului că Prigojin a plătit 
despăgubiri în instanţă. El mă dă în judecată pe mine, pe Sobol 
şi pe FBK, declară că nu a otrăvit pe nimeni şi cere de la noi o 
sumă de neconceput. O ironie aparte este că, după ce a otrăvit 
sute de copii, el le-a dat banii, iar noi, cei care l-am obligat să 
plătească, trebuie să-i plătim lui de 293 de ori mai mult”. 

Navalnii a mai spus că era evident ca el şi Sobol nu vor 
putea niciodată să plătească datoria, şi vor trebui să trăiască 
pe termen nelimitat cu conturile şi bunurile îngheţate. 

„Acum se pune întrebarea, ce să facem cu FBK? Deja nu mai 
avem nimic. Totul a fost luat din percheziţiile anterioare. lar 
acum vor lua atât organizaţia în sine, căt şi contul curent. Ne 
este drag numele nostru, dar, aşa cum am spus de mai multe 
ori, FBK nu este un birou sau o bucată de hârtie de la 
Ministerul Justiţiei. FBK înseamnă oameni. 

Sunt cei care vin aici să lupte împotriva corupţiei şi voi, cei 
care îi sustineti. Vom trece la o altă entitate juridică şi îi vom 
lăsa pe Putin şi Prigojin să se înece cu fundaţia”, a scris 
Navalnii. in 2019, 21.467 de persoane donasera pentru 
fundatie, dintre care cei mai importanti au fost cei 7-607 care 
se inregistrasera pentru a face donaţii lunare. El i-a îndemnat 
să se înscrie pentru a dona către noua asociaţie. 


J 

Cu trei săptămâni înainte de SOS-ul lui Navalnii, asasinii 

tocmiti de serviciile secrete l-au urmărit în vacanţă la 
Kaliningrad, unde este posibil s-o fi otrăvit din greşeală pe lulia 
Navalnaia. O lună mai târziu, presupusa echipă de asasini l-a 
urmărit pe Navalnii la Tomsk, potrivit investigaţiei conduse de 
Bellingcat, şi s-au strecurat în camera sa de hotel în timp ce 
acesta se afla la scăldat intr-un râu din localitate, şi au 
împrăştiat o substanţă nocivă pe lenjeria lui intimiă. La 
împlinirea unui an de la otrăvirea lui Navalnii, în august 2021, 
cancelarul german AngelaMerkel a călătorit pentru ase întâlni 
cu Putin la Kremlin, în ultima sa vizită în Rusia, înainte de a se 
retrage în decembrie 2021. 

„Bineînţeles, am discutat despre situaţia foarte deprimantă 
a lui Alexei Navalniîi”, a declarat Merkel la conferinţa de presă 
de după întâlnirea lor. „Din perspectiva noastră, sentinţa sa şi 
încarcerarea într-o instituţie corecțională s-au bazat pe o 
hotărâre judecătorească pe care [Curtea Europeană a 
Drepturilor Omului] a considerat-o disproportionata. Acest 
lucru este inacceptabil pentru noi. Din nou am cerut 
preşedintelui Rusiei să îl elibereze pe Alexei Navalnii si am 
subliniat faptul că vom continua să monitorizam acest caz.” 
Putin a ripostat dur. „în ceea ce priveşte subiectul pe care 
tocmai l-aţi menţionat, el nu a fost condamnat pentru 
activităţile sale politice, ci pentru o infracţiune împotriva 
partenerilor străini. în ceea ce priveşte activitatea politică, 
nimeni nu ar trebui să se folosească de activităţi politice drept 
paravan pentru a desfăşură planuri de afaceri, care, pe 
deasupra, încalcă legea” a răspuns el la întrebarea unui 
reporter. 

Imediat după aceea, Putin a trecut ca de obicei la atac, 
acuzând Statele Unite de reprimarea protestatarilor din cadrul 
mişcării Occupy Wall Street, şi Franţa pentru că face acelaşi 
lucru cu demonstrantii Vestelor Galbene, care ceruseră 
reducerea taxelor şi creşterea salariului minim. De asemenea, 
Putin a făcut referire la procesele din Statele Unite intentate 
unor persoane care dăduseră buzna în clădirea Capitoliului. 

„în ceea ce ne priveşte, sistemul nostru politic evoluează, iar 
toţi cetăţenii din Federaţia Rusă au dreptul de a-şi exprima 
opiniile cu privire la problemele politice, să formeze organizaţii 
politice şi să participe la alegeri la toate nivelurile” a declarat 
Putin în comentarii care sfidează realitatea. „Cu toate acestea, 
acest lucru trebuie să fie făcut în limitele legislaţiei în vigoare 
şi ale Constituţiei. Vom face tot ce ne stă în putinţă să 
menţinem o situaţie stabilă şi previzibilă în Rusia.” „Rusia şi-a 
epuizat potenţialul de a face revoluţii în secolul XX. Noi nu 
dorim revoluţii. Ceea ce vrem este dezvoltarea societăţii şi a 
statului nostru. Sper că aşa va fi. în ceea ce priveşte decizia 
autorităţilor judiciare din Federaţia Rusă, vă rog să trataţi 
aceste decizii cu respect. Lupta împotriva corupţiei este de o 
importanţă capitală, dar nu ar trebui să fie folosită ca un 
instrument într-o luptă politică. Noi, ca şi dumneavoastră, 
suntem conştienţi de faptul că astfel de instrumente sunt 
folosite pentru a obţine obiective politice.” 

Merkel nu l-a lăsat pe Putin fără răspuns. „Aş dori să 
subliniez că am discutat îndelung despre modul în care 
înţelegem sistemele politice şi libertăţile. Chestiunile legate de 
buna guvernare şi de combaterea corupţiei sunt de fapt 
întrepătrunse.” Ea a adăugat: „în cadrul Uniunii Europene, 
considerăm că este necesar să discutăm aceste chestiuni, 
deoarece există o legătură reală între corupţie şi activitatea 
politică, indiferent unde are loc aceasta. Acest lucru include şi 
Germania, cred eu. Lupta anticorupţie necesită instanţe 
independente, o presă liberă, precum şi organizaţii nonprofit 
care refuză să intre în joc.” 

Navalnii însuşi nu ar fi putut fi mai limpede decât atât. Dar 
lui Putin încetase de mult timp să-i mai pese de opiniile lui 
Merkel sau ale oricărui alt lider occidental. Le supravietuise 
tuturor. Invazia brutala a Rusiei in Ucraina, in februarie 2022, 
a aratat ca pana si cele mai sumbre avertizari ale lui Navalnii 
cu privire la Putin nu au anticipat dorinta liderului rus de a 
provoca moarte şi distrugere, iar războiul i-a distras rapid 
atenţia de la soarta lui Navalnii. 

Dar in aprilie 2022, dupa eliberarea suburbiei orasului Kiev, 
Bucha, unde forţele ruseşti au comis atrocități împotriva 
populaţiei civile, Navalnii a remarcat ca până si în Ucraina, 
locul de naştere al tatălui său şi al bunicilor paterni, existau 
semne ale ostilităţii Kremlinului fata de el. „Un paşaport cu 
numele de Navalnii se află lângă cadavrul care zace pe 
pământ”, a scris el într-o declaraţie postată de echipa sa pe 
reţelele sociale. „Acesta este unul dintre oamenii ucişi în satul 
ucrainean Bucha. Ilia Ivanovici Navalnii. Totul indică faptul că 
l-au ucis din cauza numelui său de familie. De aceea paşaportul 
său a fost aruncat cu sfidare în apropiere. O persoană complet 
nevinovată a fost ucisă de calaii lui Putin (cum pot sa le spun 
altfel? cu siguranţă nu «soldaţi ruşi») pentru ca este omonimul 
meu. Probabil ca sperau să fie o rudă de-a mea. Nu ştiu daca 
într-adevăr este rudă cu mine. Este din acelaşi sat cu tatăl 
meu. S-ar putea să fie, dar în general sunt multi Navalnii in 
acel sat. îmi amintesc că, în copilărie, am fost uimit cănd m-am 
uitat la monumentul celor care muriseră în Marele Război. 
Sunt obişnuit cu faptul că numele meu de familie este rar, dar 
acolo erau mai multi Navalnii insirati. Ei bine, acum se va 
inalta un alt monument în acel loc, pentru cei care au murit in 
razboi, iar numele lui Ilia Ivanovici Navalnii, nascut in 1961, va 
fi acolo printre alţii”. 

Navalnii a cerut oamenilor să iasă să protesteze, dar cei mai 
multi opozanți politici fuseseră deja arestaţi sau fugiseră din 
tara. în lunile care au urmat, sute de mii de ruşi au fugit în 
ţările învecinate, căutând să scape de încorporare. 

„Acest război a fost declanşat de un maniac turbat obsedat 
de nişte prostii despre geopolitică, istorie şi împărţirea lumii”, 
a scris Navalnii, comparându-l pe Putin cu Hitler. 

„Acest maniac nu se va opri de unul singur. Asemeni unui 
dependent de droguri, a devenit dependent de moarte, război 
şi minciuni — are nevoie de ele pentru a-şi menţine puterea. 
Acum este de datoria tuturor să-şi aducă o contribuţie, fie ca 
cat de mica, la oprirea acestui război şi înlăturarea lui Putin de 
la putere. Protestati oriunde şi oricum puteţi. Mobilizati pe 

oricine puteţi si în orice mod puteţi. Inactiunea este cel mai 
rau lucru posibil. De aceasta data consecinta ei este moartea.” 

Chiar inainte de implinirea unui an de la invazia pe scara 
larga in Ucraina, Navalnii a postat o reafirmare transanta a 
opozitiei sale fata de razboi, in care cerea — de data aceasta 
fara echivoc - respectarea graniţelor recunoscute international 
ale Ucrainei, aşa cum au fost ele stabilite în 1991 şi care 
includeau şi Crimeea. El nu a menţionat numele peninsulei 
anexate ilegal, dar nici nu a mai făcut greşeala să repete 
remarca sa despre Crimeea care nu ar trebui returnată. 

„Care sunt graniţele Ucrainei? Sunt aceleaşi cu cele ale 
Rusiei... stabilite şi recunoscute la nivel internaţional, în 
1991”, a scris Navalnii. „Rusia a recunoscut, de asemenea, 
aceste graniţe atunci şi trebuie să le recunoască şi astăzi. Nu 
este nimic de discutat aici. Aproape toate frontierele din lume 
sunt mai mult sau mai puţin accidentale şi provoacă 
nemulţumirea cuiva”, a adăugat el. „Dar, în secolul XXI, nu 
putem porni războaie doar pentru a le redesena. în caz contrar, 
lumea se va scufunda în haos.” 

în postarea sa, pe care a numit-o „15 puncte de la un 
cetăţean rus care doreşte ce e mai bun pentru ţara sa”, 
Navalnii a declarat că înfrângerea militară a Rusiei este 
inevitabilă şi a cerut încheierea imediată a războiului şi retra- 
gerea trupelor ruseşti, precum şi investigarea crimelor de 
război. Totodată a cerut ca pagubele de război ale Ucrainei să 
fie compensate prin profiturile obţinute din exportul de gaze şi 
petrol din Rusia. 

El a dat vina pe Putin pentru război şi şi-a reafirmat 
convingerea că este nevoie de o republică parlamentară, cu 
alegeri libere şi un sistem judiciar independent. Totodată 
Navalnii a respins opinia, din ce în ce mai răspândită în 
Ucraina, potrivit căreia toţi ruşii nutresc aspirații imperialiste 
de subjugare a Ucrainei şi a altor ţări vecine. „Sunt toţi ruşii 
imperialişti?” a întrebat Navalnii. „Aceasta este o tâmpenie. De 
exemplu, Belarus este, de asemenea, implicat în războiul 
împotriva Ucrainei. înseamnă asta că şi belaruşii au o 

mentalitate imperială? Nu, pur şi simplu au şi ei un dictator la 
putere. în Rusia vor exista întotdeauna oameni cu vederi 
imperiale, la fel ca in orice altă tara cu precon- diţii istorice în 
acest sens, dar aceştia nu sunt nici pe departe o majoritate”, a 
continuat el. „Nu există niciun motiv să plângem şi să jelim în 
legătură cu acest lucru. Astfel de oameni ar trebui să fie învinşi 
în alegeri, aşa cum atât cei de dreapta cât şi radicalii de stânga 
sunt înfrânți în ţările dezvoltate.” 

În timp ce îl invinovateste pe Putin, Navalnii neagă ca 
majoritatea ruşilor ar susţine războiul - un aspect care este 
contrazis de sondajele de opinie publică, deşi pe fondul unei 
represiuni brutale a disidentei este greu de ştiut dacă ruşii 
sunt sinceri în opiniile lor. 

„Adevăratele motive pentru acest război sunt problemele 
politice şi economice din Rusia, dorinţa lui Putin de a se 
menţine la putere cu orice preţ şi obsesia sa faţă de propria 
moştenire istorică”, sublimase atunci Navalnii. „El vrea să 
rămână in istorie ca ţarul cuceritor si colectionarul de 
pământuri.” 

Navalnii a insistat ca Rusia să îşi reducă pierderile cat mai 
repede posibil şi să înceapă să abordeze problema daunelor. El 
a reiterat necesitatea de a despăgubi Ucraina. „Am ajuns la 
fundul sacului şi, pentru a ieşi la suprafaţă, trebuie să ne 
revenim.” 

„Aşa ar fi corect din punct de vedere etic, raţional şi 
profitabil. Trebuie sa desfiintam regimul Putin şi dictatura sa, 
în mod ideal prin desfăşurarea de alegeri generale libere şi 
convocarea unei adunări constituţionale. Trebuie să stabilim o 
republică parlamentară bazată pe alternanţa puterii prin 
alegeri corecte, tribunale independente, federalism, 
autoguvernare locală, libertate economică completă şi justiție 
socială.” 

Apoi a încheiat: „Dacă ţinem cont de istoria noastră şi de 
tradiţii, trebuie să facem parte din Europa şi să urmăm calea 
europeană de dezvoltare. Nu avem altă soluţie şi nici nu vrem 
să avem.” 

începând cu 20 februarie 2023, postarea aceasta a fost 
fixată în topul /AU-ului său de Twitter, care, la momentul la 
eare scriu, are 2,9 milioane de urmăritori. 

In martie 2023, filmul pe care Navalnii şi echipa sa l-au 
realizat despre otrăvirea lui, filmat în timpul recuperării sale în 
Germania, a câştigat premiul Oscar pentru cel mai bun 
documentar. lulia Navalnaia şi copiii ei, Daşa şi Zahar, s-au 
alăturat realizatorilor filmului pe scenă pentru a accepta 
statueta de aur, împreună cu jurnalistul de la Bellingcat, Hristo 
Grozev, precum şi directoarea Fundaţiei Anticorupţie, Maria 
Pevcih. 

„Familiei Navalnii, lulia, Daşa şi Zahar, vă mulţumesc 
pentru curaj. Lumea este alături de voi”, a declarat regizorul 
filmului, Daniel Roher. „Şi există o persoană care nu a putut fi 
alături de noi în această seară. Alexei Navalnii, liderul opoziţiei 
ruse, rămâne în izolare... Aş dori să dedic acest premiu lui 
Navalnii, tuturor deţinuţilor politici din întreaga lume. Alexei, 
lumea nu a uitat mesajul tău vital către noi toţi. Nu putem şi nu 
trebuie să ne fie frică să ne opunem dictatorilor şi 
autoritarismului oriunde îşi ridică capul.” 

Roher a rugat-o pe lulia Navalnaia să vină la microfon. 
„Mulţumesc, Daniel, şi mulţumesc tuturor celor prezenţi aici”, 
a spus ea cu voce şovăitoare, dar într-o engleză perfectă. 
„Soţul meu este în închisoare doar pentru că a spus adevărul. 
Soţul meu este în închisoare doar pentru că a apărat 
democraţia. 


Alexei, eu visez la ziua in care vei fi liber, tara noastră va fi 
liberă. Rămâi puternic, dragostea mea. îţi mulţumesc.” în iunie 
2023, Navalnii a fost trimis în judecată pentru noi acuzaţii de 
extremism şi de conducere a unei organizaţii extremiste, 
Fundaţia An ti corupţie. 

Dar cand Navalnii a trebuit să fie prezent la o audiere, el a 

ieşit din colonia penitenciară în care fusese izolat si i se 
refuzase accesul la orice stire, si a fost socat sa descopere ca 
seful mercenarilor Wagner, Evgheni Prigojin, condusese o 
rebeliune in timpul careia a trimis pentru scurt timp o coloana 
de luptatori spre Moscova. 

intr-un mesaj pe Twitter, postat de echipa sa pe 27 iunie, 
Navalnii a povestit cat de uluit a fost de vestea ca Rusia se 
confruntase pentru scurt timp cu perspectiva unui razboi civil. 
Dar a fost si mai uimit de faptul ca Putin fusese de acord sa 
renunte la acuzatiile de insurgenta impotriva lui Prigojin si ii 
permisese acestuia să părăsească Rusia pentru Belarus. 

Navalnii, a cărui singură vină fusese să muncească pentru a 
denunța corupţia şi pledase pentru alegeri libere şi corecte, a 
fost judecat pentru acuzaţii de extremism. lar ucigaşul 
războinic, Prigojin, bucătarul lui Putin, care devenise miliardar 
pe seama contractelor guvernamentale, nu se confrunta cu 
nicio acuzaţie penală, în ciuda faptului că stârnise o revoltă în 
care mai mult de o duzină de soldaţi ruşi au fost ucişi. 

„Procurorul a intrat şi am continuat procesul în care sunt 
acuzat că am format o organizaţie cu scopul de a-l răsturna pe 
preşedintele Putin prin mijloace violente”, a scris Navalnii. 

„în timp ce ascultam aceste acuzaţii, m-am uitat la o 
fotografie în care un lansator de grenade blocase o stradă în 
cartierul moscovit lasenevo. Am citit despre cum un grup de 
soldaţi ruşi se instalaseră pe poziţii pe râul Oka pentru a se 
apăra împotriva unui alt grup de trupe ruseşti. Nu există o 
ameninţare mai mare pentru Rusia decât regimul Putin”, a 
declarat Navalnii. 

„Nici Occidentul şi nici opoziţia nu au fost cei care au 
doborât elicopterele deasupra Rusiei. Nu a fost [Fundaţia 
Anticorupţie] cea care a adus Rusia în pragul unui război civil. 
Putin a fost cel care a făcut personal toate astea.” 

Prigojin, bineînţeles, a fost în spatele proceselor care au dus 
la faliment Fundaţia Anticorupţie, iar ca aliat al lui Putin a fost 
beneficiarul unor ani de zile de favoritism. Acum, însă, el s-a 
întors împotriva Kremlinului. Decenii de corupţie şi abuzuri, 

precum şi tensiunile unui război brutal în Ucraina, au stat la 
baza confruntării lui Putin cu cea mai mare ameninţare din cei 
23 de ani la 

putere. Dar, după revolta eşuată, Putin era încă la conducere, 
şi Navalnii încă în proces. 

în „ultimul cuvânt” al inculpatului, în cadrul procesului de 
extremism, de pe 20 iulie 2023, Navalnii sublinia ca nu se 
poate face dreptate intr-un tribunal rusesc si ca autoritatile 
încercau sa nu-i dea nici măcar dreptul să se apere în cadrul 
unui proces închis. 

„Cu toate acestea”, a spus el, „trebuie să profit de orice 
ocazie pentru a vorbi în public, şi vorbind acum, în faţa unei 
audienţe formată din optsprezece persoane, dintre care şapte 
poartă măşti negre care le acoperă capetele, nu vreau doar să 
explic de ce continui să lupt împotriva răului iară scrupule care 
se autointitulează autorităţile de stat ale Federaţiei Ruse, ci şi 
să vă îndemn să faceţi acest lucru împreună cu mine.” 

„intrebarea despre cum trebuie să ne comportăm este 
întrebarea centrală a umanităţii. Oamenii au căutat în lung şi-n 
lat formula care să-i ajute să facă ceea ce trebuie, ceva pe care 
să-şi bazeze deciziile corecte. îmi place foarte mult formularea 
compatriotului nostru, doctorul în ştiinţe filologice, profesorul 
Iuri Lotman. Vbrbindu-le studenţilor, el a spus odată: «Omul se 
găseşte întotdeauna într-o situaţie imprevizibilă. Şi atunci el 
are două picioare pe care să se sprijine: conştiinţa şi 
intelectul».” 

„Iubesc Rusia”, a spus Navalnii. „Creierul meu imi spune ca 
e mai bine să trăieşti într-o tara liberă şi prosperă decât sa 
trăieşti înti-o ţară coiuptă şi săracă. Şi în timp ce stau aici şi 
mă uit la această instanţă, conştiinţa mea îmi spune că nu va 
exista dreptate într-o astfel de instanţă pentru mine sau pentru 
oricine altcineva. O ţară iară instanţe corecte nu va fi niciodată 
prosperă. Aşadar, intelectul meu îşi ridică din nou vocea şi 
spune că ar fi înţelept şi corect să lupt pentru o instanţă 
independentă, pentru alegeri corecte şi împotriva corupţiei, 
pentru că abia atunci mi-aş atinge scopul şi aş putea trăi în 
Rusia mea liberă şi prosperă.” 

„S-ar putea să vi se pară acum că sunt nebun şi voi toţi 

sunteţi normali - la urma urmei, nu se poate înota împotriva 
curentului”, a adăugat el. „Dar în opinia mea, voi sunteţi cei 
care sunteţi nebuni. Aveţi o singură viaţă dăruită de Dumnezeu 
şi alegeţi s-o cheltuiţi pe aşa ceva? Punându-vă robe pe umeri 
şi măşti negre pe cap pentru a-i proteja pe cei care vă jefuiesc? 
Pentru a ajuta pe cineva care deja are zece palate să 
construiască un al unsprezecelea?” 

Navalnii a mai spus că nu toată lumea trebuie să meargă la 
închisoare, dar i-a îndemnat pe toţi ruşii „să facă un fel de 
sacrificiu, un fel de efort”. 

Discursul lui Navalnii a fost diferit de multe altele pe care 
le-a ţinut - nu era încheierea pledoariei finale a unui acuzat, ci 
probabil ultimul cuvânt al unui disident, cerând libertate şi alte 
idealuri pentru națiunea sa. incarcerarea sa a fost „o loterie”, a 
spus el, „iar biletul a fost extras pentru mine”. „Sunt acuzat de 
incitare la ură împotriva reprezentanţilor guvernului şi a 
serviciilor de securitate, judecători şi membri ai Partidului 
Rusia Unită. Dar nu, nu incit la ură. Pur şi simplu îmi amintesc 
că fiecare persoană are două picioare: conştiinţa şi intelectul” 
a concluzionat Navalnii. 


J JJ 


Pe 4 august 2023 a fost condamnat la o pedeapsă 
suplimentară de nouăsprezece ani - de data aceasta într-o 
colonie penitenciară cu „regim special”, în care sunt interzise 
vizitele familiei şi corespondenţa, timp de un deceniu. 

„Sentința lui Navalnii e groaznică” , a declarat Serghei 
Markov, un fost consilier apropiat al lui Puţin şi încă un 
susținător activ al preşedintelui rus, într-o postare pe 
Telegram, după ce a fost anunţată sentinţa. „Nu este prea 
mult? De ce aceste cruzimi? De ce Navalnii nu-şi poate vedea 
soţia? El nu este un criminal.” 

Cu toate acestea, tortura lui Navalnii incepuse cu mult 
inainte de ultima lui condamnare. 

in iulie 2023, familia lui a anuntat ca a intentat o actiune in 
justitie impotriva coloniei penitenciare in eare era detinut, 
afirmand ca drepturile sale de detinut erau incalcate. in anul 

precedent, spuneau ei, lui Navalnii nu i se permisese nicio 
vizita a familiei ci doar doua convorbiri telefonice, cu unspre- 
zece luni inainte. 

Dupa sentinta din 4 august, Navalnii a postat pe una dintre 
reţelele sociale: „Eu înţeleg perfect ca, la fel ca multi alti 
detinuti politici, am o condamnare pe viata, caz in care viata 
este masurata in durata existentei mele sau a existentei acestui 
regim”. 

Navalnii i-a indemnat pe rusi sa se opuna regimului, pe care 
l-a numit o „bandă de trădători, hoţi si ticăloşi”. El a adăugat: 
„Puțin nu trebuie să-şi atingă țelul.” 

într-o postare pe blog, publicată la o săptămână după 
condamnare, Navalnii a părut în cele din urmă să îşi accepte 
statutul de disident. El a declarat că în celula de izolare, sau 
SHIZO, a citit cartea lui Natan Sharansky”*, 

Fear no Evil, în care autorul descrie modul în care, la rândul 
lui, a fost ţinut în izolare, în perioada încarcerării sale, între 
1977 şi 1986. 

„în timp ce-i citesc cartea, uneori clatin din cap pentru a 
scăpa de sentimentul că îmi citesc dosarul personal”, a scris în 
postarea sa, şi a făcut din nou apel la ruşi să lupte împotriva 
corupţiei şi să ceară democraţie: „Pentru ca în 2055 nimeni să 
nu mai citească cartea lui Sharansky în SHIZO, şi să gân- 
dească: Wow, este exact ca mine.” 


x OOK OOK 


in 2011, inainte de protestele de strada eare l-au facut 
celebru, înainte de campaniile pentru primărie si pentru 
preşedinţie, înainte de nenumăratele arestări, de tentativele de 
otrăvire şi vopseaua verde aruncată pe faţă, Navalnii îi spusese 
Evgheniei Albat ca este pregătit pentru o luptă lungă. A mai 
spus că nu se aştepta ca Rusia să se schimbe vreodată ca 
45 Politician israel ian, activist pentru drepturile omului, autor. Este 
preşedinte al Institute for the Study of Global Antisemitism and Policy 


(ISGAP) din Statele Unite. Fost disident politic în URSS unde a petrecut 9 
ani în închisoare între anii 1977 şi 1986. (n. trad.) 

urmare a unor alegeri. A fost sincer în privinţa ambițiilor sale, 
dar cumpătat în aşteptări. Schimbarea va veni, a spus el, dar 
nu era clar când. 

„Ar fi o prostie să spun că vreau să investighez ca să înşfac 
de mână câţiva oficiali corupți; politica nu mă interesează”, a 
declarat Navalnii. „Ar fi evident pentru toată lumea că fie: a) 
îmi place să mă joc; b) mint, sau sunt pur şi simplu un prost. 
Pentru că dacă lupti serios împotriva corupţiei, în Rusia, nu 
poţi să nu înţelegi că este imposibil să o învingi fără schimbări 
politice serioase. Ea nu poate fi învinsă dacă nu intri în posesia 
pârghiilor de putere. Acest lucru este evident pentru toţi 
oamenii rationali, iar eu n-am de gând sa păcălesc pe nimeni.” 

Albaţ, adresandu-i-se cu afecţiune, l-a întrebat: „Alioş, tu 
crezi că va fi lumină la capătul tunelului?”. „Poate că sună 
ridicol şi naiv, dar eu cred în victoria binelui asupra răului”, a 
răspuns el. „Eu cred că nedreptatea evidentă eare se întâmplă, 
prostia evidentă, aberatiile - toate acestea se vor sfârşi. Pentru 
că oamenii înţeleg ce este bine şi ce este rău.” 


ARTICOLE $1 LUCRĂRI CONSULTATE 


Cartea de faţă este o biografie neautorizată, bazată pe 
informaţii extrase din ştiri, iar apariţia ei se datorează într-o 
mare măsură atât relatărilor jurnaliştilor ruşi şi internaţionali, 
care în ultimii ani au scris despre Alexei Navalnii si despre 
cum acesta a devenit principala figură a opoziţiei politice din 
Federaţia Rusă, cât şi materialelor publicate de autor, inclusiv 
în calitatea sa de corespondent la Moscova, între 2011 şi 2015, 
pentru cotidianul The New York Times. 

Mai mult decât atât, cartea s-a bazat în cea mai mare 
măsură posibil pe surse audio şi video, incluzând aici diferitele 
apariţii publice ale lui Navalnii, procesele care i-au fost 
intentate, interviurile acordate de acesta la radio şi la 
televiziune, dar şi propriile gânduri împărtăşite pe blogul de pe 
platforma Livejournal, precum şi pe reţelele sociale şi în 
investigaţiile video efectuate de Fundaţia Anticorupţie. 

Două lucrări care nu au caracter jurnalistic au contribuit cu 
informaţii esenţiale despre modul de a gândi al lui Navalnii. 
Este vorba despre biografia timpurie Threat to Crooks and 
Thieves („O ameninţare pentru escroci şi hoţi”), scrisă de 
Konstantin Voronkov, prieten şi coleg al disidentului rus, şi 
publicată în Rusia în 2012, precum şi despre Opposing Forces: 
Plotting the New Russia („Forțe de opoziţie: Configurarea noii 
Rusii”), o compilaţie de conversații între Navalnii şi istoricul 
polonez Adam Michnik, apărută în 2015- 

vreme de peste 20 de ani, ca reporter pentru New York Times, 
corespondent 
pentru Washington Post şi, ulterior, corespondent strain cu biroul la 
Moscova» 


Alexei Navalnii, în vârstă de 33 de ani, cunoscut pe atunci ca blogger şi activist 
anticorupţie, în biroul său din Moscova, Rusia, pe 17 decembrie 2009. (Oxana 
Onipko/AFP via Getty Images) 


Navalnii discută cu activiştii ruşi ai opoziţiei politice adunaţi în pădurea Himki, aflată la 
marginea Moscovei, la forumul civil Anti-Seligher, un eveniment organizat pe 18 iunie 


2011 ca replică la tabăra de tineret pro-Kremlin de pe lacul Seligher. (Andrei 
Smirnov/AFP via Getty Images) 


Navalnii electrizeaza 
multi- 
> 


mea la un miting de 
protest impotriva fraudei 
din timpul alegerilor 
parlamentare din Rusia, 
din 5 decembrie 2011, 
prima dintr-o serie de 
demonstrații care au 
avut 


21 decembrie 2011 — 
Navalnii este eliberat după ce 
a executat 15 zile de 
închisoare, în urma reţinerii 
la mitingul din 5 decembrie. 
În spatele lui se află Ilia 
Ponomarev, membru al 
opoziției în Duma de Stat. 
Trei zile mai târziu, Navalnîi 
s-a adresat unei mulțimi şi 


> loc în Moscova, în perioada 2011-2012. (Alexei Sazonov/ 
AFP prin Getty Images) 


Navalnîi şi prezentatoarea 
TV Xenia Sobciak la o grevă 
organizată pe 14 aprilie 
2012, în oraşul Astrahan, 
pentru a-l susţine pe 

Oleg Sein, un candidat la 
primaria locala, care a 
declarat ca voturile false i- 
au suflat victoria în alegerile 
ce avuseseră loc în martie. 
Cu toate acestea, protestele 
din Moscova nu au câştigat 
simpatizanți în afara 


capitalei. (fotografie din arhiva autorului) 


La un miting organizat în timpul campaniei pentru primărie a lui Navalnii, din 21 august 
2013, un susţinător îi cere un autograf pe coperta revistei Esquire din decembrie 2011, 
ediţia în limba rusă. În acest număr, Navalnii îşi reaminteşte că i-a venit spontan expresia 
„Partidul Escrocilor şi al Hoţilor” pentru a descrie Rusia Unită, partidul politic al 


preşedintelui Vladimir Putin. (Evgheni Feldman) 

25 august 2013 — Navalnii se adresează unei mulţimi de susținători, în timpul campaniei 
sale pentru primăria Moscovei. Deşi era un candidat înregistrat oficial, Navalnii a fost 


totuşi reţinut de poliţie la scurt timp după miting. (Evgheni Feldman) 


30 decembrie 2014 — Navalnii şi 
fratele său, Oleg, au un schimb de 
priviri după ce au fost condamnaţi 
pentru acuzaţii de fraudă false. Alexei 
a fost eliberat după ce a primit o 
pedeapsă cu suspendare, dar Oleg a 
fost condamnat la trei ani şi jumătate 
într-o colonie penitenciară, (fotografie 
din arhiva autorului) 


Navalnii, soţia sa, lulia, şi 


Plotting the New Russia, 
o serie de dialoguri intre 
cei doi barbati care 


camnara dezvaltarea "=== = zi 
consilierul politic de top Leonid Volkov la un marş 


5 organizat pe 27 februarie 2016, pentru a comemora doi ani de la 
uciderea lui Boris Nemtov, om politic din opoziţie, care a fost împuşcat în timp ce mergea 
pe un pod aflat în apropiere de Kremlin. (Evgheni Feldman) 


lulia îşi ajută soţul să se pregătească pentru o conferinţă de presă din oraşul 
Ekaterinburg, Rusia, pe 25 februarie 2017, unde a anunţat deschiderea sediului local 
pentru campania sa prezidenţială din 2018. Leonid Volkov se află în dreapta. (Evgheni 
Feldman) 


Navalnii este forţat să intre într-o dubă de poliţie după ce a fost reţinut la un miting 
organizat în Moscova pe 26 martie 2017. Acest miting făcea parte dintr-o serie de proteste 
antiguvernamentale ce aveau loc la nivel national, dupa ce Navalnii a facut public un 


videoclip în care investiga presupusa corupţie a prim-ministrului Dmitri Medvedev. 
(Evgheni Feldman) 


Navalnii părăsind spitalul din 
Moscova pe 27 aprilie 2017, 
după ce un bărbat l-a atacat 
aruncându-i în fata un lichid 

> 

antiseptic verde care i-a 

afectat ochiul drept, ceea ce 

a necesitat în cele din urmă 

o intervenţie 

> 
chirurgicală făcută de 
specialiştii din Spania. 
(Evgheni Feldman) 


F 14 mai 2017 — Navalnii, 

- impreuna cu lulia, il 

a indeamna pe fiul sau, Zahar, 
sa nu manifeste nicio teama 


fata de politistii care i-au 
retinut in timpul unui miting 
organizat la Moscova, pentru 
a protesta impotriva 
planurilor guvernamentale de 
a darama niste blocuri din 
epoca sovietica din capitala. 
(Evgheni Feldman) 


20 iulie 2017 — Navalnii participa impreuna cu Igor Ghirkin, fost ofiter al Serviciului 
Federal de » 
Securitate, la o dezbatere organizata in Moscova. Ghirkin a participat la invazia si 


anexarea ilegala a Crimeei de catre Rusia, a fost acuzat de crime extrajudiciare in zonele 


controlate de ruşi din estul Ucrainei şi, în 2022, a fost condamnat în Țările de Jos pentru 


crima de a fi doborât un avion al Malaysia Airlines. (Evgheni Feldman) 


Navalnii şi consilierii 
săi, 

> 
inclusiv Roman Rubanov 
(stânga), directorul 
Fundaţiei Anticorupţie, 
şi secretarul de presă 
Kira larmiş (centru), în 
drum spre Comisia 
Electorală Centrală a 
Rusiei de la Moscova, 
unde i s-a interzis să 
candideze la preşedinţie 
împotriva lui Putin in 
alegerile din 2018. 
(Evgheni Feldman) 


Navalnii, împreună cu soţia sa, 


lulia, fiica sa, Daria, şi fiul, Zahar, 
la spitalul Charite din Berlin, pe 
15 septembrie 2020. A petrecut 
mai multe zile în comă după cea 
fost otrăvit cu o armă chimică în 
timpul unei tentative de asasinat 
ce a avut loc în Siberia, pe data 
de 20 august 2020. Cancelarul 
german Angela Merkel a anunţat 
personal ca Navalnii a fost atacat 


cu Noviciok, un agent neurotoxic 
militar interzis. 
(Handout/Agentia Anadolu 
prin Getty Images) 


17 ianuarie 2021 — Ofiterii 
de politie il asteapta pe 
Navalnii la controlul 
pasapoartelor pe aeroportul 
Seremetievo din Moscova. 
Acesta a fost arestat 
imediat dupa intoarcerea sa 
in Rusia, dupa tratamentul 
medical pe care l-a urmat in 
Germania. (Chirii 
Kudriavtev/AFP prin 
Getty Images) 


Navalnii făcând semnul victoriei 
din boxa acuzaților, cunoscută 
sub numele de „acvariul”, la 
audierea din 20 februarie 2021 
de la tribunalul districtual 
Babuskinski din Moscova, unde 
a făcut apel contra deciziei de 
arestare sub acuzaţia de 


încălcare 
> 
a eliberării condiţionate în 


timpul tratamentului pentru 
otrăvire pe care îl urma în 
Germania. 

(Evgheni Feldman) 


12 martie 2023 — lulia 
Navalnaia participă la cea de- 
a 95-a ediţie anuală a 
Premiilor Academiei 


——— 

Navalnii vorbeşte prin 
videoconferinta la sedinta de 
judecata din 9 decembrie 2021, 
in regiunea Vladimir din Rusia, 
langa colonia inchisorii in care 
era detinut, adesea in izolare. Pe 
4 august 2023, Navalnii a fost 
condamnat la inca 19 ani de 
inchisoare pentru extremism. El 
i-a acuzat in mod repetat pe 
oficialii penitenciarului ca i-au 
incalcat drepturile si ca i-au 
refuzat tratamentul medical de 
care avea nevoie. (Evgheni 
Feldman) 


